
Calhoun, Georgia 


Jo privea cadavrul, bine înfăşurat într-o prelată 
verde-închis, în timp ce acesta era ridicat cu grijă din 
mormânt de echipa de legişti. 

— Îți mulțumesc că ai venit, Quinn, îi zise detectivul 
Christy Lollack, îndreptându-se spre el. Ştiu că nu e cazul 
tău, dar aveam nevoie de tine. E extrem de ciudat. 

— Ce e atât de ciudat? 

— Priveşte-o, zise ea, înaintând spre targa pe care fusese 
întins trupul. Copiilor care au găsit-o, aproape că li s-a făcut 
Tău. 

El o urmă şi privi în timp ce ea trăgea deoparte prelata. 

Nu avea față. Rămăsese numai scalpul. Şi totuşi, de la 
gât în jos, cadavrul abia dacă intrase în putrefacție; era 
aproape intact. 

— Se pare că cineva nu voia să poată fi identificată. A 
lucrat însă prost, zise el, uitându-se la mâinile fetei moarte. 
Trebuia să-i ia mâinile. O să putem obţine imediat o amprentă 
digitală. Analiza ADN o să ne ia mai mult, dar o să... 

— Priveşte mai atent. I-a ars vârful degetelor, îl întrerupse 
Christy. Nu mai are amprente. Trevor m-a avertizat deja că 
s-ar putea să nu avem nimic. 


— Cine? 

— Un inspector de la Scotland Yard, Mark Trevor. Mi-a 
trimis un e-mail la sediu, după ce a citit despre cazul Dorothy 
Millbruk, din Birmingham, pe care mi l-a pus în braţe 
căpitanul. Susţine că a trimis un e-mail similar în toate oraşele 
din Southeast şi a avertizat toate secțiile că autorul crimei ar 
putea încerca să se ascundă în jurisdicţia lor. 

Millbruk... Fusese un caz senzaţional care făcuse multă 
vâlvă; o prostituată fusese ucisă în urmă cu patru luni. Joe 
revizui în gând detaliile cazului. 

— Nu are nicio legătură cu cazul Millbruk. Modul de 
operare este diferit. Femeia aceea a fost arsă de vie şi aruncată 
într-un container de gunoi. 

— Dar şi ea a rămas fără față după ce corpul i-a fost mistuit 
de flăcări. 

— Nimeni nu a încercat însă să împiedice poliţia să afle 
identitatea femeii. Încă puteau fi prelevate amprentele. Nu e 
acelaşi criminal, Christy, clătină el din cap. 

— Mă bucur că eşti atât de sigur, zise ea sarcastic. Pentru 
că eu nu sunt. Nu-mi place deloc. Dacă nu vrea ca noi să 
facem legătura între cazuri? Dacă i-a jupuit fața doar ca să 
ne încetinească ancheta şi să nu ne dăm seama când schimbă 
zona de operare? 

— E posibil, zise el, întorcându-şi privirea spre chipul ei. 
Ce vrei de la mine, Christy? Nu eşti genul care să strige după 
ajutor. 

— Imediat ce termină legiştii cu ea, vreau să-i duci craniul 
lui Eve, ca să aflăm cum arăta femeia asta. Nu vreau să aştept 
rezultatul anchetei ca să aflu despre cine este vorba. 

Era exact răspunsul la care se aştepta el. Nu era prima 
oară când i se cerea să fie intermediar între departament şi 
Eve. Eve era probabil cel mai bun sculptor legist din lume, 
iar căpitanul nu putea să ignore o achiziţie atât de prețioasă 
cum era ea. Clătină însă din cap. 

— Nici să nu te gândeşti. E deja depăşită de volumul de 
muncă şi munceşte pe brânci în clipa asta. Nu am de gând 
să-i mai arunc încă ceva pe cap. 

— Trebuie să ştim, Joe. 

— Iar eu nu vreau să o extenuez. ` 

— Pentru numele lui Dumnezeu, crezi că ţi-aş fi cerut să 
faci asta dacă nu aş fi avut certitudinea că e vorba de ceva 
urgent? Îmi place Eve. Le ştiu pe ea şi pe Jane aproape de tot 
atâta timp de când te ştiu pe ii Mi-e teamă. La naiba, e 

ă oie să facem asta! 
R Dai e unui tip oarecare din Scotland Yard? Ce 
legătură au ei cu toate astea? am DAST 
— Două cazuri în Londra, unul în Liverpool şi încă unul 
în Brighton. Nu au reuşit să-l prindă pe criminal ŞI au 
convingerea că acesta s-a mutat din Marea Britanie în Statele 
Unite în urmă cu trei anı. 
— Atunci ar putea să aştepte identificarea sau pe Eve ca 
să aibă un punct de plecare. 
Christy scutură din cap. l 
— Vino în maşina mea şi o să-ţi arăt e-mailul lui Trevor. 
— Asta n-o să mă facă să mă răzgândesc. 
— Ba, s-ar putea. E FI l 
Christy se îndreptă spre maşina ei. El ezită o clipă, apoi 
o urmă. Ea îşi deschise laptopul şi accesă adresa de e-mail. 
— Uite-l. Citeşte-l şi apoi faci ce vrei, zise ea întorcându-i 
spatele. Mai am treabă de făcut aici. l l 
El aruncă o privire peste scrisoare ŞI peste raport, apoi 
accesă fotografia victimei. Şocul pe care îl avu îl lăsă fără 
reacție: 
— Sfinte Sisoe! 


Lake Cottage 
Atlanta, Georgia 


Nu putea să respire. 
Nu! 

l Nu va muri, se gândi ea cu îndârjire. Nu ajunsese până 
aici doar ca să sfârşească în întuneric veşnic. Era mult prea 
tânără. Avea mult prea multe lucruri de făcut şi de văzut 
avea toate motivele să existe. 

Incă o curbă şi tot nu văzu nicio lumină la capătul 
tunelului. 

Poate că nici nu avea sfârşit. 

Poate că ăsta era sfârşitul. 

Era îngrozitor de cald şi nicio undă de aer. 

Simţi cum un strigăt de panică îi urcă în gârlej. 

Nu te lăsa! Panica era pentru laşi, iar ea nu fusese 
niciodată laşă. 

Dar, pentru Dumnezeu, era îngrozitor de cald. Nu mai 
putea suporta... 

— Jane! Simţi că cineva o scutură. Trezeşte-te, iubito. E 
doar un vis. | 

Ba nu era deloc un vis. 

— La naiba, trezeşte-te! Mă sperii. 

l Eve. Nu trebuia să o sperie pe Eve. Poate chiar era un 
vis, dacă ea spunea aşa. Se strădui să-şi dezlipească genele 
şi se uită la chipul îngrijorat al lui Eve. Răsuflă uşurată. 

T= Trebuie să fi fost un coşmar îngrozitor, îi spuse Eve în 
timp ce îi îndepărta şuviţele de păr care îi acopereau faţa 
Uşa de la dormitor era închisă, dar chiar şi aşa tot te-am 
auzit gemând. E totul în regulă acum? 

— Sunt bine, zise ea umezindu-şi buzele. Îmi pare rău că 
te-am deranjat. 

__ Bătăile inimii i se mai potoliseră, iar întunericul se risi- 
pise. Poate că n-o să mai treacă prin asta. Sau chiar dacă i se 
va mai întâmpla, o să încerce să n-o mai deranjeze pe Eve. 

— Poţi să te întorci în pat. 

— Nu eram în pat, lucram, zise Eve şi aprinse lampa de 
veghe de pe noptieră. Nici n-am apucat să-mi curăţ mâinile 
de lipici, continuă ea strâmbându-se, în timp ce-şi privea 
degetele. S-ar putea să-ţi fi rămas nişte urme prin păr. 

— Nu e nicio problemă. Oricum trebuia să mă spăl pe 
cap mâine-dimineață. Doar vreau să arăt cât mai bine în 
fotografia pentru permisul de conducere. 

— Mine o faci? 

Jane oftă resemnată. 

~ Ţi-am zis de ieri că o să am nevoie să mă conduci tu 
sau Joe. 

— Am uitat, zâmbi ea. Sau poate sunt în starea aceea 
de negare. Să-ţi iei primul permis de conducere e ca un fel 
de rit de trecere într-o altă fază a existenţei. Poate că nu vreau 
să te ştiu atât de independentă. 

— Ba da, vrei, zise Jane privind-o în ochi. De la prima 
noastră întâlnire, te-ai străduit să te asiguri că sunt în stare 
să-mi port singură de grijă în orice situație. M-ai pus să fac 
de toate, începând cu lecţii de karate şi terminând cu dresarea 
lui Toby, de către Sarah, ca să devină câine de pază. Aşa că 
nu-mi vinde mie gogoşile astea, că nu vrei să mă ştii 
independentă. 

— Ei bine, nu vreau să fii chiar atât de independentă încât 
să poţi pleca oricând de lângă Joe şi de lângă mine. 

— Asta n-am s-o fac niciodată. 

Se ridică din pat şi o sărută rapid şi straniu. Chiar şi 
după atâţia ani, gesturile de afecțiune încă nu-i erau deloc la 
îndemână. 

— Va trebui să mă aruncaţi cu forța afară, dacă vreți să 
scăpaţi de mine. Ştiu că mi se întâmplă un lucru minunat. 
Aşadar, care dintre voi o să mă ducă azi la Poliția Rutieră, 
să-mi iau permisul? 

— Probabil că Joe. Eu trebuie să termin modelul ăsta cât 
pot de repede. 


— De ce e atât de urgent? 

Eve ridică din umeri. 

— Nu mă-ntreba. Joe mi l-a adus de pe teren şi mi-a spus 
că trebuie să devină principala mea prioritate. Zice că are 
legătură cu un şir de crime în serie. 

Jane rămase, pentru o clipă, tăcută. 

— E un copil? 

Eve clătină din cap: 

— Nu, e o femeie. Credeai că e vorba de Bonnie? întrebă 
ea în timp ce Jane se încruntă dintr-odată. 

De fiecare dată, Jane credea că ar fi putut fi vorba de 
Bonnie, fiica lui Eve care murise când avea şapte ani şi al 
cărei trup nu fusese niciodată descoperit. Aceasta fusese tra- 
gedia care o făcuse pe Eve să studieze pentru a deveni sculptor 
legist. Dorea ca astfel să poată identifica victimele şi să aducă 
alinare altor părinţi aflați în situaţia ei. Căutarea lui Bonnie 
şi pasiunea pentru meseria ei continuau să-i domine viața. 

— Nu, dacă ai fi crezut că poate fi vorba de Bonnie, cu 
siguranță că n-ai mai fi auzit miorlăielile mele. 

Ridică mâna în clipa în care Eve se pregătea să deschidă 
gura. 

— Da, da, ştiu. Mă iubeşti la fel de mult ca şi pe Bonnie. 
Doar că sunt două lucruri complet diferite. Am ştiut asta 
dintotdeauna. Încă de la bun început. Ea a fost copilul tău, 
în timp ce noi suntem... mai degrabă prietene. Iar mie-mi 
convine. Acum, zise ea în timp ce se aşeza înapoi în pat, tu 
o să te duci să lucrezi mai departe, iar eu am să adorm la 
loc. Mulţumesc pentru că ai venit şi m-ai trezit. Noapte 
bună, Eve. 

Eve nu răspunse imediat. 

— Ce fel de coşmar ai avut? 

Căldură, panică, întuneric. O noapte fără aer şi fără 
speranță. Ba nu, avusese o speranţă... 

— Nu-mi amintesc. Toby s-a întors? 

— Nu încă. Încă nu sunt sigură dacă e o idee bună să-l 
lăsăm liber noaptea. E totuşi pe jumătate lup. 

— De-asta îl şi las să hoinărească. Acum că a crescut, are 
nevoie de mai multă libertate. În fond, are prea multe 
caracteristici de golden retriever ca să fie periculos pentru 
altcineva decât pentru veveriţe. Şi nici măcar pentru ele. A 
prins odată una şi tot ce-a făcut a fost să se joace cu ea. 
Sarah a zis că nu e nicio problemă, dar dacă vrei, nu-l mai 
las liber, zise ea căscând. l 

— Nu cred că e cazul. Sarah ar trebui să ştie mai bine. 

Sarah Logan era nu numai prietena lui Eve, dar şi cel 
mai bun specialist în dresarea câinilor de urmărire şi salvare, 
cea care i-l şi dăduse pe Toby lui Jane. 

— Ar fi bine însă să fii atentă cu el. 

— O să fiu. Doar sunt responsabilă pentru el. Ştii bine că 
nu vreau să te dezamăgesc. 

— Nici n-ai făcut-o vreodată, zise Eve ridicându-se în 
picioare. O să sărbătorim azi, când o să te intorci de la 
examenul pentru permisul de conducere. 

Jane zâmbi viclean. 

— Îmi faci şi tort? 

— Nu fi rea. Nu sunt o bucătăreasă chiar aşa de nepri- 
cepută. Atâta v-ar fi lipsit, să fi fost aşa, zâmbi ea în timp ce 
se îndrepta spre uşă. Am să-l rog pe Joe să treacă pe la Dairy 
Queen în drum spre casă şi să ia un tort de înghețată. 

— Mult mai rațional! nea 

Eve îi aruncă o privire furişă şi păru uşor îngrijorată. 

— Poate chiar prea rațional. Mă întreb dacă nu cumva 
te-am făcut să devii mult prea responsabilă, Jane. 

— Nu fi caraghioasă, răspunse ea închizând ochii. Unii 
oameni se nasc responsabili. Alţii se nasc să fie fluturi. Nu 
poți să schimbi lucrurile astea. Pe Sfântul Petru, nici măcar 
nu eşti mama mea! Noapte bună, Eve! 

— Cred că măcar am fost avertizată, murmură Eve. 

Privirea îi fu atrasă de o schiță aşezată pe scaunul de 
lângă fereastră. Era un desen cu Toby care dormea lângă sobă. 

— E foarte bun! Devii din ce în ce mai bună. 

— Aşa e. E drept, n-am să fiu tocmai un Rembrandt, dar 
nici măcar nu-mi propun asta. Am crezut dintotdeauna că 
arta e doar pentru păsări. Voiam să am controlul, oricare ar fi 
fost cariera pe care o alegeam pentru mine. Ca tine, Eve, 
zâmbi ea. 

— Dar eu nu dețin întotdeauna controlul. Şi credeam că 
vrei să lucrezi în echipele de salvare, ca Sarah, zise ea 
întorcându-şi privirea de la schiţă la Jane. 

— Poate că da, poate că nu. Cred că aştept să mă aleagă 
cariera pe mine. 

— Ei bine, ai timp destul ca să te hotărăşti. Cu toate că 
atitudinea ta e puţin surprinzătoare. De regulă, ştii întotdeauna 
foarte bine ce vrei să faci. 

— Nu chiar întotdeauna, zâmbi ea diabolic. Poate că 
hormonii mei de adolescentă mă împiedică de data asta. 

Eve chicoti. 

— Mă îndoiesc. Nu eşti genul care să lase ceva să-i stea 
în cale. Noapte bună, Jane, îi mai spuse ea, în timp ce 
deschidea uşa. 

— Nu mai lucra până târziu. Te-ai cam forțat în ultimele 
zile şi ai pierdut prea multe nopți. 

— Spune-i asta lui Joe. Chiar vrea să fac reconstrucția 
craniului ăluia. 

— Asta mi se pare cam ciudat. El e cel care încearcă de 
fiecare dată să te convingă să te odihneşti, zise ea strân- 
gându-şi buzele. Nu-ţi face griji, am să-i spun şi lui. Cineva 
trebuie să aibă grijă de tine. 

Eve zâmbi şi deschise uşa. 

— Nu-mi fac griji. Nu când te am pe tine de partea mea. 

— Şi Joe e de partea ta. Dar el e bărbat, iar bărbaţii sunt 
altfel. Uneori, apar tot felul de chestii care le întunecă 
gândirea. îi e 

— E o observaţie foarte profundă. Va trebui să i-o spui şi 
lui Joe. g 

— Am să-i spun. E genul care suportă asemenea observații 
şi căruia îi place să fiu directă cu el. l : 

— Jar tu nu te dai în lături să fii chiar aşa, şopti Eve în 
timp ce ieşea din cameră. 


Zâmbetul lui Eve se şterse în vreme ce închidea uşa de 
la dormitor în spatele ei. Remarcile lui Jane erau tipice pentru 
ea: îndrăzneţe, grijulii şi cu mult mai mature decât ea însăşi. 
Eve se dusese în dormitor ca să o liniştească pe Jane şi 
ajunsese să fie ea însăşi liniştită. | l 

— S-a întâmplat ceva? întrebă Joe din uşa dormitorului 
lor. Jane se simte bine? 

— A avut un coşmar, răspunse Eve în timp ce înainta pe 
hol, îndreptându-se spre atelierul ei. Dar nu vrea să vorbească 
despre asta. Probabil crede că orice coşmar e semn de 
slăbiciune şi Doamne fereşte să dea ea vreodată dovadă de 
slăbiciune! 

— Mai ştiu eu pe cineva, zise Joe urmând-o. Vrei o cafea? 
Mie mi-ar prinde bine una. 

— Sună bine, aprobă ea, aşezându-se la locul ei, în spatele 
suportului de lucru. Poţi să o duci mâine la Poliţia Rutieră? 

— Sigur, doar aşa era stabilit. 

— Uitasem, zâmbi ea. Eşti un părinte mai bun decât 
mine, Joe. 

— Ai muncit pe brânci, o linişti el în timp ce măsura 
cafeaua în filtru. Iar asta e numai vina mea. În plus, Jane nu 
şi-a dorit să găsească aici nişte părinţi, atunci când a venit la 
noi. Nu era o biată orfană. La naiba, o fi avut ea numai zece 

ani, dar învățase, pe străzi, să se descurce ca o femeie de 
treizeci de ani. Am făcut tot ce-am putut ca să-i oferim un 
cămin primitor. 

— Dar eu voiam ca ea să..., începu Eve în timp ce privea 
în gol spre scalpul la care lucra. Are numai şaptesprezece 
ani, Joe. Ştii că n-am auzit-o niciodată spunând că ar vrea să 
meargă la întâlniri, la balul de absolvire sau măcar la meciuri 
de fotbal? Nu face decât să înveţe, să se joace cu Toby şi să 
facă schiţe. Nu e destul. 

— Are prieteni. A rămas peste noapte la Patty, săptămâna 
trecută. 

— Dar cât de des se întâmplă asta? 

— Eu cred că e foarte echilibrată, dacă e să ne gândim la 
trecutul ei. Îţi faci prea multe griji. 

~ Poate că ar fi fost mai bine să-mi fac griji înainte. 
Gândeşte atât de matur, încât adesea uit că nu e decât un 
copil. 

— Ba nu uiţi. Doar că recunoşti că voi două semănaţi atât 
de mult, ca două boabe într-o păstaie. Tu la câte baluri de 
absolvire ai participat când erai adolescentă? 

— E cu totul altceva. 

— Da, tu ai avut o mamă dependentă de droguri, nu ai 
schimbat familiile adoptive ca ea. 

Eve strâmbă din nas. 

— Bine, amândouă am avut o copilărie dificilă, doar că 
îmi doream ceva mai bun pentru Jane. 

— De acord, dar trebuie să vrea şi Jane același lucru. 
Probabil că se gândeşte că balurile de absolvire sunt nişte 
prostii. O vezi îmbrăcată în cine ştie ce rochie cu volane, 
urcându-se într-una din limuzinele alea lungi pe care le 
închiriază puştii în ziua de azi? 

— Ar fi frumoasă. 

— Este frumoasă, punctă Joe. Şi e şi puternică, şi isteaţă, 
şi cu siguranță mi-aş dori s-o am alături dacă vreodată aş fi 
strâns cu uşa. Dar n-o să fie niciodată genul cu volane, Eve, 
zise el umplând o cană cu cafea şi aducându-i-o. Aşa că nu o 
forța să devină asta. 

— Da, de parcă aş putea. Nimeni nu o poate forța pe Jane 
să facă ceea ce nu vrea. Sorbi din cafea şi se strâmbă: Ai 
făcut-o atât de tare! Chiar vrei să mă ţii trează ca să termin 
scalpul ăsta, nu? 

— Da. 

— De ce? Nu-ţi stă în fire să-mi ceri asta. Până şi Jane a 
observat. 

— E important pentru caz. I-ai dat un nume? 

— Sigur că da, o cheamă Ruth. Ştii bine că nu încep să 
lucrez până nu le dau un nume. E mai respectuos. 

— Doar am întrebat, zise el îndreptându-se spre uşa de la 
intrare. Cred că îl aud pe Toby. 

— Şi aşa ai schimbat subiectul. 

— Da, aprobă el, zâmbindu-i peste umăr. După atâția ani, 
trebuie să mai păstrez o undă de mister. Dacă devin prea 
previzibil, te-ai putea plictisi de mine. 

— Nici gând, zise ea întorcând privirea. Poate cândva, 
credeam că pot să spun ce ai de gând să faci, dar acum nu 
mai sunt atât de sigură. Ticălosule! 

Înălţă ochii şi-l văzu pe Joe fixând-o cu privirea. 

— Îmi pare rău, nu trebuia să spun asta. 

— Ai dreptate, chiar nu trebuia s-o spui, fir-ar să fie! zise 
el dur. Deşi ştiu că asta gândeşti. Când o să începi să ai 
încredere în mine, pentru numele lui Dumnezeu? 

— Dar am încredere în tine. 

— Cu anumite limite. 

— Nu tipa la mine. Tu ai stabilit aceste limite. 


15 


— Am minţit. Te-am indus în eroare. Dar ştii al dracului 
de bine că am făcut-o doar ca să te împiedic să-ți faci rău 
singură. 

— M-ai lăsat să cred că am îngropat oasele dragei mele 
Bonnie, şi nu pe cele ale altei copile. Ai făcut-o cu bună 
ştiinţă! ţipă ea întâlnindu-i privirile. Ţi-am spus că-mi trebuie 
timp ca să trec peste asta. Încerc să iert. Încerc în fiecare zi. 
Dar uneori îmi revine totul în minte, şi atunci îmi spun că te 
iubesc, Joe, dar nu pot să mă prefac tot timpul. Dacă nu-ţi 
convine, tu decizi dacă mai stai sau nu. 

— Şi ştii bine ce decid, zise el, trăgând cu putere aer în 
piept. Mă mulțumesc cu ce primesc. Nu vreau să te pierd, 
zise el în timp ce deschidea uşa de protecţie. Fiecare an pe 
care-l petrecem împreună e un bonus. O să trecem peste asta. 
Dar unde e nenorocitul ăla de câine? continuă el ieşind pe 
verandă. 

Îl auzi apoi fluierând şi strigând în întuneric: 

— Toby! 

Era furios şi rănit. Dacă n-ar fi fost atât de obosită, nu ar 
fi lăsat să-i scape aceste cuvinte. De regulă era mult mai 
atentă. Atunci când se hotărâse să rămână cu Joe era decisă 
să facă totul ca relaţia asta să funcționeze. Ştiuse că avea să 
fie greu, dar niciun lucru care să merite cu adevărat nu e 
vreodată uşor. În cea mai mare parte a timpului, lucrurile se 
desfăşurau normal şi le era bine împreună. 

— L-am găsit. 

Toby dădu buzna în cameră înaintea lui Joe, gudu- 
rându-se fericit. 

— Era la vânătoare. Sângele ăla de lup începe să-l domine 
din ce în ce mai tare. Nu sunt sigur că Sarah face bine 
lăsându-l atât de liber. 

— Asta i-am Zis şi eu lui Jane. 

Joe ignora în mod intenţionat tensiunea care se crease în 
urmă cu doar câteva minute, iar ea era bucuroasă să facă 
acelaşi lucru. 

— A zis că n-o să-l mai lase liber, dacă asta vrem. 

Joe întinse mâna şi-l mângâie pe Toby pe cap. 

— O să fim atenţi la el. Poate că un strop de sălbăticie în 
fiecare animal nu e un lucru chiar aşa de rău. Oricum, mă 
simt întotdeauna mai sigur atunci când ştiu că Toby e cu 
Jane. Poate tocmai de-asta i l-a şi dat Sarah, continuă el, 
privind-o pe Eve. Cred că s-a gândit că şi tu te vei simți mai 
bine s-o ştii pe Jane în siguranță. 

— Pentru că Bonnie nu a fost aşa, clătină Eve din cap. 
Dumnezeu să mă ierte, dar nici nu m-am gândit că ar avea 
nevoie. Nu m-am gândit nicio clipă că cineva ar putea să-i 
facă rău copilului meu. Era atât de... minunată, încât... 

Tăcu vreme de-o clipă. Nici chiar acum, după trei ani, 
durerea şi furia nu-i trecuseră. 

— Dar tu-i cunoşti mai bine pe monştrii care ucid inocenţa. 
Tu eşti polițist, ai de-a face cu ei în fiecare zi, continuă ea, în 
timp ce măsura din nou adâncimile din ţesut. Tot un monstru 
a ucis-o şi pe femeia asta, Joe? 

— Aşa cred. E posibil chiar să mai fi ucis şi înainte, dar 
în altă zonă. 

— Când o să-mi vorbeşti despre ea? întrebă Eve, 
privindu-l peste umăr. Şi nu-mi spune că e confidențial, că 
nu-ţi merge. Ştii bine că poți să ai încredere în mine. 

— O să vorbim despre asta când o să termini, zise el, apoi 
se întoarse spre Toby. Vino, băiete. Te bag în camera lui Jane 
înainte să începi să urli ca să fii lăsat înăuntru. Ar fi suficient 
ca să avem toți coşmaruri. 

Se îndepărtă pe hol, dar se opri brusc: 

— Ştii, cred că Jane a avut un coşmar săptămâna trecută. 
Eram sus, cu nasul în hârtiile mele, când am auzit-o... 

agitându-se. Sau poate plângea, zise el încruntându-se. Nu 
ştiu sigur. Dar când am intrat în cameră, dormea liniştită. 

— Dacă are tot timpul coşmaruri, poate că nu e chiar atât 
de echilibrată cum crezi tu. 

~ S-a întâmplat doar de două ori, nu e chiar aşa de des. 

se Dar oare de câte ori s-ar mai fi putut întâmpla, fără ca 
nol să ştim? 

— Tot ce putem face e să-i fim alături în cazul în care 
Vrea să vorbească despre asta. Şi tu ai propriile tale coşmaruri, 
iar Dumnezeu e martor că nu vrei să vorbeşti despre ele. 

Aşa era. Avusese partea ei de coşmaruri şi de vise. Cu 
Bonnie. Acum, coşmarurile trecuseră, dar visele rămâneau 
o vindecau, slavă Domnului. 

= Am întrebat-o despre coşmarul ei, dar mi-a spus că 
nu-şi aminteşte. Eu cred că-şi amintea. Poate că o să vrea să 
vorbească cu tine mâine. 

— N-am s-o iau la întrebări, ridică el din umeri. Doar 
dacă vine vorba... Deşi nu cred că o să vină, e mult prea 
preocupată de obținerea permisului. 

Eve zâmbi. 

săi Vrea să fie sigură că o să iasă drăguță în fotografie. E 
primul semn de vanitate pe care îl văd la ea. Asta îmi dă 
curaj. 

— Bun. Dar ai face bine să te mulțumeşti cu vanitatea 
asta, zise el făcându-i cu ochiul, pentru că mai mult de-atât 
nu cred că o să vezi la ea. 


— L-am luat! 

Jane parcă maşina, sări jos şi o luă la goană pe treptele 
verandei, unde aştepta Eve. 

— A fost un test destul de simplu, Eve. Ar trebui să-l facă 
mai dificil. Nu-mi place ideea să fiu pe aceeaşi şosea cu puştii 
care au trecut un asemenea nivel de... Toby, jos! zise ea 


18 


îmbrăţişând câinele şi împingându-l apoi la o parte. Dar l-am 
luat. Şi nici poza nu e chiar aşa de rea, nu, Joe? continuă ea, 
întinzându-i permisul lui Eve. Măcar arată mai bine decât 
poza de pe legitimaţia de student. Urăsc să arăt ca o idioată. 
E sub demnitatea mea. 

— De-asta erai supărată? De ce nu ne-ai spus? Puteam să 
mai aşteptăm, să-ţi facă altă poză. 

— Vă grăbeaţi atunci. Nu conta, oricum. 

Eve se încruntă. 

— Şi puteai să-ţi iei permisul şi anul trecut, când ai împlinit 
şaisprezece ani, dar n-ai zis că ai vrea. 

— Tu erai complet terminată anul trecut, iar Joe a fost 
mai mult plecat din Macon, pentru cazul ăla de omucidere. 
Aşa că m-am hotărât să-l iau la şaptesprezece ani, pentru ca 
să ne putem bucura cu toţii de asta. Aşa cum am mai spus, 
n-are nicio importanţă. Îți mulțumesc că ai venit cu mine, îi 
spuse ea lui Joe. O să-mi iau revanşa pregătind cina pentru 
tine şi pentru Eve. 

— Ba nu, zise Joe, în timp ce scotea de pe bancheta din 
spate nişte pungi uriaşe pline de cumpărături. Azi e 
sărbătoare, iar tu o să fii invitatul de onoare. O să fac nişte 
fripturi la grătar, anunță el în timp ce urca scările. Mai ales 
că a luat un scor perfect la testul ăla „simplu“, Eve. L-a făcut 
cât ai zice „peşte“. 

— Nici nu mă aşteptam la altceva. 

Eve aruncă o privire la permisul de conducere. Fotografia 
era foarte reuşită. Ochii căprui ai lui Jane străluceau pe 
triunghiul chipului ei, mai degrabă fascinant decât drăguţ. 
Eve fusese dintotdeauna de părere că semăna puţin cu Audrey 
Hepburn, cu sprâncenele ei arcuite şi cu pomeţii proeminenți, 
dar Joe nu era de acord. El spunea mereu că Jane era originală 
sută la sută şi că dacă semăna cu cineva, atunci acel cineva 
era chiar Eve. Aveau aceleaşi sprâncene castaniu-roşcate, 
aceeași gură bine conturată şi aceeaşi bărbie puternică. 

— E o fotografie grozavă, Jane. 

— Da, par cât de cât inteligentă. Ai terminat de lucrat la 
Ruth? 

— Nu mai am mult. 

— Foarte bine, zise ea în timp ce se apleca să-l mângâie 
pe Tobby. Atunci nu te întrerupe pentru cină, îţi aduc eu un 
sandvici. O să sărbătorim altă dată. l 

Să mai întârzie încă o dată, după ce Jane aşteptase deja 
un an ca să fie „momentul potrivit” pentru Eve şi Joe? 

Eig Nici vorbă! spuse ea hotărâtă, înapoindu-i permisul 
lui Jane. E o ocazie importantă. Ruth poate să mai aştepte. 
= Serios? se însenină Jane. Eşti sigură? Adică nu e ca Şi 
când... În fond, a fost un test destul de simplu. 

z Sunt sigură. Nici eu nu l-aş greşi. Sunt foarte mândră 
de tine. Va trebui totuşi să mai lucrez puţin, până când e gata 
mâncarea. E în regulă? 

— Sigur. Dar am să te înțeleg dacă te răzgândeşti, spuse 
Jane, întorcându-se şi coborând scările în fugă. Haide, Toby, 
să dăm o fugă până la lac. Să mă chemi dacă ai nevoie de 
ajutor, Joe, îi aruncă ea peste umăr. 

— Cred că mă descurc şi singur, zise Joe, deschizând uşa 
de protecție. Tu şi Toby trebuie să mai consumaţi nişte 
energie. Poate că n-ai avut emoții, dar eşti încărcată de 
tensiune. Nu vă întoarceți până nu te oboseşti niţel. 

Jane râse fără să mai răspundă ceva şi apucă pe cărarea 
care ducea direct la lac, cu Toby lipit de picioarele ei. 

— E fericită, zâmbi Eve în timp ce îl urma pe Joe în casă 
E bine să o văd aşa. 

atei Nu e ceva tocmai nou. Da, e adevărat, nu zburdă toată 
ziua cu pampoane pufoase după ea, dar e în general destul 
de fericită. Trăieşte fiecare minut la maximum. 

Fi Ştiu, dar acum e altceva. Crezi că ar trebui să-i cum- 
părăm o maşină? 

— N-ar accepta-o. Deja îmi spune că vrea o slujbă 
part-time, ca să strângă bani să-şi cumpere singură maşină. 

— O să dureze o veşnicie. Nu putem să-i facem cadou 
una de ziua ei? 

Joe îi aruncă o privire: 

— Tu ce crezi? 

Eve oftă: 

— Că i-ar fi limpede ca lumina zilei care a fost intenția 
noastră. 

— Exact, încuviinţă el în timp ce scotea cumpărăturile 
din pungi şi le aranja pe masa din bucătărie. Aşa că tot ce 
putem face pentru ea este să-i găsim cea mai bine plătită 
slujbă part-time din zonă şi să o ajutăm cu transportul. 

Despachetă bucăţile de friptură. 

— Ai face bine să te întorci la lucru. Cât mai ai? 

— S-ar putea să termin chiar în noaptea asta. O să încep 
ultima etapă imediat după ce Jane urcă în camera ei. 

— Bună idee, zise el, luând sacul cu cărbuni pentru grătar 
şi trăgându-l după el afară. 

Nu protestase deloc pentru că Eve muncea prea mult. 
Nici măcar nu-i sugerase să amâne până mâine. 

Se încruntă puțin în timp ce traversa livingul, îndrep- 
tându-se spre atelierul ei. Trăsăturile lui Ruth erau conturate, 
aşteptau ultima prelucrare şi finisajul ca să prindă viaţă. 

Viaţă. 

Aruncă o privire pe fereastră spre curte, unde Joe se 
chinuia să aprindă cărbunii în grătarul de piatră aflat pe o 
latură a casei. Erau atâtea gesturi mici care alcătuiau viața. 
Atâtea ore, atâtea experiențe. Azi, Jane tocmai avusese o 
astfel de experienţă... 

Dar viaţa lui Ruth fusese întreruptă înainte să apuce să 
experimenteze mai muit decât începutul existenţei ei ca 
femeie. Avea puţin peste douăzeci de ani, aşa îi spusese Joe 
că estimaseră legiştii. Era aşa de tânără! 

— Sunt aproape, şopti ea. Mai am câteva măsurători şi 
gata. Te aduc înapoi printre noi, Ruth. 


Femeia era al naibii de grea. 

Pieptul lui se încorda în timp ce se chinuia să urce pe 
deal corpul bine înfăşurat. 

Era mult prea grea. Prea voluptuoasă. Ştia că nu era Cira, 
dar semăna mult prea mult cu ea ca să n-o elimine. 

Nu putea să mai rişte. 

Nu când era vorba de Cira. Niciodată când era vorba de 
Cira. 

Gemu când ajunse în vârf. Aruncă trupul greu pe 
pământ şi privi în jos, spre panta înclinată care se oprea în 
lacul Lanier. Apa era destul de adâncă aici, iar el pusese 
greutăți în prelată. S-ar putea să nu fie descoperită săptă- 
mâni întregi. 

Şi chiar dacă ar fi găsită mai devreme, cu atât mai rău. 
Nu se schimba nimic, decât gradul de dificultate. 

Trase adânc aer în piept, apoi împinse cu putere trupul 
care începu să se rostogolească în josul pantei. Văzu cum 
prelata dispare în apele lacului. 

Gata, s-a dus. 

Înălță capul şi simți cum vântul uşor îi mângâie faţa. O 
undă de excitare îi traversă venele şi se simți mai viu chiar 
decât în clipa în care-şi dăduse seama pentru prima oară ce 
are de făcut. 

Era foarte aproape de ea. O simţea. 


— Bun, murmură Eve în timp ce întorcea piedestalul spre 
lumină. Gata, Ruth. Asta am putut să fac cu măsurătorile. 
De-acum nu mă mai pot descurca singură, trebuie să mă ajuţi 
puţin. 

Uşor. 

Începe cu obrajii. 

Lucrează rapid. 

Nu te gândi la nimic. 

Sau mai bine gândeşte-te la Ruth. 

Gândeşte-te că o aduci înapoi, acasă. 

Fă buza superioară. 

Uşor. 

Ceva mai puţin? 

Nu, las-o aşa. 

Uşor. l l 
Nu se gândea la nimic, doar mâinile se mişcau rapid. 

Cine eşti tu, Ruth? 

Spune-mi. Ajută-mă. l ` 

Zona din mijloc, între nas şi buză. Mai scurtă? 

Da. 

Uşor. 

Uşor. 

Uşor. T 

Abia trei ore mai târziu îşi luă mâinile de pe craniu şi 
închise ochii. 

— E tot ce pot să fac, şopti ea. Sper că e destul, Ruth. 
Uneori este, spuse ea deschizând ochii şi îndepărtându-se cu 
un pas de piedestal. Trebuie doar să... Oh, Dumnezeule mare! 

— N-ai terminat-o, îi spuse Joe din uşă. l 

Se apropie de bancul ei de lucru şi scoase cutia cu ochi. 

— Ştii pe care trebuie să i-i dai. 

— Să te ia dracu’, Joe! 

El scoase doi ochi de sticlă şi i-i puse în palmă. 

— Dă-i lumină. 

Ea îi îndesă în locaşul orbitelor şi se întoarse spre el. 

_ Ce dracu” faci? îl întrebă cu vocea tremurândă. Pentru 
numele lui Dumnezeu, de ce nu mi-ai spus? 

— Din același motiv pentru care nu laşi pe nimeni să-ţi 
dea fotografii ale subiecţilor tăi. Te-aş fi influenţat. 

— Sigur că m-ai fi influenţat. Ce naiba se petrece? 

Se întoarse din nou ca să privească rezultatul. Asemă- 
narea era izbitoare. Faţa era puţin mai plină, puţin mai matură, 
ochii puțin mai apropiați, dar trăsăturile erau aproape 
similare. Şocant şi înspăimântător de asemănătoare. 

— E Jane, lua-te-ar naiba! 

g= de acord că seamănă cu felul în care ar arăta Jane 
peste vreo zece ani, zise Joe studiind reconstrucția. 
Speram cu toată ființa mea să nu fie aşa. 

— Pentru că femeia asta seamănă cu Jane şi a fost ucisă, 
spuse ea şi îşi înlănțui trupul cu brațele, ca să alunge fiorul 
de răcoare care o cuprinse. Şi ştiai ce am să găsesc la finalul 
reconstrucției. Ştiai că o să fie Jane. 

— Pentru Dumnezeu, nu voiam să-ţi ascund situația mai 
mult decât trebuia, şuieră el. Am făcut ce trebuia să fac, 
adăugă, acoperind craniul cu pânza de pe bancul de lucru. 
Acum e gata şi ştim. 

— Ba nu ştim nimic. Sau măcar eu nu ştiu. 

Îi întoarse spatele şi se îndreptă spre chiuvetă, să-şi spele 
lutul de pe mâini. Tremura. Nu voia să intre în panică. Nu 
putea să i se întâmple din nou. Nu putea să i se întâmple de 
două ori. După Bonnie. 

— Dar o să ştiu, Joe. O să aflu totul. Spune-mi ce se 
petrece. 

— Îţi spun tot ce ştiu. Restul o să-l aflăm împreună. Îţi 
promit, Eve. 

Traversă camera, se aşeză la măsuţa de cafea şi deschise 
laptopul. 

— Femeia a fost găsită într-un mormânt aproape de . 
suprafaţă, în apropiere de Calhoun. Degetele de la mâini i-au 

fost arse, iar din cap i-a mai rămas doar craniul. Restul 
corpului era intact. Christy spune că a fost avertizată de 
Scotland Yard că autorul pare să se mute spre zona asta după 
ce, aparent, ar fi ucis altă femeie, în Birmingham. 

— Aparent? 

— Nu e tocmai acelaşi mod de operare. Femeia a fost 
arsă de vie. Şi făptaşul nu pare să fi făcut eforturi să-i ascundă 
identitatea. Doar faţa i-a fost distrusă, zise el, scoțând 
backgroundul acestui caz. Era o prostituată, imigrantă ilegal. 
Nu au avut niciun indiciu în privinţa ei decât câteva săptămâni 
mai târziu, când toată povestea a ajuns în ziare. Chiar şi eu a 
trebuit să sap adânc ca să găsesc ceva în legătură cu ea. 

Roti laptopul spre Eve. 

— Nu e la fel de puternică, dar asemănarea există şi în 
cazul ei. 

Încă o Jane. 

Mai slabă, cu nişte buze nu la fel de ferme, pielea nu-i 
strălucea de tinerețe, dar trăsăturile erau aceleaşi. 

— Ce e asta? murmură ea. 

El nu răspunse, dar îi arătă încă o imagine. 

— Ăsta e e-mailul de la inspectorul Mark Trevor. Au fost 
patru victime în Marea Britanie. 

Ea ştia ce avea să vadă, dar nu putu evita şocul. 

— Toate seamănă cu Jane. 

— Nu pe de-a-ntregul. Nu sunt identice, dar seamănă 
destul de mult cât să crezi c-ar fi surori. 

Şi toate erau moarte. Eve îşi umezi buzele. 

— Același criminal în serie? 

El încuviință din cap. 

— În fiecare caz a distrus faţa, fie că a ars-o, fie că a 
jupuit-o de piele. O dată a folosit chiar un compus chimic pe 
care legiştii încă nu l-au identificat. 

— Ca să le ascundă identitatea? 

— Nu asta pare să fie intenția, până la acest din urmă caz. 

Eve trase ezitant aer în piept. 

— Atunci înseamnă că a făcut-o pentru că ura felul în 
care arătau fetele astea. Şi tot din cauza asta le-a şi ales. 

— Asta pare concluzia cea mai logică. 

— Logică? Nu mi se pare deloc logică. Mi-e o frică de 
moarte, spuse ea cu o voce tremurândă. Calhoun nu e prea 
departe, pe autostradă, iar faptul că i-a ars amprentele a fost 
doar ca să lase impresia că e vorba de alt criminal, cu un alt 
mod de operare. Nu voia să afle cineva că se află în zona 
asta. De ce? š 

— Poate că nu voia ca femeile din oraşul ăsta să intre în 
stare de alertă. 

— Dar nu toate au chipul lui Jane, îşi strânse ea pumnii. 
Şi asta caută nebunul ăsta. Vrea să distrugă toate femeile 
care seamănă cu Jane. 

— Dar nu o ştie pe Jane. 

— Atunci poate e vorba de vreo fostă iubită sau de mama 
lui. Cineva cu chipul lui Jane. 

— Acesta ar fi profilul unui criminal în serie. 

— Da, ştiu totul despre profilurile astea, zise ea convulsiv. 
Le-am studiat mult după ce Bonnie a fost ucisă, sunt sătulă 
de ele până peste cap. Ei bine, n-o s-o includă pe Jane în 
fanteziile lui bolnave. N-o să se întâmple din nou. 

— Nu, n-o să se întâmple din nou, încuviință Joe încet. 
N-am să las să se întâmple asta. Crezi că numai ţie îţi pasă 
de Jane? 

Nu, sigur că şi el o iubea pe Jane. Dar el nu pierduse o 
fiică. Nu cunoştea teroarea permanentă că asta s-ar putea 
repeta. 

— Ştiu.. 

Joe îi studie cu atenţie expresia. 

— Cred că-ți dai seama că ştiu ce gândeşti. Cine crezi că 
te cunoaşte mai bine decât mine? 

Nimeni. Şi nu era cinstită cu el. Teama îi întunecase 
rațiunea. 

— Îmi pare rău. Îmi dau seama că eşti la fel de îngrijorat 
ca şi mine. Ce facem acum? 

— Luăm legătura cu Trevor şi aflăm tot ce ştiu ei despre 
nenorocitul ăsta. E-mailul ăsta a fost destul de eliptic. L-am 
sunat pe la trei după-amiaza şi mi-a răspuns robotul. I-am 
zis să mă sune înapoi, spuse el privindu-şi ceasul. E trecut 
de miezul nopţii. Nu cred să avem veşti de la el în următoarele 
ore. E abia cinci dimineaţa acolo. 

— Sună-l din nou, nu-mi pasă dacă îl trezeşti. 

El încuviinţă din cap. 

— Şi trebuie să ştim cum de şi-au dat seama că ucigaşul a 
traversat Atlanticul, dacă nu au putut să-l asocieze cu vreun 
nume. Scotland Yardul are cu siguranță nişte teorii, de vreme 
ce lucrează de trei ani la cazul ăsta. Trebuie să-i cunoaştem 
motivele înainte de a încerca să-i anticipăm mişcările. 

- E suficient să se uite la fotografiile astea ca să-şi dea 
seama de ce face ceea ce face. 

Dar Eve nu voia să se mai uite la fotografii. O speriau 
mult prea tare. Se întoarse cu spateie: 

— Mă duc să văd ce face Jane. 

— E-n siguranţă, Eve. Suntem noi aici, în camera 
de-alături. 

— Probabil că asta au spus şi părinții fetiţei aceleia din 
California înainte ca ucigaşul să le intre în casă şi să o ia. 

— Jane nu mai e o fetiță. E puternică, isteaţă şi cine vrea 
să se pună cu ea ar face bine să se gândească de două ori 
înainte. 

— Nimeni n-o să se pună cu ea. Şi nimeni n-o să-i facă 
vreun rău, spuse ea amenințător. N-o să las să se întâmple 
asta, nu încă o dată. Tu sună-l pe Trevor şi scoate tot ce poți 
de la el. O să-l găsim pe nenorocitul ăla înainte s-o găsească 
el pe Jane. 

Jane dormea liniştită. 

Nu visa nimic în noaptea asta, se gândi Eve în timp ce o 
privea. Sau dacă visa, măcar visa frumos. Sau nu? Nu-şi amin- 
tea ca Jane să-i fi vorbit vreodată despre visele ei. Poate că ar 
fi fost mai bine să o fi întrebat înainte de toate astea. Jane îşi 
găsise atât de firesc locul în viaţa lor, încât fusese uşor să nu se 
pândească la problemele ei. Lucru straniu, în condiţiile în care 
personalitatea lui Jane era la fel de puternică precum a ei însăşi. 
Dar Jane nu voise niciodată să-i facă probleme. Le dăruise 
dragostea ei, muncise din greu ca să-şi câştige locul în familie 
ŞI nu ceruse niciodată nimic. 

Ce persoană minunată era! 

Şi nimeni nu va distruge vreodată minunea asta. 

Se întoarse şi ieşi din cameră. Trecu pe lângă Joe, care 
vorbea la telefon, probabil cu Trevor, şi se îndreptă spre 
verandă. Se aşeză pe treapta de sus şi îşi rezemă capul de 
stâlp. Aerul era limpede şi rece, iar iacul era liniştit în seara 
asta. Totul era frumos şi familiar şi atât de acasă! 

Dar căminul putea să devină pentru ei un local 
singurătăţii şi al terorii. Cine ştia mai bine decât ea că nimeni 
nu e cu adevărat în siguranță? 

— Nimeni, mamă. Dar nu trebuie să-ţi faci griji până 
când nu ai cu adevărat motive să-ți faci griji. Viaţa e prea 
scurtă. 

Întoarse capul şi o văzu pe Bonnie aşezată în leagănul 
de pe verandă. Tinea picioarele încrucişate. Era îmbrăcată 
in jeans şi cu obişnuitul tricou cu Bugs Bunny. 

— Aşa zice şi Joe. Dar n-am să vă ascult pe niciunul 
dintre voi. E mult prea logic totul, iar tu nu eşti decât un vis. 
Cred că am al dracului de multe motive ca să-mi fac griji. 

Bonnie oftă: 

— Nu sunt un vis, Sunt o fantomă. În adâncul sufletului, 
ştii că aşa e. 

— Ba nu ştiu deloc. Probabil că te-am inventat tot eu, 
când căzusem în starea aia de depresie şi trebuia să mă 
obişnuiesc cu ideea, dacă nu voiam să-mi iau zilele. 

— Da, de-asta am şi venit mai întâi la tine, spuse ea şi un 
zâmbet îi lumină chipul. Şi pentru că mi-era dor de tine. 

Eve simţi că se îneacă. 

— Și mie mi-e dor de tine, iubito. 

— Ti-ar fi mai puţin dor dacă l-ai lăsa pe Joe să-ți fie 
alături. O vreme am crezut că totul o să fie bine, dar constat 
că îl îndepărtezi din ce în ce mai tare. 

— Ştii bine de ce am făcut asta. 

Ea oftă. 

— Tot eu sunt de vină. A fost o greşeală, e adevărat, dar 
a făcut-o pentru că te iubeşte. 

— Ştiu toate astea. Acum încercăm să rezolvăm situaţia, 
zise Eve privind spre lac. De ce eşti aici? N-ai mai venit la 
mine de luni întregi. 

— Ai nevoie de mine. O să fiu mereu aici atunci când o 
să ai nevoie de mine. 

De ce se uita spre lac când putea să se uite la Bonnie? 
Nu mai conta dacă era o fantomă sau un vis, era Bonnie. 
Întoarse capul şi o sorbi din priviri. 

— Am nevoie de tine. În fiecare moment, în fiecare zi. 

— Nu pot să fiu aici tot timpul. Dar ai alături alți oameni 
care te iubesc. Joe. Jane. 

— Jane ar putea fi în pericol. Mă tem pentru ea. 

Bonnie dădu cu seriozitate din cap. 

— Şi eu mă tem pentru ea. E aproape. 

— Cine e aproape? 

— Omul cel rău. 

Îşi întinse picioarele şi începu să le mişte, fără să atingă 
podeaua verandei. E doar o copilă, se gândi Eve. Atât de 
mică şi de iubită... 

— Nu ştii cine e? 

Ea clătină din cap. 

— Știu doar că e rău. 

— Ca acela care te-a ucis pe tine? 

— Nu mă pot gândi la momentul acela, mamă. A trecut, 
«şa că nu-ți pot răspunde. Dar ştiu că bărbatul care a ucis-o 
pe Ruth are un suflet contorsionat şi întunecat. 

— Mă bucur că nu poți să-ți aminteşti momentul acela, 
iubito, zise Eve dregându-şi vocea. Dar e al naibii de 
/rustrant că nu-mi poți spune mai mult. La ce bun o fantomă 
dacă e inutilă? 

Bonnie îşi dădu capul pe spate şi izbucni în râs. 

— Dar sunt utilă. Te ajut să n-o iei razna, cu tendinţele 
tale sinucigaşe. Şi în plus, nici nu trebuie să fiu utilă. Tu mă 
iubeşti oricum. 

— Aşa e. 

— Şi o s-o iubeşti şi pe Jane, indiferent ce s-ar întâmpla. 

— Nu Sunt sigură că şi ea crede asta. 

— Îi e teamă s-o creadă. A fost rănită de prea multe ori. 

— Asta a fost cu mult timp în urmă. Eu şi Joe am încercat 
s-o facem să uite toţi anii ăia. 

— Ea nu e ca mine. Momentele grele i-au rămas în minte. 

— Și eu ce dracu’ pot să fac? 

Bonnie clătină din cap. 

— Trebuie să se descurce singură cu asta. 

— Dacă are timp. Dacă cine ştie ce nenorocit n-o s-o 
omoare, cum S-a întâmplat cu tine. 

— Tu n-o să laşi să se întâmple asta. 

Înălță capul, ascultând: 

— Cred că Joe aproape a terminat de vorbit la telefon. 
Ar fi mai bine să te las. Ştii când o să ştiu că nu mai ai 
nevoie de mine? l 

— O să am întotdeauna nevoie de tine. 

Bonnie clătină din cap: 

— Nu o să mai ai nevoie de mine atunci când o să te simţi 
destul de apropiată de Joe încât să mă împarţi cu el. Atunci 
când ai să-i spui că am venit la tine. ` 

— Şi să-l aud spunându-mi că nu sunt în toate minţile? 

— Vezi? Încă nu eşti pregătită, zise ea, apoi se încruntă 
brusc. Jane visează iarăşi. Ai face bine să te duci la ea. 

Eve se răsuci pe călcâie. 

— Era totul în regulă înainte să vin aici. 

— Acum nu mai e. Trezeşte-o. Nu poate să facă nimic 
acum. Are nevoie de ajutor, dar nu poate să... Trezeşte-o. 

Eve se îndreptă spre uşa de la intrare. 

— Dacă nu visează, credibilitatea ta o să fie un vacs. 


Bonnie zâmbi. > 
— Trezeşte-o. Noapte bună, mamă, ne revedem curând. 
— Aşa să fie. 


Eve deschise uşa de protecţie şi-l văzu pe Joe aşezat pe 
canapea, vorbind în continuare la telefon. Aruncă o privire 
înapoi, spre leagănul de pe terasă, şi văzu exact ceea ce se 
aştepta: nimic. Nici urmă de Bonnie. 

— Termin imediat, zise el când o văzu în cadrul uşii. Mai 
dă-mi numai câteva minute. 

Ea încuviinţă din cap: 

— Mă duc doar s-o verific pe Jane, răspunse ea de pe hol, 
îndreptându-se spre camera lui Jane. N-o să dureze prea mult. 


Joe închisese telefonul şi-şi turna cafeaua preparată în 
momentul când ea se întoarse în cameră. 

— E totul în regulă? 

Ea se încruntă: 

— Nu, a mai avut un coşmar. l-am dus un pahar cu apă şi 
am vorbit cu ea câteva minute. 

— Ţi-a spus ceva? 

— Nu, clătină ea din cap. A zis doar că e, probabil, vreo 
indigestie, din cauză că a mâncat prea mult tort de înghețată. 
— Bine măcar că n-a dat vina pe fripturile mele, zise Joe 
oferindu-i cana şi turnându-şi alta pentru el. S-a liniştit acum? 

— Da, sau cel puţin aşa pretinde. 

Se aşeză pe canapea şi aruncă o privire peste noti- 
tele lui. 

— Presupun că ai reuşit să dai de Trevor. 

— De fapt m-a sunat chiar el, înainte ca eu să apuc să 
formez numărul. Mi-a zis că s-a trezit devreme şi, pentru că 
mesajul meu părea foarte urgent, a încercat să mă găsească. 

— Ce ţi-a spus ? 

— Nu prea multe. Zice că n-au obținut practic nimic în 
toți aceşti ani. Şi că habar n-au de identitatea criminalului. 

— Atunci cum de şi-au dat seama că e aici? 

— Urmărind un şir de crime cu acelaşi mod de operare. 
Spune că ştie că asemenea crime sunt rezultatul unui com- 
portament deviant şi că atunci când n-au mai fost semnalate 
astfel de crime în Marea Britanie, a început să monitorizeze 
cazurile similare din Europa şi de dincolo de Atlantic. 

— Atunci probabil că ştie mai multe lucruri decât noi. Nu 
l-ai putut face să vorbească? 

— Am vorbit mai mult eu. El s-a concentrat asupra lui 
Ruth şi n-a vrut să meargă mai departe. Era foarte interesat 
de faptul că amprentele ei au fost distruse. 

— I-ai spus de Jane? 

— Nu, dar i-am spus că vreau rapoartele complete despre 
toate victimele şi i-am cerut să mi le trimită imediat. 

— Bun. Când o să ajungă? | 

— La 13:30, azi. Le aduce personal. 

— Cum? 

— Ia primul avion care pleacă de la Londra. Vrea să fie 
aici, la locul faptei. S-a oferit să ne ajute. 

— Nu avem nevoie de Scotland Yard. 

— Dar s-ar putea să avem nevoie de Trevor, zise el privind 
gânditor în cana de cafea. Era ceva în... Cred că individul 
ăsta îl obsedează. Se mai întâmplă, atunci când îţi dedici ani 
întregi ca să prinzi un criminal. 

— „Ani” e cuvântul-cheie. De ce nu l-a găsit Trevor până 
acum? Înainte să vină în SUA? Înainte să devină un pericol 
pentru Jane, fir-ar al naibii! 

— Sunt sigur că o să-l întrebi chiar tu, zise Joe. Imediat 
ce va intra pe uşa aia. 

Luă o ultimă gură de cafea, apoi lăsă cana pe masă. 

— Între timp, am să duc reconstrucția asta la secţie ca să 
încercăm să aflăm cine este Ruth. Să vedem cu cine s-a 
întâlnit în ultimele zile înainte să moară. 

— E aproape patru dimineaţa, Joe. 

— Nu pot să dorm, zise el ridicându-se în picioare. Am 
sunat deja şi am aranjat ca o patrulă de poliţie să supravegheze 
casa. Ar trebui să ajungă aici în curând. 

— Jane o să se întrebe ce caută aici, când o să-i vadă, 
mâine-dimineaţă. 

— Atunci va trebui să te gândeşti la o explicaţie. Pentru 
că ei o să stea aici ori de câte ori nu sunt eu. 

— Nu protestez. Vreau pentru ea toată protecţia pe care o 
putem avea, zise ea în timp ce punea cana ei şi pe a lui Joe în 
chiuvetă. Era doar o observaţie. Şi n-am s-o mint. Nu m-ar 
ierta dacă n-aş fi complet cinstită cu ea, continuă strângând 
din buze. Probabil o să-mi spună că sunt proastă dacă mă 
tem. Ea e mult mai curajoasă decât mine. 

— A avut parte de altfel de experiențe, o linişti el, 
sărutând-o uşor pe buze şi îndreptându-se spre ieşire. Nu 
cunosc pe nimeni mai curajos decât tine. 

— Da, sigur. 

El îi mai aruncă o privire peste umăr şi-i văzu chipul 
obosit. Înjură printre dinţi şi se întoarse pe călcâie, 
apropiindu-se din nou de ea. O sărută din nou, mai apăsat de 
data asta. Un sărut puternic, pasional şi absolut ameţitor. Ea 
se trezi că-l cuprinde cu braţele şi că-l trage mai aproape. 

El înălță capul. 

— Nu există ființă mai curajoasă, mai rezistentă sau mai 
frumoasă decât tine, să nu uiţi asta niciodată. Încerc să vin 
înapoi în câteva ore. Dar dacă nu ajung, atunci cu siguranță 
o să vin să ţi-l aştern la picioare pe ameţitul ăla de la Scotland 
Yard, după-amiază. 

— Bine, şopti ea. 

Nu voia ca el să plece. Voia doar să se ducă în pat şi să 
uite şi de Ruth şi de pericolul care o pândea pe Jane, să uite 
de tot şi de toate, în afară de sexul simplu şi minunat care 
ştergea de fiecare dată orice prăpastie ce se adâncea între ei. 

— Şi eu. 

Ca de obicei, Joe îi citea gândurile. Îi atinse buzele cu 
degetul arătător. 

— Spune doar cuvântul şi sun imediat echipajul ca să 
anunţ că rămân încă vreo câteva ore. Probabil că oricum nu 
o să reuşesc să aflu cine ştie ce la ora asta. Pot să plec pe la 
şase. 

Ea îşi strânse braţele în jurul lui. Joe... Puternic şi viu şi, 
Dumnezeule, câtă nevoie avea de el! 

— Sună-i. Ora şase e foarte bună, şopti ea. 


Londra 


Trevor închise telefonul şi se întinse în fotoliu. 

— Era Quinn. Cred că a fost impresionat să afle ce 
devreme începem să muncim aici. Plec spre Atlanta la ora 
nouă. 

Bartlett zâmbi. 

— Ai zis tu c-o să pui mâna pe el. Vrei să vin cu tine? 

— Nu acum, zise Trevor ridicându-se şi îndreptându-se 
spre dulap. Te sun dacă am nevoie de tine. Caută-mi, te rog, 
dosarul despre Quinn şi Eve Duncan în timp ce eu îmi fac 
bagajele. Trebuie să fiu pregătit să dau ochii cu ei. Trebuie 
să ştiu tot ce se poate şti despre ei. 

Bartlett scosese deja dosarul şi îl frunzărea. 

— S-ar putea să ai probleme. E destul de complicat cu 
amândoi. Eve Duncan a trăit în cartierele sărace şi a avut o 
mamă dependentă de droguri. A avut o fiică nelegitimă în 
adolescență, iar asta i-a întors viața pe dos. A ajuns la colegiu, 
unde a muncit ca să-şi aducă mama pe calea cea dreaptă. 
Fiica ei, Bonnie, a fost răpită şi, se pare, ucisă de un criminal 
în serie, pe când avea şapte ani. Trupul nu a fost găsit 
niciodată. S-a crezut că Bonnie a fost găsită în urmă cu câţiva 
ani, dar s-a descoperit apoi că era vorba de altă fată. 

— Şi Quinn? 

— S-a născut într-o familie înstărită şi a fost agent FBI 
înainte să devină detectiv la Departamentul de Poliţie din 
Atlanta. Are o casă şi o proprietate undeva, în apropiere de 
Atlanta. Acolo locuiesc amândoi. E dur şi inteligent, şi tenace 
ca un buldog, completă el, privindu-l pe Trevor. 

— Are vreo slăbiciune? 

— Pe Eve Duncan, fără îndoială. A rămas lângă ea după 
ce fiica ei a fost ucisă şi a preferat să rămână în Atlanta în 
loc să continue la FBI, doar ca să fie împreună cu ea. 

— Un buton pe care se poate apăsa. 

— Doar dacă vrei să generezi o explozie în lanţ. 

— Uneori, exploziile sunt necesare, zâmbi Trevor 
indiferent. Îmi asum riscul. 

— Aşa faci mereu, spuse Bartlett, iar zâmbetul i se şterse 
de pe chip. Sunt duri. Amândoi. Ai grijă să nu te prindă pe 
tine explozia. 

Trevor trânti capacul valizei şi o închise. 

-- Bartlett, de ce am impresia că-ți faci griji pentru mine? 

— Prostii. Doar că sunt mult prea leneş ca să-mi caut un 
alt contact. Vrei să iei dosarul ăsta cu tine? 

- Nu, dacă tu mi-ai prezentat datele principale, zise el 
„șezând valiza pe un scaun. Am să mă uit doar pe dosarul 
MacGuire cât te duci tu să-mi chemi un taxi. 

— Iar? Cred că l-ai învăţat pe de rost până acum. Nu mai 
e cine ştie ce. Jane MacGuire are numai șaptesprezece ani, a 
crescut în familii adoptive şi stă cu Quinn şi Duncan de când 
avea zece ani. E un elev model şi nu s-a băgat niciodată în 
necazuri. Dar e mult prea tânără ca să aibă experienţă sau un 
trecut semnificativ. 

— Nu sunt de acord. Uită-te la faţa ei. E tânără, dar e un 
univers de experienţă pe chipul ăsta. Iar el o să vadă asta. O 
să-l atragă ca un magnet, zise Trevor uitându-se la chipul 
fetei care îl privea cu îndrăzneală din fotografie. Taxiul, 
Bartlett. 

— Imediat. 

Trevor abia dacă auzi uşa închizându-se în spatele lui. 
Simţea cum îl cuprinde entuziasmul şi trebuia să se 
stăpânească. Trebuia să gândească limpede și rece dacă voia 
să câştige bătălia asta. Şi o va câştiga, fir-ar al naibii! 

Cu degetul, atinse uşor obrazul fetei din fotografie. Era 
aproape. Remarcabil, nemaipomenit de aproape. 

-- Destul de aproape, Aldo? murmură el. Cira? 

R chiar semăna cu mine? întrebă Jane privind 
dezamăgită piedestalul gol. Aş fi vrut să văd 
reconstrucția Înainte să o ia Joe. Pot să dau o fugă până la 
secție ca să arunc o privire la... 

— Nu, nu poți, zise Eve cu hotărâre. Poţi să vezi fotografia 
Va trebui să stai pe-acasă pentru o vreme. 

— Din cauza nenorocitului ăluia? clătină ea din cap. O să 
stau acasă azi, dar am un test la trigonometrie luni şi n-am 
să-l las să mă împiedice să-l dau. Cred că e nebun să facă 
vreo mişcare dacă vede că Joe m-a pus sub supraveghere 
permanentă, zise ea ducându-se la uşă şi privind maşina de 
patrulare parcată în faţa casei. 

zi Este nebun! zise Eve. E limpede. Nimeni nu ucide 
femei doar pentru că-i amintesc de altcineva, decât dacă e 


sărit de pe fix. Aşa că argumentele tale nu ţin. Iar testul ăla 
nu merită riscurile. 


Jane se întoarse şi o privi. 
— Tu chiar te temi. 
po Sigur că mă tem. Şi n-o să las să ți se întâmple nimic, 

chiar dacă va trebui să te leg de pat pentru asta. 

Jane îi studie expresia. 

— Te gândeşti la Bonnie. Eu nu sunt Bonnie, Eve. Nu 
o copilă pe care să o amăgeşti şi s-o ucizi. Intenționez 
să duc o viață lungă şi fericită şi am de gând să sar la jugulară 
oricui ar vrea să mărîmpiedice. 

— S-ar putea să nu ai această ocazie. Omul ăsta a ucis 
deja, din câte ştim noi, șase femei, toate mai mature şi mai 
experimentate decât tine. 

— Dar probabil că ele nu bănuiau nimic. Pe când eu am 
să fiu suspicioasă față de oricine. Doar ştii că nu sunt chiar 
cea mai credulă persoană din lume, zâmbi ea. 

— Slavă Domnului! zise Eve trăgând adânc aer în piept. 
Mi-e teamă, Jane. Nu mă face să-mi fie şi mai teamă sfidând 
acest monstru. Te rog. 

Jane se încruntă. 

— Nu-mi place că mă va împiedica să fac lucrurile care-mi 
plac şi pe care trebuie să le fac. Nemernici ca el n-ar trebui 
să ne poată controla. 

— Te rog, repetă Eve. 

Jane oftă. 

— Bine, dacă asta te îngrijorează atât de tare. 

— Da, mă îngrijorează, poţi să fii sigură. Mulţumesc. 

Ochii lui Jane străluciră. 

— Ei haide, nu prea am avut de ales. Tocmai m-ai 
ameninţat că mă legi de pat. 

Eve zâmbi. 

— Doar dacă n-am altă variantă. 

— Cât crezi că o să dureze până o să-l prindă? 

Zâmbetul lui Eve păli. 

— Nu ştiu. Nu prea mult, sper. 

— N-am să mă ascund toată viaţa, Eve, zise Jane aruncând 
o privire spre mașina patrulei. Crezi în destin? 

— Uneori. De cele mai multe ori cred că noi ne controlăm 
propriul destin. 

— La fel şi eu. Dare o coincidență stranie, nu crezi? Mai 
întâi Bonnie, apoi eu. Care crezi că erau şansele ca tu să fii 
pusă din nou într-o asemenea situație: „. 

— Astronomice. Dar uite că se întâniplă. 

— Atunci poate că... Se întrerupse. Dacă există cumva 
destin, atunci poate că asta ar fi o a doua şansă. 

— Ce vrei să spui? 

— Poate e ca... un ciclu care se repetă iar şi iar, dacă nu 
merge bine de prima dată. 

— Eşti mult prea profundă pentru mine. Nu ştiu despre 
ce dracu” vorbeşti. 

Jane scutură din cap, ca şi când ar fi vrut să-şi limpe- 
zească gândurile. 

— Nici eu. Doar că aşa mi-a venit, zise ea îndreptându-se 
spre uşă. Tot efortul ăsta de gândire îmi dă dureri de cap. Hai 
să facem o plimbare. 

— Va trebui să mă întorc la timp ca să mă întâlnesc cu 
Trevor. Într-o oră, preciză ea, aruncând o privire spre ceas. 

— Nu cred că o să plece dacă nu te găseşte pe treptele de 
la intrare. Din ce mi-ai spus, vrea să coopereze. În plus, cred 
că e genul acela liniştit, metodic şi care se mişcă încet. 

— Doar pentru că lucrează la Scotland Yard? Sunt extrem 
de eficienți, din câte am auzit eu. 

— Dar nu l-au prins pe Jack Spintecătorul, nu-i aşa? Joe 
l-ar fi prins. Are o perspectivă mai largă, continuă ea coborând 
scările după ce îl împinse pe Toby cu călcâiul. Haide, leneşule. 
Doar pentru că-ți place să umbli noaptea nu e un motiv să 
dormi toată ziua. 

Toby căscă şi se ridică în picioare. 

— Poliţiştii aceia din maşină ne vor urmări, ştii? zise Eve 
în timp ce o urma pe scări. 

— Le face bine puţină mişcare, zâmbi Jane privind-o pe 
Eve peste umăr. Şi ţie la fel, de altfel. Ai stat în casă zile în 
şir ca să lucrezi la Ruth. Ai nevoie de aer proaspăt şi de 
schimbare de peisaj. Soarele străluceşte şi nu e nici urmă de 
nor pe cer. 

Se înşela, se gândi Eve. Era un nor cumplit de negru 
care se abătea asupra lor. Dar expresia lui Jane era radioasă, 
îndrăzneață, fără teamă. Eve simți cum îi creşte ei însăşi 
moralul privind-o. 

— Ai dreptate, e o zi grozavă pentru plimbare. Dar să 
mergem până la marginea lacului, zise ea ajungând-o din 
urmă. Poate că Trevor nu e atât de dornic să mă vadă, dar, fie 
el înțepat şi calm, eu tot mor de nerăbdare să-l cunosc. 


— Doamnă Duncan? Sunt Mark Trevor. Se ridică să o 
salute în clipa în care intră în casă. Mă bucur să vă cunosc. 
Făcu un semn spre Joe, care se afla la barul din bucătărie, în 
timp ce traversa camera cu mâna întinsă. Quinn tocmai îmi 
povestea ce reconstrucție nemaipomenită ai făcut. Abia aştept 
s-o văd. 

— Va trebui să mergeţi la secție. Joe a dus-o acolo de 
dimineață. Nici măcar n-am avut timp să o fotografiez. 

El îi strânse mâna cu fermitate, iar când privirile lor se 
întâlniră, Eve simți o undă de şoc. 

Trevor era, fără îndoială, politicos, dar cam asta era 
singura trăsătură care se potrivea descrierii pe care i-o făcuse 
Joe. Avea în jur de treizeci de ani, purta o pereche de jeans și 
un pulover măsliniu, era înalt, cu umeri lați şi musculos. 
Fiecare părticică a corpului lui părea încărcată de energie. 
Părul scurt, închis la culoare şi ondulat îi încadra chipul 
uimitor de arătos, dominat de nişte ochi negri care sugerau o 
inteligență peste medie. Zâmbetul lui emana o charismă care 
flata şi copleşea în acelaşi timp. Dumnezeule, părea mai 
degrabă actor sau fotomodel decât polițist. 

— I-am cerut deja acordul să arunc o privire, zise Trevor 
luând cana de cafea pe care i-o întindea Joe. Avem şi noi la 
Scotland Yard sculptori legişti cu care lucrăm, şi sunt un 
adevărat fan al muncii lor. Au făcut nişte reconstrucții 
uimitoare. 

— Aşa am auzit şi eu, confirmă Joc, întinzându-i şi lui 
Eve o cană. Unde e Jane? 

— Se joacă cu Toby. Vine imediat, era chiar în spatele 
meu, spuse ea în timp ce privirea îi alunecă pe geanta de pe 
măsuța de cafea. Dosarele cazurilor? 

Trevor încuviință din cap. 

— Dar mă tem că veţi fi dezamăgiți. Aşa cum i-am spus 
deja lui Quinn la telefon, nu avem ceva concret, îi avertiză 
el în timp ce deschidea geanta. Crimele par să fie executate 
la întâmplare, iar asemănarea fizică dintre victime ne-a izbit 
abia după ce a părăsit Marea Britanie. Dar vă rog, uitaţi-vă 
singuri, îi invită el așezându-se pe canapea. Puteţi să le 
păstraţi dacă vreţi, sunt doar căpii. 

— Trebuie să fi găsit ceva, zise Eve. În epoca asta a 
ADN-ului, nicio scenă a crimei nu poate fi sterilă. 

— Oh, sigur, am găsit fibre şi ADN, dar avem nevoie şi 
de un suspect, ca să facem comparaţiile. 

— Martori? întrebă Joe. 

Trevor clătină din cap. 

— Seara, victimele erau în viață, dimineaţa, erau găsite 
moarte. Nimeni nu le-a văzut cu cineva care să pară suspect. 
Probabil că Aldo le-a văzut, le-a urmărit şi a acţionat când a 
găsit momentul potrivit. 

Eve se încordă: 

— Aldo? Îi ştiţi numele? 

Trevor clătină din nou din cap. 

— Îmi pare rău, nu am vrut să vă faceți speranțe. Aşa îi 
spun eu, Aldo. I-am dat un nume pentru că îl urmăresc de 
atâţia ani încât nu mă mai pot gândi la el la nivel impersonal. 

— Dar de ce i-ai zis Aldo? 

El înălță din umeri: 

— De ce nu? 

— Nu-mi pasă cum îi spui nenorocitului ăstuia, interveni 
Joe. Vreau doar să punem mâna pe el. Femeia din Birmigham 
a fost arsă de vie, iar medicii legişti spun că sunt semne că şi 
Ruth a fost sufocată de fum. Dar femeile astea? întrebă el 
arătând spre dosare. 

— Jean Gaskin a fost sufocată de fum. Ellen Carter a fost 
arsă de vie. Se pare că sunt modurile lui preferate pentru a-şi 
ucide victimele, zise Trevor sorbind din cafea. Dar nu se 
limitează la atât. Julia Brandon a murit după ce a inhalat un 
gaz mortal. 

— Cum? 

— Probabil că a fost forțată să-l inhaleze. Ceva neobişnuit. 

— Oribil. 

— Da, încuviinţă el din cap. Iar Peggy Knowles, femeia 
din Brighton, avea apă în plămâni. A fost înecată. Aldo nu se 
grăbeşte niciodată, continuă el punând cana de cafea pe masă. 
Îşi permite să-şi acorde timpul necesar ca să ucidă aşa cum 
şi-a propus. 

— Nu aţi reuşit să vă daţi seama pe cine vrea să pedep- 
sească ucigându-le pe femeile astea? Din înregistrări? Din 
bazele de date? 

— Ar însemna să cauţi acul în carul cu fân, Eve, îi replică 
Joe. 

Trevor clătină şi el din cap. 

— Şi din păcate nu avem o tehnologie atât de sofisticată. 
Cât priveşte fotografiile, nu dispunem de o bază de date 
centralizată. În orice caz, am făcut efortul de a verifica toate 
înregistrările din bazele noastre de date, dar nu am ajuns la 
niciun rezultat. 

Făcu o pauză şi îşi aruncă ochii pe fereastră înainte să-şi 
concentreze din nou atenția asupra lui Eve. 

— Oricum, am o teorie potrivit căreia, chiar dacă n-am fi 
fost atât de prost dotați, tot n-am fi reuşit să găsim nimic în 
bazele de date. 

— Cum aşa? 

— Când am căutat informaţii, după ultima crimă, cea din 
Brighton, am găsit înregistrări ale unor crime similare în Italia 
şi Spania, înainte să-şi ucidă prima victimă, în Londra. 
Ambele femei fuseseră înecate cu fum, ambele cu feţele 
distruse. 

— Iisuse, nu putem să-l găsim nici după ţara de origine? 
făcu Joe dezgustat. Aţi încercat prin Interpol? 

Trevor încuviință din cap: 

— Crezi că n-am verificat fiecare informaţie, oricât de 
mică, în aceşti ani? Nu am putut să găsesc nicio dovadă că 
tot el le-ar fi ucis şi pe celelalte femei. 

— Şi nu a lăsat niciun fel de semnătură, ceva, cum fac 
toți criminalii în serie? 

Trevor tăcu pentru o clipă. 

— Ba da, a lăsat. 

— Ce? De ce dracu” nu ne-ai spus asta de la bun început? 
izbucni Eve. 

— Am crezut că ştiţi deja, se întoarse el spre Joe. Nu aţi 
primit încă raportul legiştilor în cazul necunoscutei voastre? 

— Încă nu e complet. Ni-l dau pe bucăţi, pe măsură ce 
apar elemente noi. 

— Deci încă nu au analizat cenuşa? 

— Cenuşa, repetă Eve. 

— Au găsit cenuşă lângă trupul lui Ruth, spuse Joe. Ne-am 
gândit că poate fi o dovadă că a fost ucisă în pădure şi că 
cenuşa provine de la un soi de foc de tabără... 

— Nu e cenuşă de lemn, interveni Trevor. Şi nici vorbă 
de vreun foc de tabără. Raportul legiştilor va menţiona cenuşă 
vulcanică. 

— La dracu”! zise Joe, şi începu să formeze un număr de 
telefon. Eşti sigur? 

— Destul de sigur. Particule de cenuşă vulcanică au fost 
găsite lângă fiecare cadavru. Este de înțeles faptul că poliția 
voastră din Birmingham nu a analizat încă cenuşa de pe o 
victimă despre care se crede că a murit arsă de vie. S-au 
gândit că cenuşa a fost produsă în acelaşi incendiu. 

— Atunci de ce nu i-ai avertizat? 

— Vă avertizez pe voi, acum. E cazul vostru, zise el în 
timp ce se ridică în picioare şi se îndreptă spre fereastră. 
N-ar fi mai bine să vedeți ce face? 

Eve deveni dintr-odată conştientă de tensiunea lui Trevor. 
Atitudinea relaxată dispăruse şi acum era în stare de alertă, 
agitat, concentrat. Se încordă amintindu-şi cum alunecase 
privirea lui pe fereastră cu câteva momente mai devreme. 

— Cine, Jane? 

El încuviinţă scurt din cap: 

— Da, ai spus că era chiar în spatele tău. 

Eve îl privi pe Joe. El dădu din cap şi închise telefonul: 

— Nu am vorbit cu el despre Jane. 

Trevor se încordă, încruntându-şi sprâncenele: 

— Uite-o, spuse el întorcându-se spre Eve. N-ar trebui 
s-o lăsaţi singură. 

— Dacă te uiţi puțin mai în spatele ei, o să vezi că nu e 
singură. 

Eve i se alătură, lângă fereastră. Jane venea pe cărare cu 
Toby lipit de picioarele ei, urmată de cei doi poliţişti care 
încercau să ţină pasul. 

— N-o las niciodată nesupravegheată, zise ea cu vocea 
ca de gheaţă. Nu ştii niciodată în cine poți avea încredere pe 
lumea asta. De unde ai ştiut de Jane? 

El se întoarse şi o privi. 

— Îmi pare rău. Sigur că aveţi grijă de ea. Am vorbit din 
instinct. 

— De unde ai ştiut de Jane? repetă ea. 

— Aveţi dreptate să fiți suspicioşi, sunt de acord. Dar eu 
sunt ultima persoană din lume din cauza căreia să vă faceţi 
griji. Sunt aici pentru ca să mă conving că ea e în siguranță, 
zise el scoțând din buzunar portofelul, din care extrase o 
tăietură de ziar veche şi mototolită. L-am pus pe asistentul 
meu să caute prin toate ziarele din marile oraşe, iar el mi-a 
găsit această fotografie cu Jane MacGuire. 

Eve recunoscu fotografia. Fusese făcută atunci când Jane 
îl înscrisese pe Toby într-un spectacol de caritate pentru câini, 
organizat de Humane Society în urmă cu trei luni. Era puțin 
cam ştearsă, dar chipul lui Jane era foarte clar. Eve simţi 
cum o îngheață groaza. 

— Poate că el nu a văzut ziarul, încercă să o liniştească 
Trevor, citindu-i teama pe chip. Nu ştim cum îşi alege 
victimele, probabil că la întâmplare. Femeia aceea, Millbruk, 
din Birmingham. Peggy Knowles, în Brighton. Şi ea era 
prostituată, dar niciuna dintre ele nu a avut vreo fotografie 
prin ziare. 

— Dar celelalte? 

— Una tocmai câştigase un concurs de grădinărit. 

— Deci apăruse în ziar. 

— E posibil. N-are cum să fie sigur că-şi poate găsi 
victimele citind ziarele, dar, dacă acestea constituie sursa, 
atunci trebuie să se limiteze la o anumită zonă, tocmai din 
cauza intensității oscilante a misiunii lui. Aş spune mai 
degrabă că le vânează altfel. 

— E tot o teorie de-a ta? întrebă ea cu răceală. Tu ai reuşit 
să o găseşti, fir-ar să fie! 

— Dar el are mai puține şanse. Eu n-am făcut decât să-l 
rog pe colegul meu Bartlett să facă o verificare de rutină ca 
să vadă unde ajunge. 

— Şi a ajuns la Jane, zise Joe, luând fotografia din mâinile 
lui Eve. Şi e atât de clară! De ce nu m-ai anunţat când ţi-ai 
dat seama că ar putea fi în pericol? 

— Am trimis un e-mail, îi reaminti el. 

— Să-l ia naiba de e-mail! Trebuia să fii mai precis. 

— Nici măcar nu ştiam că e în zonă până când nu a ucis-o 
pe femeia din Millbruk, iar asta s-a întâmplat la două luni 
după ce a fost făcută fotografia asta. Iar dacă ar fi văzut 
fotografia, e puţin probabil să-şi fi consumat timpul şi efortul 
cu o altă victimă. Ar fi trebuit să vină direct la ea. 

— De ce? 

— Priveşte-o, zise Trevor uitându-se la fotografie. E atât 
de vibrantă încât aproape că sare din fotografie. Dacă o 
compari cu celelalte victime, toate par să fie contrafaceri 
puse față în față cu originalul. 

— Încă un motiv în plus ca să ne avertizezi. 

— Poate că nici măcar nu e în pericol. 

— Nemernicule, trebuia să ştim! 

— Vă asigur că am supravegheat-o tot timpul. Din clipa 
în care am văzut fotografia, l-am trimis pe Bartlett aici ca să 
o aibă în grijă. Dar sunt sigur că aş fi simţit la fel dacă aş fi 
fost în locul vostru. 

— Nu ştii cum ne-am fi simţit noi, răspunse Eve 
amenințătoare. Ticălos nenorocit! Puțin îmi pasă dacă vă 
prindeţi voi criminalul, vreau doar să ştiu că Jane e în 
siguranță. 

— Şi eu la fel, spuse el, întâlnindu-i privirea. Nu-mi doresc 
nimic mai mult, crede-mă. 

Şi îl credea. Nu mai conta însă dacă sentimentele lui 
erau adevărate sau cât de intense erau. Nimic nu-i liniştea 
furia. 

— Vrei să spui că ne-ai spionat fără... 

— Cred că poliţiştilor tăi le e frică de Toby, Joe, râse Jane 
intrând în cameră. A început să mârâie când s-au apropiat 
prea mult de mine, iar ei s-au oprit atât de brusc încât aproape 
s-au dat de-a berbeleacul. Crezi că au înțeles că Toby este... 

Se întrerupse brusc în clipa în care privirea ei trecu de la 
Eve la Trevor şi scoase un fluierat uşor: 

— Mi se pare mie sau sunt tensiuni în relaţiile anglo- 
americane? 

Trevor zâmbi. 

— Nu din partea mea. Sunt clar în tabăra ta. Tu eşti Jane 
MacGuire, nu-i aşa? Eu sunt Mark Trevor. 

Jane tăcu o clipă, privindu-l. 

— Nu eşti chiar aşa cum mi-am imaginat. 

— Tu eşti exact aşa cum mi-am imaginat, spuse el tra- 
versând camera şi prinzându-i mâna. Ba chiar ceva mai mult. 

Jane îl privea fascinată, iar Eve înţelegea de ce. Şi ea 
avusese aceeaşi reacţie la zâmbetul lui charismatic atunci 
când îl văzuse prima oară. Dar asta fusese înainte să înțeleagă 
cât de crud şi de lipsit de scrupule era. În numai câteva minute, 
se transformase din aliat în adversar. Simţi un impuls greu 
de stăpânit să traverseze camera şi s-o împingă pe Jane de 
lângă el. 

— Domnul Trevor tocmai se pregătea să plece. 

Trevor nu-şi luă ochii de la Jane. 

— Da, cred că m-au pus pe lista neagră. Am dat-o-n bară, 
zâmbi el, lamentându-se. Numai ce-mi netezisem calea, când 
am început să-mi fac griji că nu te supraveghează cum trebuie; 
mi-am dat drumul la gură şi s-a ales praful de toată munca 
mea. 

— Ce muncă? 

— O să-ți explice ei. 

— Vreau să-mi explici tu, spuse ea privindu-l fix în ochi. 
Tu ai încercat să-l prinzi pe criminalul ăla. Ce-ai făcut şi ce 
legătură are cu mine? 

El chicoti: 

— Ar fi trebuit să ştiu că eşti aşa. O adevărată încântare. 

— Jar tu mă duci cu preşul. 

— Ba nu, spuse el şi zâmbetul i se risipi. Vrei să ştii 
adevărul? Eşti o posibilă victimă, iar eu ştiam de ceva vreme 
că s-ar putea să fii în pericol. Te-am supravegheat şi am 
aşteptat. lar doamna Duncan şi Quinn sunt furioşi pentru că 
nu te-am înconjurat imediat cu toată paza şi protecţia pe care 
le meritai, fără îndoială. 

— Aşa e, zise Eve. Şi nu mă pot gândi decât la un singur 
motiv pentru care ai aşteptat. Dacă ai supravegheat-o, a fost 
doar pentru că ţi-ai imaginat că o poţi folosi ca momeală. 

— Mi-a trecut prin minte această variantă, recunoscu el, 
privind din nou spre Jane. Dar n-aş fi lăsat niciodată să ți se 
întâmple ceva. Nimeni n-o să-ţi facă vreodată vreun rău. Îţi 
promit. 

— Asta e un vacs, zise Jane. Eu sunt singura responsabilă 
pentru ce mi se întâmplă. Nici tu, nici Eve, nici Joe. Eu am 
grijă de mine. Puțin îmi pasă ce joc faci ca să-l prinzi pe 
nenorocit, atâta vreme cât nu faci rău cuiva la care ţin. Dar 
cred că acum ai face bine să pleci, zise ea făcând un pas 
înapoi. Ai supărat-o pe Eve. 

El ridică din sprâncene: 

— Iar asta e un păcat, înțeleg. 

— Te-ai prins. E ora mesei, se întoarse ea spre Joe. Vrei 
să pun la încălzit resturile din friptura pe care ai făcut-o 
aseară? 

— Se pare că am fost concediat, zâmbi Trevor îndrep- 
tându-se spre uşă. Păstrăm legătura, Quinn. 

Joe înclină scurt din cap: 

— După cum am mai spus, sper să ai motive întemeiate. 

— Cele mai întemeiate. N-aş îndrăzni să vă bat la uşă 
dacă n-aş avea motiv, spuse Trevor. Aş putea să vă folosesc 
unul dintre poliţişti ca să mă lase în oraş? 

Joe înclină din nou din cap. 

— Te va conduce la un hotel. Sau la aeroport, făcu el 
după o scurtă pauză. 

Trevor zâmbi zeflemitor. 

— E clar că buna primire s-a dus pe apa sâmbetei. Nu pot 
decât să sper că vă voi intra din nou în grații. 

— N-ai fost niciodată, spuse Eve. Nu te cunoaştem, iar 
acum nici nu avem încredere în tine. 

El se opri lângă uşă. 

— Puteţi avea încredere în mine, zise el încet. Chiar dacă 
ați da lumea peste cap, n-aţi putea găsi pe cineva care să țină 
la siguranţa lui Jane mai mult decât mine. Asta e pentru tine, 
Jane, mai zise el, scoțând din portofel o carte de vizită şi 
lăsând-o pe măsuţa de lângă uşă. E numărul meu de mobil. 
Dacă ai nevoie de ceva, sună-mă. Am să te ajut. 

Şi ieşi, trăgând uşa după el. 

— Uau! făcu Jane ducându-se la fereastră şi privindu-l în 
timp ce se îndrepta spre maşina de poliție. Nu e deloc încuiat 
sau greoi, nu? 

— Nu, zise Eve încruntându-se. Ce crezi despre el? 

Jane se întoarse spre Eve: 

— De ce? 

— Când l-ai văzut prima oară, nu-ţi puteai lua ochii de la 
el. E foarte chipeş, nu? 

— Dacă este? se încruntă ea. Da, cred că e. N-am prea 
observat. 

— E cam greu de crezut. Era destul de limpede că te 
fascinase. 

— Îmi aminteşte de cineva. 

— De cine? 

— Nu ştiu, de cineva... 

Văzu expresia lui Eve şi zâmbi. 

— Eşti îngrijorată. Te temi că m-am îndrăgostit de el în 
cele câteva minute cât a fost aici? Eu nu mă îndrăgostesc la 
prima vedere, ştii bine. 

Eve scoase un suspin de uşurare şi zâmbi: 

— Există întotdeauna un început. Mi-ar plăcea să te văd 
îndrăgostindu-te. De altfel, tot aştept ca asta să se întâmple. 
Dar măcar alege un star rock sau un fotbalist. Nu pe el, Jane. 

— Cu siguranţă nu pe el, întări Joe îndreptându-se spre 
uşă. Cred că am să-l duc în oraş eu însumi. Nu te mai chinui 
să încălzeşti fripturile, am să cumpăr nişte mâncare chine- 
zească în drum spre casă. 

Jane chicoti când îl văzu ieşind pe uşă. 

— Îmi aminteşte de un şerif dintr-un film western. Doar 
unul ca el l-ar goni pe răufăcător din oraş, escortându-l 
personal până la hotel, spuse ea îndreptându-se spre măsuţa 
de lângă uşă şi ridicând cartea de vizită lăsată acolo de Trevor. 
V-a supărat rău pe amândoi. Crezi că mă agresa pe mine, în 
loc să-şi facă pur şi simplu treaba? 

— Trebuia să ne fi avertizat de orice urmă de pericol. Aşa 
cred eu că ar fi făcut orice polițist. 

— Poate că se face altfel la Scotland Yard. 

— Îi iei apărarea? 

— Aşa cred, spuse ea îndesându-şi cartea de vizită în 
buzunarul de la jeans. Mai ţii minte când eram mică şi furam 
mâncare ca să-i duc lui Mike care se ascundea pe aleea din 
dos? Nu voiam s-o fac. Ştiam că era un lucru rău, dar Mike 
avea numai şase ani şi ar fi murit de foame dacă nu găseam 
o cale să-l hrănesc. Uneori trebuie să faci lucruri rele dacă 
vrei să eviți să se întâmple lucruri şi mai rele. 

— Nu e acelaşi lucru. Aveai doar zece ani. 

— Dacă nu aş găsi altă soluție, aş face la fel şi azi. Poate 
că de-asta îl înțeleg pe Trevor. 

— N-ai cum să-l înţelegi, i-o tăie Eve. Nu-l cunoşti. 

— Nu văd de ce faceți atâta caz. Doar tu mi-ai spus că 
Joe credea că e obsedat de cazul ăsta. Înţeleg că cineva care 
este atât de legat de un caz a vrut să aştepte puțin, să vadă 
dacă nu apare cineva suspect, înainte să mă înconjoare de 
poliţişti care ar fi putut să-l sperie. 

— E mai presus de puterea mea de înţelegere, spuse Eve 
strângând din buze. Şi de ce-i păstrezi numărul de telefon? 

— Pentru că l-am crezut atunci când mi-a spus că vrea să 
mă țină în viaţă. Tu nu? întrebă ea privind-o în ochi pe Eve. 

Eve vru să nege, dar n-ar fi fost cinstită, iar Jane ar fi 
înţeles. 

— Ba da, dar asta nu înseamnă că sunt de acord cu 
metodele şi cu motivațiile lui. 

Jane încuviinţă din cap. 

— Înţeleg ce vrei să spui. Dar uneori trebuie să te 
mulțumeşti cu ce ai. Trevor poate că e neconvențional, dar 
sunt sigură că e foarte bun în ceea ce face. Acum am să mă 
duc să-mi fac lecţiile, spuse ea îndreptându-se spre dormitor, 
ca să mă pot bucura de mâncarea chinezească pe care o va 
aduce Joe. 

Eve văzu cum se închide uşa în urma ei. Doamne, 
aproape că şi-ar fi dorit ca Jane să nu fi fost atât de isteaţă. 
Incă de când era copil, avea propriile păreri şi se încredea în 
propriile raționamente. a 

Iar raționamentele ei erau, de cele mai multe ori, corecte, 
mai bune chiar decât cele ale multor adulți. Asta nu însemna 
însă că judecata ei era infailibilă. Trevor era inteligent şi 
charismatic, iar această combinaţie de calităţi avea mare 
trecere la adolescente ca Jane. 

Dar nu mai erau alte adolescente ca Jane. Era absolut 
originală, iar reacţiile ei erau extrem de personale. 

Şi îi păstrase numărul de telefon, fir-ar să fie! 

Oftă. Cine ştie în ce direcţie o s-o apuce Jane? Poate 
că-şi face griji inutil. 

În fond, ea îl dăduse afară din casă doar pentru că o 
supărase pe Eve. 


— Aici e Peachtree Plaza, zise Joe oprind în faţa intrării. 


Ți-am făcut rezervare pentru două zile. M-am gândit că n-o 
să stai mai mult. 

— Iar acum chiar speri asta, spuse Trevor coborând din 
maşină, în timp ce portarul îi deschidea uşa. Prezența mea 
nu mai e necesară. 

— Mă gândesc că voi putea să găsesc tot ce îmi trebuie în 
dosarele pe care le-ai adus. Nu avem nevoie de tine. 

Trevor zâmbi: 

— Dar sunt aici. Şi de unde ai convingerea că am pus tot 
ce ştiu în dosarele alea? 

Joe se încruntă: 

— De exemplu? 

— Vulcanul care produce cenuşa aceea. O să vezi că 
geologii n-au ajuns la nicio concluzie. 

— Dar tu ştii de unde provine? 

— Am bănuielile mele. 

— Bănuielile nu sunt o dovadă. 

— Dar sunt un punct de plecare. 

— Şi ai o bănuială şi de ce lasă în urmă cenuşa aia? 

— Poate, spuse Trevor în timp ce-i dădea bacşiş portarului 
care-i căra bagajul. Ce e sigur e că ne putem fi de folos unul 
altuia, Quinn. Iar tu ai intrat mai târziu într-un caz pe care eu 
îl trăiesc şi-l respir de ani de zile. 

— Crezi că nu ştiu că încerci să mă joci pe degete? zise 
Joe cu răceală. Îmi dai fărâmituri de informaţie sperând că 
am să te iert şi că am să te las să te implici din nou în anchetă. 
Dar nu mi-ai dat nimic. Absolut nimic. Un vacs. 

— Şi Jane foloseşte cuvântul ăsta, zâmbi Trevor. E 
copleşitor şi te încălzeşte felul în care membrii aceleiaşi 
familii împrumută unii de la alții aceleaşi cuvinte, aceleaşi 
trăsături. Dar ai dreptate, se făcu el că se gândeşte. Nu ţi-am 
spus mai nimic. Bănuielile n-au cine ştie ce consistență. lar 
tu ai tot timpul din lume ca să-ţi faci propriile teorii pe care 
apoi să le urmăreşti, nu? 

Se întoarse şi intră în hotel fără să mai aştepte răspunsul. 

Nemernicul! 

Joe rămase în spatele volanului, cu privirile lipite de uşă. 
Trevor savura viclean plăcerea de a-l vedea alergând după 
el. Să fie al naibii dacă se va duce! Chiar dacă instinctul îi 
spunea că ar face bine să scoată orice informaţie, cât de mică, 
de la nemernicul ăsta arogant, o să aştepte până când o să 
vadă că nu poate merge mai departe altfel. Trevor era un 
element de care trebuia să țină cont, iar Joe nu avea nevoie 
ca investigația lui să depindă de un amănunt pe care să nu-l 
țină sub control. 

Apăsă pedala de acceleraţie şi se îndepărtă, pe şosea. 

Cenuşă vulcanică... 

Ciudat. Poate că specialiştii de pe partea asta a Atlan- 
ticului vor avea mai mult noroc s-o identifice. Dar dacă o 
vor face, asta va trebui să se întâmple al naibii de repede. 
Ultima remarcă a lui Trevor lovise chiar la țintă. S-ar putea 
să nu mai aibă prea mult timp pentru Jane. 

Acest gând îl făcu să simtă un fior de teamă şi aproape 
că fu gata să se întoarcă înapoi, la Trevor. La naiba cu 
cooperarea anglo-americană! Mai erau şi alte metode prin 
care să obțină informaţii de la infatuatul ăsta. Jocul se putea 

juca şi în doi. Trevor îi subminase poziţia prin faptul că nu-l 
avertizase în privinţa pericolului... 

În clipa aia sună telefonul. Aruncă o privire să vadă cine 
e. Eve. 

— Tocmai l-am lăsat, zise el. Ajung acasă cam în trei 
sferturi de oră. E totul în regulă? 

— Nu cred, îl loviră cuvintele grele aruncate repede de 
Eve. Stăteam şi răsfoiam dosarele astea şi m-a izbit ceva. 
Cred că e al naibii de rău! 


Trevor privi maşina lui Quinn îndepărtându-se şi 
dispărând după colț, înainte să se îndrepte spre recepție. 

Făcuse tot ce putuse. Câteva tachinări chinuitoare şi o 
amenințare subtilă la adresa cuiva care conta pentru Quinn. 

Oricare dintre strategii ar fi funcționat la fel de bine. 
Dumnezeule, spera doar să fie de ajuns! Nu fusese chiar cea 
mai bună zi a lui. Venise aici ca să fie deştept şi să acopere 
toate fronturile şi făcuse o greşeală imensă pe care nu o mai 
putea acoperi. Dacă Eve Duncan şi Quinn ar fi fost mai puțin 
inteligenţi, mai puţin receptivi, poate ar fi reuşit să o întoarcă, 
dar chiar erau grozavi aşa cum îi spusese Bartlett că sunt. 
Avusese noroc că scăpase de-acolo... l 

Când conştientiză totul, se opri un moment în foaierul 
de marmură. 

Poate că nu fusese chiar atât de norocos. l 

Erau amândoi inteligenți şi foarte, foarte receptivi. Expe- 
rienţa îl ajuta să recunoască asemenea calități la oameni şi 
rareori i se întâmplase ca cineva să-l facă să se îngrijoreze 
atât de tare. . 

Tot experiența îi transmitea acum semnale de alarmă 

prin toate instinctele pe care le avea. Îşi căută telefonul şi îl 
sună pe Bartlett. 

— Sunt în Atlanta. Eşti în apartament? 

- Da. 

— Pleacă de-acolo, s-ar putea să ai companie. 

Aruncă o privire prin hol şi apoi se îndreptă spre 
restaurant. Ştia că restaurantul unui hotel avea întotdeauna o 
ieşire directă în stradă. 

— Am dat-o-n bară. l l 

— Nu pot să cred, chicoti Bartlett. Toată şiretenia ta nu 
te-a ajutat la nimic? Aş fi vrut să fiu acolo să văd. 

— Sunt sigur că ai fi savurat momentul, făcu el sec. 

Da, era o uşă spre stradă în spatele restaurantului. Se 
îndreptă spre ea. 

— Şi chiar merit să-mi faci morală. Doamne, ce prost am 
fost! Am acționat ca un amator. Nu credeam că aş putea avea 
vreodată o asemenea reacție. sia: 

Bartlett tăcu o clipă. 

— Şi Jane MacGuire? 

— Aşteptam de atâta timp momentul, încât am intrat în 
panică încă înainte ca ea să intre pe uşă. 

— Ai intrat în panică? Nu te-am văzut panicat în viața 
mea, nemernic de gheaţă ce eşti! 

— Ei bine, m-ai fi putut vedea azi. Eram speriat de moarte 
că aş putea s-o pierd înainte chiar să am vreo şansă cu ea. 
Apoi am văzut-o şi am încercat să revin pe poziţii, dar era 
prea târziu. 

— Ea e? 

— Dumnezeule, da! Mi-a tăiat răsuflarea. Chiar şi Aldo 
ar fi satisfăcut, zise el deschizând uşa şi chemând un taxi. 
Dar ai avut dreptate în privinţa lui Quinn şi a lui Eve Duncan. 
E doar o chestiune de timp până când vor începe să-şi pună 
aceleaşi întrebări ca şi mine. Te sun mai târziu, spuse el în 
timp ce urca în taxi. Să nu laşi nimic în urma ta. 

— Poate că tu te-ai purtat ca un cretin, dar eu nu fac aceeaşi 
greşeală şi sunt conştient de eficienţa mea. O să-mi fac bine 
treaba, spuse el şi închise. 

Pentru că trebuia să facă asta, Trevor simţi o undă de 
dezgust în timp ce taxiul se puse în mişcare şi dădu colţul. 
Dar cine naiba să fi ştiut că avea s-o dea în bară într-un 
asemenea hal? 

— La aeroportul Hartsfield, îi spuse el şoferului. 

Trebuia să se fi aşteptat la asta. Trecuse prea mult timp, 
iar fiecare zi îi păruse o veşnicie. Crezuse că e pregătit, dar îi 
era limpede acum că nu puteai fi pregătit pentru aşa ceva. 

Aşa că va trebui să adune cioburile şi să o ia de la capăt. 

Nu, nu de la capăt. Neîndemânarea lui îl făcuse să dea 
doar un pas înapoi. Pentru că Jane MacGuire fusese acolo 
cu numai câteva minute în urmă. O văzuse, o atinsese. Dusese 

Jocul mai departe. 
Era cu un pas înaintea lui Aldo. 
Pentru moment. 

A . -. . 
mi pare rău, detectiv Quinn, spuse recepționera 


aruncând o privire în calculator. Domnul Trevor nu 

s-a cazat încă. N 

— Mai verifică o dată, făcu Joe nerăbdător. Știu că e aici. 
Eu l-am adus acum un sfert de oră. 

Femeia căută din nou şi clătină din cap: 

— Îmi pare rău, zise ea. Poate că s-a oprit la bar sau poate 
i-a fost foame şi a mers la un restaurant. ii 

Sau poate a şters-o englezeşte, se gândi Joe în timp ce se 
îndrepta spre bar. O să afle imediat, chiar dacă asta însemna 
să ia la întrebări fiecare angajat din cele două stabilimente. 


— A trecut prin restaurant şi a chemat un taxi, îi spunea 
Joe lui Eve douăzeci de minute mai târziu. Am sunat la 
compania de taximetre şi mi-au spus că un şofer a lăsat la 
aeroport, acum zece minute, un bărbat care corespundea 
descrierii lui. Sunt în drum spre aeroport chiar acum. 

— Nu poţi să suni şi să pui să fie reținut de forțele de 
securitate de la aeroport? | Ă , 

— Nu fără să risc declanşarea unui proces impotriva 
departamentului sau izbucnirea unui conflict internaţional. 
N-avem nicio dovadă, Eve. Aşa cum ar spune Trevor, e pură 
teorie. .. că . . . 

— Mi-au ajuns teoriile lui Trevor! izbucni Eve. Ai sunat 
la secție? | . 

— Am rugat-o pe Christy să se ocupe, de vreme ce ca 
m-a pus în legătură cu Trevor. O să te mai sun când o să am 
noutăți. 

— Să fie cât mai repede. Aştept. 

n Nu l-ai prins, zise Eve văzându-i fața lui Joe care intra 
în casă trei ore mai târziu. Cum a scăpat? 

— Ei bine, nu a urcat în niciun avion. Şi am verificat la 
toți operatorii de taxi: nu a luat un taxi ca să plece de acolo, 
spuse Joe lăsându-se să cadă pe canapea şi frecându-şi ceafa 
ca să-şi alunge oboseala. Pun pariu că a sărit într-un metrou 
şi s-a întors în oraş. O ieşire discretă, greu de urmărit şi în 
care i se poate pierde uşor urma. 

— Foarte inteligent. 

— La ce te aşteptai? Este inteligent. Şi are nişte instincte 
al naibii de bune. Nu cred că avea intenţia să o lase baltă 
când l-am dat afară. Cred că m-a apreciat la adevărata mea 
valoare. 

— Ai luat raportul de la Christy? 

— Acum o jumătate de oră. A sunat direct la Scotland 
Yard şi a vorbit cu inspectorul Falsworth. Nici urmă de vreun 
inspector Mark Trevor. Dar e cineva cu acest nume care lu- 
crează în laboratorul de probe. Trevor nu a vrut să se dea 
drept inspector. S-ar fi putut da de gol repede. Însă avea ne- 
voie de numele cuiva care lucrează acolo, pentru situaţia în 
care cineva ar fi sunat la birou, în loc să-l caute pe telefonul 
mobil. Nu ei au trimis e-mailul în legătură cu criminalul în 
serie. Nicio clipă nu au bănuit că ucigaşul ar fi aici, în Statele 
Unite. Încă îl mai caută în Marea Britanie. Cum ţi-ai dat 
seama că Trevor ar putea fi un impostor? o întrebă el 
privind-o. 

= Nu m-am gândit, a fost doar o intuiție. Am început 
să-mi pun întrebări în legătură cu comportamentul lui, 
neobişnuit pentru un polițist. Codul de procedură e cunoscut 
de către toți poliţiştii, or el a încălcat unele dintre cele mai 
importante reguli, strânse ea din buze. Apoi am început să 

mă joc de-a „şi dacă”. Putem să fim siguri că Trevor e cine 
pretinde că e? Ce dovezi avem? Sunt sigură că ţi-a prezentat 
scrisorile lui de acreditare, dar puteau fi false. Iar e-mailul 
ăla putea fi şi el fals. E dificil și provocator să spargi site-ul 
Scotland Yardului şi să-l foloseşti ca să trimiţi scrisori 
oficiale, dar nu e mai presus de capacităţile unui hacker 
expert. Merita să verificăm. 

— Da, merita. Aș fi vrut doar să-l prind înainte să dea bir 
cu fugiţii. I-ai spus lui Jane? o întrebă el privind spre hol. 

— I-am spus că-l verificăm. N-a spus cine ştie ce. Probabil 
crede că sunt paranoică. Am încălzit nişte friptură pentru 
Jane când mi-am dat seama că nu mai aduci mâncare 
chinezească, spuse ea îndreptându-se spre bucătărie. Vrei? 

— Nu mi-e foame. Dar aş vrea un pahar cu lapte, răspunse 
el ridicându-se şi aşezându-se la bar. Christy le-a cerut celor 
de la Scotland Yard să-l caute în baza de date. Are nevoie de 
o descriere fidelă. 

— O să aibă nevoie de mai mult de-atât. Probabil că Trevor 
nici măcar nu e numele lui adevărat. Am păstrat cana de 
cafea din care a băut, ca să recoltăm amprente. lar Jane ar 
putea să ne ajute, adăugă ea punându-i paharul cu lapte în 
faţă. Ar putea să-i deseneze lui Christy o schiță a portretului 
lui. Dacă vrea, se strâmbă ea. 

— Dacă ştie că ne-a minţit, n-o să-l protejeze. 

— Poate. Mi-a povestit cum făcea lucruri rele pentru cauze 
bune pe vremea când era copil. Nu-mi place felul în care s-a 
identificat cu el. Crezi că poate fi el? întrebă Eve umezindu-şi 
buzele. Crezi că el e cel care a ucis-o pe Ruth? 

Pentru o clipă, Joe nu răspunse. 

— M-am gândit la asta tot drumul spre casă. Să se dea 
drept anchetator a fost o strategie foarte bună ca să se apropie 
de Jane. Şi şi-a netezit drumul cu o momeală foarte tentantă, 
adăugă el privind spre dosarele de pe măsuţa de cafea. 

— Nenorocitul! 

El încuviință încet din cap. 

— E mai sigur să presupunem că reprezintă un pericol 
pentru Jane până când vom fi siguri de contrariu. 

Eve se încruntă: 

— Dar ai îndoielile tale. 

— Cred că voia să ia parte la anchetă. 

— Nu e deloc neobişnuit ca un criminal în serie să 
încerce să se insinueze într-o anchetă. Uită-te la Ted 
Bundy, de exemplu. 

— Ştiu, spuse el terminându-şi de băut laptele. Dar 
mă gândesc că aş fi putut să văd la el orice pornire 
bolnavă, dacă ar fi existat. E adevărat, m-a enervat la 
culme, dar nu m-am îndoit nicio clipă că voia... 

Se întrerupse şi ridică din umeri: 

— Cine dracu’ să ştie ce voia de fapt? O să aflăm 
când o să-i dăm de urmă. Dacă încă mai e în oraş. 

— Oh, este încă în oraş, spuse Eve convulsiv. Nu i-ai 
văzut figura când vorbea cu Jane? Nici nu-i trece prin 
minte să plece de lângă ea. Ai primit raportul în legătură 
cu Ruth? întrebă ea în timp ce spăla paharul. 

os Mai ai puțină răbdare. Fotografia ei o să apară în 
ziarul de mâine. Poate că cineva o va recunoaşte. 
ij Sper. Aş vrea ca măcar din asta să iasă ceva bun. 
Se întrerupse, apoi şopti: Mi-e teamă, Joe. Dacă ucigaşul 
a fost azi în casa asta şi i-a strâns mâna lui Jane? 

— Jane e în siguranţă, Eve. 

— Este? Dumnezeule, sper să ai dreptate! Trase adânc 
aer în piept şi îşi îndreptă umerii: Sigur că e în siguranță. 
Şi o să avem grijă să rămână aşa. l 

Lăsă paharul în chiuvetă şi veni lângă bar. 


— Acum mă duc să văd dacă e trează, ca să discut cu ea 
despre schiţa aia. Ce-ar fi să verifici dacă Christy a mai aflat 
ceva? 


Aldo zâmbi văzând chipul din ziar. Era o asemănare 
uimitoare. Artistul care făcuse reconstrucția era cu siguranță 
foarte talentat. Aproape la fel de talentat ca el însuşi când 
înlăturase trăsăturile alea cu bisturiul lui chirurgical. Se 
gândise că le va lua mai mult să reconstituie chipul femeii 
căreia ei îi spuneau Ruth. 

Dar numele ei nu era Ruth. Era Caroline, şi probabil că 
cineva avea s-o identifice cât de curând. De data asta nu era 
vorba de vreo prostituată sau de vreo vagaboandă. O văzuse 
ieşind dintr-o clădire de birouri, în centru, iar el îşi făcuse 
datoria şi înlăturase posibilitatea unei noi Cira. 

Doamne, misiunea asta începea să-l obosească. Simţea 
încă o explozie de plăcere atunci când o făcea, dar căutările 
îl oboseau. Nu era nicio îndoială că asemănarea cu ea trebuia 
înlăturată de pe faţa pământului, dar trebuia să o găsească pe 
adevărata Cira. În fiecare seară, înainte să închidă ochii, 
murmura o rugăciune ca acest ultim dar să-i fie oferit. 

Şi avea sentimentul că rugăciunea avea să-i fie ascultată 
în curând. Entuziasmul era mult prea intens, iar aşteptarea 
creştea cu fiecare zi care trecea. 

Împinse ziarul deoparte şi îşi trase scaunul în faţa 
calculatorului. Nu putea să se bazeze pe faptul că întâmplarea 
i-o va scoate pe Cira în cale. Hotărâse cu mult timp în urmă 
că nu va avea parte de acea ultimă plăcere dacă nu va face 
altceva decât să cutreiere străzile în căutarea ei. 

Aşa că scrise parola furată. 

Monitorul se aprinse. 

Intrase! 

Acum trebuia să evite toate elementele de protecţie pe 
care le amplasaseră ca să salveze identitatea Cirei. 


Se instală şi începu să treacă de la o pagină la alta. Erau 
câteva mii, dar el era foarte răbdător. Chiar dacă privirea i se 
înceţoşa, iar spatele îl durea din cauza orelor lungi pe care le 
petrecea aplecat deasupra calculatorului, nu se va da bătut. 

Era drumul care-l va duce la Cira. 


— Poftim, îi întinse Jane schița lui Joe pe masă a doua zi 
dimineaţă, la micul dejun. E cea mai apropiată asemănare 
de care am fost în stare, continuă ea, luându-și sucul de 
portocale din frigider. Ce ai de gând să faci cu ea? 

— O trimit la Scotland Yard, iar ei probabil că o vor 
trimite la Interpol. E foarte bună, spuse el studiind schiţa. 
L-ai surprins perfect. l 

—E simplu. Are nişte trăsături foarte bine conturate, spuse 
ea în timp ce-şi turna suc de portocale. În plus, aşa cum i-am 
spus şi lui Eve, îmi aduce aminte de cineva. Mi s-a părut... 
Nu ştiu cum, familiar. 

Se aşeză la masă. 

— Dar unde e Eve? 

— Afară, le-a dus niște cafea lui Mac şi lui Brian, care 
sunt în patrulă azi. Eve credea că o să refuzi să faci asta 
pentru noi, adăugă el privind schiţa. 

— De ce? Nici măcar nu-l cunosc pe acest Trevor, iar 
loialitatea mea îţi aparține ţie şi lui Eve. Întotdeauna, Joe, 
zâmbi ea. 

— E bine de ştiut. 

— Acestea fiind zise, nu cred că Trevor ar vrea să-mi 
facă rău. Și nici nu-l văd în stare să jupoaie pielea de pe faţa 
vreunei femei. 

— De ce? Doar pentru că are el însuşi o față atât de 
atrăgătoare? 

— Nu, doar v-am spus că abia dacă am observat că e 
drăguţ. Are mai multe calități decât ce se vede la suprafață. 

— De unde poți să-ţi dai seama? Aşa cum singură ai spus, 
nici măcar nu-l cunoşti. 

— Trebuie să ai încredere în instinctele tale, spuse ea 
sorbind din sucul de portocale. Tu mi-ai spus asta întotdeauna, 
Joe. Nu fac decât să aplic ce m-ai învăţat. 

— Acum dai vina pe mine? 

— Sigur, de ce nu? 

— Pentru că personalitatea ta era deja formată în clipa 
când ai apărut în viaţa noastră. Dacă cineva a influențat 
vreodată pe altcineva, tu ai fost aceea. R 

— Nu-i adevărat. Eu nu m-aş baza pe asta. În fine, când 
crezi că o să ai veşti despre Trevor? 

— Curând, sper. 

— Bine. Sunt curioasă în privinţa lui, spuse ea termi- 
nându-şi sucul. E un tip interesant. M-aș fi oferit să fac schița 
chiar dacă nu mi-ar fi cerut-o Eve. 

— Asta mă surprinde. 

— De ce? A intrat în viaţa noastră, merită să intrăm şi noi 
putin într-a lui. 

— Sau poate mai mult, mormăi Joe. 

— Asta rămâne de văzut. Îşi împinse scaunul şi se ridică. 
Acum mă duc să o rog pe Eve să mă ducă la şcoală, ca să-mi 
iau temele. Desigur, zâmbi ea, aş putea să împrumut maşina 
ta şi să mă duc singură. Acum sunt în legalitate. 

— Cred că aş prefera să te ştiu însoțită în următoarele 
zile. | 
— Aşa mă gândeam şi eu, zise ea îndreptându-se spre 
ușă. Cam atâta cu permisul meu nou-nouț. 


— Numele lui Ruth este Caroline Halliburton, îi spuse 
Christy când Joe intră în secție, trei ore mai târziu. Lucra la 
agenţia de brokeraj, în centru, iar părinții ei locuiesc în nord, 
în cartierul Blairville. Ea are un apartament în Buckhead şi 
nu a mai ajuns la serviciu de luni. Vineri a fost dată dispărută 
de o prietenă care lucra cu ea. 

— Tot ea a identificat-o în fotografie? întrebă Joe. 

— Nu, de fapt unul dintre ofiţerii din biroul nostru şi-a 
amintit că i-a văzut fotografia atunci când i-a procesat raportul 
cu privire la dispariţie. 

Joe ridică braţele în semn de disperare: 

— Dar am verificat dosarele dispăruţilor înainte să 
trimitem fotografia în ziare şi n-am găsit nimic! 

— Ce e nou? De când cu ultima reducere de buget, suntem 
cu o lună în urmă la rapoarte şi cu cel puţin patru luni în 
urmă la banca de ADN. 

Văzu schița pe care Joe o aşeză pe masă şi scoase un 
fluierat prelung: 

— E al naibii de bun, Joe. E conform cu originalul? 

— Absolut. 

— E un tip foarte frumuşel. L-aş lăsa pe un pungaş ca el 
să mă convingă de orice. Nici nu mă mir că Jane a fost 
suficient de impresionată ca să şi-l amintească atât de bine. 

— Nici n-a observat că ar fi drăguţ. A desenat doar ce-a 

văzut. 
FE Da, clar. Pentru Dumnezeu, are şaptesprezece ani, Joe. 
Infăţişarea e totul pentru adolescenți. Iar el e sexy ca un star 
de cinema. Bine, ridică ea mâna în timp ce Joe se pregătea 
să zică ceva, ştiu, ea e mai presus de aceste lucruri. Nu 
seamănă deloc cu fiica mea, Emily, sau cu 99% dintre tinerii 
de vârsta ei, spuse ea în zeflemea. Am să dau asta la scanat 
şi o trimit imediat la Scotland Yard. 

— Mulţumesc, Christy. 

Ea mormăi: 

— Plăcerea e de partea mea. Eu nu sunt ca Jane, îmi place 
să privesc diavoli aşa chipeşi ca el. 

— Chiar ar putea fi un diavol, zise el. Tu zici că e pungaş, 
dar nu ştim dacă nu e chiar el autorul crimelor. 

— Nu, nu ştim, spuse Christy, iar zâmbetul îi dispăru de 
pe chip în timp ce se uită din nou spre schiță. Păcat. 

Joe o privi cum se îndepărtează printre rândurile de 
birouri, înainte să deschidă dosarul lui Caroline Halliburton 
aşezat pe masă, în faţa lui. Era pregătit să vadă fotografia, 
dar nu-şi putu opri șocul. Fotografia făcută după reconstrucția 
lui Eve putea fi aproape de realitate, dar asta era chiar 
fotografia femeii. Avea numai douăzeci şi patru de ani când 
îşi pierduse viaţa, dar fotografia asta fusese făcută cu câțiva 
ani în urmă, iar asemănarea cu Jane era izbitoare. 

ÎI sperie de moarte. 

— Joe! 

Ridică privirile şi o văzu pe Christy stând în faţa lui. 

— Ce rapidă ai fost. Nu credeam că o să termini atât de 
repede să... 

— Avem încă una, spuse ea închizând telefonul la care 
tocmai terminase de vorbit. În lacul Lanier. Nişte scufundători 
au găsit un corp, au marcat locul şi au anunțat autoritățile. 

Joe închise dosarul şi sări în picioare. 

— Eşti sigură? 

— Cât se poate de sigură, zise ea luându-şi geanta şi 
îndreptându-se spre uşă. N-are nenorocita aia de faţă! 


Ea era! 

Lui Aldo nu-i venea să creadă. Era un miracol. 

inima începu să-i bată cu putere în timp ce privea fo- 
tografia. 

Privea spre lume cu un curaj care punea la încercare pe 
oricine. Proaspătă, tânără şi invincibilă. 

Nu, nu invincibilă, Cira. Nu pentru mine. 

Notă numele. 

Jane MacGuire. 

Dar nu era Jane. 

Era Cira. Cira. Cira. 

Copie rapid adresa. 

Işi dădu seama că tremura. Tremura de încântare că în 
sfârşit venise momentul. Celelalte fuseseră pe aproape, dar 
ea era perfecțiunea. Nu era nici urmă de îndoială că acesta 
era chipul pe care îl văzuse toată viaţa, în toate coşmarurile 
lui. Vibra de teamă că altcineva ar fi putut să ajungă la ea 
înaintea lui şi să i-o răpească. 

Nu, nu trebuia să lase să se întâmple aşa ceva. Călătorise 
prea mult, dedicase prea mult timp căutărilor, eliminase mult 
prea multe false Cira. 

Dar Jane MacGuire nu era falsă. Ea era Cira. 

Şi merita să moară. 


Întuneric. 

Nu era aer. 

Nu era timp. 

Nu va reuşi. 

Pe naiba! Nu avea să moară în tunelul ăsta. Lasă-i pe 
laşii ăia să renunţe. Ea o să lupte până când va fi liberă. 

Distrusese toate lanțurile care o legaseră până atunci 
şi nu avea de gând să lase moartea să o ia captivă în final. 

Oare se cutremura pământul? 

Nu era aer. 

Căzu în genunchi. 

Nu! 

Se chinui să se ridice şi se năpusti înainte. În ce direcţie? 
Era prea întuneric să... 

O luă la dreapta. 

— Nu, e un drum închis. Pe aici. 

El era în tunel, în spatele ei. Era doar o umbră înaltă, 
dar ea ştia cine e, lua-l-ar naiba! 

— Dă-te din calea mea! Crezi că aş putea avea încredere 
în tine? 

— Nu ai timp pentru altceva, zise el întinzându-i mâna. 
Vino cu mine, îţi arăt eu drumul. 

N-o să-l mai ia niciodată de mână. N-o să mai aibă 
încredere că el... 

Se clătină în tunel. 

— Vino înapoi! 

— S-o crezi tu c-o să vin! spuse ea, dar vocea îi era doar 
o şoaptă, abia ieşind din gâtul dureros de uscat. 

Fugi. 

Repede. 

Trăieşte. 

Dar cum să trăiască dacă nu mai avea aer? 

— La naiba, Jane, trezeşte-te! 

Se simți zguduită. Era tot Eve, înțelese ea pe măsură ce 
se trezea. Lui Eve îi era teamă. Eve încerca să o salveze din 
visul care nu era vis. Oare nu ştia ea că trebuia să rămână 
acolo? Era datoria ei să... 

— Jane! 

Tonul vocii era imperativ, iar Jane îşi deschise încetişor 
pleoapele. Chipul lui Eve exprima îngrijorare. 

— Bună, murmură Jane. Îmi pare rău... 

— Nu e suficient, spuse Eve cu o voce la fel de alarmată 
ca şi chipul ei. M-am săturat de povestea asta, spuse ea 
ridicându-se şi îndreptându-se spre uşă. Pune-ţi halatul şi 
vino pe terasă. Trebuie să discutăm. 

— E doar un coşmar, Eve. E-n regulă. 

— Ştiu cum e cu coşmarurile tale şi nu e nimic în regulă 
cu ele. Mai ales atunci când se repetă noapte de noapte. Vino 
pe terasă, spuse ea şi nu mai aşteptă răspunsul lui Jane. 

Se ridică din pat şi scutură capul ca să se limpezească. 
Era încă pe jumătate amețită şi confuză după vis, iar ultimul 
lucru pe care şi-l dorea era să se confrunte cu Eve aşa, cu 
mintea tulburată. Se duse la baie şi-şi aruncă pe față apă 
rece. 

Era mult mai bine acum... 

Mai puţin plămânii ei, pe care încă îi simțea arzând după 
o noapte fără aer. Dar o să-i treacă în curând. La fel şi atacul 
de panică pe care îl simţea pândind-o. 

Inspiră adânc, îşi luă halatul de pe pat şi se înfăşură în el 
în timp ce traversa holul, spre verandă. 

Eve era aşezată în leagăn. 

~ Măcar acum pari trează, spuse ea întinzându-i o cană 
cu ciocolată caldă. Bea, e răcoare afară. 

— Am putea să intrăm în casă. 

— Nu vreau să-l trezim pe Joe. O să creadă că exagerez 
problema ta. La dracu”, s-ar putea nici să nu i se pară o 
problemă. El e adeptul răbdării Şi ar zice că trebuie să te 
lăsăm să te descurci singură. 

— Poate că are dreptate, spuse ea sorbind din ciocolată ŞI 
aşezându-se pe verandă. Nu o văd ca pe o problemă. 

— Eu da. Şi e treaba ta să mă convingi că mă înşel, 
continuă ea ducându-şi cana la gură. Şi poți să faci asta 
povestindu-mi ce dracu” visezi. 

Jane se strâmbă: 

— Calmează-te, Eve. Nu e vorba de cine ştie ce traumă 
psihologică legată de tine sau de Joe. Nici măcar de felul în 
care am fost crescută. 

~ De unde pot să fiu sigură de asta? De unde poţi fi tu 
sigură de asta? Visele nu sunt niciodată limpezi şi pot fi 
interpretate în nenumărate feluri. 

— Da, de un psiholog care primeşte câteva sute de dolari 
pe oră ca să-şi dea aiurea cu părerea. 

— Nici eu nu sunt tocmai topită după psihanaliză, dar aş 
vrea să fiu sigură că nu am dat greş cu tine. 

Jane zâmbi: 

— Pentru Dumnezeu, Eve, nu ai dat greş cu mine! Ai fost 
cea mai drăguță şi mai înţelegătoare persoană din lume, iar 

asta nu e deloc simpiu cu un cap pătrat ca mine. Dar ar fi 
trebuit să-mi dau seama, zise ea continuând să soarbă din 
ciocolata fierbinte, trebuia să-mi fi dat seama că o să-ți asumi 
vina pentru ceva ce n-are nicio legătură cu tine. 

— Atunci demonstrează-mi că n-are nicio legătură cu 
mine. Spune-mi despre ce dracu” visezi. 

— De unde ştii că visez la fel de fiecare dată? 

— Mă înşel? 

— Nu, şopti Jane. 

— În sfârşit, spuse Eve, lăsându-se pe spate în leagăn. 
Continuă. 

— Păi, are legătură şi nu prea. Începe de fiecare dată la 
fel, dar fiecare vis pare să fie un pas mai departe, explică ea 
privind spre lac. Iar uneori... nu. Nici măcar nu ştiu dacă e 
vorba de un vis sau nu, îşi umezi ea buzele. Ştiu că par nebună 
când spun asta, dar am sentimentul fizic că sunt acolo, Eve. 

— Unde? _ 

— Sunt într-un tunel sau o peşteră. Incerc să găsesc un 
capăt, o ieşire, dar nu ştiu unde e. Şi nu mai am timp. Nu mai 
am aer şi e din ce în ce mai cald. Alerg continuu, dar nu sunt 
sigură că am să găsesc ieşirea. 

— E iadul? 

Jane scutură din cap: l 

— Aşa ar trebui să fie, nu? E cald, nu e aer şi sunt urmărită 
încontinuu. Dar nu, e chiar un tunel, iar eu nu sunt moartă. 
Sunt în viață şi lupt cu toate puterile să rămân aşa. 

— Nici nu mă mir. Ai fost o luptătoare toată viața. 

— Aşa e, aprobă ea continuând să privească spre lac. Dar 
când mă gândesc la felul în care lupt în vis, e cu totul altceva. 
Nu lupt cu amintirile sau cu provocările mele, ci cu ale ei. 
Adică cu ale mele, încercă ea să explice scuturând din cap, 
confuză. Dar nu sunt de fapt ale mele. E o nebunie... 

— Nu eşti nebună. Trebuie doar să reuşeşti să înţelegi 
despre ce e vorba. l 
z Da, iar psihologul mi-ar spune că încerc să scap de 
realitate intrând în pielea altcuiva. Prostii! Îmi place realitatea 
mea. 
— Dar nu-ți plac coşmarurile astea. 
— Nu sunt chiar așa de rele, mă pot obişnui cu ele. 
— Dar eu nu. Poate că dacă ai lua un sedativ, ai dormi 
mult prea profund ca să mai... 
— Nici vorbă! scutură Jane cu putere din cap. 
— Nici mie nu-mi plac medicamentele, dar poate... 
- Nu mi-e teamă să iau un sedativ. Doar că nu pot. 
Trebuie să duc totul la bun sfârşit. 
— Ce anume? 
— Trebuie să ajung la capătul tunelului. Ea o să... O să 
mor dacă nu ies de-acolo. 
— Îţi dai seama cât de irațional sună? 
— Nu-mi pasă! Trebuie s-o fac. 
. Văzu că Eve se pregăteşte să-i răspundă, aşa că se grăbi 
să continue: 
~ Uite ce e, nu ştiu exact ce se întâmplă cu mine, dar 
cred că... ba nu, ştiu că există un motiv pentru care se întâm- 
plă toate. E ceva destul de dificil de acceptat pentru mine, 
fiindcă ştii bine că sunt genul care nu crede decât în ce 
poate să vadă sau să atingă, încercă ea să zâmbească. Dar 
cred în tine şi în Joe şi în tot ce avem împreună. lar asta e 
bine şi e adevărat. Însă şi ce se întâmplă în tunelul ăla e 
adevărat. Şi dacă nu încerc să o ajut în continuare, s-ar 
putea să nu aibă nicio șansă. 
— Ai vorbit din nou despre o „ea”. 
= Da? se miră Jane, care nu fusese atentă la ce spusese. 
Şi la ce te duce cu gândul asta, Eve? 

— Nu ştiu ce să cred, se încruntă ea. Dacă nu e vorba de 
tine, spune-mi cine crezi tu că e femeia asta. Crezi că e vreo 
comunicare de tip telepatic cu cineva care e într-un mare 
pericol? Am auzit de lucruri din astea. 

— Nu la oameni ca mine. Nu sunt vreun medium. 

— Orice e posibil. 

Jane zâmbi. 

— Ştiam eu că o să găseşti o cale să crezi în mine, chiar 
dacă pare că bat câmpii. De-asta ţi-am spus totul. 

— După ce practic, am smuls, fiecare cuvânt din gura ta. 

— Trebuia să te fac să munceşti puţin pentru asta, nu? 
zise ea, dar zâmbetul i se şterse de pe chip. Nu am răspunsuri, 
Eve. Am doar din ce în ce mai multe întrebări şi fiecare dintre 
ele mă sperie îngrozitor. 

— Când ai început să ai coşmarurile astea? 

— Acum două luni. 

— Cam în acelaşi timp în care Aldo a apărut în Southeast. 

— Dar eu nu ştiam despre el, aşa că e puțin probabil ca 
venirea lui să le fi declanşat. Haide, zâmbi ea din nou. 
Continuă, mai spune-mi iar că orice e posibil. Nu-ţi face 
griji, Eve, zise ea ridicându-se în picioare. Poate că o să treacă 
de la sine. 

Traversă veranda şi veni să o îmbrăţişeze scurt. 

— Şi dacă asta te mai linişteşte, află că nu mă urmă- 
reşte prin tunelul ăla niciun criminal în serie. Nu din cauza 
asta fug. 

— Bun. Mă bucur că eşti singură. Aveam şi aşa destule 
pe cap şi fără nenorocitul ăla urmărindu-te prin cine ştie ce 
tunel. 

Jane ezită o clipă: 

— Ştii, nu sunt tocmai singură. Mai e cineva în spatele 
meu. Un bărbat. Dar sunt furioasă pe el, nu speriată. 

— Cine e? ee 

Jane clătină din cap. 

Pr E doar o umbră. Ei bine, ridică ea din umeri cu un 
zâmbet, acum ştii tot atât cât ştiu şi eu. Şi probabil că e doar 
o prostie, rezultatul copilăriei mele agitate. Dar n-am să las 
niciun psiholog să-mi vorbească despre asta. Aşa că hai s-o 
lăsăm baltă şi să mergem la culcare. 

— N-am de gând s-o las baltă. 

— Sunt sigură, spuse Jane şi simți cum o cuprinde un val 
de căldură plăcută privind-o pe femeia din leagăn. În toți 
anii ăştia ai încercat să-i aduci înapoi acasă pe cei rătăciţi şi 
nu-ţi place gândul că aş putea ca şi eu să intru în categoria 
asta într-un fel sau altul. Nu sunt rătăcită, Eve. E o cale de 
ieşire din tunelul ăla. Doar că nu ştie... nu ştiu pe unde s-o 
apuc. 

— Atunci spune-mi, când ai din nou coşmarul, şi vom 
încerca să o găsim împreună. Întotdeauna două minți sunt 
mai bune decât una singură. N-am să iau în râs nimic din ce 
mi-ai spune. Am învăţat că uneori visele sunt cel mai bun 
drum spre mântuire. 

— Ştiu. 

Eve se încordă brusc, simțind un ton ciudat în vocea 
fetei. 

— Jane? 

i Doamne, nu voise să spună asta! Jane se gândi mai întâi 
să dea înapoi, să o mintă. Dar nu o mințise niciodată pe Eve 
şi nu avea de gând să înceapă acum. 

— Te-am... auzit. 

— Poftim? 

— Stăteai pe malul lacului şi nu ştiai că sunt pe cărare, în 
spatele tău. 

— Şi? 
— Bonnie. Vorbeai cu Bonnie. 
Eve tăcu o clipă. 


72 


-În somn? 

— Aşa cred. Erai rezemată de un copac. Nu ştiu. Ştiu 
doar că vorbeai cu cineva care nu era acolo. Dar asta se 
întâmpla acum trei ani, continuă ea repede, citind şocul pe 
chipul lui Eve. Ştiam că nu vrei să vorbeşti despre asta aşa 
că nu am... Ar fi trebuit să-mi ţin gura. Nu mai fi aşa, termină! 
Şi tu ai dreptul... E-n regulă. 

— Trei ani, zise Eve privind-o mirată. Şi nu ai zis niciodată 
nimic. 

— Ce era de spus? Sufereai. Aşa că vorbeai cu fiica ta 
moartă. Era treaba ta. 

— Şi nu te-ai gândit niciodată că e cam... nelalocul lui? 

— Nu în cazul tău. 

Se aşeză în genunchi și îşi puse capul în poala lui Eve. 

— Şi chiar dacă ar fi fost aşa, eu îmi doream să fiu exact 
la fel ca tine. Dacă e vorba de nebunie, atunci toți oamenii 
din lume ar trebui să fie la fel de nebuni. 

— Dumnezeule, sper să nu fie cazul, zise Eve mângâindu-i 
părul. Nu ai întrebări? 

— Ţi-am spus, e treaba ta. Îmi pare rău că am adus vorba. 
N-am vrut... Să nu lăsăm asta să schimbe relația dintre noi. 
N-aş putea suporta gândul. 

— Dar o s-o schimbe, zise Eve. 

— O să te simţi stânjenită față de mine? întrebă Jane 
îngrijorată, ridicând capul. Te rog, nu.. 

— Şşt, îi acoperi Eve buzele cu degetele, oprind şuvoiul 
de cuvinte. Nu mă simt stânjenită, ci dimpotrivă. Te simt 
mai caldă şi mai apropiată decât oricând. 

— De ce? 

Eve chicoti: 

— Pentru că mă crezi uşor sărită de pe fix, dar tot mă 
iubeşti, chiar şi aşa. Pentru că nu mi-ai spus nimic vreme de 
trei ani, de teamă că m-ai putea răni. Cred că e ceva destul 
de special, Jane. 

— Nu, nu e, replică Jane cu un ton inegal. Tu eşti o 
persoană specială. Eşti bună şi drăguță şi sunt fericită că am 
privilegiul de a sta în aceeaşi casă cu tine. Am fost mereu 
conştientă de acest lucru, spuse ea ridicându-se. Deci totul e 
în regulă? Nu eşti supărată pe mine? 

— Nu sunt supărată, se strâmbă Eve. Ba chiar cred că, 
după ce o să treacă şocul, voi fi chiar fericită să o împărtăşesc 
pe Bonnie şi cu altcineva. 

— Joe nu ştie? 

Eve clătină din cap: 

— E... dificil. 

— N-am să spun nimic nimănui. Nici măcar lui Joe. 

— Ştiu. 

Privi apoi dincolo de ea. 

— Am totuşi o întrebare, îndrăzni Jane. Nu trebuie să 
răspunzi dacă nu vrei. 

— Întreabă-mă. 

— Bonnie e... e un vis ca cele pe care le am eu? 

— Îmi place să cred că e un vis. Ea zice că e o fantomă de 
bună-credință şi că eu sunt în faza de negare, zâmbi Eve. 
Uneori chiar o cred. Aşa că, după cum vezi, nu am dreptul să 
pun la îndoială nimic din ce trebuie să suporţi tu. 

— Ba ai dreptul să faci absolut orice vrei, spuse ea 
îndreptându-se spre uşa de protecție. Şi am să susţin asta în 
faţa oricui ar spune vreodată altfel. Noapte bună, Eve. 

— Noapte bună, Jane. Somn uşor. 

— Am să încerc, îi zâmbi ea peste umăr. Şi dacă nu 
reuşesc, am să alerg la tine. 

— Am să-ți fiu mereu aproape. 

Când ajunse în dormitor, Jane încă mai simţea căldura 
pe care i-o provocaseră cuvintele lui Eve. Da, ea o să fie 
mereu aproape, s-o susțină şi s-o liniştească. Nu avusese 

niciodată pe cineva în care să aibă încredere înainte ca Eve 
să apară în viaţa ei, iar după mărturisirile din seara asta o 
simţea mai aproape decât oricând. 

Acum nu-i mai rămânea decât să se culce la loc şi să 
adoarmă, cu speranţa că visul nu o va purta din nou în acel 
loc. Nu încă. Cu fiecare vis se simţea din ce în ce mai puternic 
scursă de energie. Se simţea ca pe un instrument de tortură a 
cărui viteză creştea din ce în ce mai mult. Trebuia să-şi 
recapete puterile înainte să-l înfrunte din nou. 

— Vin, spuse ea în timp ce-şi trăgea cuvertura deasupra. 
Dar lasă-mă să mă odihnesc puţin. Nu te las singură, Cira... 

j J mult prea întuneric, iar ei nu aprinseseră lumina 
pe verandă. Aldo coborî binoclul de la ochi, profund 
dezamăgit. Când cele două femei ieşiseră pe terasă, sperase 
că va putea să le vadă limpede, dar rămăseseră amândouă 
doar o umbră greu de identificat. 

Doar că el ştia care era Jane McGuire. Putea să simtă 
forţa aia vitală nemaipomenită, puterea, poezia care erau parte 
din ea. Iar atunci când se aşezase în genunchi în faţa celeilalte 
femei şi-şi pusese capul în poala ei, gestul i se păruse atât de 
apropiat, atât de familiar. Putea să înmoaie inima oricui cu 
un singur gest, să-i controleze pe cei din jur cu un zâmbet 
sau cu o lacrimă, gândi el cu amărăciune. 

Asta făcea chiar acum cu femeia cealaltă, care nu putea 
fi altcineva decât Eve Duncan. Femeia încă o avea în grijă, 
iar Aldo aproape că simţea fizic dragostea pe care o emanau 
amândouă. Nici măcar nu fusese surprins să constate că Jane 
locuia chiar cu sculptorul legist care reconstruise chipul lui 
Caroline Halliburton. Era doar încă un indiciu că cercul 
începea să se strângă. 

Nici măcar maşina de poliţie parcată ceva mai jos, pe 
şosea, nu-l intimida. Putea să se mişte prin pădurile astea la 
fel de tăcut ca un animal sălbatic. lar prezenţa poliţiştilor nu 
era decât confirmarea că şi ea ştia că el e aproape şi era 
îngrozită. 

Şi aşa şi trebuia. 

Joe era încă culcat în întuneric atunci când Eve se strecură 
în aşternut, dar putu să-şi dea seama că nu dormea. 

— Jane a avut din nou un coşmar, îi explică ea în timp ce 
se acoperea cu pătura. Trebuia să vorbesc cu ea. 

— Şi? 

— Aleargă printr-un tune!, nu are aer, e cineva cu ea 
înăuntru, dar nu simte nicio ameninţare, rezumă ea în timp 
ce se ghemuia mai aproape de el şi-şi punea capul pe umărul 
lui. Pare tipic, dar nimic nu e vreodată tipic cu Jane. Va trebui 
să fim atenți cu ea. 

— Nu cred că mai era cazul să o spui, făcu el sec. Mai 
ales în circumstanţele actuale. De altfel, dacă ar fi fost chiar 
aşa de tipic cum spui, nu cred că ați mai fi stat atâta pe terasă. 

Eve tăcu pentru o clipă. 

— Mi-a spus că uneori nu crede că e vorba doar de 
un vis. 

— Asta e chiar neobişnuit. 

— Şi cam înfricoşător, nu crezi? 

— Nu, doar că e ceva de care trebuie să avem grijă, spuse 
el, îndepărtându-i părul de pe tâmplă. Ai avut şi tu parte de 
visele tale cu Bonnie şi ne-am ocupat de ele cum am ştiut 
mai bine. 

Da, îşi amintea şi acum acei primi ani de după răpirea 
lui Bonnie, când el era singura ei stâncă de sprijin într-o 
mare de disperare. Dar aceşti ultimi ani de vise vindecătoare 
despre Bonnie nu-i împărţise cu el. Erau mult prea ciudați. 
Cum s-ar fi descurcat el cu viziunile ei, dacă ea s-ar fi hotărât 
să-i vorbească despre ele? 

— Eve? 

— Şi dacă are dreptate, Joe? Uneori mă întreb... de unde 
ştim ce e vis şi ce e realitate? 


77 


F Ştiu, zise el sărutând-o pe frunte. Nu face pe filozoafa 
cu mine. Vrei să ştii cum e cu realitatea? Întreabă un poliţist 
trecut prin multe, cum sunt eu. Trăim realitatea şi o respirăm. 

— Aşa e. 

Probabil că îi simţise uşoara ezitare mentală, pentru că 
braţele lui o strânseră şi mai tare. 

-E adevărat, nu sunt chiar cel mai sensibil bărbat din 
lume, dar sunt aici pentru tine şi pentru Jane. Aşa că primeşte 
tot ce pot eu să vă ofer. 

— Ba eşti sensibil, Joe. 

El chicoti. 
tă Da, singurul lucru la care sunt sensibil este faptul că te 
iubesc atât de mult încât nu poți nici măcar să respiri fără ca 
cu să ştiu. Altfel, sunt un nemernic dur şi aşa şi vreau să 
rămân. Nu e rău să fii dur. Nu atunci când asta vă tine pe tine 
ŞI pe Jane în siguranță. 

Ăsta era Joe, se gândi ea. Loial, inteligent şi negând orice 
undă de sensibilitate. Doamne, cât îl iubea! Întoarse capul 
şi-l sărută. 

5 Nu, nue rău să fii dur, şopti ea, dar ştia că nu avea să-i 
spună nimic în seara asta. 

Nu încă, Bonnie... 


SE Sunt pe drum, îi spuse Bartlett. Chiar acum schimb 
avionul pe aeroportul Kennedy. Nu am găsit un zbor direct, 
dar ajung în Atlanta în vreo două ore. În cazul în care nu mă 
reține poliţia. 

Ca Cred că eşti încă în siguranță, răspunse Trevor. Te-ar fi 
împiedicat să intri în țară dacă Quinn ar fi identificat legătura 
ta cu mine. 
— Ce reconfortant! Şi unde ar trebui să ne întâlnim? 
e La Best Western Hotel, în Lake Lanier. Nu te caza, o 
să plecăm imediat. 

— Şi unde mergem? 

— La casa lui Quinn de pe lac. Mă rog, nu chiar î în casă. 
Am dormit în pădure în ultimele două nopți. 

— De ce? Din câte îmi amintesc, îţi închiriasem un 
apartament drăguţ în nordul oraşului. Şi eram al naibii de 
mândru de felul în care reuşisem să ocolesc birocraţia. 

— Trebuie să rămân aproape de ea. Mai devreme sau mai 
târziu, Aldo o să-şi facă apariția. Ba ar putea chiar să fie aici, 
acum, continuă el după o scurtă pauză. Dar eu încă n-am dat 
peste el. Quinn are o grămadă de teren împădurit, iar Aldo 
cunoaşte bine pădurea. 

— Şi tu la fel. De altfel încă nu am descoperit ceva la 
care să nu te pricepi. E deja deprimant. E drept, nu eşti la 
fel de versat afară aşa cum eşti într-un cazinou. Adică nu 
ti-aş da prea multe şanse, dar ce ştiu eu? Mi-ai mai demon- 
strat şi altă dată că mă înşel. În orice caz, vreau să-ţi spun 
că n-am venit aici ca să stau în cine ştie ce adăpost umed 
pe pământul gol. 

— O să te obişnuieşti. 

— Aşa promiţi de fiecare dată. Bine, ne vedem la hotel la 
ora nouă, dacă nu te prind ăştia cumva în timp ce pierzi 
vremea pe-acolo. 

Bartlett închise. 

Trevor apăsă şi el tasta de întrerupere a convorbirii şi 


aruncă o privire spre lac. Jane era în căsuţa aia. Chiar dacă 
era în miezul zilei, iar ea ar fi trebuit să fie la şcoală, o țineau 
acasă, în siguranță. 

Sau măcar aşa credeau ei. Nicăieri nu era sigur, atunci 
când era vorba de Aldo. Nu avea linişte, iar răbdarea lui nu 
avea margini. 

Şi la fel de răbdător trebuia să fie şi Trevor. Doamne, 
dar ce greu era! Nu fusese niciodată atât de aproape. Trebuia 
să aibă răbdare. Jane McGuire era ca un far strălucitor care 

lumina în noapte şi căruia Aldo nu-i putea rezista. Nu-i 
rămânea decât să stea de veghe până când nenorocitul avea 
să-şi facă apariţia şi se va aventura mult prea aproape de 
flacără. 

Aldo o să vrea să o ucidă pe Jane cu tot ritualul. Nici 
vorbă să tragă de la distanță cu vreo armă cu lunetă. Şi dacă 
nu se înşela, Trevor va putea ajunge la el înainte să apuce să 
o ucidă pe fată. 

Nu ți-aş da prea multe şanse. 

Ei bine, Bartlett se înşela. Aveai mereu atâtea şanse pe 
cât efort depuneai ca să te asiguri că ieşi din cursă învingător. 
Trebuia doar să se elibereze de orice emoție şi să se bazeze 
numai pe logică şi pe rațiune. Trebuia să uite momentul acela 
în care o privise pe Jane şi îi văzuse vitalitatea şi strălucirea 
de pe chip. N-ar fi trebuit ca fata să aibă vreo importanță ca 
persoană pentru el, ci doar ca un mijloc prin care putea să 
ajungă la capătul căutărilor lui. Făcuse o greşeală. Nu-şi mai 
permitea încă una. 

Altfel, Jane McGuire va fi moartă în numai câteva zile. 


— Da, e sigur că legiştii au găsit cenuşă vulcanică lângă 
trupul lui Caroline Halliburton, spuse Christy în clipa în care 
Joe ridică receptorul. Încercăm să descoperim din ce vulcan 
provine, dar încă nu am găsit nimic. 

— Scotland Yard nu poate să ne ajute? 

— Nu au ajuns la nicio concluzie nici în cazul cenuşii pe 
care au găsit-o pe celelalte victime. 

— Aşa a zis şi Trevor. De unde dracu” ştia, dacă nu are 
nicio legătură cu Scotland Yard? 

— Răspunsul e evident. 

— Da, spuse el, conştient că trebuia să ia în calcul 
posibilitatea. 

La dracu? cu instinctele, acum antrenamentul trebuia să-i 
dicteze felul în care să abordeze cazul. 

— Ceva indicii despre Trevor? 

— Nu încă. Nu au niciun Mark Trevor în baza de date, iar 
identificarea după o schiţă durează ceva vreme. Nu au găsit 
nimic nici după amprente. Le-au trimis şi la Interpol, te anunţ 
dacă aflăm ceva. 

— Aşa să faci. 

— Ce face Jane? 

— E neliniştită, nerăbdătoare. Dar se simte mult mai bine 
decât mine şi Eve. Nu-i place să fie supravegheată de poliţie. 

— Da, aşa e Jane, zâmbi Christy. Dar nu e proastă, Joe, 
n-o să facă nimic nebunesc. 

— Aşa e, însă ce i se pare ei nebunesc s-ar putea să nu fie 
acelaşi lucru pe care îl consider şi eu nebunesc. Nu vrea să 
mai stea acasă. Spune că faptul că are mereu pe urme o patrulă 
de poliţie o chinuie suficient ca să se simtă ca un prizonier 
definitiv. 

— O patrulă de poliţie poate să fie adesea un element 
inhibitor, Joc. 

— De regulă aşa e, spuse el îndreptându-se spre fereastră 
şi privind-o pe Jane cum se îndepărtează pe cărarea care duce 
spre lac. 

Mac şi Brian veneau la o oarecare distanță în spatele ei, 
dar nu o scăpau din priviri. Toby se juca la picioarele ei. 

— Nu-mi place să mă bazez numai pe asta. Dă-mi un 
semn în clipa în care afli ceva nou. 

— Noutăţi? îl întrebă Eve văzându-l că pune receptorul 
în furcă. 

— Cenuşă vulcanică. Locul de provenienţă nu a fost 
determinat. Nimic nou despre Trevor, adăugă el privind-o 
direct în ochi. 

— La naiba! 

Se aşeză lângă el, la fereastră: 

— La ce bun atâta tehnologie dacă nu poate să-ţi ofere 

informaţie atunci când ai nevoie de ea? 

— Trevor m-a impresionat cu inteligenţa lui. S-ar putea 
ca nici măcar să nu aibă cazier. 

— Da, e inteligent. Dar s-a dat de gol faţă de noi. Şi dacă 
a făcut o greşeală acum, e posibil să mai fi făcut şi altele. lar 
în epoca pe care o trăim, nimeni nu trece neobservat, se 
încruntă ea. Cum e cu amprentele? Chiar dacă nu are cazier, 
trebuie să fi mers la şcoală, să-şi fi luat un permis de 
conducere, ceva... 

— Verificăm, spuse el prinzând-o cu braţul de mijloc, în 
timp ce o privea pe Jane aşezându-se pe un buştean, pe malul 
lacului. E doar o chestiune de timp. 


Ar trebui să se ascundă, se gândi Aldo. Era miezul zilei 
şi poate că mai erau şi alți poliţişti prin preajmă în afară de 
cei doi care o urmăreau pe fată plimbându-se printre copaci. 
La dracu” cu ei! O să se dea la fund curând, dar voia să 
savureze momentul ăsta. Era prima oară când reuşea să o 
vadă bine. 

O fixă flămând pe fata aşezată pe buştean, pe malul 
lacului. Părea să nu simtă nicio urmă de teamă şi era absolut 
unică. Atât de încrezătoare în tinereţea şi în forţele ei. Tinerii 
credeau mereu că sunt nemuritori. Dar ea ar fi trebuit să ştie 
mai mult de-atât. Oare nu-şi aducea aminte? 

Trebuie să-şi aducă aminte, doar că afişa aroganța ei 
obişnuită. Nu voia să pară înspăimântată, pentru că ar fi luat 
asta drept o înfrângere. 

Dar o să accepte totul, în curând. O să-l privească în 
Ochi, iar el o să vadă teroarea. 

Era doar o chestiune de timp. 


Oare era acolo? 
Jane privi pădurea de cealaltă parte a lacului. Nu vedea 
mare lucru, dar... simţea ceva. Era ciudat să te gândeşti că un 

om te urmăreşte şi că vrea să te ucidă doar pentru că nu-i 
place chipul tău şi nimic mai mult. Era o nebunie, iar ei ar fi 
trebuit să-i fie frică. 

Dar simţea ceva mai mult decât frică. Simţea că o 
încearcă o mare curiozitate, entuziasm şi furie. Ideea că ea e 
prada în această vânătoare o intriga. Ce-ar fi făcut el dacă ea 
ar fi devenit prădătorul? Dacă ar fi inversat rolurile cu 
nemernicul ăsta? | 

Nu că ar fi făcut una ca asta, se gândi ea cu o urmă de 
regret. Eve şi Joe ar înnebuni de griji, iar ea nu voia să le 
facă una ca asta. Eve era şi aşa prea îngrijorată după discuţia 
pe care o avuseseră aseară. O înțelegea pe Jane mai bine 
decât oricine altcineva şi, chiar dacă spunea că nu are niciun 
drept să o judece, tot nu se putea abține să-şi facă griji. Nu, 
nu avea de gând să-i mai provoace şi alte griji lui Eve, de 
bunăvoie. 

Dar cuvântul-cheie era de bunăvoie. Nu era vina ei dacă 
se trezea atrasă în vârtejul ăsta pe care îl crea Aldo. Şi nici 
nu se aştepta cineva ca ea să nu riposteze, nu? 

Jane ridică o piatră şi o aruncă peste suprafaţa apei. 

Ai văzut? Mă vezi, Aldo? 

Da, o vedea. Putea să-l simtă. Era aproape şi se apropia 
şi mai tare. O să fie obligată să-l înfrunte în curând. 

Era doar o chestiune de timp. 


— Avem un raport în legătură cu Mark Trevor, spuse 
Christy când sună, în seara aia. Interpolul a găsit ceva. 

Joe îi făcu semn lui Eve să ridice celălalt receptor. 

— Cazier penal? 

— Nu tocmai. 

— Cum adică nu tocmai? L-au identificat sau nu? 

— Era pe lista lor de observaţie din cauza mai multor 
escrocherii în cazinourile din Monte Carlo. Printre multele 

talente pe care le are, Trevor este unul dintre cei mai buni 
urmăritori ai cărților de joc. A dat lovitura în mai multe 
cazinouri de pe Riviera înainte ca cineva să-şi dea seama ce 
făcea şi să-l prindă. Din moment ce urmărirea cărților de joc 
e un talent şi nu o infracţiune, nu au avut ce să-i facă, dar 
poliția locală a vrut să fie cu ochii pe el. E posibil ca vreunul 
dintre cazinouri să fi cerut punerea lui sub urmărire. 

— Nicio altă acuzaţie? 

— Din ce am reuşit să găsim noi, nu. Dar e posibil să aibă 
acte de identitate false cu care să se mute dintr-o țară în alta. 
Numele pe care îl folosea în Monte Carlo era Hugh Trent. 

— Cetăţean britanic? 

— Nu, britanicii cred că dacă ar fi fost de-al lor, era impo- 
sibil să nu găsească vreo dovadă în computerele pe care le 
au. Plus că sunt cam frustraţi, pentru că au luat toată povestea 
asta drept o insultă la adresa profesionalismului lor. 

— Dar avea accent britanic. 

— Cei de la cazinourile din Monte Carlo păreau convinşi 
că e francez, iar cei din Germania băgau mâna în foc că ar fi 
neamț. E limpede că vorbeşte fluent mai multe limbi. Toate 
indiciile conduc spre concluzia că e un individ extrem de 
educat, extrem de inteligent şi alunecos ca apa. 

— Şi nu există niciun indiciu de acte de violenţă în trecut? 

— N-am zis asta. Atunci când cei de la cazinoul din Ziirich 
se aşteptau ca Trevor să dea lovitura, au dat peste unul dintre 
apropiații lui, Jack Cornell, care spunea că au luptat împreună 
în Columbia, ca mercenari. Asta era în urmă cu mai bine de 
zece ani, iar Trevor era mai degrabă un copil, dar unul care 
ucide. 

— Şi ar putea să fi rămas la fel. Armata este un loc de 
antrenament pe teren. 

— Tu ştii mai bine, doar ai fost în SEAL, nu? 
— Da. Şi, continuă el după o pauză, copil sau nu, putea fi 
sedus de partea întunecată a meseriei. 

— Partea întunecată? Haide, parcă ai fi din Războiul 
Stelelor. S 

— Serios? Fraza asta mi-a atras atenția prima dată când 
am auzit-o. Violenta poate crea dependență dacă nu te retragi 
la timp. l K 

— Poate că a făcut-o. Număratul cărților e un exercițiu 
mental. E 

— Dar foarte periculos dacă îl faci la scara la care joacă 
Trevor. Ca mersul pe sârmă. Criminalilor în serie le place 
să-şi asume riscuri. Au aflat ceva personal de la Cornell? 

— Nu prea multe. Cornell zicea că Trevor era un tip tăcut 
şi că nu vorbea niciodată despre el însuşi. De regulă citea 
sau făcea puzzle. Era maestru. Dar a menționat la un moment 
dat că fusese cândva în Johannesburg. 

— În sfârşit, ceva concret! A verificat Interpolul? | 

— Nu. Nu avea motiv s-o facă. Nu comisese nicio infrac- 
țiune, iar Trevor a dispărut din raza lor de urmărire. Aveau şi 
aşa destule de făcut fără să se mai lege la cap şi cu asta. 

— Ei bine, acum s-a întors în raza de urmărire şi vrea 
răzbunare. ai 

— Tar ei şi-au trimis oamenii pe teren, dar e posibil să nu 
avem cine ştie ce noutăţi în prea scurt timp. Îţi trimit o copie 
a dosarului pe care l-am primit de la Scotland Yard şi te țin 

la curent dacă mai apare ceva între timp, mai spuse ea inainte 
să închidă. l l 

— Nu e cine ştie ce, constată Eve închizând şi ea 
receptorul. Nici măcar nu-i cunosc naționalitatea. 

— Dar e ceva mai mult decât ştiam până acum. i 

— Ştim că e genial şi alunecos şi că a fost antrenat să 
ucidă. Nu e prea încurajator. 

Le atrase atenţia sunetul faxului care anunța un apel 
recepționat. l 

— O lăsăm pe Jane să citească despre trecutul domnului 
Trevor? o întrebă Joe. 

____— Sigur că da. O să-i spunem tot ce ştim, îi dăm toate 
informaţiile, numai să o împiedicăm să se mai identifice cu 
el. Un mercenar nu e tocmai un model de urmat în viață, 
spuse ea îndreptându-se spre fax, ca să ia cele două pagini. 
In plus, ar reacționa negativ dacă am încerca să-i ascundem 
ceva. Şi nu o învinovăţesc. La fel aş simţi şi eu, în locul ei. 

Joe încuviinţă din cap. 

— Voi două semănați mult, zâmbi el. Dar nu sunt chiar 
atât de sigur că o să-l condamne doar pentru atâta lucru. 

— De ce nu? 

— Pentru că eu nu o fac, spuse el deschizând uşa de 
protecție. lar ea seamănă mult şi cu mine. 


Luminile se stinseră în casă. În curând, ea va dormi, se 
gândi Aldo. O să se întindă în patul ei, complet lipsită de 
apărare, fără să înțeleagă cât de aproape e el. Ar putea chiar 
să se caţăre pe fereastra ei şi să... 

Nu, ar putea s-o ucidă, dar n-ar putea s-o facă aşa cum 
trebuia făcut. Nici vorbă de moarte rapidă, uşoară, pentru 
ea. Doar le eliminase şi pe copiile ei cu ritualul complet, ŞI 


nu avea să se priveze de aceeaşi plăcere în cazul adevăratei 
Cira. 


Deci, să stea şi să aştepte? 

Nu, nu putea să o facă. Nu de data asta. Nu în cazul ei. 

Aşa că va trebui să găsească o cale să o aducă aproape 
de el şi să pună capăt aşteptării. S-o îngenuncheze, aşa cum 
făcuse şi cu celelalte femei. Ea ura să se supună, iar pentru 
el asta ar fi fost răzbunarea perfectă. 

Da, asta trebuia să facă. S-o facă să vină la el. 


— Trebuie să vii pe aici, nu fi prostuţă. 
Vocea lui o urmărea în timp ce alerga prin tunel. 
A cui era vocea asta? se întreba ea nedesluşit. Exact, 


era bărbatul care ieşise din fum şi se aşezase la răscrucea 
din tunel. Dar ea nu-l cunoştea... 

Nu, nu era adevărat. Jane nu-l cunoştea, dar ea da. 
Antonio. Numele lui îi explodă în minte de nicăieri şi, odată 
cu el, o copleşiră din nou toate amintirile, tristeţile şi furia. 

— Aş fi nebună să te cred acum. N-am să fac din nou 
aceeaşi greşeală. Ştiu ce vrei. SI 

— Da, asta vreau. Dar în acelaşi timp vreau şi să te am 
în viață. Nu e vremea pentru lupte. 

Măcar era sincer. 

Sau isteț. Antonio era mereu isteţ. Asta o şi atrăsese la 
el de la bun început. Era isteț şi egoist şi neîngăduitor. Dar 
şi ea avea aceleaşi însuşiri şi nu o deranjau. 

Până când nu apăruse el ca să le întoarcă pe toate 
împotriva ei. l 

— De ce crezi că te-am urmărit? întrebă el, iar ea simți 
furia din vocea lui. Ştiu calea. Puteam să te las să mori. l 

— Sau poți să mă laşi să mă rătăcesc în adâncul ăsta şi 
să-mi spui apoi că nu-mi arăţi calea spre ieşire până când 
nu-ți dau ce vrei. Crezi că nu ştiu că te foloseşti de fiecare 
dată de orice avantaj, Antonio? 

— Sigur că ştii. Pentru că suntem la fel. De-asta m-ai 
făcut iubitul tău. Nu aveai încredere în mine, dar mă 

cunoşteai. M-ai privit şi a fost ca şi când te-ai fi uitat în 
oglindă. Ai putut să vezi fiecare cicatrice şi ai simţit ura şi 
setea de răzbunare care te mâna. 

— Eu nu te-aş fi trădat. 

— Am făcut o greşeală. Am fost sărac prea multă vreme. 
Nu mi-am dat seama că tu erai mult mai importantă decât... 

— Mincinosule! 

Era cald. Şi se făcea şi mai cald, iar ea işi simțea 
plămânii uscați şi dureroşi. 

— Da, sunt un mincinos şi un ticălos şi am furat. Dar 

acum nu te mint. Lasă-mă să te ajut. 

— Pleacă. Mă ajut singură. Aşa cum am făcut întot- 

deauna. ra duel 

— Atunci n-ai decât să mori, lua-te-ar dracu’! spuse el 
pe un ton ascuţit. Dar o să mori singură. Eu o să trăiesc şi o 
să fiu bogat ca un împărat, şi am să fac lumea să tremure la 
un semn. Ce-mi pasă mie dacă arzi în flăcări, Cira? 

— Nu ţi-am cerut să-ți pese dacă... 

Dar el nu mai era acolo. Umbra lui dispăruse prin 
deschizătura tunelului. 

Era singură. 

Se scutură de disperare. Fusese dintotdeauna singură. 
Nici de data asta nu era altfel. Avusese dreptate să se bazeze 
numai pe ea însăşi. O trădase o dată şi era clar că a rămas 
la fel de ambițios ca întotdeauna. Chiar dacă el cunoştea 
calea de ieşire, de unde putea ea să ştie că nu o va arunca 
exact în braţele lui Julius, la capătul celălalt? 

Dar el voia să trăiască şi nu o urma în tunelul ăsta. 
Apucase spre stânga. lar dacă el chiar ştia calea spre ieşire, 
atunci ea ar fi fost proastă să se încăpățâneze să o ţină 
înainte. Habar nu avea cum să iasă de aici. Putea să-l urmeze 
pe cealaltă parte, iar el habar să nu aibă că ea îl urmăreşte. 
Să-l folosească aşa cum o folosise şi el pe ea. 

Se întoarse şi o apucă pe cealaltă parte a tunelului. 
Pământul se încingea sub sandalele ei, iar stâncile din 
dreapta începeau să strălucească ușor în întuneric. Iuţi pasul 
pe măsură ce o încerca un uşor sentiment de panică. 

Nu mai avea prea mult timp... 

Jane tremura când deschise ochii. 

Era cald. Nu putea să respire. 

Nu, asta era Cira. 

Jane nu fusese în tunel. Era întinsă în pat, în casă. Rămase 
nemişcată şi inspiră adânc de câteva ori. În câteva minute, 
bătăile inimii i se mai potoliră, iar ea se ridică în capul oaselor. 
Ar fi trebuit să se obişnuiască deja cu acest efect de după, 
dar de fiecare dată era nou şi înfricoşător. Numai că de data 
asta nu fusese atât de cumplit ca de obicei. Era prezentă 

panica, dar tot acolo era şi speranţa. Cira credea că găsise o 
cale să-şi aducă norocul în favoarea ei, aşa cum făcea de 
obicei. Era mereu fericită atunci când putea să acționeze 
Side unde era Jane aşa de sigură de asta? Cine dracu’ să 
ştie? Poate că repeta cuvintele lui Antonio şi poate că Jane 
era reflexia în oglindă a Cirei. Se simțea ciudat să cunoască 
numele Cirei fără să-şi dea seama de unde îl ştia. Sau poate 
Cira era vreun fel de manifestare a unei personalități multiple. 
Nu, nu ar fi acceptat o asemenea explicaţie. Nu era ne- 
bună şi nu avea alter ego-uri dispersate în mintea ei. Da, 
visa ciudat. Dar nu-i făcea rău, ba chiar o găsea fascinantă 
pe Cira. Fiecare vis era ca şi când ar fi întors paginile unui 
roman şi ar fi descoperit ceva nou cu fiecare propoziție. lar 
dacă povestea asta se întâmpla să devină ceva mai intensă 
din când în când şi să o facă să se trezească uneori spertată 
de moarte, ăsta era un risc pe care trebuia să şi-l asume. 
Măcar de data asta nu ţipase sau gemuse, ca sâ-1 alarmeze 
pe Eve sau pe Joe care să alerge imediat la ea. Cobori din pat 
şi se îndreptă spre baie ca să-şi ia un pahar cu apă. Aruncă o 
privire la ceasul de pe masa de lângă pat. Era aproape trei 
dimineaţa, iar peste câteva ore Eve urma să se trezească ŞI să 
se apuce de treabă. Nu era cazul să se trezească mai devreme 
şi să vină să o aline pe ea, se gândi Jane în timp ce se îndrepta 
spre baie. O să-şi ia paharul cu apă, apoi o să coboare = 
living, să-l mângâie pe Toby, pe canapea, până o să ie 
suficient de somnoroasă ca să se ducă înapoi în pat. 
Îngheţă dintr-odată. 
Ceva nu era în regulă. l l 
Se întoarse să se uite spre culcuşul câinelui aşezat pe 
podea, lângă patul ei. 
— Toby? 

Ai roşie a lui Toby zăcea pe prima treaptă a 
verandei. 

Jane se aplecă să o ia şi văzu o bucată de hârtie agățată 
de ea. 

Auzi un urlet în timp ce se îndrepta de spate. 

Simţi cum o cuprinde o senzaţie de panică. 

— Toby! Toby, aici! 

Încă un urlet. Departe. De cealaltă parte a lacului. 

Începu să coboare treptele verandei, dar se opri. 

Era momeala ca să cadă în capcană. Nu putea fi mai 
limpede de-atât. Ar fi fost mai bine să-i anunţe imediat pe 
Joe şi pe Eve. 

Despături încet biletul de pe zgardă. 

Vino singură, iar câinele rămâne în viaţă. 

Reversul era limpede. Dacă nu venea singură, Toby va 
muri. Dacă i-ar anunţa pe poliţiştii din maşina de suprave- 
ghere sau pe Joe sau Eve, Toby al ei nu va supraviețui nopții. 
Simţi cum o cuprinde disperarea numai gândindu-se la asta. 

— E totul în regulă, domnişoară McGuire? 

Înălță privirea şi îl văzu pe Mac Gunther venind spre ea 
dinspre maşină. 

Nu, nu era în regulă, ar fi vrut să-i strige. Toby... 


Ascunse la spate mâna în care ținea zgarda. Se forță să 
zâmbească. 

— Sunt bine, Mac. Am ieşit să iau o gură de aer. Nu prea 
pot să dorm. 

— Nu vă pot învinovăţi, zâmbi el înţelegător. Dar vă 
rugăm să ne anunțați când mai vreți să ieşiţi pe verandă. 
Ne-aţi dat alarma. 

— Îmi pare rău, nu m-am gândit. O să mă întorc în pat, 
spuse ea urcând înapoi scările. Noapte bună. 

— Noapte bună. 

ÎL văzu cum se întoarce la maşina de patrulă în vreme ce 
deschidea uşa de protecţie. Aşteptă puțin înainte să o lase să 
alunece în urma ei. 

Auzi din nou urletul lui Toby. 

— Nu, şopti ea în timp ce închidea ochii de durere. 
Încetează, nenorocitule. Vin. 


Urletul străpunse noaptea ca un cuțit. 

Bartlett sări în picioare. 

— Jisuse, ce dracu” a fost asta? Un lup? 

Trevor începu să înjure în timp ce se ridica de lângă 
copac. 

— Nenorocitul. I-a luat câinele. 

— Cum? 

— Pot să pun pariu. E câinele ei, Toby. Sunt aici de trei 
nopți şi nu am mai auzit niciodată câinele urlând. 

— Asta nu înseamnă că... Unde te duci? 

— Urmăresc sunetul, spuse Trevor scurt dispărând în 
desiş. Aşa cum o să facă şi ea. 

— Vrei să vin cu tine? 

— La dracu', nu. Du-te la maşină şi aşteaptă să te chem. 
Faci prea mult zgomot în pădure. Dacă te aude trosnind prin 
tufişuri, Aldo o să omoare câinele, iar Jane McGuire o să ne 
omoare pe noi doi. lubește câinele ăla. 

Câinele urlă din nou. 

— Asta ar putea fi o şansă pentru noi, spuse Bartlett în 
urma lui. Dacă ajungi la câine înaintea fetei, poate reuşeşti 
să pui mâna pe Aldo. 

— Ştiu. 

Şi ştia şi că, dacă nu va ajunge la timp, Jane McGuire va 
fi, fie măcelărită, fie luată ostatică. Ce mai şansă! Nu era 
scenariul pe care l-ar fi ales dacă ar fi avut ocazia. 

Oricum, ocaziile fuseseră puţine şi rare, de când începuse 
toată povestea asta. Trebuia să joace cu cărțile pe care le 
primise. Nu trebuia să se mai gândească la fată. Acum era 
cel mai aproape de Aldo, după episodul Brighton. Trebuia 
să se gândească numai la ce avea să-i facă după ce punea 
mâna pe el. 

Toby urlă din nou. 


Era aproape. 

Ultimul urlet al lui Toby fusese mult mai aproape. 

Jane se opri pe cărare şi închise ochii, aşteptând să-l audă 
din nou. 

Dacă putea să-i fixeze locaţia, nu s-ar mai fi simţit atât 
de vulnerabilă. Cunoştea pădurea asta. Ea şi Toby e 
cutreieraseră pas cu pas ani la rând. În clipa în care îşi va da 
seama unde se află, o să ştie cum să ajungă acolo fără să 
cadă în capcana lui Aldo. 

— Haide, Toby, şopti ea. Spune-mi unde eşti. 

El urlă din nou. 

Spre sud. La cel puţin o sută de metri de-aici. Con- 
centrează-te. Nu te gândi ce-i face Aldo ca să-l facă să urle. 
Era viu, iar ea trebuia să-l țină în viaţă. Deci o sută de metri 
spre sud. Acolo nu era decât o poieniţă înconjurată de pini. 

Ce alt loc mai bun să-l ţină pe Toby decât o poieniţă? Ca 
să ajungă la el, trebuia să treacă printre pinii unde o aştepta 
Aldo. La gândul ăsta, mâna ei se încleştă inconştient pe 

mânerul cuţitului de bucătărie pe care îl luase din sertar 
înainte să plece. Oare o să-l folosească? Gândul că ar putea 
înjunghia pe cineva o făcu să se înfioare. PE: l 

Dar nemernicul ăsta nici n-ar fi clipit. Mai ucisese şi 
înainte, iar acum voia să o ucidă pe ea. 

Şi îl rănea pe Toby. 

Da, o să folosească cuțitul. S 

Bun, mai avea oare vreo altă cale prin care să se ferească 
de Aldo? ; 

Nu, doar dacă nu ocolea şi venea spre lac prin singurul 
loc unde pinii erau rari şi crescuţi la întâmplare. Putea să 
vadă dacă o aştepta vreun atacator în cazul în care s-ar fi 
apropiat din unghiul acela şi, dacă era atentă, ar fi trecut 
neobservată atunci când urca panta. 

Mai era vreo altă cale? 

Toby urlă din nou. 

Chiar dacă mai era vreun plan, nu mai avea timp să-l 
descopere. Trebuia să ajungă la Toby. 

Se îndreptă repede spre marginea lacului, îşi scoase 
pantofii şi intră în apa rece. 


— Jane! 

Eve sări din pat cu inima bătându-i să-i spargă pieptul. 

Joe deschise ochii, în stare de alertă, aşa cum era de 
fiecare dată când se trezea. 

— Ce e? 

— Jane. 

— Visează iarăşi? Ai auzit ceva? 

— N-am auzit. Sau poate am auzit, zise ea dând cuvertura 
la o parte. Mă duc să văd ce face. l 

Joe stătea într-un cot şi o privea cum îşi lua halatul şi se 
înfăşura în el în timp ce se îndrepta spre uşă. 

— N-am auzit-o strigând. 

Se întrerupse şi înălță capul, ascultând. 

— Du-te şi vezi ce face, spuse el ridicându-se din pat. 
Acum! 

Eve alerga deja pe hol. 

Patul era gol. 

Nici urmă de Jane. 

Alergă la baie: 

— Jane! 

Cămaşa de noapte a lui Jane zăcea pe jos, pe gresia din 
baie. 

— A dispărut? îl auzi pe Joe în spatele ei. 

Îşi trase blugii pe el şi îşi băgă mâinile pe mânecile 
puloverului de lână. 

Ea dădu năucită din cap. 

— A luat-o. Nenorocitul a intrat aici şi a luat-o. 

— Nu cred. Trebuie să fi fost prost să încerce să treacă de 
Mac şi de Brian, spuse în timp ce-şi trăgea puloverul peste 
cap. Îmbracă-te. Ne vedem afară. 

Eve nu protestă. 

— Unde te duci? 

— La maşina poliţiştilor. Ei trebuie să o fi văzut, spuse el 
îndreptându-se spre hol. Sau pe Toby. 

— Pe Toby? 

— Nu am auzit-o pe Jane chemându-ne, dar l-am auzit pe 
Toby urlând. 

Groaza îi îngheță sângele în vine. 

— Oh, Doamne! 

— Poate m-am înşelat, spuse el deschizând uşa de 
protecţie. Toby nu prea... 

ŞI atunci auziră urletul. 


Câinele era legat de un țăruş, la marginea poieniţei. Toate 
cele patru picioare îi erau legate, iar cel stâng din spate îi 
sângera în mai multe locuri. 

Trevor scăpă o înjurătură. Iisuse, îi ura pe nenorociții 
care chinuiau ființe neajutorate. Copiii şi animalele ar trebui 
să fie scutite de răutatea lumii. 

Da, sigur. Nimeni nu primea bilet de liberă trecere prin 
viață, ar fi trebuit să ştie asta deja. Îşi reprimă furia. Unde 
era Aldo? 

Trebuie să fie undeva aproape de Toby, ca să-l facă pe 
bietul animal să urle. 

Trevor îşi reglă ochelarii cu infraroşii şi cercetă împre- 
jurimile. 

Nimic. 

Privirea lui alunecă spre stânga. 

Nim... 

Sau poate. 

Da! 

Era doar o umbră neclară, dar era limpede o siluetă 
umană. 

Aldo. 

Înaintă tăcut pe sub tufișuri. 


Vântul rece îi lipi lui Jane hainele ude de corp şi simți 
un fior prin tot trupul. Abia dacă-i dădu atenție în timp ce 
înainta spre poieniță, printre pinii rari. Cu grijă. Luna plină 
care o ajuta să vadă drumul putea, în acelaşi timp, să o dea 
de gol. Până acum, memoria o ajutase. Poiana ar trebui să 
fie exact înainte. 

ŞI atunci îl văzu. 

Toby! 

Lacrimi mari îi alunecară pe obraz văzând piciorul plin 
de sânge al lui Toby. 

Nemernicul îl rănise. 

Şi avea să-l rănească din nou. 

Cineva traversa poienița. Era prea întuneric să poată 
vedea mai mult decât că avea un corp bine făcut, puternic, 
înălțime medie şi un păr până la umeri care părea 
blond-nisipiu. 

Dar strălucirea cuțitului din mâna lui nu era deloc neclară. 

Se aşeză în genunchi, lângă Toby. 

— Nu! 

Nici nu-şi dădu seama când o luă la fugă spre el. 

— Să nu îndrăzneşti să-l atingi! 

El se răsuci pe genunchi. 

— Eşti aici! spuse triumfător. Ştiam că o să... 

Urlă în clipa în care cuțitul din mâna ei îi pătrunse în 
umăr. 

— Căţea! 

Propriul lui cuţit se înălță. O mână fermă o apucă de 
umăr şi o trase rapid din faţa loviturii mortale. 

— Pentru Dumnezeu, dispari de-aici. Acum! 

Trevor? 

O căzătură în tufişuri. Voci. Zeci de lanterne străpungeau 
întunericul printre copacii care înconjurau poiana. 

Aldo înjură şi se ridică şchiopătând. 

— Târtă! Ţi-am zis să vii singură. Crezi că nu-l omor? 
zise el ridicând cuțitul asupra lui Toby. 

— Nu! se aruncă şi ea înainte. 

Dar Trevor era deja acolo, împingându-l pe Aldo la o 
parte şi răsucindu-se ca să-l apere pe Toby. 

— Aruncaţi armele! 

Era vocea lui Joe. Joe care alerga prin pădure spre ei. 

Aldo înjura în timp ce se chinuia să se elibereze de sub 
Trevor. In clipa următoare era în picioare, alergând spre 
copaci. 

— Eşti bine, Jane? o întrebă Joe, iar ea încuviință din 
cap. 

- Eve şi Gunther vor fi aici într-o clipă. Rămâi pe loc, 
Trevor, îl somă el, luând-o la fugă după Aldo, cu alți patru 
poliţişti cu armele pregătite. 

Jane căzu în genunchi, privindu-l neliniştită pe Toby. 

Cuţitul lui Aldo nu atinsese niciun organ vital, observă 
ea cu uşurare. 

— E-n regulă, băiete, o să fie bine, îl linişti în timp ce se 
târî spre el ca să-i dezlege sforile cu care era legat. Nimeni 
n-o să te mai rănească vreodată. 

— Nu trebuia să sari la Aldo, îi aruncă Trevor plin de 
frustrări în timp ce se ridica în picioare. De ce dracu’ nu 
mi-ai mai dat câteva minute? Ar fi fost al meu! 

— Voia să-i facă rău lui Toby, spuse ea fără să-l privească. 
Nimeni nu-mi răneşte mie câinele. 

Dar cineva l-a rănit, gândi ea cu durere, privindu-i rănile 
de pe picior. Păreau superficiale, dar una încă mai sângera. 

— Dă-mi ceva să-i leg rana. Tot ce am pe mine e ud 
fleaşcă. 

— Nu am timp pentru prim ajutor la câini. Trebuie să 
dispar înainte să vină Quinn înapoi. N-am de gând să ajung 
la închisoare în timp ce Aldo e liber. 

— Pleci doar după ce îmi dai ceva să-i leg piciorul lui 
Toby. Scoate-ţi puloverul, îi ceru ea privindu-l. 

O privi a neîncredere şi izbucni în râs. 

— Tu pari de-a dreptul înghețată. Pari să ai nevoie de el 
mai mult decât câinele, spuse în timp ce-şi scoase puloverul 
şi i-l aruncă. Altceva? 

— Nu, se întoarse ea spre Toby. Dacă o iei spre sud, găseşti 
la baza dealului o ţeavă de scurgere care te conduce în auto- 
stradă. O să le spun că ai apucat spre nord. O să ai destul 
timp să scapi, spuse în timp ce lega strâns piciorul câinelui 
cu mâneca puloverului. Fugi! 

— Eug, spuse el, dar se mai întoarse o dată spre ea înainte 
să dispară. Pot să te întreb de ce mă ajuţi? 

— Nici eu nu vreau să ajungi în închisoare. Nu sunt sigură 
că Joe poate să-l prindă pe Aldo, adăugă ea ridicând capul 
lui Toby. Nimeni nu a putut s-o facă în toţi anii ăştia. Dacă 
Aldo scapă, vreau ca toată lumea să-i stea pe urme. Poate că 
eşti tot ce crede Eve că ai fi, dar tu vrei să-l prinzi. Am văzut 
astă-seară, tu ştii nişte lucruri despre el... 

Toby se întoarse şi îi linse mâna. Aproape că-i frânse 
inima. 

— Bietul de tine... 

Se uită din nou spre Trevor şi adăugă cu hotărâre: 

— Am să-! prind, Trevor. N-o să mai rănească niciodată 
vreun animal sau vreo femeie. Aşa că fugi de-aici, pentru că 
vreau să poți să mă ajuţi să-l prind. 

El zâmbi şi clătină uşor din cap: 

— Cu toată plăcerea. 

Şi se făcu nevăzut printre copaci. 

Încă îi mai putea auzi pe Joe şi pe poliţişti alergând prin 
tufişuri în timp ce-i apăsa lui Toby compresa pe picior. Poate 
că o să-l prindă. Doamne, îşi dorea din tot sufletul să-l prindă. 
Oricine putea să chinuie aşa un biet animal era un adevărat 
monstru. La un anumit nivel al conştiinţei, înţelesese ce rău 
putea fi Aldo, dar avusese nevoie de această dovadă de 
cruzime ca să priceapă cu adevărat. 

— Lasă-mă să văd. 

Întoarse capul şi o văzu pe Eve la câțiva paşi mai încolo. 

— Nemernicul nu i-a atins nicio arteră. Cred că o să fie 
bine. 

— Nu eram sigură că şi tu o să fii bine. 

Eve se întoarse spre Gunther: 

— E-n regulă, Mac, du-te după Joe şi ceilalți. 

El dădu din cap şi se îndepărtă în fugă. 

Eve se lăsă în genunchi lângă Jane şi analiză piciorul lui 
Toby. 

— Când l-am văzut că înalță cuțitul ăla, am crezut că-mi 
plesneşte inima. Apoi, când am văzut că nu te-a ucis, aş fi 
vrut să te omor eu însămi, cu mâna mea. De ce nu ne-ai 
spus, fir-ar să fie? întrebă ea, iar mâinile îi tremurau în timp 
ce apăsa compresa. Să nu ne mai faci niciodată una ca asta! 

— A zis că o să-l omoare pe Toby. E câinele meu. Am fost 
o proastă. Trebuia să-l ţin înăuntru. Nici nu mi-a trecut prin 
cap că o să ajungă la Toby. A fost vina mea. E în grija mea. 

— Iar tu eşti în grija noastră. Cum crezi că ne-am fi simțit 
dacă te-ar fi ucis? 

— Cumplit, spuse ea întâlnind privirea lui Eve. Dar şi tu 
ai fi făcut la fel. 

Eve fu prima care lăsă ochii în jos. 

— Poate că da. Cel care l-a blocat pe Aldo era Trevor? 
Era destul de întuneric, dar mi s-a părut că-l recunosc. 

— L-a recunoscut şi Joe? se încordă Jane. 

— Probabil. Şi cred că şi-a dat seama că te ajuta. 

— L-a salvat pe Toby. 

— Dar apoi a fugit. 

— Pentru că ştia că Joe l-ar fi arestat oricum. 

— Aşa şi trebuie. 

— L-a salvat pe Toby, repetă ea. Şi ne va fi mai de folos 
din afara închisorii. 

— De unde ţi-ai dat seama? 

— Îl vrea pe Aldo, spuse ea sprijinindu-i capul lui Toby. 
Şi nu-mi pasă nici că a falsificat documente, nici că s-a dat 
drept polițist, de nimic. Dacă poate să-l găsească, nimic 
altceva nu mai contează. 

— Poate că ar fi mai bine dacă Joe l-ar prinde pe Aldo 
Chiar în seara asta. 

— Nu cred că va putea. 

— De ce? 

Jane ridică din umeri: 


— Aşa simt. Nu cred că a venit timpul. 

— Sper să te înşeli. 

— ŞI eu. 

— Unde e Trevor? întrebă Joe înaintând spre ele cu o 
expresie aspră. Pe unde a luat-o nemernicul? 

— Aldo? întrebă Eve. 

— Deocamdată l-am pierdut. Avea o barcă cu motor 
parcată în spatele copacilor, pe lac. Am transmis un raport în 
toate punctele de verificare. El ce face? întrebă Joe uitându-se 
spre Toby. 

— Trebuie să-l ducem imediat la doctor, dar cred că o să 
fie bine. 

Se întoarse din nou spre Jane: 

— Încotro a fugit Trevor? 

Ea ezită. Nu se gândise că o să-i fie atât de greu să-l 
mintă pe Joe. 

— Spre nord. 

Simţi că Eve o priveşte fix. Într-adevăr, era posibil ca 
Eve să-l fi văzut pe Trevor îndreptându-se spre ţeava de 
scurgere. Jane o privi fix în ochi pe Eve şi repetă: 

— Spre nord. 

Aşteptă. 

Eve păstră şi ea tăcerea o clipă, apoi se aplecă spre Toby. 

— O să am nevoie de câțiva oameni să îl ridicăm pe Toby 
pe o targă şi apoi să-l ducem la veterinar. 

Jane se simţi uşurată şi vinovată în acelaşi timp. Era şi 
aşa prea mult să mintă pe cineva la care ţinea, dar acum o 
mai dezamăgise şi pe Eve. 

— O să-l aduc pe Mac să te ajute, zise Joe îndepărtându-se. 
Eu o să fiu cam ocupat, continuă în timp ce înainta spre grupul 
de poliţişti care aştepta la marginea poienii. 

— Mulţumesc, şopti Jane. 

— Nu-mi mulțumi mie, îi răspunse Eve cu o privire rece. 
Am făcut-o doar pentru că am fost de acord cu tine şi nu 
voiam să-l pun pe Joe în situaţia de a fi complice la minciună 
cu noi. Şi e posibil chiar să nu fie cazul, zâmbi ea privindu-l 
pe Joe. A organizat două grupuri şi o să trimită unul spre 
sud. Trebuia să-ţi fi dat seama că Joe e mult prea inteligent 
ca să nu priceapă că-l minţi. Cred că va trebui să dăm nişte 
explicaţii. 

Jane scoase un oftat resemnat, cu ochii la Joe care 
gesticula cu obişnuita lui determinare, arătând spre sud. 

— Ei bine, am făcut tot ce-am putut. Trevor trebuie să se 
descurce singur. 

— Nu cred că aşteaptă protecţie din partea cuiva. 

— Nu am făcut-o pentru el, ci pentru mine. S-ar putea să 
mai am nevoie de el. 

— Nu vorbi aşa. Ştiu că eşti supărată din cauza lui Toby, 
dar lasă-l pe Aldo în seama lui Joe şi a băieţilor din depar- 
tament. Nu mai e treaba ta, Jane. 

— Spune-i asta lui Aldo. Sunt sigură că el nu crede la fel. 
Iar eu ştiu că e treaba mea, spuse ea aşezând delicat capul lui 
Toby. Trebuie doar să aştept până data viitoare, când îmi va 
da din nou târcoale. 

— Data viitoare? 

— O să se întoarcă. Întotdeauna se întoarce. Până când 
moare unul dintre noi. 

— De unde ştii? Poate că eşecul din seara asta l-a 
descurajat. 

De ce sunt atât de sigură? Jane se mira şi ea. Vorbele îi 
ieşeau de pe buze şi din minte cu o siguranță absolută. 

Cercul. Imposibil de ieşit din el, mereu prezent, se repeta 
mereu. 

Dar nu putea să-i spună toate astea lui Eve. De ce ar fi 
înțeles ea când nici măcar Jane nu putea. 


101 


— E doar o bănuială. 

Era la fel de adevărat ca orice altă explicaţie. Apoi 
schimbă subiectul. 

— L-am văzut faţa. Nu foarte clar şi doar pentru o clipă. 
Dar voi putea să fac o schiță pentru Joe. 

— Bun. Dar ar fi preferat să-l prindă pe Trevor. Vine Mac 
cu targa pentru Toby, adăugă Eve ridicând capul. Abia aştept 
să vă duc pe amândoi acasă. 


Sângera. 

Aldo simţea cum i se prelinge sângele din umăr, dar nu 
se putea opri să-l bandajeze. Trebuia să ajungă la mal, unde 
îşi ascunsese maşina, şi s-o şteargă de-acolo înainte să pună 
Quinn mâna pe el. Oricum nu-l durea — era mult prea copleşit 
de furie şi de frustrare ca să mai simtă durerea. 

Căţeaua. Îşi înfipsese cuțitul în el şi supravieţuise ca să-l 
vadă fugind, încolţit ca o vulpe de către vânători. Nici măcar 
nu reuşise să-i ucidă câinele ca să o pedepsească. 

Era vina lui Trevor. 

Trevor care îşi bagă nasul şi intervine. Trevor care se 
interpune între el şi Cira şi nu-i permite să o pedepsească pe 
târfă. 

Târfa. Da, asta era. Reuşise să-l îmbrobodească pe 
Trevor, iar el era acum sclavul ei ca toţi ceilalți. Altfel de ce 
s-ar fi obosit Trevor să salveze câinele în loc să-l ia drept 
țintă pe Aldo? 

Căţeaua. Târfa. Probabil că acum râdea de el. 

Dar nu pentru mult timp, Cira. Aproape că te-am avut. 
Nu eşti o ţintă atât de dificilă. 

Data viitoare. 


— Mişcă! strigă Trevor la Bartlett în clipa în care urcă în 
maşină. Scoate-ne de-aici! 

— Să înţeleg că suntem urmăriți? întrebă Bartlett în timp 
ce apăsa pedala de acceleraţie, îndreptându-se spre 
autostradă. De Aldo? 

— De Quinn şi de Departamentul de Poliţie din Atlanta. 

Trevor se uită în oglinda retrovizoare. 

— Nu vin încă. Poate chiar a reuşit să-l îmbârlige. 

— Fata? 

Trevor încuviință din cap. 

— Nu eram chiar aşa de sigur, e destul de imprevizibilă. 
Putea foarte bine să mă trimită încoace şi să dau peste o 
grămadă de maşini de poliţie, aşteptându-mă. 

— Poate că ţi-a fost recunoscătoare că i-ai salvat potaia. 

El rânji. 

— Şi poate că e furioasă ca naiba şi nu mai are de gând să 
creadă porcăriile lui Aldo. E cel mai probabil. 

— Asta ţi-a spus? 

— Mai mult sau mai puțin. 

Ba nu, exact asta îi spusese. Fiecare privire, fiecare 
cuvânt plin de furie era încărcat cu o voinţă şi o hotărâre 
de fier. 

— Era cam nervoasă din cauza poveștii ăsteia cu câinele. 

— Nu pot s-o învinovăţesc, spuse Bartlett. Un tip cumplit, 
Aldo ăsta. 

— Eşti un maestru al subaprecierii. 

— Şi, se pare, mult mai competent decât tine. Erai aşa de 
sigur că o să pui mâna pe el de data asta, zise el aruncându-i 
o privire şireată. Dar nu fi supărat. Fiecare bărbat are bătălia 
lui de la Waterloo. 

— Taci. Scoate-mă de-aici doar, spuse Trevor închizând 
ochii. Trebuie să dorm şi după aia să mă gândesc un pic. Un 
pas înainte, doi înapoi. Ce mai noapte! 

— Dar poate că nu e totul pierdut. Poate Quinn l-a prins 
pe Aldo. ie Bulai 

E Atunci cu siguranță o să aflăm mâine, la ştiri. Până 
atunci, să presupunem că nenorocitul a scăpat. 

— Mergem la apartament? 

— E la fel de sigur ca oriunde altundeva. E chiar mai 
sigur decât să rămânem în oraş. Quinn ar fi în stare să-mi 
pună detector. 

— Fără îndoială. Ar fi mult mai inteligent să meargă mai 
departe. 

— Nu pot să plec de-aici. Nici Aldo n-o să plece atâta 
vreme cât Jane McGuire e aici. lar asta înseamnă că trebuie 
să sap mai adânc, completă el, strângând din buze. 


E Nici urmă de vreunul dintre ei, spuse Christy. Am 
verificat fiecare centimetru din proprietatea aia şi nici 
detectoarele nu au găsit ceva. 

— La naiba! 

— Au trecut numai două zile. Cum se simte Jane? 

— Rece ca gheaţa. 

— Şi Toby? 

— I-au pus nişte copci, dar o să fie bine. Se simte bine. 
Stă toată ziua în culcuşul lui din camera lui Jane şi primeşte 
mângâieri şi carne de curcan. 

— Jane a terminat schiţa de portret al lui Aldo? 

— O să intru să o întreb. Lucrează deja de mult la ea. 

— Dacă l-a văzut în lumina aia proastă, cred că-i e greu 
să-şi amintească fiecare trăsătură. 

— Totul în cazul ăsta e dificil. În orice caz, Jane are o 
memorie care l-ar face şi pe un elefant să se simtă prost. 

— Crezi că trage de timp? 

— Nu-mi dau seama de ce ar trage de timp. Dar ce ştiu 
eu? A făcut în ultima vreme nişte lucruri care m-au dat peste 

cap. Şi nu mă lua iar cu adolescența. Pa, Christy! spuse el şi 
închise telefonul. 


104 


— Nu trag de timp, zise Jane din spatele lui. 

Se întoarse şi o văzu stând cu caietul de schiţe în cadrul 
uşii. 

— Ţi-a luat al naibii de mult timp, zise el scurt. 

Ea traversă veranda şi se aşeză lângă el pe treapta cea 
mai de sus. 

— A trebuit să fiu atentă. A fost ciudat... când am început 
să-l desenez, era extrem de clar. I-am schițat fiecare trăsătură 
de parcă era chiar acolo, în fața mea. Dar l-am văzut numai 
câteva secunde şi nu înţeleg de unde venea toată siguranța 
asta. Mă rog, am crezut că poate mă înşel, zise ea ridicând 
din umeri. Aşa că mi-am mai acordat nişte timp, ca să văd 
dacă nu-mi vine şi altceva în minte. 

— Şi acum eşti sigură? 

Ea îi întinse caietul deschis. 

— El e Aldo. 

O faţă pătrăţoasă, cu frunte înaltă şi cu un nas roman. 
Avea părul lung, dar cu un început de chelie. Ochii îi erau 
înfundaţi în orbite, dar priveau din schiță cu o animozitate 
greu de ignorat. 

— Ştiu că preferi ca portretele pe care ţi le dau să fie 
lipsite de expresie, pentru că nimeni nu se plimbă pe stradă 
arătând ca Jack Spintecătorul. Am încercat. Chiar m-am 
străduit. Am refăcut potretul de trei ori, dar a ieşit la fel de 
fiecare dată. Poate pentru că ştiu că, ori de câte ori vom fi 
față în față, el o să arate aşa. 

Joe rămase cu ochii la portret: 

— Şi asta te sperie? 

— Uneori. 

— Atunci de ce dracu” te-ai dus să cutreieri după el, în loc 
să vii la mine? Şi de ce m-ai minţit în legătură cu Trevor? 
continuă el ridicând privirea. 

— Părea cel mai bun lucru pe care puteam să-l fac la 
momentul respectiv, spuse ea cu o voce tristă. Dar nu a folosit 
la nimic. M-ai citit ca pe o carte deschisă. 

— Vă cunosc pe tine şi pe Eve de destulă vreme ca să văd 
direct prin tine. Dar mi-a fost greu să cred că o să mă mințiți 
în halul ăla. 

— Şi te-a rănit. 

— Nici nu-ţi imginezi. 

Îşi puse mâna într-o doară pe braţul lui. 

— Nu te-am minţit amândouă. Nu a fost vina lui Eve. 

— Nu trebuie să-i iei apărarea. Şi tăcerea e o mărturisire. 

— Nu a vrut să te pună în situația să alegi. 

— Sunt obişnuit cu situaţia asta. E mai simplu să aleg 
decât să nu mi se dea şansa de a alege. Ştiu că tu şi Eve 
sunteți atât de apropiate de parcă ați fi siameze, zise el privind 
din nou spre portret, dar credeam că şi noi avem o relaţie. 

— Avem, zise ea cu voce tremurândă. Când te-am cu- 
noscut, îmi era greu să cred că acest lucru ar fi posibil. Nu 
mi-am cunoscut tatăl şi nu am avut niciodată un frate. Nu 
am avut niciodată încredere în nimeni, toată viaţa. Nu chiar. 
Cu Eve a fost mai simplu. Ea era ca mine. Dar tu erai altfel. 
Mi-a luat ceva timp, dar am ajuns să... te plac. Ştiam că nu o 
să mă dezamăgeşti vreodată. 

— Atunci de ce nu ai venit la mine când ai ştiut ce-i face 
nemernicul ăla lui Toby? 

— Era responsabilitatea mea. Eu trebuia să iau decizia. 

— Dar ai numai şaptesprezece ani. 

Ea încuviință din cap. 

— Dar tu nu crezi că unii oameni se nasc deja bătrâni? 

— Adică au suflete îmbătrânite? 

Ea ridică din umeri: 

— Nu ştiu ce vrei să spui, sună cam ciudat. Doar că nu-mi 
amintesc să mă fi simţit vreodată ca un copil. 

Nici el nu-şi putea aminti vreun moment când ea să se fi 
purtat ca un copil. Cel mai aproape era însă atunci când lua 
dealurile la picior cu Toby. 

— E cam trist. 

— Ba nu e. Doar că aşa stau lucrurile. Pun pariu că şi Eve 
simte la fel. 

El schiţă un zâmbet: 

— Ah, modelul tău în viață! 

— Nici nu puteam să am unul mai bun. 

Zâmbetul lui se şterse: 

— Nu, nu puteai, îi spuse el punându-şi mâna peste a ei, 
care încă se mai odihnea pe braţul lui. Dar amândouă aţi 
putea să fiți ceva mai încrezătoare. 

— O să mă străduiesc, spuse ea strângându-i mâna. Dar 
cu Eve o să trebuiască să te descurci singur. Cu siguranță 
te-ar ajuta să ştii că e de partea ta. 

— Deşi am multe îndoieli în privinţa asta. 

Ea scutură din cap: 

— Te-ai întrebat vreodată de ce ai rămas cu Eve toți 
aceşti ani? 

— O iubesc. 

— Dar trebuie să fi fost greu să iubeşti pe cineva ca Eve. 
O să-ţi spună chiar ea câte cicatrici are. 

Privirea lui se opri pe chipul ei. 

— Unde vrei să ajungi? 

— Cred doar că nu-ţi plac lucrurile simple. Te plictisesc 
de moarte. 

— Eşti nebună. 

— O iubeşti pe Eve. Pe mine mă placi. Atât am avut de 
demonstrat, spuse ea ridicându-se în picioare. Îmi pare rău 
că te-am minţit. O să încerc să nu mai fac asta vreodată. 
Noapte bună, Joe. 

— Noapte bună. 

Jane se îndreptă spre uşă. 

— Ai mai aflat ceva despre Trevor? 

— Nu ştiu dacă e bine să vorbesc cu tine despre el. Sunt 
încă nervos, se încruntă el. Nu ştim nimic despre arestările 
lui anterioare. Christy mi-a zis că urmează să primim un dosar 
de la Johannesburg. A apărut ceva în baza lor de date 
computerizată. 

— O să mi-l arăţi? 

— Poate. 

— Ignoranţa e periculoasă, Joe. Nu asta mi-ai spus 
întotdeauna? 

— Ar fi trebuit să te gândeşti la asta atunci când ne-ai 
lăsat pe noi să nu ştim nimic. 

— Joe. 

El tăcu o clipă. 

— Bine. Se ridică şi coborî scările. Mă duc să fac o 
plimbare. Trebuie să mai elimin din energia nervoasă. Spune-i 
lui Eve că nu întârzii mult. 

Ea:se uită spre pădure. 

— Ai grijă. 

— Nu eu trebuie să am grijă. E ca şi cum ar învăţa-o oul 
pe găină. Făcu o pauză. Pădurea geme de poliţişti, Jane. Nu 
cred că ar încerca cineva să ajungă la tine acum. 

— Poate că ai dreptate, spuse ea întorcând privirea dinspre 
şirul de copaci. 

Dar în timp ce se întorcea şi deschidea uşa de protecţie, 
repetă: 

— Ai grijă. 

de o auzi Joe pe Christy în clipa în care ridică 
receptorul. Avem un indiciu despre Trevor. 

— Spune-mi. 

— S-a născut în Johannesburg acum treizeci de ani, iar 
numele lui e Trevor Montel, nu Mark Trevor. Părinții lui 
erau agricultori. Au fost ucişi de mişcarea de guerilă când el 
avea doar zece ani. A fost trimis la orfelinat şi s-a băgat în 
tot soiul de necazuri până la şaisprezece ani, când a fugit. 
Declaraţiile profesorilor sunt complet amestecate. Unii voiau 
să-l înfuzde în închisoare şi să arunce cheia. Alții voiau să-i 
dea o bursă şi să-l trimită la Oxford. 

— De ce? 

— E genial. Era un fel de fenomen. Una dintre cele mai 
strălucite minți peste care au dat vreodată cei care l-au educat. 
Matematică, chimie, literatură. Era cel mai bun la tot ce vrei. 
Rezultatele lui la examen depăşeau orice imaginaţie. E genial. 

— De aici capacitatea de a urmări cărţile de joc. 

— Asta este cea mai cunoscută dintre profesiile lui. Ştii 
că a fost mercenar câţiva ani buni, dar mai sunt alți câțiva 
ani în care nu avem nicio informaţie despre el. Apoi a început 
să facă turul cazinourilor şi a mai avut o perioadă în care se 
ocupa cu contrabanda de artefacte antice. A fost prins odată 
în Singapore, în timp ce încerca să scoată din țară o vază din 
dinastia Tang. A reuşit să scape, dar nu înainte de a ridica 

suspiciuni. Se pare că asta avem: multe suspiciuni şi nicio 
condamnare pentru Trevor. Fie a fost extrem de atent, fie 
chiar e atât de inteligent pe cât se spune. 

— E inteligent. Nu a fost deloc atent atunci când a pătruns 
în casa mea. Trebuie să căutăm o legătură între Trevor şi 
Aido. Schița lui Aldo a adus vreun indiciu? 

— Nu încă. Păcat că nu aţi putut să luați amprente. 

— Nicio şansă. Le-a şters chiar şi de pe zgarda câinelui. 
Cum e cu cenuşa vulcanică? 

— Au identificat-o în Krakatoa, din Indonezia, în Vezuviu 
sau în Montserrat. 

— Ce drăguţ! Nu la asta mă aşteptam când spuneam 
„identificare”. E vorba de colţuri opuse ale lumii. 

— Acum încearcă să îmbunătățească testele. Cei de la 
laborator spun că n-ar trebui să fie atât de greu. Fiecare vulcan 
are propria amprentă tephra. 

— Tephra? 

— Material piroclastic neconsolidat cu granulaţie fină. 

— Cenuşă. 

— Da, doar că încep să vorbesc la fel ca băieţii de la 
laborator, nu? Să mă ajute Dumnezeu. Mă rog, elitra de sticlă 
are o amprentă proprie, aşa că de regulă vulcanul din care 
provine poate fi identificat. De fapt, specialiştii ar putea chiar 
să spună exact din ce crater provine cenuşa. 

— ŞI atunci care e problema? 

— Semnale amestecate. Sunt încurcați. 

— Grozav! 

— Stau pe capul lor, o să reuşească. Ştiu că pare să dureze 
o veşnicie, Joe, făcu ea după o pauză. Aş uri fiecare secundă 
de întârziere dacă aş fi în locul tău. Vreau doar să ştii că 
toată lumea e alături de tine şi munceşte la viteză maximă. 

— Ştiu. Mulţumesc, Christy. 

După ce închise, se duse la fereastră şi o privi pe Jane 
care stătea pe malul lacului. Toby era întins la picioarele ei. 
Soarele strălucea, cerul era albastru, lacul era limpede şi tăcut. 
Totul ar fi trebuit să inspire linişte şi pace. 

Dar nu era aşa. 

— ÎI aşteaptă. 

Eve veni şi se aşeză lângă el, la fereastră. O privea pe 
Jane. 

— Petrece ore în şir acolo, pe malul lacului, în ultimele 
zile. Zice că doar se bucură de soare. Dar îl aşteaptă pe el. 

Joe încuviinţă. Şi el observase uşoara tensiune din trupul 
lui Jane, iar aşteptarea era aproape vizibilă. 

— Pe Aldo? 

— Sau pe Trevor. Sau pe amândoi, ridică Eve din umeri. 
De vreme ce nu recunoaşte că aşteaptă pe cineva, n-o să aflăm 
despre cine e vorba. Nu ştiu cum îşi imaginează că ar putea 
să ajungă aproape de ea. Iar dacă ajung, continuă ea încrun- 
tându-se, îi sugrum pe amândoi cu mâna mea. 

— Trebuie să stai la coadă, spuse Joe, luându-şi ochii de 
la Jane. Christy mi-a dat informații noi despre Trevor. Să te 
pun la curent. 

— Bine, spuse Eve, dar continua să o privească pe Jane. 
Ştiu ce simte, şopti ea. Şi eu îi aştept. 


Charlotte, Carolina de Nord 


Nu era perfectă, dar trebuia să o facă. 

Aldo se strecură uşor în spatele ei în timp ce înainta pe 
stradă, privindu-i şoldurile prin fusta scurtă şi jacheta tivită 
cu blăniță. Ştia că avea camera de hotel la cinci străzi mai 
departe, pentru că o urmărise ducându-i acolo pe doi dintre 
clienți în seara asta. Aşteptă până când se îndepărtase destul 

încât să fie necesar să ajungă la apartamentul ei mai degrabă 
cu maşina decât pe jos. Odată ajunsă în maşină, ar fi fost 
mult mai uşor pentru el. 

Apăsă acceleraţia, trase, la curbă, lângă ea şi cobori 
geamul: 

— O noapte rece, nu ţi se pare? zâmbi el. Dar arăţi de 
parcă ai fi în stare să încălzeşti orice bărbat. Cum te cheamă? 

Ea se apropie de el şi îşi aşeză coatele pe portieră: 

— Janis. 

De la distanţa asta, putea să vadă că femeia era şi mai 
departe de perfecţiune decât credea. Abia dacă aducea, de 
departe, cu originalul. Pielea avea urme de acnee, ochii îi 
erau prea apropiați, iar pomeţii nu îi erau atât de pronunţaţi 
ca cei ai lui Jane McGuire. 

Dar putea să se mulțumească acum şi cu ea, chiar dacă 
în mod normal s-ar fi întrebat dacă merită sau nu să o ucidă. 
Acum, că se terminase căutarea, nu trebuia să mai fie atât de 
selectiv. Scoase suta de dolari pe care o ținea în vizieră. 

— AL un loc unde putem merge? 

Ochii ei se măriră: 

— Pe Fifth Street, spuse ea deschizând uşa maşinii. Pot 
să te fac să te simţi bine, dar nu fac perversiuni. Fără bice 
sau frânghii. 

— Fără bice sau frânghii, promit, spuse el blocând uşa 
după ce femeia se aşeză pe locul din dreapta. Janis e un nume 
drăguţ, dar te superi dacă-ţi spun Cira? 


Joe închise telefonul şi se întoarse spre Eve. 

— O femeie a fost găsită într-un şanţ, pe marginea 
drumului, la ieşirea din Charlotte, Carolina de Nord. Fără 
față. Acelaşi mod de operare ca în cazul celorlalte victime 
ale lui Aldo. 

— Charlotte? E la sute de kilometri de noi. Oare s-a mutat? 
Ar trebui să răsuflăm uşurați? 

— Nu, s-ar putea să fie o crimă la indigo, spuse el luându-şi 
jacheta. În orice caz, mă duc să mă asigur. Te sun din 
Charlotte. Nu o lăsa pe Jane să părăsească locuinţa. O să le 
spun băieților care stau de veghe că plec şi că trebuie să fie 
mai atenți. 

— Dar ar putea să însemne că se gândeşte că Jane nu 
merită efortul? 

— Poate. Dar nu te baza pe asta. 

ÎI privi coborând treptele terasei şi îndreptându-se spre 
maşina de poliţie. Nu, nu se putea baza pe nimic, dar nu 
putea să nu simtă o vagă undă de speranță. Charlotte era în 
alt stat, la sute de kilometri distanță. Poate că nemernicul ăla 
îşi băgase minţile în cap şi înțelesese că nu-l vor lăsa să pună 
mâna pe Jane. Doamne, ar fi minunat! Era cumplit să se simtă 
atât de uşurată de necazul altcuiva. 

Sună telefonul. 

— Alo? 

Nu răspunse nimeni. 

Persoana de la celălalt capăt al firului închise. 

Cineva greşise numărul, se gândi ea în timp ce punea 
receptorul în furcă. Se întâmplă tot timpul. Era nepoliticos 
să închizi fără să spui nimic, dar nu era neobişnuit. Putea 
Chiar să fie unul din apelurile alea generate de calculator 
pentru vânzări care nu a funcționat cum trebuie. 

Nu trebuia neapărat să fie Aldo. 

Era în Charlotte sau pe undeva pe-acolo. Îi pierise 
interesul pentru Jane şi plecase mai departe. 

Nu mai era aici. Slavă Domnului, nu mai era aici. 


— E posibil, spuse Joe când o sună în aceeaşi seară, din 
Charlotte. Are aceleaşi indicii ca şi celelalte cazuri. Cenuşa 
a fost găsită lângă corp. O femeie tânără. Fără față. Nu cred 

că a murit de mai mult de patruzeci şi opt de ore. Are nişte 
haine provocatoare. Sunt semne de act sexual. E posibil să fi 
fost o prostituată. Poliţia din Charlotte a trimis detectivii să 
interogheze câteva dintre prostituatele din zonă. 

— Te întorci în seara asta? 

— Probabil că nu. O să intru pe calculator, să verific baza 
de date locală şi să văd dacă aflu ceva. E posibil să fie mai 
uşor decât să interoghezi târfe şi peşti. 

Eve se înfioră. 

— Vrei să vezi dacă seamănă vreuna cu Jane? 

— Ar mai restrânge din căutări. Un imitator n-avea de 
unde să ştie că femeile aveau aceleaşi trăsături. Cum se simte 
Jane? 

— Bine. La fel. 

— Şi tu? 

— Neliniştită ca dracu”. 

— Şi eu la fel. Acum lasă-mă să mă întorc la lucru, ca să 
pot să vin cât mai repede acasă. Mi-e dor de tine, îi spuse el 
după o pauză. E prima oară în câţiva ani, când sunt departe 
de tine mai mult de câteva ore. Uitasem cât de golit mă simt 
când sunt departe. Te anunț imediat ce aflu ceva, continuă 
el, fără să mai aştepte vreun răspuns. 

Închise. 

Ea apăsă încet butonul ca să închidă. Şi ei îi era dor de 
el. Nu lipsea decât de nouă sau zece ore, dar şi ea simţea 
acelaşi gol în suflet. Dumnezeule, doar mai lipsise atâta şi 
când se ocupa de cazuri aici, în oraş! Era o prostie. 

— Era Joe? întrebă Jane din uşă. E o crimă la indigo? 

— Nu e sigur. Ar putea să fie reală. Se gândesc că victima 
ar putea fi o prostituată. Joe a rămas să verifice dosarele cu 
poze. Deschid o conservă de supă de roşii pentru cină, spuse 
ea îndreptându-se spre bucătărie. Vrei să faci tu nişte 
sandviciuri cu brânză topită? 

— Sigur, încreți Jane din nas. Caută pe cineva care 
seamănă cu mine. Nu? E de-a dreptul deprimant să ştiu câți 
oameni seamănă cu mine. Cred că toată lumea vrea să se 
creadă originală. Poate că ar trebui să mă gândesc să-mi fac 
o operaţie estetică, zise ea deschizând uşa frigiderului. 

— Nici să nu îndrăzneşti! Chipul tău e unic. Fiecare e 
unic. Cine ar putea şti asta mai bine decât mine? Ştii câte 
chipuri am reconstruit? 

— Nici nu vreau să ghicesc, spuse ea în timp ce se apuca 
să pregătească sandviciurile. Ştii, nici nu am văzut 
reconstrucția lui Caroline Halliburton, doar poza. Cred că 
te-ai gândit că semăna mult cu mine. 

— Da. Dar erau şi multe diferențe. Buza ta de jos e mai 
plină, sprâncenele mai arcuite, spuse ea studiind-o. Şi în plus, 
nimeni nu are un zâmbet ca al tău. 

Jane râse. 

— Dar nu-ți faci niciodată reconstrucțiile să zâmbească. 

— Exact, spuse ea turnând supa într-un bol. Aşa că eşti 
cu adevărat unică. 

— Şi tu la fel, zâmbi Jane înclinând capul. Şi să ştii că am 
glumit când am zis de operația estetică. 

— Ştiu, zise Eve stingând focul. Dar cred că trebuie să fie 
supărător să crezi că eşti una din... 

Telefonul sună. 

— Răspund eu, spuse Jane plecând de lângă cuptor. 

— Nu! se repezi Eve la telefonul din perete. Răspund eu. 
Tu ai grijă de sandviciuri. 

— Bine, se încruntă Jane. Cum spui tu. 

— Alo? 

— Susie? întrebă o voce de femeie. 

Eve se simţi uşurată. 

— Nu, cred că ați greşit numărul. 


115 


— lar? E a treia oară. Cred că e o problemă pe linia 
telefonică. Mă tot chinui să dau de fiica mea, Susie. Uneori 
nici măcar nu sună, oftă femeia. Cred că n-am noroc la 
telefoane. Mă scuzaţi că v-am deranjat. 

— E-n regulă. Sper să reuşiți să o găsiţi. 

Eve închise şi se întoarse la cuptor. 

— A greşit numărul. 

— După cum ai sărit la telefon, am crezut că speri să fie 
din nou Joe. E în regulă, nu? 

— Vrea să vină acasă. Altfel, e bine. 

Și ea era bine. Celălalt telefon trebuie să fi fost cu 
adevărat o greşeală, aşa cum presupusese. Zâmbi deschis: 

— Sandviciurile alea sunt gata? Sunt moartă de foame. 


Janis Decker. 

Era cât pe ce să n-o observe. 

Joe se aplecă puţin, cu privirile lipite de monitor. Abia 
dacă aducea cu Jane, dar probabil că fusese destul pentru 
Aldo. Avea douăzeci şi nouă de ani. Fusese reţinută pentru 
prostituție de trei ori în ultimii cinci ani. 

— Ai găsit ceva? 

Detectivul Hal Probst de la poliţia din Charlotte privea 
peste umărul lui. 

— Poate, spuse el prinzând dosarul. Pune asta în circulaţie 
şi vezi dacă băieţii pot să găsească pe cineva care o cunoaşte. 
Ar fi bine să comparăm amprentele ei cu cele ale victimei. 

— Nicio problemă. Mă ocup de asta imediat, spuse Probst 
luând hârtia din imprimantă. Cu cât ne punem pe treabă mai 
repede, cu atât mai bine. Cazul ăsta e cam prea sângeros 
pentru autorităţile noastre locale. O să stea grămadă pe capul 
nostru. Mi-aş fi dorit să-l păstrezi pe bufonul ăsta în Atlanta. 

— E posibil să nu fie ea, spuse Joe frecându-se la ochi. 
După ce am stat patru ore la calculator, s-ar putea să văd 
dublu. 

Probst înclină capul privind portretul. 

— Cam seamănă cu reconstrucţia aia care a fost publicată 
în ziare. 

— Cu accent pe „cam”, preciză Joe lăsându-se pe spătarul 
scaunului. Dacă e omul nostru, nu a fost foarte pretențios de 
data asta. Cât durează până o să reuşeşti să compari am- 
prentele? 

— Câteva ore. O să dureze ceva mai mult până primim 
un raport de la poliţiştii din teren, dar totuşi... 

Telefonul lui Probst sună. 

— Probst, răspunse el, apoi ascultă cu atenţie. Bine, mă 
ocup de asta. 

ÎI privi pe Joe în timp ce închidea telefonul. 

— S-ar putea să fie nevoie să mai comparăm un set de 
amprente. Poliţia din Richmond a mai găsit un cadavru al 
unei femei, pe malul lacului de lângă oraş. 

Joe se încordă: 

— Acelaşi mod de operare? 

— Din câte ne dăm seama, da, încuviinţă Probst. Nu 
are față. 


— Richmond, Virginia, repetă Eve. Nu e prea departe de 
Washington. Înaintează pe coastă. 

Şi se îndepărtează de Atlanta, adăugă ea mulțumită, 
pentru sine. 

— Când a fost ucisă? 

— În ultimele douăzeci şi patru de ore. 

— Te duci acolo? 

— Trebuie să-i ţin urma. Sunt indicii că ar putea să devină 
nepăsător. Nu a fost prea atent când a ales-o pe Janis Decker 
şi ne-a lăsat inclusiv amprente după care să o identificăm. 
Oamenii nepăsători fac greşeli. Se împotmolesc, iar dacă eşti 
acolo, ai putea chiar să pui mâna pe ei. Făcu o pauză. Sau 

poate vrei să mă întorc acasă. Dacă eşti neliniştită, nu trebuie 
decât să-mi spui. 

— Sigur că sunt neliniştită. Dar asta nu înseamnă că 
trebuie să dai fuga înapoi aici. Pot să am eu grijă de Jane. Tu 
pune mâna pe nemernic, adăugă ea agresiv. 

— O să-l prind. O să te sun când aflu mai multe, după ce 
ajung la Richmond. 

Eve inspiră adânc după ce închise telefonul. Charlotte, 
iar acum Richmond. Fiecare oraş însemna un pas uriaş 
departe de Atlanta, departe de Jane. Se duse pe verandă şi se 
aşeză pe leagăn, lângă Jane. 

— Ce noapte frumoasă! 

— Ai o dispoziţie bună. 

— N-ar trebui. Încă o femeie a fost ucisă, în Richmond. 
Acelaşi mod de operare. Joe se duce chiar acum acolo. Crede 
că Aldo a început să devină neglijent. 

— Sper că are dreptate, spuse Jane privind spre lac. E 
nebun, ştii? Am putut să-mi dau seama în noaptea aia. Ştiu 
că cei mai mulți criminali în serie au o oarecare nebunie, dar 
au un minim sentiment de autoapărare. Nu cred că Aldo are. 

— Atunci ar trebui să fie mai uşor de prins. 

— E nebun, nu prost. Dar Joe o să-l prindă oricum, spuse 
ea bătând-o peste mână pe Eve. Doar n-o să-l lase pe jigodia 
asta să... 

Telefonul sună din nou. 

— La naiba, tocmai mă simţeam confortabil, mormăi Eve. 
Pe cât punem pariu că e băbuţa aia care o caută pe Susie? 

— Nu pun pariu, chicoti Jane. De câte ori a sunat până 
acum? 

— De patru ori numai în după-amiaza asta, oftă ea. N-ar 
trebui să-mi pierd aşa răbdarea. Sunt sigură că nu e vina ei şi 
că e, de fapt, o femeie foarte drăguță. 

— Stai aici, răspund eu, spuse Jane ridicându-se de pe 
leagăn şi îndreptându-se spre uşă. Mă întorc imediat. l 

Eve se lăsă pe spate. Era plăcut să stea aşa aici, cu briza 
rece mângâindu-i chipul şi cu luna plină aruncându-şi 
strălucirea peste lac. Îi amintea de celelalte nopți când ea și 
Joe şi Jane stăteau aici şi vorbeau şi râdeau înainte să meargă 
la culcare. Niciodată nu subestimase momentele acelea de 
plăcută intimitate, dar probabil că nici nu le apreciase la 
adevărata lor valoare. Dumnezeule, îşi dorea înapoi acele 
clipe. Închise ochii, ascultând zgomotele nopții. sani 

O auzi pe Jane întorcându-se câteva minute mai târziu 
şi deschise ochii ca să o vadă cum se aşază lângă ea, pe leagăn. 

— Mama lui Susie? 

— Cine altcineva? încuviinţă Jane, cu privirea fixată 


pe lac. 


ii calmă, mergi normal, îşi spuse Jane. Eve lucra în 

dimineaţa asta la o nouă reconstrucţie, dar asta nu 
însemna că nu o putea privi pe fereastră. Primele etape ale 
muncii ei nu erau atât de complicate ca cele din urmă, iar 
Eve se simţea la fel de protectoare față de Jane ca o leoaică 
faţă de puiul ei. Jane se îndreptă, cu un pas lejer, spre 
buşteanul pe care stătea de obicei, se aşeză şi îşi lipi capul 
de un stejar bătrân. În timp ce-şi ridica faţa către soare, ştia 
că sunt cu ochii pe ea Mac şi Brian, din maşina de poliţie, 
dar şi Eve, din casă. Calm. Fă totul cu calm şi atenție. 

Se simțea la fel de calmă de parcă ar fi stat pe o grenadă. 

— Vorbeşte repede, spuse ea încercând să nu-şi mişte 
buzele. Ai cinci minute înainte să încep să ţip. 

— Joci la cacealma, chicoti Trevor din adăpostul pe care 
şi-l făcuse în tufişuri. Nu mi-ai fi spus de ţeava de scurgere 
dacă ai fi vrut să fiu prins. Dar vrei să fii în avantaj. Te înţeleg. 
Ştiam că ai fi un jucător de poker nemaipomenit. 

— Nu joc poker. 

— Nu contează, conceptul e acelaşi. Dar chiar ar trebui 
să joci. Te învăţ eu. 

— Nu vreau să mă înveţi tu ceva. Şi nu ştii nimic despre 
mine. 

— Ba da, ştiu. Chiar dacă nu aş fi avut posibilitatea să te 

studiez mult timp, tot aş fi ştiut. Sunt unii oameni pe care îi 
ştii pur şi simplu, din instinct. 

Era un adevăr pe care nu-l putea contrazice, de vreme ce 
Şi ea avusese acelaşi sentiment atunci când îl văzuse pe Trevor 
prima oară. 

— De ce m-ai sunat? 

— Din acelaşi motiv pentru care nu i-ai spus lui Eve că 
eu eram la telefon. Cred că a venit vremea să lucrăm 
împreună. E periculos să mai amânăm. O să atace din clipă 
în clipă. 

— A ucis o femeie în Charlotte şi încă una în Richmond. 
Eve crede că e posibil să mă fi şters de pe lista lui. 

— Ba nu crede. E mult prea îngrijorată. Gândeşte pozitiv. 
El n-o să te lase. Ucide alte femei ca să-l atragă pe Quinn 
departe şi ca să convingă poliţia din Atlanta că maximum de 
securitate pentru tine nu e absolut necesar. 

— Joe nu o să mă lase fără protecţie. 

— Eu am ajuns la tine. 

— Pentru că te-am lăsat eu. Cât ai plătit-o pe femeia aia 
ca să sune în locul tău? 

— Nu cine ştie ce. Trebuia să sune până ce aveai să 
răspunzi tu în locul lui Eve. I-am spus că e o poveste gen 
Romeo şi Julieta, iar ea e sensibilă la poveşti de dragoste. E 
întotdeauna mai sigur să te bazezi pe emoții decât pe mită. 

— Şi ce vrei de la mine? 

— Să te duci la Quinn şi să-i spui că vreau să facem o 
înțelegere. Dacă mă lasă să lucrez cu el ca să-l prindem pe 
Aldo, mă predau singur după aia. 

— De ce să-i spun eu asta? Un pungaş ca tine ar trebui 
să-şi poată regla singur afacerile. 

— Sunt de acord. De altfel, e cam împotriva firii mele să 
mă bazez pe altcineva. Dar timpul e esenţial aici, iar Quinn 
respinge din instinct orice propunere care vine din partea 

mea. Tu eşti isteață şi poți să-l convingi pentru mine. După 
aia, mă descurc singur. 

— Joe nu face înţelegeri. 

— Fă o încercare. Nu e tocmai un caz obişnuit nici pentru 
el. Are interesul să te păstreze în viață. Pun pariu că abia 
aşteaptă să se folosească de un peştişor ca mine drept 
momeală ca să ajungă la Aldo. 

— Nu e sigur că eşti un peştişor. Ai putea fi o baracuda. 

— Dacă aş fi, nu am obiceiul să ucid femei neajutorate 
sau să torturez animale. Dar în caz că mă înşel, ai un telefon 
mobil? 

— Da. Eve mi-a făcut unul cadou de ziua mea. 

— Ai numărul meu de telefon. Pune-l pe apelare rapidă 
în telefonul tău. Nu voi fi niciodată prea departe de tine. 

— Te oferi să mă protejezi? Nu vreau protecţia ta. Vreau 
informaţii. Asta e tot ce am vrut vreodată de la tine. 

— Dar dacă ţi-aş spune ce vrei să ştii, ai avea grijă să fiu 
închis imediat după aia. Asta n-o să se întâmple. 

— Păi, dacă tot nu-mi spui ce vreau să ştiu, de ce nu aş 
începe să ţip ca să-i fac să pună mâna pe tine şi să te arunce 
în închisoare? 

— N-am spus că nu-ţi dau informaţiile. O să-ți spun 


suficient cât să fii în siguranță, dar asta nu va face ca prezența: 


mea să nu mai fie necesară. Dar ca o dovadă de bună-credinţă, 
spuse el după o scurtă pauză, te las să-mi pui chiar acum 
două întrebări. 

— Vrei întrebări? Spune-mi de ce le ucide Aldo pe toate 
femeile astea care arată ca mine. 

El ezită. 

— Nu ar fi în avantajul meu să-ți răspund acum la 
întrebarea asta. Întreabă-mă altceva. 

— Ai dat greş cu asta. Bine, atunci spune-mi, dacă vrei 

să-l prinzi pe Aldo, de ce nu ai cooperat cu Joe din primul 
moment în loc să încerci să-l păcăleşti? 
— Quinn vrea să-l prindă pe Aldo şi să-l ducă după gratii. 
— Şi tu? 
— Eu vreau să stau singur cu el treizeci de minute. 
— Apoi o să i-l dai lui Joe? 


Tăcu. 

— Quinn o să pună mâna pe el... în cele din urmă. 

— Mort. 

Intenţia lui nici că putea fi mai limpede, dar ea nu se 
înspăimântă. 


— Vrei să-l ucizi. 

— Trebuie să moară. Nu pot risca să-l las în viaţă. O să 
vină înapoi după tine, nu se va opri niciodată. 

— lar tu eşti nemaipomenit de îngrijorat pentru mine, făcu 
ea sceptică. Prostii! 

— Nu vreau să te ştiu moartă. 

— Dar aş fi o proastă să nu-mi dau seama că te foloseşti 
de mine ca să pui mâna pe Aldo. Sunt nepreţuită pentru 
tine, nu? 

Nu răspunse imediat. 

— Te-am pus sub supraveghere săptămâni întregi. Am 
primit raportul pentru orice mişcare a ta. Ştiu cât eşti de 
specială, Jane. 

Vocea lui era caldă şi convingătoare, aproape seducătoare 
şi avea un efect ciudat de hipnotizant asupra ei. Chiar dacă 
nu-l putea vedea, se simțea de parcă ar fi fost chiar în fața 
lui. Putea să simtă intensitatea, charisma, inteligenţa, lucruri 
care erau pentru ea mult mai atrăgătoare decât chipul lui 
frumos. 

— Nu mă mai duce cu preşul. Cam cât puteai să afli 
dintr-un raport? 

— Destul. Aş fi venit să te supraveghez eu însumi, dar 

n-am îndrăznit. Voiam să păstrez vederea de ansamblu. Ştiam 
că n-aş fi avut nicio şansă. 

Simţi căldura din obraji şi înțelese că nu avea nicio 
legătură cu razele soarelui care îi luminau chipul. Dumne- 
zeule, se pricepea, nu glumă; se juca cu emoțiile ei ca un 
muzician care atinge coardele unui instrument, o făcea să 
creadă fiecare cuvânt pe care i-l spunea. Trebuia să pună 
capăt acestei situații. 

— Nu mi-ai răspuns. Mă consideri un element de care te 
poți dispensa. 

El nu răspunse imediat. 

— Aş regreta foarte tare dacă ți s-ar întâmpla ceva rău. 

De asta avea nevoie Jane. Răspunsul lui fu duşul rece de 
realitate care îi potoli răspunsul aproape fizic pe care îl 
stârniseră vorbele lui Trevor. 

— Dar nu suficient cât să renunțţi la planurile tale şi să-i 
dai o mână de ajutor lui Joe. 

— Lui Quinn i-ar fi de folos să lucreze cu mine. Nimeni 
altcineva nu l-ar putea ajuta mai mult. ÎI ştiu pe Aldo pe de 
rost. Uneori cred că pot citi gândurile nenorocitului. Aproape 
că l-am prins de două ori. Aş fi putut chiar să pun mâna pe el 
noaptea trecută, dacă n-ar fi trebuit să am grijă de câinele 
tău rănit. Trebuie să plec acum, spuse el după o scurtă pauză. 
Pădurea asta foşgăie de amicii poliţişti ai lui Quinn. Mi-am 
asumat un risc imens întorcându-mă aici. 

— Stai. Ai zis că pot să-ți pun două întrebări. 

— Ai pus deja mai mult de două. 

— Nu chiar. Toate erau legate între ele. 

El chicoti: 

— E un tertip. Trebuia să ştiu că o să faci asta. În fine, 
pune întrebarea. 

— Cenuşa. Joe zice că cei de la laborator n-au putut să 

afle de unde provine. Tu ştii, nu? 

— Da. Dar cred că va trebui să păstrez informaţia asta ca 
pe asul din mânecă. 

Ea scoase un sunet cam nepoliticos. 

— Se pare că eşti acoperit pe toate planurile. Poate e o 
cacealma. Poate că nu ai nicio informaţie s-o dai la schimb. 

El tăcu. 

— Vezuviu. Acum eşti mulţumită? 

Inima ei tresări: 

— Asta înseamnă că Aldo e din Italia? 

— Cenuşa e din Vezuviu, repetă el. 

— Cei de la laborator spun că e posibil să fie şi din 
Montserrat sau din Indonezia. 

— Aldo a amestecat cenuşa din cei trei vulcani ca să-i 
inducă în eroare pe anchetatori, dar cea mai mare parte din 
particule e din Vezuviu. Sună-mă după ce vorbeşti cu Quinn. 

— El zicea că specialiştii ar putea chiar să spună din ce 
crater anume a fost prelevată cenuşa. Tu ştii care este? 

Nu mai primi niciun răspuns. 

Plecase. 

Aşteptă câteva minute şi abia apoi se ridică în picioare. 
Simţi cum o cuprinde nerăbdarea pe măsură ce se apropia 
de casă. Trebuia să vorbească cu Eve şi apoi să-l sune pe 
Joe. Era clar de ce alesese Trevor să ajungă la Joe prin 
intermediul ei. Ştia că ea o să încerce să-l convingă. Şi 
avea dreptate. Pentru prima oară în ultimele zile simţea că 
lucruri importante urmează să se întâmple şi că ea poate să 
se mobilizeze şi să facă ceva, să atingă un ideal. Tot ce 
avea de făcut era să-l implice pe Trevor, iar asta avea să 
declanşeze o reacţie în lanţ. 

Vezuviu... 

— Vezuviu? repetă Joe. S-ar putea să fie încă o şmecherie 
de-a lui. Ne momeşte ca să ne facă să credem că ştie mai 
multe decât ştie de fapt. 

— Să presupunem că îl credem că spune adevărul şi să 
cerem Interpolului să verifice dacă Aldo şi-a început cumva 
cariera în Italia, spuse Eve. N-are de ce să fie rău. 

— Pe naiba! Ar însemna să mai pierdem nişte timp, de 
care oricum nu dispunem. Nenorocitul ăsta ucide femei în 
dreapta şi-n stânga, iar noi nu putem pune mâna pe el. 

— Nu avem niciun indiciu nici în cazul crimei din 
Richmond? 

— Cenușa. 

— Atunci el e, şopti Eve. Poate că Trevor se înşală. Poate 
că totuşi a uitat de Jane. 

— Sau poate are dreptate. Căpitanul vorbeşte deja despre 
posibilitatea de a renunţa la paza permanentă a lui Jane, de 
vreme ce amenințarea asupra ei pare să nu mai fie deloc 
iminentă. 

— Nu poţi să le ai pe toate. 

— Ştiu, fir-ar să fie! spuse el, apoi tăcu o clipă. Spune-i 
lui Jane să ridice celălalt receptor. 

Eve îi făcu semn lui Jane, care stătea în cealaltă parte a 
camerei, pe canapea. Ea încuviință din cap şi ridică 
receptorul. 

— Nu cred că Trevor minte, Joe. Nu ți-aş fi vorbit de 
oferta lui dacă nu l-aş fi crezut. 

— S-a dovedit un maestru al înşelătonei. 

— M-am gândit că merită să încercăm. Acum nu mai mârâi 
la mine şi spune-mi mai bine ce ai de gând să faci. 

— Nu fac înțelegeri cu infractorii. 

— Asta i-am zis şi eu, dar el a zis că poate o să-faci o 
excepţie dacă vrei să-l prinzi pe Aldo. Fireşte, se aştepta ca 

eu să încerc să te conving. Şi chiar aşa aveam de gând să fac, 
continuă ea după o scurtă pauză. Dar m-am gândit că e mai 
bine să te las să alegi singur. 

— Ce generos din partea ta! 

— Dacă are vreo importanță, cred că Trevor e cheia care 
ne poate conduce la Aldo. Şi ştiu că şi tu crezi la fel. 

Joe tăcu din nou. 

— Şi ce-ai face dacă ţi-aş spune că nu sunt de acord cu 
înțelegerea asta? Dacă te sună Trevor, dai fuga la el? 

— N-aş fugi. Dar m-aş gândi s-o fac. 

— Şi te-ai duce. 

Ea nu-i răspunse imediat. 

— Aldo l-a rănit pe Toby, Joe. I-a făcut rău. Şi e doar vina 
mea. 

— Dumnezeule din ceruri! 

— Îmi pare rău dacă asta te supără, dar n-am să te mint 
din nou. 

— Normal că mă supără. Sunt enervat şi frustrat şi aş 
bate pe cineva. 

— Ce-o să faci, Joe? întrebă în şoaptă Eve. 

— O să vă anunţ când o să mă hotărăsc, spuse el înainte 
să închidă telefonul. 

Jane se încruntă în timp ce punea receptorul în furcă. 

— Care crezi că sunt şansele să ajungă la o înțelegere cu 
Trevor? 

Eve închise şi ea. 

— De unde să ştiu eu? E decizia lui, dar tu ai făcut tot ce 
ţi-a stat în putință să-l influenţezi. 

Ochii ei se măriră de mirare. 

— Ce vrei să spui? Doar m-ai auzit. Am lăsat totul la 
latitudinea lui. 

— În aparență. Dar ai strecurat foarte inteligent ame- 
ninţarea la adresa ta în ofertă. Ai apăsat toate butoanele 

necesare. L-ai manipulat cu priceperea lui Henry Kissinger, 
spuse privind-o fix în ochi. Am fost uimită. 

— Nu l-aş manipula niciodată pe Joe, spuse Jane sincer 
supărată. Credeam că ştii asta, Eve. 

— Poate nu intenţionat. Dar atunci când ţi-am privit fața 
în timp ce vorbeai cu el, era de parcă aş fi privit un străin. 
Sau poate mi s-a părut mie, zise ea înălțând obosită din umeri. 
Ai spus exact ce trebuia. Poate că văd lucruri care nu există. 
Mă duc la culcare. Se ridică. Dacă sună Joe, o să-ţi spun 
ce-a decis. 

— Mulţumesc, zise Jane urmărindu-i încă expresia 
tulburată. Nu i-aş face niciodată una ca asta lui Joe. Nici mie 
nu-mi place să fiu înşelată. N-am făcut decât să fiu complet 
sinceră. 

— Atunci uită ce-am spus. Sunt atât de obosită şi de 
tulburată, încât e posibil să-mi imaginez diverse lucruri. 
Noapte bună, Jane, îi mai aruncă Eve, îndreptându-se deja 
spre dormitor. 


„Era de parcă aş fi privit un străin. ” 

Jane se înfioră în timp ce ieşea pe verandă după ce Eve 
se retrăsese în camera ei. Nu premeditase conversaţia ei cu 
Joe şi cuvintele pe care le pronunţase. Totul se întâmplase 
de la sine. 

Şi totuşi, ştia că erau cele mai potrivite cuvinte care să-l 
facă să aleagă exact calea pe care şi-o dorea ea. Era de parcă 
ar fi făcut asta toată viața. I se păruse perfect natural şi nici 
măcar nu-şi dăduse seama că o făcuse decât după ce Eve îi 
atrăsese atenţia. Primul ei instinct fusese să nege, să respingă 
acuzaţiile, dar acum nu mai era aşa de sigură că nu încercase 
să-l manipuleze pe Joe. În ce fel de om o transforma asta? 

Toby scheună şi o lovi cu lăbuța. 

Ea se aplecă şi-l mângâie pe cap: 

— E-n regulă, băiete. 

Câinele simţise că e supărată şi voia s-o aline. Avea 
nevoie de alinare. Nu-i plăceau minciunile şi dezamăgirile 
şi avea parte de ambele în ultima vreme. 

Iisuse, şi totul se întâmplase cu atâta uşurinţă... 

Trebuia să admită că nu era perfectă, că era capabilă să-i 
manipuleze pe alții şi să fie mereu în stare de alertă. Era 
conştientă de faptele ei şi avusese întotdeauna grijă să nu le 
facă rău lui Eve sau lui Joe. Era înspăimântător faptul că nici 
măcar nu-şi dăduse seama ce face. 

Las-o baltă. N-o să se mai repete. 

Dar să fie blestemat Aldo care o făcuse să ajungă în 
situaţia asta, în care era capabilă să-i facă până şi pe aceşti 
oameni dragi ei să meargă exact în direcţia în care voia ea să 
meargă. 


Annapolis, Maryland 


Barul era plin, ceea ce lui îi convenea de minune. În 
felul acesta, scădeau şansele ca cineva să-şi mai amintească 
un bărbat singur stând la bar. Se asigurase că hainele şi 
elementele cu care se deghizase nu săreau în ochi, dar ştia că 
cea mai bună metodă era să se amestece în mulțime. 

Lucru nu tocmai uşor, ținând cont de faptul că cei mai 
mulţi erau cadeți de la Annapolis. Trebuia să se asigure că 
nimeni nu l-a observat privind-o insistent pe fata care juca 
darts în cealaltă parte a încăperii. De fapt era şi greu să nu te 
uiţi la ea, când făcea tot posibilul să atragă atenția. În uniforma 
ei de cadet şi cu părul tuns scurt, Carrie Brockman era în 
acelaşi timp masculină şi gălăgioasă. Râdea, fluiera, glumea 
cu ceilalți jucători. O extrovertită zgomotoasă şi animată. 

Nu semăna deloc cu Cira care nu trebuia decât să înain- 
teze tăcută prin încăpere pentru ca toată lumea să întoarcă 
privirile spre ea. 

I se părea aproape un sacrilegiu faptul că femeia asta 
avea atâtea trăsături comune cu Cira, dar nu-i împărtăşea 
nici măcar o frântură din charismă. 

Nu ca Jane McGuire. 

Nu te gândi la Jane McGuire. Nu trebuie să o compare 
cu femeia asta, altfel nu va putea să ducă la bun sfârşit ce 
avea de făcut. Episodul cu femeia din Richmond îl făcuse să 
se simtă ca un escroc şi asta nu trebuia să se mai repete şi în 
acest caz. 

— Mai doriţi ceva de băut? 

Era barmanul. 

— Da, te rog, spuse el strâmbând din nas. Am nevoie de 
băutură ca să le fac faţă copiilor ăstora. Ori de câte ori vin 
aici să-l văd pe fiul meu, mă întorc acasă şi mă simt cu o 
sută de ani mai bătrân. Cum rezistă? 

Barmanul zâmbi: 

— Tinereţea, spuse el, punând încă un pahar în faţa lui 
Aldo. Nu e cinstit, nu? 

Se întoarse şi se îndreptă spre un cadet care îi tot făcea 
semne de la capătul celălalt al barului. 

Dar tinereţea nu trebuie să fie tot una cu prostia. Putea 
să fie şi plină de grație, de foc, de eleganţă. 

Ca Cira. 

Tresări când o auzi pe Carrie Brockman râzând strident, 
la bar. Răspunsul i se păru bine-venit. 

Da, era bine să se simtă dezgustat. Asta o să facă moartea 
ei şi mai satisfăcătoare pentru el. 


Richmond, Virginia 


4:43 A.M. 


Telefonul îl trezi pe Joe dintr-un somn profund. 
— Ai zis că vrei să te anunțăm imediat dacă aflăm ceva 
nou, spuse Christy. O femeie cadet a fost găsită într-o parcare 

din afara oraşului Baltimore, acum trei ore. Nu a făcut nicio 
încercare să-i ascundă identitatea, în afară de faptul că i-a 
înlăturat fața. Anchetatorii au prelevat amprente şi au 
identificat-o pe tânără ca fiind Carrie Ann Brockman, în 
vârstă de douăzeci şi doi de ani, cadet la Annapolis. 

— La dracu’! 

— Devine din ce în ce mai curajos. Cadavrul ăsta nu era 
mai vechi de opt ore şi nici măcar nu a încercat să-l ascundă 
în tufişuri. A aruncat-o pur şi simplu, a lăsat cenuşa lângă ea 
şi a plecat. Al dracului de arogant. Ne face în ciudă? 

— E posibil. 

— Dacă devine neglijent, poate că o să reuşeşti să pui 
gheara pe el în curând. Te duci la Baltimore? 

Încă un oraş, încă un pas care-l îndepărta din ce în ce 
mai mult de casă. 

„Nu le poţi avea pe toate”, îi spusese Eve. 

Să rişte şi să creadă că Trevor spunea adevărul, sau să 
rişte şi să creadă că Aldo o să fie atât de prost încât să-i cadă 
în mâini? Putea să se înşele şi într-un caz, şi în celălalt. 

Aşa că ar fi bine să se bazeze pe instinct. 

— Nu, spuse el legănându-şi picioarele pe marginea 
patului. Monitorizaţi voi situația în Baltimore. Eu mă întorc 
în Atlanta. 


— Mi-a zis să-i aranjez o întâlnire cu Trevor, spuse Jane 
lăsând receptorul în furcă. Se întoarce acasă, Eve. 

— Slavă Domnului! Dar nu pari tocmai mulțumită, 
remarcă ea studiind chipul lui Jane. De ce? Doar asta îţi 
doreai. 

— Ştiu, spuse ea muşcându-şi buza de jos. Şi încă mai 
cred că aşa e cel mai bine. Doar că... mă simt de parcă aş fi 
pus ceva în mişcare şi asta mă cam sperie. 

— Poate ar fi fost mai bine să te gândeşti la asta atunci 
când i-ai permis lui Trevor să se folosească de tine ca să-l 
atragă pe Joe acasă. 

Ea pufni: 

— Nu s-a folosit de mine. Nu las pe nimeni să... Voiai 
doar să mă tulburi, nu? se întrerupse ea zâmbind. Dinte pentru 
dinte. Dar nu am încercat să mă folosesc intenționat de Joe. 

— Dacă aş fi crezut asta, te-ai fi ales cu ceva mai mult 
decât cu câteva contre verbale din partea mea. Unde şi când 
e întâlnirea? întrebă ea întorcându-se cu spatele. 

— Joe vrea să se întâlnească nu mai târziu de mâine 
aici, în pădurea de lângă lac. I-am spus că vreau să merg şi 
eu cu el. 

— Şi eu. 

Ea încuviinţă. 

— Mac şi Brian nu ne vor urmări atâta vreme cât Joe e cu 
noi. Mi-a atras însă atenţia că orice fel de armistițiu între el 
şi Trevor încetează în clipa în care pune mâna pe Aldo, se 
încruntă ea. Şi a mai zis că mai degrabă îl vede pe Trevor în 
iad decât să-l lase singur cu prizonierul. 

— Nici nu te puteai aştepta la o altă reacție din partea lui. 
S-ar putea ca Trevor să nu fie de acord cu o asemenea 
înțelegere. 

— Ba eu cred că da. De regulă cere mai mult decât crede 
că poate obţine. Ia ce poate şi apoi se străduieşte să mai câştige 
câte ceva. 

— Serios? se înclină Eve spre ea. „De regulă”? De unde 
naiba ştii tu cum procedează el de obicei? 

— Nu ştiu. Adică... Vorbise fără să se gândească, cu mintea 
la întâlnirea de mâine. Normal că nu ştiu. De unde să ştiu? 
Dar e normal să-mi fac o impresie, iar el lasă o impresie 
puternică. 

— Asta aşa e, o aprobă Eve. Şi e limpede că mai ales ţie 
ţi-a lăsat o impresie extrem de puternică. 

— Dar poate că e spre bine. E întotdeauna un lucru bun 
să ai o părere despre cei cu care ai de-a face la un moment 
dat. 

— Atâta vreme cât impresia nu e greşită. 

— Absolut, încuviință Jane din cap. 

Dar ea nu se înşela. Nu în legătură cu Trevor. 

— Însă Joe nu se va baza pe „impresiile” mele. Se pricepe 
foarte bine să-şi facă singur propriile păreri. 

— Mie-mi spui! făcu Eve sec. Şi n-o să-i facă misiunea 
uşoară lui Trevor. 


— Trevor era la Roma în urmă cu patru ani, îi spuse 
Christy lui Joe la telefon, în timp ce acesta conducea de la 
aeroport spre casă. Era suspectat de tentativă de contrabandă 
cu artefacte găsite lângă un apeduct, în nordul Italiei. Nu a 
fost arestat. 

— Există vreo legătură cu Aldo? 

— Nu, din câte ştim deocamdată. Mă bucur că ai decis să 
te întorci acasă, Joe, mai spuse Christy după o scurtă pauză. 
E mai bine aşa. 

El rămase nemişcat. 

— De ce e mai bine? 

— Pentru că locul tău e aici. 

— Şi nu poți să vorbeşti, nu? Căpitanul vrea să mă anunţe 
personal. Hai să încerc să ghicesc. S-a hotărât să retragă cea 
mai mare parte, dacă nu chiar toată echipa de protecţie pe 
care o avea Jane. Consideră că nu mai e necesar, de vreme 
ce Aldo pare să se fi îndepărtat. Când o să-i ia pe băieţi de 
lângă ea? 

— Mâine. 

— Pe toți? 

— Ţi-i lasă pe Mac şi pe Brian. 

— E mai bine decât nimic. Aproape că mă aşteptam la 
asta. 

Iar Trevor îi spusese lui Jane că Aldo conta pe o asemenea 
mişcare. 

— Îți mulțumesc că m-ai avertizat, Christy. 

— După cum spuneam, e mai bine că te-ai întors. 

— Sunt de acord. 

— O să te anunț dacă mai aflăm de la poliția italiană ceva 
în legătură cu aventura lui Trevor la Roma. 

— Aşa să faci, spuse el şi închise. 

Iar mâine, el însuşi o să-i pună lui Trevor aceeaşi 
întrebare, se gândi el posac. 


— Unde dracu’ o fi? întrebă Joe rotindu-şi privirea peste 
copacii din jurul poienii. A întârziat o jumătate de oră. 

— O să vină, zise Jane. Mi-a promis. 

— Iar o promisiune din partea lui Trevor probabil că nu 
face nici cât respiraţia de care a avut nevoie ca să o rostească. 

— Sunt jignit, spuse Trevor, strecurându-se printre copaci. 
În fond, un bărbat valorează cât cuvântul dat. Sau cel puțin 
aşa zic filozofii. Personal, eu cred că e doar o limitare... 

— Ai întârziat, i-o tăie Joe. 

— A trebuit să fac puțin pe cercetaşul. Am vrut să mă 
asigur că nu te interesează vrabia din mână. Se strâmbă. Se 
pare că sunt plin de înțelepciuni azi. Iertați-mă, spuse el 
întorcându-se spre Eve şi Jane. Nu e vorba că n-aş avea 
încredere în voi, dar Quinn e mult mai neiertător şi mai 
imprevizibil. E la fel de bun ca mine. | 

— Ba nu semăn deloc cu tine. 

— Îmi permit să nu fiu de acord, zâmbi Trevor. Pe de altă 
parte, am avantajul de a-ţi fi studiat caracterul. Din cauza 
asta m-am gândit că e posibil să fii de acord să cooperezi. 

Ridică mâna exact când Joe se pregătea să spună ceva. 

— Oh, Jane mi-a spus deja că nu ai de gând să-mi oferi 
capul lui Aldo pe tavă. Cel puţin nu în momentul de față. 
Pun pariu însă că o să te răzgândeşti înainte să se termine 
totul. Eşti extrem de protector când vine vorba de familia ta. 

— Informaţii, ceru Joe. 

— Am nevoie de nişte asigurări, preciză Trevor. 

— lar eu am nevoie de răspunsuri. Vorbeşte. 

— Am de gând să fiu rezonabil. Aş vrea să joc un rol 
activ în prinderea lui Aldo şi să mă cazez la voi, dar ştiu că 
nu sunt dorit. Aşa că tot ce vreau de la voi e promisiunea că 
mă lăsaţi în preajma lui Jane. Şi că o să mă chemați dacă 
Aldo se apropie de ea. Probabil că o să ştiu, spuse el strângând 
din buze, dar n-aş vrea să-mi asum riscul. 

Joe rămase tăcut. 

— Nu cere prea mult, Joe, zise Jane încet. E chiar mai 
puțin decât mă aşteptam. 

— O să-mi fac singur o idee. Ştiu exact unde baţi. 

— Şi unde anume bat? întrebă Jane. Aş vrea să-mi spui. 
Vreau să trăiesc şi îl vreau pe Aldo. Dacă ai impresia că asta 
mă plasează în altă tabără decât într-a ta, greşeşti. 

Joe îi aruncă o privire lui Eve. Ea ridică din umeri. 

— E slujba ta în joc. Sunt de acord cu orice decizie ai lua, 
zise ea. 

— Ei bine, asta e prima. 

Eve zâmbi. 

— Până când am să consider că decizia ta e greşită. 

El renunţă o clipă la atitudinea morocănoasă. 

— Aşa e mai bine. Mi-era teamă că eşti cumva bolnavă. 
S-a făcut, continuă el întorcându-se spre Trevor. Şi dacă din 
cine ştie ce motiv o să mă răzgândesc, te anunţ. E tot ce pot 
să-ți promit. 

— E suficient, răspunse Trevor. Nici nu mă aşteptam la 
mai mult. 

Eve trase cu coada ochiului spre Jane. 

— Ceri luna şi te mulțumeşti cu cât primeşti? E procedura 
standard în ceea ce te priveşte? 

Trevor rânji. 

— Nu câştigi niciodată dacă nu ceri cât poţi duce. Aştept 
întrebările tale, se întoarse el spre Joe. 

— Unde e Aldo? 

— Nu ştiu. Dacă aş fi ştiut, aş fi fost pe urmele lui. Dacă 
ultima lui victimă a fost în Baltimore, cred că o să se ducă şi 
mai spre nord, ca să lovească din nou. Vrea să stabilească un 
model care să-i facă pe anchetatori să creadă că se 
îndepărtează de Jane. 

— Eşti foarte sigur că o să se întoarcă. De ce? 

Privirea lui Trevor alunecă spre Jane. 

— Pentru că ea e perfectă, spuse el uşor. Iar el ştie asta. 
Ştie că a găsit-o. 

— Poate asta e doar părerea ta. Celelalte femei semănau... 

— Pe cine a găsit? făcu Jane un pas spre Trevor. Pe cine 
crede că a găsit? Şi de ce vrea să o ucidă? 

Trevor zâmbi. 

— M-ai mai întrebat asta. De fapt, nu aşteptam ca asta să 
fie prima întrebare a lui Quinn. 

— Spune-mi. 

— Caută o femeie despre care crede că l-a îndepărtat pe 
tatăl lui de el şi care i-ar fi cauzat şi moartea mai apoi. 

— ŞI chiar aşa e? 

— Probabil. 

— Deci o urăşte. 

— Şi o doreşte. Uneori graniţele nu sunt foarte limpezi 
când eşti nebun. 

— O vrea atât de tare încât încearcă să-i distrugă imaginea 
oriunde ar găsi-o? E un măcelar, spuse Joe clătinând din cap. 

Trevor încuviință. 


136 


— Însă a făcut sex cu câteva dintre primele victime. 
Probabil sperase că a găsit-o, iar sexul era cea mai mare 
umilință la care o putea supune. Dar apoi a înţeles că lumea 
e mare şi că sunt multe femei care seamănă cu ea. S-a simţit 
dator să le ucidă, să distrugă orice asemănare, dar nu mai 
voia să facă sex cu ele. De vreme ce nu era cu adevărat ea, 
nu-şi făcea decât datoria. 

— Datoria, repetă Jane. De ce? 

— Pentru că semănau cu ea şi nu aveau voie să scape, 
spuse Trevor. Nu suportă să ştie că cineva care-i seamănă 
poate rămâne în viaţă. Toate trebuie să moară. 

Jane clătină din cap. 

— Nu are niciun sens. Femeile astea... Vin din cele mai 
diverse medii. Doar el le urmăreşte, le vânează. Trebuie că 
ştie ceva despre trecutul lor. Trebuie să-şi fi dat seama că nu 
e vorba de femeia care i-a sedus tatăl. 

— Dacă ţinem cont de logica lui, existau oarecare şanse 
să fie. 

— Rahat! Şi dacă Aldo este atât de inteligent încât să le 
urmărească pe toate femeile alea care seamănă cu ea, cu mine, 
atunci de ce nu a făcut nişte cercetări? întrebă ea dând din 
mână. De ce nu s-a dus la poliţie sau de ce nu a angajat 
detectivi particulari care să o găsească pe cea adevărată? 

— Ar fi fost destul de greu. 

— Nu atât de greu ca faptul că a ucis deja unsprezece 
femei, în speranţa că o nimereşte pe cea adevărată. 

— Ba da. 

— De ce? întrebă ea, realizând dintr-odată că tremura. 

Nici măcar nu voia ca el să-i răspundă. Ce dracu” era în 
neregulă cu ea? 

El o privi direct în ochi. 

— Nu-ţi fie teamă. O să am eu grijă de tine. 

— Nu am nevoie să ai tu grijă de mine. Spune-mi doar de 
ce nu o putea găsi. 

— Pentru că Cira e moartă de mai bine de două mii de 
ani. 

Se simți de parcă cineva o lovise direct în stomac. 

— Cira..., şopti ea. O cheamă Cira? 

Joe se strâmbă dezgustat. 

— Un cadavru vechi de două mii de ani? Ce dracu” vrei 
să spui, Trevor? 

— Aşteaptă, Joe, îl întrerupse Eve privind-o pe Jane. 
Lasă-l să vorbească. 

— O sperie pe Jane, fir-ar să fie! 

— Văd. Dar lasă-l să vorbească. 

Jane aproape că nu-i auzi. 

— Cira? repetă ea înfigându-şi unghiile în palme. O caută 
pe Cira? 

— Cine dracu” e Cira? întrebă Joe. 

— Nimeni nu-i ştie celălalt nume, continuă să vorbească 
Trevor, fără să-şi ia ochii de la Jane. Era doar Cira. Minunata 
Cira, Divina Cira, Fermecătoarea Cira. 

— Să revenim la subiect, i-o reteză Eve. Ne pierdem 
răbdarea. Cum poate un cadavru de două mii de ani să-l ucidă 
pe tatăl lui Aldo? 

— Îmi pare rău, îşi luă Trevor ochii de la Jane ca să-i 
zâmbească lui Eve. De fapt nu Cira era de vină. Tatăl lui s-a 
sinucis atunci când încerca să folosească explozibil ca să 
arunce în aer tunelul. 

— Tunelul? repetă Eve. 

El încuviință din cap. 

— Nemernicul, în lăcomia lui, voia totul doar pentru sine. 
A blocat intrarea, dar, pentru că nu se pricepea deloc la 
explozibili, s-a aruncat singur în aer. 

— Unde s-a întâmplat asta? 

— În nordul Italiei, spuse Joe. Acum patru ani. Nu-i aşa? 

— Eşti pe-aproape, răspunse Trevor. Ai avut ceva de lucru 
dacă ai reuşit să-mi iei urma până acolo. Într-adevăr, era acum 
patru ani, iar asta trebuia să aibă loc în nordul Italiei. Dar a 
apărut ceva mult mai interesant. 

-- Aldo? 

— Nu, Aldo era în umbră pe vremea aia. Tatăl lui Aldo, 
Guido. 

— Care era numele lui complet? 

Trevor ezită înainte să răspundă. 

— Guido Manza. 

Joe înjură. 

— La dracu’! Ai ştiut dintotdeauna numele lui Aldo şi nu 
ai spus nimic poliției? Unele dintre femeile astea ar fi putut 
să mai fie încă în viaţă. 

— Nu am ştiut ce face nenorocitul până ce nu a părăsit 
Italia şi s-a mutai în Anglia. Am crezut că doar fuge de mine, 
dar am văzut în revista Times fotografia femeii pe care a 
ucis-o în Brighton. Am făcut legătura imediat ce am constatat 
asemănarea şi am început urmărirea. 

— De ce fuge de tine? 

Nu răspunse. 

— Şi la ce le-ar fi folosit un nume celor de la Scotland 
Yard? Oricum folosea acte de identitate false şi nu era nicio 
posibilitate să fie folosiţi prietenii sau familia ca să 1 se dea 
de urmă. 

— O descriere. Puteau să publice fotografii cu el în ziare. 

— Aldo şi-a dorit să fie actor. A studiat arta costumelor şi 
a machiajului la Roma, înainte ca tatăl lui să-l părăsească în 
favoarea excavărilor. Ăsta a fost unul dintre motivele pentru 
care a fost greu să i se dea de urmă când a început să ucidă. 
E un maestru în arta deghizării. Şi e expert în alte câteva 
lucruri. E de-a dreptul genial. 

— Îţi cauţi scuze. 

— Nu, vă ofer motive. Dar ai dreptate, înălță el din umeri. 
Din punctul tău de vedere, am greşit. 

— Pentru că voiai să-l prinzi singur pe Aldo, zise Jane. 

— Desigur. Ţi-am spus doar. Trebuie să moară. 

Evidenţa acestor cuvinte o făcu pe Jane să simtă un fior 
rece. Avea dreptate, îi mai spusese asta, dar acum cuvintele 
lui păreau şi mai reale, şi mai înfricoşătoare. Înainte era 
entuziasmată, provocată, dar încrezătoare. Acum nu se mai 
simțea deloc încrezătoare. Simţea că tremură, ca şi când toată 
lumea ei începuse să se rotească. 

— De ce? întrebă Joe. 

— Cum? făcu Trevor, din nou cu ochii la Jane. Ah, pentru 


că merita. De ce altceva? Dar e destul pentru Jane, spuse el ` 


întorcându-se. Duceţi-o înapoi acasă, am să iau eu legătura 
cu voi mai târziu. 

— Vreau să ştiu... 

— I-a ajuns, repetă Trevor peste umăr. O să primiţi 
răspunsuri, dar nu înainte ca ea să le poată asimila. 

— Mă simt bine, spuse Jane. 

Fusese o proastă. Trebuia să-şi vină în fire. 

— Da, aşa e, spuse Trevor. Dar nu e deloc o urgenţă. Ai 
nevoie de timp ca să digeri ce ţi-am spus până acum. 

— Dar nu mi-ai spus nimic. Unde e tunelul ăla? 

Se îndepărta deja de ei: 

— Mai târziu. 

— Unde e? Trebuie să-mi spui acum! 

— Nu te supăra. Nu intenționez să mai păstrez secrete. 
Sau poate doar câteva. Dar ăsta nu e unul dintre ele, spuse el 
ajungând deja la linia copacilor. Herculanum. 

Cn. 


Moartă de mai bine de două mii de ani. 

Herculanum. 

— Întinde-te puțin pe pat, îi spuse Eve privind-o cu 
îngrijorare. Eşti albă ca o foaie de hârtie. Poate că Trevor a 
avut dreptate să ne spună să te ducem acasă. 

— Nu-ţi mai face griji. N-am nimic. 

Îi aruncă umbra unui zâmbet. 

— În plus, lui Joe nu i se pare că a avut dreptate. 

ÎI privi pe Joe care vorbea la telefon din clipa în care se 
întorseseră acasă. Îi dădea lui Christy toate informaţiile pe 
care Trevor i le oferise despre Guido Manza. 

— Urăşte amânările. Nu-i place să fie tachinat şi apoi să 
i se tragă preşul de sub picioare. Îi plac lucrurile aşezate şi 
limpezi ca lacrima. Şi nu se poate spune că ceva din ce ne-a 
spus Trevor ar fi limpede ca lacrima, se strâmbă ea. 

— A fost destul de limpede cât să te tulbure, spuse Eve şi 
făcu o pauză. Aproape că ai intrat în stare de şoc atunci când 
Trevor a menţionat numele acela. Cira, repetă ea încet. Iar 
tunelul e o coincid... 

— Nu vreau să vorbesc despre asta! spuse Jane întor- 
cându-se rapid. 

Trebuia să iasă de-aici. Abia dacă mai reuşea să se 
stăpânească. 

— Poate că sunt puţin obosită. Mă duc în camera mea 
până la ora cinei. 

— Poţi să fugi de mine, Jane, îţi dau avansul ăsta. Dar nu 
încerca să maschezi neliniştea care te chinuie. 

— Ştiu, răspunse ea înaintând pe hol. Dar mi-ar fi de folos 
dacă aş şti ce mă nelinişteşte. În clipa asta, sunt complet 
confuză. 

— Nu eşti singura. Trevor a lansat o bombă şi s-a făcut 
nevăzut. Nici nu-i de mirare că Joe e supărat. 

— Herculanum..., se încruntă Jane. Îmi sună familiar, dar 
unde naiba e Herculanum? 

— În Italia, spuse Eve. Oraşul a fost distrus de erupția 
vulcanului Vezuviu, odată cu Pompei. 

— Ciudat, spuse Jane deschizând uşa dormitorului. Sunt 
sigură că Trevor n-o să ne lase prea mult în ignoranță. Vorbim 
mai târziu. 

Închise uşa în urma ei şi se rezemă de ea. Dumnezeule, 
îşi simţea genunchii moi ca nişte spaghetti. Detesta să se 
simtă atât de neajutorată. 

Şi nici măcar nu avea vreun motiv. Putea să fie vorba 
chiar de o coincidenţă. 

Da, sigur. Cira era un nume atât de comun. 

Şi atunci ce altă explicaţie putea să fie? Visa ea oare o 
femeie moartă de două mii de ani? Respinse instinctiv gândul. 
Cira pe care o ştia ea nu avea niciun fel de legătură cu 
antichitatea. Nici măcar nu-şi pusese vreodată problema că 
Cira ar putea fi altfel decât o femeie a acestor vremuri. Fiecare 
gând, fiecare instinct ale ei erau dintre cele pe care Jane le 
putea înțelege perfect. 

Perfect? 

Aşa, pune sub semnul întrebării fiecare amintire, fiecare 
impuls. Aşa chiar că avea toate şansele să dea ortu’ popii. 
Nici măcar nu ştia povestea femeii pe care Trevor o numea 

Cira. Cine ştie? Poate că simţise oarece vibrații ciudate 
dinspre Aldo pe care le infiltrase în visele ei. 

Dar Aldo nici măcar nu se ivise în peisaj decât după 
câteva săptămâni bune de la apariţia acelor vise. 

Aşa că poate era vreun medium până una alta. Auzise de 
telepatia la mare distanță. 

lată că putea să capteze vibrații, se gândi ea cu dezgust. 
Ce mai urma? Să vadă extratereştri sau maimuţele alea verzi 
despre care vorbea Eve? Trebuia să existe o explicaţie şi, 
oricât de ciudat sau de pragmatic ar fi putut părea, trebuia 
să se confrunte cu situaţia şi să o rezolve, iar apoi totul va 
fi OK. 

Şi asta ar fi făcut şi Cira. 

Ba nu, asta ar face ea, Jane. Cira era doar un vis, nu avea 
nicio legătură cu realitatea. Deja începea să se simtă mai 
bine, mai puternică. Nu avusese nevoie decât de puţin timp 
ca să depăşească şocul şi să-şi dea seama că nu era ceva ce 
nu putea să controleze. 

Se ridică şi se îndreptă spre baie. Nu avea de gând să se 
ghemuiască în pat şi să se „odihnească”. O să se spele pe 
față şi apoi o să se aşeze la calculator ca să vadă ce referințe 
istorice găseşte în legătură cu o oarecare Cira din 
Herculanum. Era perfect posibil să dea peste vreo informaţie, 
măcar un rând, două, pe care să o fi ştiut şi pe care să o fi 


„trecut cu vederea, dar pe care să o fi reactivat, în subconștient, 


în visele ei. Dacă nu găseşte nimic în acest fel, o să sune la 
biblioteca din centru, ca să întrebe unde altundeva să caute. 
Înainte ca Trevor să arunce bomba, acceptase aceste vise cu 
oarecare curiozitate şi cu fascinaţie, dar nu mai putea face 
asta în continuare. Dacă exista vreo legătură cu Cira, trebuia 
să afle şi să înțeleagă în ce fel toate acestea o afectau pe ea 
însăşi. 

Două ore mai târziu, stătea rezemată de spătarul 
scaunului, privind plină de frustrări monitorul calculatorului. 

Nimic. Şi nici măcar bibliotecarii nu putuseră să-i dea alte 
referinţe despre Cira. Bine, să nu se agite. Cu siguranţă exista 
un răspuns. Doar că trebuia ca ea să-l găsească. 

Iar singura sursă de informaţie în legătură cu Cira părea 
să fie Trevor, fir-ar să fie! 

Cira şi Aldo. 

Încercă să-şi stăpânească nerăbdarea. Trebuia să-şi facă 
de lucru. Să se ducă să pregătească cina. Crezuse 
dintotdeauna că, dacă se concentrează asupra lucrurilor 
mărunte, cele importante încep să se lege şi ele, de la sine. 

Aşa că n-ai decât să suni, Trevor. Sunt pregătită. 


Torid. 

Fumul începea să-şi facă loc printre stânci. 

Antonio era chiar în faţă, mişcându-se rapid. 

Mergi mai repede. Încearcă să nu tuşeşti. Nu trebuia să 
ştie că ea îl urmăreşte. 

Dispăruse! F 

Nu, probabil că nu mai era în raza ei vizuală pentru că 
dăduse vreun colț în tunel. 

Nu trebuia să-l piardă. Era hotărâtă şi nu mai era cale 
de întoarcere. 

Începu să alerge. 

Nu-l pierde. Nu-l pierde. 

Dădu colțul. 

— Nu vrei să facem restul drumului împreună? 

Antonio se rezema de peretele de stâncă strălucitoare. 

Ea alunecă în clipa în care încercă să se oprească. 

— Ştiai că te urmăresc. 

— Ştiam că e foarte posibil să o faci. Eşti inteligentă şi 
nu vrei să mori. Ai o a doua şansă, Cira, spuse el întinzându-i 
mâna. Şi pentru mine, şi pentru tine. Amândoi ştim că a doua 
şansă nu ți se oferă prea des. Putem să reuşim, spuse el 
rânjind. Asta dacă ieşim de-aici la timp. 

— Nu vreau o a doua şansă împreună cu tine. 

— M-ai iubit cândva. Pot să te fac să mă iubeşti din nou. 

— Nu poţi să mă obligi. Aleg singură. Întotdeauna. 

— Aşa am zis şi eu mereu. Dar sunt dispus să cedez... 
puțin. Pentru tine. Fumul devine tot mai gros, spuse el tuşind. 
N-o să stau aici să mă rog de tine. Nicio femeie nu merită să 
mori pentru ea. Dar tu ai putea să meriţi să trăiesc pentru 
tine. 

— Nu vrei decât aurul. Şi nu poți să scoţi aurul de aici 
fără să ai de-a face cu Iulius. 

— Poate nu în condiţii normale, dar azi e sfârşitul lumii. 
E posibil chiar ca Iulius să se sfârşească odată cu ea. Sau 
să ne ascundem într-un loc unde el să nu ne poată găsi 
niciodată. 

— lar tu ai putea să devii împărat, spuse ea sarcastic. 

— De ce nu? Aş fi un împărat magnific! 

— În cine ştie ce sătuc primitiv, ascunzându-te de Iulius. 

— N-ar mai rămâne multă vreme primitiv dacă amfi acolo 
împreună. 

Exercita aceeaşi charismă care o atrăsese la el de la 
bun început, iar forța personalității lui era aproape 
copleşitoare. Nu trebuia să se lase sedusă de el. Era mult 
prea periculos. 

Dar era şi frumos ca un zeu şi avea un farmec nesăbuit 
şi hain care făcea să pară că, în ciuda oricărui pericol, merită 
riscul. 

— Nu vreau toată încrederea ta, spuse el. Ia-o pas cu 
pas. Dar lasă-mă să te scot de-aici. 

Ea se uită în jos, spre mâna lui întinsă. Putea să-i accepte 
mâna aşa cum îi acceptase cândva trupul. 

Nu, nu se va lăsa păcălită din nou. 

— Ia-o pas cu pas, spuse el încet. 

— Dacă voiai să mă scoţi de aici, de ce nu m-ai lăsat să 
te urmez pur şi simplu? 

— Pentru că vom avea nevoie să ne sprijinim unul pe 
celălalt înainte să ieşim de-aici. 

Se încordă în clipa în care pământul se zvârcoli din nou. 

— Hotărăşte-te, Cira. 

— Ti-am spus că... 

Pământul se crăpă la picioarele ei, şi dedesubt era chiar 
iadul! 

Cădea, murea... 

— Antonio! 


Jane sări din pat cu inima bătându-i atât de tare încât 
credea că era gata să-i sară din piept. 

Foc. 

Foc lichid, topit. 

Cădea... 

Ba nu, nu ea cădea. Inspiră adânc o dată şi încă o dată. 
Acum era mai bine. Îşi legănă picioarele pe marginea patului, 
apoi se ridică. Aruncă o privire spre ceas. 3:37 dimineața, 
dar sub nicio formă nu putea să mai adoarmă la loc. Se 
ocupase Cira de asta. Sau psihicul ei ciudat, sau cine ştie ce 
altceva. 

— Hai afară, pe verandă, am nevoie de o gură de aer 
proaspăt. 

O noapte fără aer. Căldură. Pământul explodând chiar 
sub picioarele ei. 

Îşi luă halatul şi telefonul pe care îl pusese pe noptiera 
de lângă pat când venise la culcare. 

— Linişte, acum. E miezul nopții. Doar nu vrei să îi 
trezeşti pe Joe sau pe Eve. 

Coada lui Toby începu să bată vesel podeaua, iar 
zgomotul era departe de a se confunda cu liniştea nopții. 

— Ridică-te, prostovane. 

Câinele se ridică şchiopătând şi continuă să dea din 
coadă, dar zgomotul încetă. Înaintă pe hol şi ajunse la uşă 
înaintea ei. 

Simţi aerul rece şi proaspăt chiar în clipa în care se aşeză 
pe prima treaptă a verandei. Putea chiar să vadă lumina opacă 
a maşinii de poliţie şi le făcu semn cu mâna lui Mac şi Brian. 
Farurile se aprinseră o clipă apoi se stinseră din nou. 

Dumnezeule, aerul era atât de proaspăt. Îşi umplu plă- 
mânii cu el şi plăcerea dată de senzația aceea curată, mângâie- 
toare aproape că o ameţi. 

O noapte fără aer... 

Toby scheună în timp ce se aşeza lângă ea. 

— E-n regulă, îl linişti Jane în timp ce îl mângâia pe cap. 
E doar un vis, nu e nimic real... 

Atunci de ce era atât de îngrozită? 

Lumea se sfârşeşte în seara asta. 

Nu lumea ei. La naiba. Visul ăsta probabil că-i fusese 
provocat de cuvintele lui Trevor şi nu aveau niciun fel de 
bază reală în... 

Sună telefonul. 

Se uită la el fără ca măcar să fie surprinsă. Altfel de ce 
să-l fi luat cu ea? Era Trevor, dar nici măcar asta nu era o 
surpriză. 

— Eşti singură? o întrebă el. 

— Dacă nu-l pui la socoteală pe Toby. 

— N-aş îndrăzni să nu-l pun la socoteală pe Toby. Cum te 
simți? o întrebă după o scurtă pauză. 

— Bine. Eram bine şi când ai plecat. Nu trebuia să mă 
foloseşti drept scuză ca să dispari. 

— Jane. 

Nu spunea adevărul şi amândoi erau conştienţi de asta. 

— Bine, m-ai speriat de moarte. 

— Știu şi sunt surprins. Nu e tocmai reacţia la care mă 
aşteptam din partea ta. 

— La ce te aşteptai? 

— La curiozitate. La interes. Poate chiar la puţin 
entuziasm. 

Şi chiar asta ar fi fost reacţia pe care ar fi avut-o ea, dacă 
el nu ar fi menționat numele Cirei. O ghicise bine. 

— Atunci e limpede că nu mă cunoşti aşa de bine pe cât 
credeai. Singurul lucru pe care ai reuşit să-l faci dispărând a 
fost să-l enervezi pe Joe şi să-l faci să pună mâna pe telefon 
ca să verifice fiecare lucru pe care l-ai spus despre Guido 
Manza. 

— Şi a făcut-o? 

— Încă nu. Ştie că nu aşa trebuie să procedeze. Ajută-l, 
fir-ar să fie! Aveţi o înțelegere! 

— Nu erai pregătită pentru asta. Iar pentru mine, tu eşti 
cea mai importantă. 

— Acum sunt pregătită. 

El tăcu o clipă. 

— Da, cred că eşti. Aş fi vrut să-ţi văd chipul, ca să pot fi 
sigur. 

— Fii sigur! Cine e Cira? 

— Era o actriță la teatrul din Herculanum în ultimii ani 
înainte ca vulcanul Vezuviu să erupă şi să distrugă atât 
Herculanum, cât şi Pompei în... 

— Atunci de ce crede Aldo că ea l-a ucis pe tatăl lui? 

— Tunelul pe care l-a descoperit Guido l-a condus chiar 
în biblioteca lui Julius Precebio, de lângă domeniul lui din 
apropierea oraşului Herculanum. A găsit acolo mai multe 
tuburi de bronz care conțineau pergamente, bijuterii şi 
statuete, protejate de lavă în noaptea în care oraşul a fost 
distrus. Se pare că Julius era unul dintre cei mai bogaţi 
cetățeni din Herculanum, îndrăgostit nebuneşte de Cira. 
Multe dintre pergamentele găsite în bibliotecă nu făceau 
altceva decât să-i laude nenumăratele talente. 

— Actoria? 

— Şi multe alte realizări mult mai intime. Se pare că unul 
dintre cele mai râvnite statute în rândul elitei din Herculanum 
era să fii amantul Cirei. Ea îi alegea pe cei cu care voia să-şi 
împartă patul. Se născuse sclavă, dar reuşise să-şi croiască 
drumul spre libertate. Apoi a început să urce scara. Unii o 
numeau prostituată, dar ea... 

— Nu aveau niciun drept să o numească prostituată, 
izbucni Jane. Trebuia să supravieţuiască, iar bărbaţii nu 
înțeleg adesea decât ce pot ei să folosească și să stăpânească. 
Ai zis că era o sclavă. Cum se putea aştepta cineva ca ea... 
ştii cât de greu trebuie să fi fost pentru ea să supraviețuiască? 

— Nu, zise el. Tu ştii? 

— Nu pot decât să-mi imaginez. Să fie bătută şi înfo- 
metată şi... Se opri, înțelegând că reacţia ei era deja mult 
prea exagerată. Iartă-mă. Nu-mi plac cei care mai întâi 
condamnă şi abia apoi încearcă să înţeleagă. Sau poate 
nici nu mai încearcă deloc. 

— [ei toate astea mult prea personal. 

— Am şi de ce. Presupun că femeia asta semăna cu mine. 
Nu se poate ceva mai personal de-atât. 

EI încuviinţă din cap. 

— Touché! Şi da, chiar semăna cu tine. Asemănarea este 
izbitoare. 

— De unde ştii? 

— În bibliotecă erau mai multe statuete care o reprezentau 
pe Cira. Evident, Julius îi angajase pe cei mai buni artişti ai 
epocii ca să o întruchipeze. 

— Şi tu le-ai văzut? Nu ai zis decât că Aldo şi tatăl lui au 
fost în tunel. Ai fost şi tu în bibliotecă? 

- Da. 

— Da” ştiu că eşti zgârcit la vorbă. N-am să zbor, Trevor. 
Nu vreau doar bucăţi şi cioburi. Vreau toată povestea. 

El chicoti. 
PR = Vrei totul. E o asemănare ceva mai profundă decât cea 
fizică între tine şi Cira. Şi ea voia totul. 

— De unde ştii? 

Sa: Am citit o parte din pergamente. Am fost blocat în sit 
săptămâni în şir şi trebuia să-mi fac de lucru până găseau ei 
vasul cu aur de la capătul curcubeului. 

— Vasul cu aur? 

si J ulius vorbise despre un cufăr cu aur pe care i-l oferise 
Cirei ca să o convingă să mai rămână cu el câteva săptămâni. 
Se presupunea că era ascuns într-una dintre camerele 
tunelului şi doar el şi Cira ştiau unde este. Ea îşi găsise un 
alt iubit şi era gata să-l părăsească, iar el era disperat. 

„ Vrei doar aurul.“ 

Nu trebuia să-şi amintească vorbele pe care Cira i le 
adresase lui Antonio. Trebuia să se concentreze asupra zilei 
de azi, asupra lui Trevor, a lui Aldo. 

— Probabil că pergamentele alea erau scrise în latina 
veche. Cum le-ai tradus? 

ii iu motivat. În plus, mă puteam folosi de serviciile 

nui cărturar pe care Guido îl angajase după ce descoperise 
biblioteca. De fapt, chiar eu îi făcusem legătura cu Pietro 
Tatligno. Pietro era isteț ca un viezure şi avea un entuziasm 
j copil. Era interesat mai mult de descoperirea istorică decât 

e banii pe care i-i promisese Guido. Pergamentele erau 
păstrate în tuburi de bronz. Dar Pietro tot mai trebuia să fie 
foarte atent atunci când le desfăcea şi încerca să le copieze, 
ca să nu le distrugă. L-a făcut pe Guido să plătească o avere 
pe echipamentul necesar ca să le conserve. 

— Dar pe tine nu te interesa descoperirea istorică. 

_ Îmi plac banii. Apreciez artefactele istorice, dar am 
observat că până la urmă fiecare muzeu le foloseşte la schimb. 
În plus, nu cred că Cirei i-ar fi plăcut ca străinii să se holbeze 
la lucrurile ei. 

— Ah, dar ce părere convenabilă! 

— Şi adevărată, în acelaşi timp. Am descoperit de-a lungul 
acelor săptămâni că mă leagă un sentiment extrem de personal 
de Cira. Toţi simțeam la fel. E posibil chiar ca Guido nici 
măcar să nu fi avut în plan vreo înşelătorie când m-a adus în 
sit. Dar el şi fiul lui au devenit obsedaţi şi n-au mai vrut să 
împartă nimic. 

— Aurul? 

— Nu chiar. Nu a trecut mult până să aflu ce era de fapt 
cel mai important pentru ei. Guido era din ce în ce mai 
interesat să găsească rămăşiţele Cirei. Pe vremea când era 
tânăr, găsise o statuetă a Cirei în ruinele teatrului şi acum îşi 
petrecea restul zilelor încercând să-i dea de urmă. 

_ S-a scris ceva prin ziare despre toate astea? 

— Nu. Ți-am zis, era complet obsedat. Vorbea despre ea 
ca despre o femeie reală chiar înainte să fi găsit pergamentele. 
Crede-mă, nu voia ca altcineva să găsească înaintea lui ceva 
legat de Cira. 

Se simțea atât de dezamăgită. Pentru o clipă crezuse că 
a găsit o cale de a afla ceva despre Cira. 

— Şi Aldo era obsedat de ea? 

— Da, dar altfel. Devenea foarte tăcut când tatăl său 
vorbea despre ea, dar era uşor de înţeles. Ea încă trăia şi 
pentru el. Doar că e] n-o voia în viață, ci moartă şi îngropată. 

— De ce? 

— Chinul se poate termina într-o ZI. 

— Chinul? 

— Imaginează-ţi-l pe Aldo la cinci ani, când Guido a 
descoperit bustul Cirei. Tatăl lui era întregul univers pentru 

el, dar toate preocupările acestuia erau îndreptate către o 

femeie moartă, ignorând dorinţele sau necesitățile lui Aldo 

Asta-l înnebunea. l : 

— Atunci de ce-şi ajuta tatăl? 

— Pentru că depindea de tatăl lui. Poate şi pentru aurul 
pe care credea că o să-l găsească. 

— Şi l-a găsit? 

— Nu, dar asta nu înseamnă că nu era acolo. Abia pornise 
pe drumul acesta când a decis să nu împartă nimic cu nimeni. 
Trebuia să fie atent. Pereții tunelului erau slăbiţi de explozia 
vulcanului şi nu puteau înainta mai mult de câțiva metri pe 
zi fără să rişte o prăbuşire. i 

— In timpul ăsta tu citeai pergamente? 

— Munca fizică nu făcea parte din înțelegerea noastră. 

— Care era înţelegerea? 

— Eram la Milano, lucrând la un alt proiect, când m-a 
contactat Manza. 

— Contrabandă? 

Ria Hm, da. În orice caz, Manza spunea că a descoperit un 
sit foarte vechi care ne va aduce milioane. El deja găsise 
nişte artefacte, iar eu urma să le scot din țară și să le găsesc 
cumpărători. Era pe lângă Herculanum când a dat peste nişte 
scrisori care l-au condus la casa lui Julius, aflată la o oarecare 
distanță de oraş. N-a spus nimic de bustul Cirei. Eram destul 
de sceptic. Săpături pe lângă Herculanum se făceau din 1750. 
Eram sigur că se descoperise tot ce era de descoperit. 

— Dar oricum te-ai dus. 

— Eram interesat. Manza lucra în Herculanum de câțiva 
ani. Aldo îşi petrecuse jumătate din copilărie prin tunelurile 
alea. Era o posibilitate ca Manza să fi reuşit. Părea că nu e 
nimic , caca Dar a fost o greşeală. Am ajuns la spital. 

— Cum? 

— Guido s-a gândit să împuşte doi iepuri dintr-un foc: 
tunelul şi oamenii care aveau legătură cu el. Închidea tunelul 
şi se întorcea mai târziu, când nu mai trebuia să împartă prada 
cu nimeni. 

— Şi tu erai în tunel? 

— Eu, Pietro, plus şase muncitori pe care-i angajase în 
Corsica. Numai eu am scăpat şi asta doar pentru că eram pe 
drum spre ieşire când el s-a decis să provoace explozia. 
Mi-am rupt un picior şi mi-au trebuit trei zile să mă târăsc 
afară din tunel. Guido era mort la intrare. | 

— Niciun alt supraviețuitor? 

— Ceilalţi erau mult mai înăuntru. Explozia i-a sfârtecat 
pentru ca în final să-i îngroape. N-a vrut să distrugă biblioteca 
aşa că a pus mai puţin explozibil acolo. 

Se-nfioră. Toţi oamenii ăia ucişi. 

— Aldo a ajuns la crimă din instinct. Nu auzisem ca Guido 
să fi fost violent înainte de episodul ăsta. Fusese profesor de 
arheologie în Florenţa înainte să jongleze cu artefacte. 

— Şi unde era Aldo când ai ieşit din tunel? 

— Dispăruse. Încercase, probabil fără tragere de inimă, 
să-şi târască tatăl afară din tunel şi-l acoperise cu o pătură 
înainte să se facă nevăzut. 

— Un „adio“ nu foarte călduros. 

— Greşeşti, îi păsa, în felul lui dement. Era clar că lui 
Aldo îi lipsea o doagă, lucru constatat din clipa în care a 
apărut pe şantier. Era întotdeauna înfundat în computerul lui 
şi murmura tot felul de ciudățenii despre destin şi reîncarnare. 
În afară de asta, ştiam că era implicat în nişte chestii bolnave. 

Era sadic şi îşi bătea joc de muncitori de câte ori avea ocazia. 
Dar îi era frică de tatăl lui. 

— Eşti sigur că o blama pe Cira pentru moartea lui? 

— Mai mult decât atât, Aldo o învinuia pentru viaţa pe 
care era forțat să o ducă din cauza ei. Pe când era copil, el şi 

tatăl lui purtaseră tot timpul cu ei o statuie de-a Cirei. 
Dispăruse. Dar am găsit-o lângă cadavrul lui Guido. Era pe 
o piatră, deasupra capului lui, tăiată în jumătate. 

— Putea să fie din cauza exploziei? 

— Nu, statuia fusese distrusă cu ciocanul. 

— La fel cum face acum cu victimele lui, şopti ea. 

— Nu m-am gândit la simbolism atunci. Eram nervos şi 
nu voiam decât să pun mâna pe Aldo. Era prea târziu pentru 
Guido, dar nu şi pentru Aldo. Dintre muncitori, îl cunoşteam 
doar pe Pietro. Era un tip OK şi nu merita să moară. Până să 
ajung în primul oraş, piciorul meu s-a infectat şi medicii au 
decis să mi-l amputeze. Eram prea ocupat să-i conving să nu 
facă asta, ca să mă mai gândesc la orice altceva. 

— Le-ai spus celor de la spital ce s-a întâmplat? 

— Dumnezeule, nu! Aş fi ajuns direct la închisoare, iar 
eu am un instinct de supraviețuire deosebit. Când am părăsit 
spitalul, m-am întors şi l-am îngropat pe Guido, am încercat 
să camuflez situl şi am plecat după Aldo. 

— Dar nu l-ai găsit. 

— Ți-am spus că e inteligent. Dipăruse cu desăvârşire. 
De fiecare dată eram cu un pas în urma lui. Era frustrant. 
Apoi, în Brighton, am văzut fotografia victimei, Peggy 
Knowles. 

— Cira. 

— Începea să se lege. Atât el, cât şi tatăl lui erau obsedați 
de ea, iar distrugerea statuii clarifica multe. Cira era 
responsabilă atât pentru moartea tatălui, cât şi pentru copilăria 
lui mizerabilă. Moartea tatălui îl înnebunise complet şi 
începuse să privească statuia ca pe o prezență vie, la fel ca şi 
tată] lui. Poate că totuşi prima lui crimă, din Roma, a fost un 
accident, când a dat întâmplător peste prima femeie care 
semăna cu Cira. 

— Crede în reîncarnare, nu? 

— Cine ştie ? E nebun. Cred că e o amestecătură în capul 
lui. Tot ce ştiu e că a făcut o misiune din a căuta toate femeile 
care seamănă cu Cira. Cum ea a murit acum două mii de ani, 
reîncarnarea pare cea mai viabilă soluţie. Ca întrebarea despre 
ce-a fost mai întâi, oul sau găina? 

— Deci el mă vede ca pe o reîncarnare a ei? protestă ea. 
Nu sunt copia nimănui. E şi aşa destul de rău că arăt la fel ca 
ea; pe dinăuntru sunt tot eu. 

— Nu crezi în reîncarnare? Sunt milioane de oameni care 
cred. 

— Să le fie de bine. Eu sunt singura responsabilă de faptele 
mele. N-o să învinuiesc o femeie care a murit acum două 
mii de ani. 

— Eşti foarte hotărâtă. 

— Da, sunt. M-am săturat să tot aud că Aldo vrea să mă 
omoare doar pentru că semăn cu cineva. Eu sunt o persoană, 
nu doar o față. 

— Predici în pustiu. Ştiam asta din clipa în care te-am 
văzut. Aldo nu vine după tine doar pentru chipul tău, continuă 
el după o pauză. El crede că în tine e sufletul Cirei. 

— Atunci o să afle că greşeşte. N-am nimic de-a face cu 
ea, spuse Jane, iar mâna i se încleştă pe telefon. Nu ştiu ce se 
întâmplă, dar eu trebuie să înfrunt această situație, nu Cira. 

— Noi trebuie să înfruntăm această situație, o corectă el. 
Suntem amândoi implicați. 

N-avea dreptate. Liniştitoare cuvinte, dar ea avea o 
presimţire că nu se va sfârși bine. Toată viaţa fusese singură. 
De ce ar fi acum altfel? 

Nu, ceva nu era în regulă. Cum de s-a gândit la aşa ceva? 
Cira era cea care fusese singură toată viaţa. Ea, Jane, îi avea 
pe Eve şi pe Joe. O speria această confuzie. Probabil că 
discuţia asta stupidă despre reîncarnare era de vină. 

— Spune-mi despre Aldo. Tot ce ai pomenit până acum e 
că este sadic şi că studia actoria când tatăl lui l-a chemat la 
Herculanum. Ciudată alegere pentru o bestie ca el. 

— Nu e chiar aşa ciudată, având în vedere caracteristicile 
lui. Personalitate duală, paranoia... Putea să fie orice dorea 
când intra pe scenă. 

— Spuneai că este ingenios. În ce fel? 

— În computere. El făcea toată documentarea pentru tatăl 
său. Era unul dintre motivele pentru care Guido îl voia pe 
şantier. L-a pus să verifice toate hărţile subterane, ca să vadă 
ce tunel era conectat la reşedinţa lui Julius. 

— Erau mai multe? 

— Nu. Guido era dezamăgit. Spera să facă săpăturile mai 
uşoare. Fără noroc, însă. Nu şi-a ascuns nemulțumirea la 
adresa lui Aldo. ÎI trata ca pe un idiot. Îl punea să verifice de 
o mie de ori, ca să fie sigur că nu a greşit. Era destul de clar 
că aşa îl tratase toată viaţa. Dacă Aldo n-ar fi un nenorocit, 
mi-ar părea rău pentru el. 

— Mie nu. 

Mintea ei era dusă în altă parte. 

— Nu înţeleg cum Aldo a putut să călătorească dintr-o 
țară în alta fără să fie prins. Avea bani la el? 

— Nu avea când a plecat din Herculanum. Dar a vândut o 
statuie a Cirei pe care o luase din bibliotecă. Cumpărătorul 
este un colecționar din Londra. Aşa i-am luat urma în Anglia. 
Am aflat de la unul dintre informatorii mei. Statuia era 
nepreţuită chiar şi pe piața neagră şi astfel a avut bani pentru 
acte false, ba chiar i-au rămas. 

— Deci s-a folosit de Cira ca să ucidă toate aceste femei? 

— E un fel de-a spune. Mai vrei să ştii şi altceva? 

— Mai am o singură întrebare. Strâmbă din buze De ce 
eşti supărat pe Aldo, pentru crimele lui sau pentru că te-a 
înşelat? 

Trevor tăcu. 

— Interesantă întrebare. 

Dar nu răspunse la ea. 

— Trebuie să te avertizez că Eve şi Joe vor afla tot ce 
mi-ai spus. Asta înseamnă că se vor face investigații la 
Herculanum. Poate cineva va găsi vasul cu aur pe şantier. 

— N-o să-l găsească. Tunelurile sunt foarte bine ascunse. 
Au rămas ascunse sute de ani, iar explozia a sigilat intrarea. 
Am acoperit urmele şantierului. Când totul se va termina, 
voi avea o ultimă şansă. Dacă o să mai vreau asta. 

— Cred că o să vrei. 

— Eh, sună un pic cam cinic. Crezi că faptul că sunt un 
mercenar îmi domină viața? Poate ai dreptate, poate greşeşti. 
Te-ai gândit că poate ştiam că îi vei spune totul lui Quinn, 
dar mi-am asumat riscurile? S-ar putea să fiu mai însetat de 
sânge decât de bani. Te sun mâine. Caută-mă dacă Quinn 
mai are întrebări. Noapte bună. 

Închisese înainte ca ea să-i poată răspunde. Noapte bună? 
Hm, slabe şanse, gândi ea în timp ce punea receptorul în 
furcă. Haosul din capul ei lua amploare în timp ce teroarea, 
sfidarea, panica i se îmbulzeau în creier. Nu era nevoie să 
încerce să le înţeleagă. Trebuia să le lase să se așeze. Fără 
grabă. 

Antonio spusese asta, îşi aminti ea. A întins mâna și i-a 
cerut Cirei să aibă încredere în el. Dar Cira nu a acceptat 
oferta. N-a avut timp, pământul s-a despicat, iar cazanul 
clocotind... 

Uită visul ăsta. Revino la realitate. Dacă era ceva legat 
de realitate în tot ce-i spusese Trevor. El voia doar banii. 

Nu, Antonio era lacom după bani. Încă o dată realitatea 
şi visul se contopeau. Nu trebuie să se întâmple asta. 

Toby oftă şi îşi frecă uşor capul de poala ei. 

— În regulă, intrăm acum. 

Jane se ridică. 

— Ce cicălitoare eşti. 

Rămase pe loc, aţintindu-şi privirea spre pădure. Oare 
Trevor o urmărea de afară? Era o coincidenţă că i-a telefonat 
imediat ce a ieşit pe verandă? Da, o întrebase dacă era singură, 
dar poate nu dorea ca ea să-şi dea seama că o urmăreşte. 
Simţea claustrofobia acelei analize atente la care fusese 
supusă. El era foarte perspicace. Şi era acolo. Salută ironic 
şi intră în casă. 

T zâmbi cu tristețe privind-o cum închidea uşa 
în urma ei. 

Ştia că ea îşi dăduse seama că era urmărită. Erau pe 
aceeaşi lungime de undă încă din momentul în care ea intrase 
în cabană. 

Sau poate dinainte. Cel puţin aşa stăteau lucrurile din 
punctul lui de vedere. O studiase atent din momentul în care 
Bartlett îi adusese fotografia din ziar. Era normal să simtă o 
anumită conexiune. 

Sau nu era? 

Zâmbetul îi păli. Bineînţeles că era. Nu era un psihopat, 
ca Aldo. Era fascinat şi intrigat de Cira, dar nu avea nicio 
legătură cu sentimentele sale pentru Jane. Ea era doar un 
copil, iar el nu era disperat. Cira avea doar şaptesprezece ani 
când Herculanum a fost distrus. Era amanta a cel puţin trei 
oameni importanţi din oraş şi îşi făcuse o carieră promițătoare 
din asta. Părea că trăise decenii în scurta ei viață. 

Dumnezeule, Cira nu era Jane MacGuire. Erau culturi 
diferite în timpuri diferite. Încetează să mai faci comparaţia 
asta, Jane nu e altceva decât o posibilă victimă. 

— Cum a primit veştile? 

Se întoarse şi îl văzu pe Bartlett. 

— Cât se poate de bine. O să fie şi mai bine odată ce va 
înțelege totul. E abia la jumătatea drumului. 

— Şi atunci ce o să facem? 

— Atunci o să facem ce am făcut de când ai găsit fotografia 
ei în ziar. 

Aruncă o privire asupra cabanei, rememorând tabloul 
de adineauri. Tânără, zveltă, vulnerabilă, dar într-un fel 
ciudat, parcă radia putere. 

— Aşteptăm. 


Pittsburg, Pennsylvania 


Mănușile din latex erau pline de sânge. Aldo îşi privi 
mâinile cu dispreţ. Nu-i plăcea să folosească mănuși, dar era 
mai bine decât să le atingă pe nemernicele astea. Când avea 
timp să aleagă bine, nu-şi acoperea mâinile. Adora senzaţia 
sângelui cald. Dar uneori timpul era foarte scurt, iar această 
femeie era doar o copie palidă a Cirei. Crimele astea nu mai 
oferă nicio plăcere, se gândi el frustrat. 

Înfăşură femeia într-o pătură şi privi cum sângele 
pătrundea în lână. Sângele va atrage instantaneu atunci când 
va arunca trupul în spatele restaurantului Red Lobster, unde 
o agăţase. Altfel, ar fi folosit o prelată. 

Se simţi fericit când o ridică şi o puse în dubă. Era ultima. 
Acum urmele duceau departe de Jane MacGuire. Iar poliția 
a fost întotdeauna dornică să se spele pe mâini de nereuşite. 
Probabil Joe Quinn şi Eve Duncan nu se vor lăsa păcăliţi, 
dar ei sunt singurii. 

Putea să se întoarcă la Cira acum. 


Joe închise telefonul. 

— Lea Elmore. Chelneriţă la Red Lobster, în Pittsburg. 
Desfigurată. Cenuşă în pătura în care a fost găsită. 

— Tot o sosie a lui Jane? întrebă Eve. 

Joe dădu din cap afirmativ. 

— După poza din buletin, seamănă mai bine decât cele 
omorâte în Richmond şi Charlotte. 

Pe faţa lui Eve se citea consternarea. 

— Cum le găseşte dacă se mişcă aşa de repede? Înțelegeam 
dacă ar fi fost o perioadă de timp mai mare între crime, dar 
abia dacă le despart patruzeci şi opt de ore. Parcă se împiedică 
de ele. Îi aruncă o privire fugară lui Jane. A menţionat cumva 
Trevor... 

— Nu, răspunse Jane. Ți-am spus tot ce mi-a zis. Se pare 
că a făcut speculaţii la rândul lui pentru a avea o imagine 
completă. Poate şi-a dat seama.Vrei să-i dai telefon? Mi-a 
zis să-l anunţ dacă Joe mai are întrebări. 

— Joe? întrebă Eve. 

— Da, sigur. Orice ajutor e bine-venit. 

Avea un ton absent în timp ce se îndrepta spre fereastră. 

— Totuşi nu e o prioritate. 

— La ce te uiţi? îl întrebă Eve ducându-se şi ea la fereastră. 

— La nimic. Făcu o grimasă. Chiar la nimic. 

— Ce... privirea ei o urmări pe a lui. Maşina de poliţie a 
dispărut. 

— Da, spuse el şi chiar în clipa aceea se auzi soneria 
telefonului mobil. Pariez că e Mac Gunther, să-mi explice 
ce s-a întâmplat. 

Ascultă un moment. 

- Înţeleg. Nu, nu te pot lăsa să faci asta. E-n regulă, Mac. 

Închise telefonul. 

— Căpitanul i-a retras pe Mac şi pe Brian de la filaj. Mac 
şi-a cerut scuze şi a spus că poate să vină în timpul lui liber 
dacă avem nevoie. 

— Departamentul reacționează exact aşa cum îşi doreşte 
Aldo, murmură Eve. Ne lasă singuri şi fără protecție. 

— Atunci Aldo greşeşte. Nu sunteți singuri, adăugă Jane. 
Ne avem unul pe celălalt. Lasă moaca aia, Eve. N-o să câştige. 
Departamentul crede că Aldo m-a uitat? întrebă ea 
întorcându-se către Joc. 

Joe dădu din cap. 

— Această ultimă crimă i-a convins. Dar Jane are dreptate, 
nu suntem singuri, spuse el uitându-se la Eve. O să contactez 
o agenţie privată care să aducă oameni pentru pază. Până la 
urmă înseamnă doar că departamentul a ieşit din schemă. 

— Fă-o, spuse Eve privindu-l stăruitor. Acum. 

— O s-o fac, răspunse el şi privirea i se abătu din nou 
asupra ferestrei. E timpul să cerem tot ajutorul de care 
dispunem. 

Rămase tăcut o vreme după care îşi luă telefonul şi începu 
să formeze un număr. 

— Echipa lui Matt Singer. Sunt destul de buni. Jane, tu 
sună-l pe Trevor şi roagă-l să vină până aici. Zicea că vrea să 
te protejeze? Să vină să-şi pună fundul la bătaie, în loc să se 
ascundă ca o maimuţă în pădure. 


— Maimuţă? repetă Trevor în timp ce intra în cabană, o 
oră mai târziu. Ce naiba, Quinn, măcar dacă mă comparai cu 
un animal mai interesant, sau fioros. Un jaguar sau un lup. 

— Sau un sconcs. Sconcşii sunt interesanti, şopti Jane. 

Trevor îi aruncă o privire. 

— Am venit aici să mă expun măcelului şi nu am parte 
decât de abuzuri din partea poliţiei, spuse el întorcându-se 
apoi către Joe. Din ce am înţeles de la Jane, se pare că 
partenerii voştri v-au cam tăiat craca de sub picioare. 

— Nici nu mă aşteptam la mai mult, spuse Joe. Lucrează 
după metode vechi, iar dacă Aldo urmează tiparul ucigașului 
în serie, şansele sunt mici să se întoarcă la locul crimei. 

— Să fiu flatat că acorzi atenţie avertismentelor mele în 
ciuda metodelor clasice? 

— Nu, acord atenţie siguranței lui Jane, să le ia dracu” de 
metode. ÎI privi în ochi. Aşadar, ce informaţie valoroasă ai? 

Trevor zâmbi slab. 

— Însăşi prezenţa mea aici e un inhibitor pentru Aldo. El 
mă ştie şi, din cauza asta, va fi mai precaut. 

— Doar mai precaut? 

— Mulţumeşte-te cu ce primeşti. Uneori, o mică ezitare 
îți poate salva viaţa. Tu ar trebui să ştii asta, adăugă el aspru. 
Şi presupun că ai aranjat să-i aduci lui Jane altă echipă de 
protecţie. Ai putea să mă laşi pe mine să mă ocup de 
coordonarea ei. Ştiu câte ceva despre pază şi protecție. 

— Aşa am auzit şi eu. 

— Asta m-ar ţine la distanță de voi. Şi ţi-ar oferi ție o mai 
mare libertate de mişcare, ca să te poți ocupa, împreună cu 
departamentul tău, să-l găsiţi pe Aldo. Îţi garantez că nimeni 
nu doarme în post cât timp sunt eu la comandă, continuă el 
cu o voce liniştită, dar plină de emfază. Când ar trebui să 
ajungă aici? 

— În vreo două ore. 

— Atunci am ajuns numai bine ca să-i întâmpin cum se 
cuvine, nu-l aşa? 

Joe îl analiză îndelung, apoi încuviință încet din cap. 

— Dar trebuie să ţii minte că e vorba de cetăţeni obişnuiţi, 
nu de nişte mercenari. Nu-i trata dur. 

— O să fiu amabil cu ei, zâmbi Trevor. La fel de amabil 
cum ai fi şi tu dacă i-ai surprinde lenevind. Voi, cei din trupele 
SEAL, sunteţi mai degrabă înclinați să staţi şi să discutaţi 
decât să recurgeți la violență. 

— Nenorocitule! spuse Joe, iar Jane îi văzu buzele strân- 
gându-se. Asta a fost cu mult timp în urmă. 

— Nu chiar aşa de mult, zise Trevor întorcându-se şi 
îndreptându-se către uşă. Oh, apropo, am să las pe unul dintre 
oamenii mei să supravegheze uşa de la intrarea în casă. Îl 
cheamă John Bartlett şi o să încerce să nu deranjeze pe 
nimeni. 

— Ai zis că Bartlett s-a mai ocupat şi înainte de cazul 
ăsta. Dar de ce ar trebui să-l accept doar pentru că aşa zici 
tu? întrebă Joe. 

— N-ar trebui. Verifică-l prin Scotland Yard. O să afli că 
are o motivaţie care reprezintă în sine o recomandare. 

— Ce fel de motivaţie? 

— Fosta lui soție era Ellen Carter. Este una dintre primele 
femei pe care Aldo le-a ucis în Londra. Nu suporta să mai 
trăiască alături de ea, dar a continuat să o iubească. Iar faptul 
că a fost arsă de vie l-a supărat foarte tare. Atât de tare, încât 
a fost gata să se asocieze chiar și cu mine, doar ca să pună 
mâna pe Aldo. El e cel care ţi-a găsit fotografia în ziare, 
spuse el întorcându-se spre Jane. A fost atras de cazul tău. A 
aflat tot ce se putea despre tine, despre Quinn şi despre Eve. 
Nu e chiar ceea ce s-ar putea numi o gardă de corp, dar nu 
te-aş lăsa în grija lui dacă nu aş fi sigur că este omul cel mai 
potrivit pentru acest rol. Nu o să lase să treacă de el nimic 
suspect. Dar dacă nu-l vrei, trimite-l înapoi la mine. 

— Aşa o să fac. 

Dar el n-o mai auzi. leşise deja din casă şi cobora scările. 

— Face tot ce poate numai ca să preia controlul situaţiei, 
nu? întrebă Jane. Va trebui să stai cu ochii pe el. 

Eve o privi cu surprindere. 

— Credeam că tu ai vrut să-l implicăm în asta. 

— Aşa e. Şi încă mai cred că a fost o idee bună. 

Cum să le explice divergența sentimentelor ei pentru 
Trevor? În timp ce o parte din ea îl admira şi se amuza de 
felul în care reuşise el să se insinueze în toată povestea asta, 

o altă parte ar fi făcut orice ca să intervină între el, Joe Şi 

Eve. Încă nu-i pierise senzaţia de alertă şi de primejdie pe 

care o simţise încă de prima oară când dăduse ochii cu el. 
— Nu-l scăpa din ochi, Joe. 


— Domnişoara MacGuire? întrebă zâmbind bărbatul care 
bătuse la uşă. Sunt John Bartlett. Eu sunt cel care a făcut 
documentarea în legătură cu dumneavoastră şi familia 
dumneavoastră. Iar de-acum voi avea onoarea să fiu eu însumi 
cel care va avea grijă să nu vi se întâmple nimic rău. Mă 
simt de parcă ne-am cunoaşte deja. 

— Aşa s-ar părea. 

Bartlett nu era nici pe departe genul la care se aşteptase. 
Era rotofei, nu mai înalt de 1,65 metri, cu obraji rozalii, cu 
părul castaniu şi rar şi cu nişte ochi albaştri imenşi care o 
priveau cu o inocență ce îi amintea de... cineva. 

Expresia lui se înnegură la vocea ei seacă. 

— Ştiu că a fost un fel de violare a intimității. Voiam doar 
să fiu de ajutor. Şi nici acum nu vreau să deranjez. O să 
încerc să nu vă stau în cale. Dar Trevor crede că aş putea fi 
de folos ca să vă păzesc... Sau, mă rog, se strâmbă el, nu 
chiar să vă păzesc. Asta ar presupune o oarecare înclinație 
spre violenţă pe care eu nu o am. Ăsta e talentul lui Trevor şi 
se descurcă foarte bine. Dar mai sunt şi alte feluri în care cu 
aş putea fi de ajutor. 

— Şi care ar fi acestea? l 3 

— Am un talent deosebit de observator. Şi promit, adăugă 
el cu seriozitate, că nimic şi nimeni nu va trece pe lângă 
mine neobservat. . 

Winnie-the-Pooh, înţelese ea brusc. li amintea de 
Winnie-the-Pooh. Avea aceeaşi sinceritate, aceiaşi ochi mari, 
drăgălaşi. 

— E foarte reconfortant. 

El încuviință. 

— E una dintre cele mai dezvoltate calităţi ale mele. Nu e 
prea interesant, dar e reconfortant, iar asta nu e tocmai rău. 
Am trei foste soții care pot să jure. De fapt două, spuse el, 
iar privirea i se întunecă. Ellen nu mai e printre noi ca să-mi 
mai ofere recomandări. Voiam doar să vă anunţ că-mi iau 
slujba în primire, mai spuse el întorcându-se spre ieşire. 

— Stai. 

Se întoarse ca să o privească. 

— Ai vrea nişte cafea? 

— Nu, mulţumesc, spuse el cu un zâmbet radios de puştan 
care îi lumină chipul rotofei. Eşti foarte amabilă, dar acum 
trebuie să mă prezint la datorie. 

Zâmbi şi ea în timp ce-l privea coborând treptele. 

— El era Bartlett? întrebă Eve oprindu-se lângă ea. 

— Aşa cred, spuse ea dând din cap. Asta dacă nu cumva 
era Peter Pan sau Winnie-the-Pooh. 

— Poftim? 

— De ce nu afli singură? Du-i o cană de cafea. Era la 
datorie şi nu putea să intre, adăugă ea pe un ton solemn. 

Eve privi cum Bartlett ridică o piatră rotunjită şi o trimite 
în salturi peste suprafaţa lacului. 

— Poate că am s-o fac, spuse ea întorcându-se şi 
îndreptându-se spre bucătărie. 


Tot restul zilei, Jane nu-l văzu pe Trevor decât de la 
distanță. Părea foarte ocupat şi concentrat în timp ce vorbea 
cu Singer şi cu oamenii lui. În ciuda avertismentelor lui Joe, 
lui Jane nu i se părea deloc că ar fi poruncitor față de cei din 
echipele de pază. Era limpede că el e la comandă, dar se 
purta cu toată lumea cu mult respect şi cu umor. 

Era deja întuneric afară când el se întoarse cu maşina la 
cabană. Vorbi puţin cu Bartlett înainte să coboare din maşină, 
cu braţele încărcate de cataloage şi de pachete. 

— V-am adus corespondența. În fiecare zi vine aşa, seara 
târziu? 

Ea încuviință din cap: 

— Cam pe la patru după-amiază. 

Lăsă calculatorul şi întinse mâna după grămada aceea. 

— Mulţumesc, dar nu era nevoie să le aduci tu. 

— Ba da. Cutia voastră poştală e la cinci kilometri distanţă, 
pe drumul principal. Voiam să mă asigur că nu avem parte 
de surprize. De vreme ce ascunzişul lui Aldo e în pădure, nu 
e exclus să verifice el însuşi cutia poştală din când în când. 
Eu aş fi făcut-o. Nu poți să ştii ce ți se pare la îndemână când 
eşti la vânătoare. Dar se pare că nu avem de ce să ne facem 
griji deocamdată, spuse el aşezându-se lângă ea, pe balansoar. 
Cele mai multe plicuri sunt pentru Eve. ca 

— Aşa se întâmplă de obicei. Eve e celebră şi primeşte 
multe solicitări. Şi nu i-ar plăcea să ştie că îi umbli prin 
corespondenţă. 

— După cum spuneam, nu vreau să avem parte de 
surprize. l PE 

— Şi de ce te temi? De vreo cobra în cutia de scrisori? 

— Nu, Aldo n-ar proceda aşa. Dar Julia Brandon a fost 
ucisă cu gaz otrăvitor. Sunt destule metode să faci un plic să 
devină mortal. 

Mintea ei zbură imediat la tot ce se întâmplase după 11 
septembrie. 

— Antrax? BS 

— Sau poate altceva. Cred că e puțin probabil să vrea să 
se priveze de plăcerea de a ucide față în față cu victima, dar 
oricum, e imprevizibil. l 

— Pari să faci treabă bună până acum. Gaz otrăvitor... era 
singura care a murit aşa, nu? Înec, incinerare, asfixiere. Pentru 
un criminal în serie, nu pare prea consecvent cu metodele 
lui. De regulă cei ca el au o metodă preferată, nu? 

— Ba e consecvent. Fiecare dintre aceste moduri de a 
muri li s-au întâmplat cetăţenilor din Herculanum în timpul 
erupției. O ucide pe Cira iar şi iar în toate modurile posibile 
în care ar fi putut muri în noaptea aia. 

— Dumnezeule! 

Fără aer. Fierbinte. Fierbinte. Fierbinte. 

— Te simţi bine? o întrebă Trevor studiindu-i chipul cu 
atenţie. 

— Sigur că da, spuse ea întorcându-şi privirea spre lac. 
Cum a murit Cira? 

— Nu ştiu. Toate pergamentele din bibliotecă se refereau 
la viața Cirei, nu la moartea ei. 

— Atunci poate că nici măcar nu a murit la Herculanum. 
Doar au existat suprevieţuitori, nu? 

— Da. 

— Poate că ea a fost unul dintre aceştia. 

— Cred că despre o femeie ca Cira s-ar mai fi vorbit şi 
după câțiva ani de la dezastru, dacă ar fi supravieţuit. Nu era 
tocmai neprihănită. 

— Poate că avea motive să dispară. 

El tăcu un moment. 

— A sunat uşor disperat. Chiar vrei ca ea să fi supravieţuit, 
nu? De ce? 

— Nu fi caraghios. Nu sunt disperată pentru nimic. Doar 
că nu merita să moară în tunelul ăla. 

— Tunel? o privi el curios. De ce să fi murit în tunel? 
Doar avea o casă frumoasă în Herculanum. 

— Da? Cred că mă gândeam la aurul din tunel. Dar tocmai 
mi-am adus aminte, schimbă ea brusc subiectul, Joe voia să 
ştie dacă ţi-ai dat seama cum le-a găsit Aldo pe toate femeile 
alea care semănau cu Cira. Ai zis că poza uneia a apărut 
într-un ziar şi mă gândesc că ar fi putut să dea din întâmplare 

peste încă una sau două, dar nu peste toate. Şi s-a mişcat atât 
de mult în ultimle săptămâni, încât nu cred că putea să fie 
atât de norocos. 

El dădu din cap. 

— M-am concentrat mai mult asupra lui Aldo şi cum să 
pun mâna pe el şi mai puţin pe motivații sau pe împrejurări. 
Dar spune-i lui Quinn că mă ocup de asta. 

— Bine. Nu o să fii singur. S-ar putea ca Joe să afle înaintea 
ta. Nu-i place să ceară ajutorul altuia. 

— Nici n-a făcut-o. Tu l-ai cerut pentru el. A venit Bartlett 
să se prezinte? 

— Da, e un tip neobişnuit. Cum ai ajuns să lucrezi cu el? 

— Tocmai văzusem fotografia lui Peggy Knowles şi 
interogam toate familiile victimelor pe care reuşisem să le 
identific. Bartlett era pe lista lui Ellen Carter. La vremea aceea 
mă dădeam drept agent Scotland Yard. Sunt destul de bun şi 
nu am trezit suspiciunile nimănui. Dar Bartlett e mult mai 
inteligent decât pare. M-a urmărit la hotel şi m-a ameninţat 
cu arma. 

— Bartlett? 

El zâmbi. 

— Şi pe mine m-a luat prin surprindere. Era speriat de 
moarte, dar hotărât. Îi tremurau mâinile atât de tare încât 
m-am gândit că, dacă nu vorbesc repede, poate să împuşte 
pe unul dintre noi din greşeală. 

— De ce nu te-a reclamat la poliție? 

— Pentru că nu era mulțumit de felul în care se derula 
ancheta. O iubea pe Ellen Carter. 

— A spus că a fost căsătorit de trei ori. 

— Ea era a doua lui soție. Bartlett a rămas apropiat de 
soțiile lui chiar şi după ce-au divorțat de el. 

— Dar de ce să fi divorţat de el? Pare aşa de... drăguţ. 

— Are talentul de a-şi alege partenere nepotrivite. Unii 
bărbaţi se căsătoresc de fiecare dată cu același gen de femeie. 
Nu are nicio problemă să adune soții. Femeile par să se 
înmoaie în prezența lui şi să vrea să-l ia acasă. Tu nu? 

Ea înclină din cap. 

— lar Eve i-a dus azi cafea şi mâncare. Şi a lăsat baltă un 
proiect la care lucra, doar ca să facă asta. 

— Vezi? 

— Evident, nici tu nu ai fost imun. 

— Ai dreptate, spuse el strângând jalnic din buze. E 
încăpățânat ca un catâr şi nu a vrut să mai plece de lângă 
mine când a aflat că îl urmăresc pe Aldo. Şi-a părăsit slujba 
de contabil şi de atunci nu a mai plecat de lângă mine. 

— Îmi place de el. 

— Toate femeile... La naiba, și mie îmi place, spuse el 
privind spre Bartlett. Doar că uneori mă scoate din minți. 
Probabil că va trebui să-l leg ca să plece de-acolo, altfel ar 
putea rămâne afară toată noaptea. Era înnebunit de fericire 
că poate să te ajute în vreun fel. 

— Ce drăguţ. 

— Te topeşti şi tu, oftă el ridicându-se în picioare. Duc eu 
corespondenţa în casă. 

— Pot şi eu. 

El privi spre computer. 

— Dar eşti ocupată. Ce faci? 

— Îmi fac temele. Şi aş vrea să lucrez aici, pe verandă. 

EI se strâmbă. 

— Teme. Tot timpul uit cât eşti de tânără. Poate e ceva 
freudian, spuse el îndreptându-se spre uşă. Ai grijă să nu ia 
nimeni corespondenţa în afară de mine. 

— Spune-i lui Joe. 

— Quinn abia aşteaptă să fac eu munca de jos. Ştie că nu 
sunt chiar aşa de prost încât să-l calc pe bătături. Încet, încet 

incepem să ne înțelegem, spuse el deschizând uşa de 
protecție. Din cauza lui Eve îmi fac griji. 

— Pentru că nu se înmoaie în preajma ta la fel cum o face 
în preajma lui Bartlett? l 

— Pentru că e o mamă care-şi apără puiul. Ca să nu mai 
spun că e şi imprevizibilă. Şi totuşi, întrebă el din nou 
privind-o peste umăr, o să-mi spui de ce îţi doreşti cu atâta 
ardoare ca Cira să fi supraviețuit erupției vulcanului? 

Era evident că nu se lăsase înşelat şi nici nu avea de 
gând să treacă totul cu vederea. Ei bine, nici ea nu avea de 
gând să se încreadă în el. 

— De vreme ce toată lumea pare să pună semnul egal 
între noi, poate că pur şi simplu îmi doresc ca ea să fi rezistat. 
Ar fi un semn bun. 

— Da, ar fi, spuse el studiindu-i expresia. Dar nu cred că 
despre asta e vorba. 

— N-ai decât să crezi ce vrei. 

— Aşa fac de fiecare dată. Dar trebuie să ştiu, continuă el 
după o scurtă pauză. Trebuie să ştiu totul despre tine. E mai 
sigur aşa pentru amândoi. 

— De ce? 

— El o să se folosească de orice secret, de orice amintire, 
de orice sentiment care ar putea să te ducă spre el. A tăcut-o 
deja cu Toby. l 

— A fost o greşeală din partea mea. N-am s-o repet. Şi 
nici n-am să-mi deschid sufletul în fața ta. Deja ţi-ai asumat 
avantajul de a fi aflat prea multe despre mine de unul singur. 

— Da, zâmbi el dintr-odată. Şi mi-a făcut plăcere. Incă 
îmi face plăcere. 

Şi intră în casă. 

Trebui să se forțeze să-şi ia privirile de la uşă. Doamne, 
ce frumos era! În cea mai mare parte a timpului pe care-l 
petrecea în preajma lui nu putea fi conştientă decât de 

personalitatea lui magnetică şi de senzaţia de nelinişte pe 
care i-o insufla. Dar în clipa aia, ceea ce o şocase era 
frumuseţea bărbătească a lui Trevor. 

Frumos? Lui Trevor nu i-ar plăcea să audă asta. De unde-i 
venise acest cuvânt în minte? 

Frumos ca un zeu. 

Cira se gândea la Antonio când îi veniseră în minte aceste 
cuvinte. Antonio — inteligent, cinic şi plin de charismă. 
Antonio, cel care o sedusese, îi luase minţile şi apoi o trădase. 
Dar oare încercase el în final să o salveze-sau fusese încă o 
dezamăgire? 

Ce mai conta? Trata un vis ca şi când ar fi fost real. Dar 
dacă toate astea erau un fel de legătură psihică între ea şi 
Aldo, atunci cu siguranţă că ea dusese lucrurile mai departe 
şi mai brodase o poveste în jurul lor. Îi călca pe urme Cirei 
de la bun început, iar Aldo o vedea drept personajul negativ. 

Dar Antonio? 

Poate că era nevoie de un erou care să o salveze pe Cira, 
deşi părea mai degrabă un antierou. 

Ca şi Trevor. 

Se încordă. Părerea Cirei despre Antonio era extrem de 
asemănătoare cu cea pe care ea însăşi o avea despre Trevor. 
Şi mai era şi momentul ăla de la început, când simţise o 
nespusă familiaritate față de el. Ba chiar îi spusese lui Eve 
că îi amintea de cineva. 

De Antonio? 

Nici măcar nu putea să-şi amintească în ce fel arăta 
Antonio. Cira era cea care îl văzuse, nu ea. Cira era cea care 
simțea furtuna de resentimente, amărăciune, speranţă şi 
dragoste. 

Dragoste? Oare Cira încă îl mai iubea pe Antonio? 

Of, la dracu” cu toate astea! Ce mai conta? Exista chiar 
posibilitatea ca ea nici măcar să n-o mai viseze vreodată pe 

Cira. Trecuseră deja mai multe nopţi de când avusese 
coşmarul în care pământul se despicase sub picioarele Cirei 
şi privise focul ce părea lichid. l 

Lavă. Aflase acum de tunelul de la Herculanum şi de 
femeia care trăise şi murise acolo. 

Dar Trevor îi spusese deja că cenuşa era din Vezuviu, iar 
mintea ei probabil că făcuse o legătură involuntară cu un 
vulcan activ. De unde să ştie ea ce feste putea să-i joace 
mintea? Nenorocitele astea de vise despre Cira nu făcuseră 
decât să-i zguduie încrederea. La început, aşa cum îi spusese 
şi lui Eve, urmărise zbaterile Cirei cu curiozitate şi cu 
entuziasm, ca şi când ar fi citit un roman. I se părea interesant 
şi aştepta cu nerăbdare următorul episod, încercând să 
înțeleagă cu exactitate ce i se întâmplă. Acum nu mai era 
cazul. După tot ce-i spusese Trevor, acum bâjbâia prin 
întuneric, încercând să-şi găsească drumul. Fusese prinsă, 
ținută captivă şi era îngrozită de gândul că ar putea ajunge 
înapoi, în tunel. 

— Rămâi departe de mine, Cira, şopti ea. Am şi aşa destule 
de înfruntat pentru mine. Nu te mai întoarce. 

II 


Lava topită se căsca sub picioarele ei. 

— Sari! strigă Antonio întinzându-i braţele. Acum, Cira, 
te prind eu. 

Să sară? Despicătura era mult prea largă şi se lărgea 
din ce în ce mai tare, cu fiecare secundă care trecea. 

Nu mai avea timp. Şi nici nu mai avea de ales. Sări peste 
deschizătură. Căldura îi arse picioarele chiar în clipa în 
care simți că atinge cu tălpile cealaltă parte. 

Marginea se prăbuşi sub picioarele ei! 

, El o prinse şi o trase, aruncând-o cu o singură mişcare 
inainte. 

— Te-am prins, spuse Antonio ținând-o de brațe în timp 
ce se rostogoleau împreună. 

Încă un bubuit. 

— Trebuie să ieşim din tunelul ăsta. 

Cira privi înapoi peste umăr. Deschizătura se lărgea 
din ce în ce mai tare. 

— Ai zis că ştii drumul, icni Cira. Dovedeşte-o. Scoate-ne 
de-aici. 

— Doar tu puteai să fii atât de încăpățânată încât să 
aştepţi să vezi porțile iadului deschizându-se înainte să-mi 
spui asta, spuse Antonio prinzând-o de mână şi trăgând-o 
după el în timp ce începură să alerge prin tunel de parcă 

moartea însăşi le-ar fi călcat pe urme. Se pare că 
deschizătura traversează tunelul. Nu ne putem întoarce, dar 
nici nu ne urmăreşte. 

— Sper să nu facă tavanul să se prăbușească după ce 
ajunge la celălalt perete. 

Căldură. 

Lava din spatele lor consuma şi puţinul aer care mai 
rămăsese în tunel. 

— Atunci ar fi bine să ieşim din braţul ăsta al tunelului 
înainte să se întâmple una ca asta. E o cotitură chiar în față, 
care ne scoate direct la mare. 

— Sau la Julius. 

— Taci! spuse el strângând-o cu putere de mână. Nu 
te duc la Julius. Dacă voiam să te văd moartă, aş fi 
acceptat banii pe care mi i-a oferit, acum două săptămâni, 
pe chipul tău. 

— Pe chipul meu? 

— Când i-ai spus că pleci şi că nu-i dai aurul înapoi, 
mi-a cerut să te ucid. 

— Ce legătură are asta cu chipul meu? 

— A zis că a comandat deja o duzină de replici ale acestui 
chip şi că nu vrea să le aibă nimeni altcineva în afară de el. 
Nici măcar tu. Voia să te ucid şi să-ţi jupoi faţa cu cuțitul ca 
să i-o aduc după aceea. 

Ea simţi că i se face rău. 

— Nebunie. 

— Sunt de acord. Şi fiindcă am o slăbiciune pentru 
chipul ăsta, i-am refuzat oferta. Dar din pricina asta a 
trebuit să părăsesc Herculanum pentru câteva zile. E 
posibil ca, între timp, să fi pus vreun preț şi pe capul meu. 
Ştia că sunt amantul tău. De-asta s-a gândit că aş fi putut 
avea ocazia să te ucid. 

— Asta dacă ai fi reuşit să treci de Dominic, răspunse ea 
cu asprime. Dominic ţi-ar fi tăiat capul şi mi l-ar fi servit pe 
o tipsie de argint. 

— Tocmai de-asta a recurs Julius la mită. Toată lumea 
ştie cât de bine păzită eşti. Dar unde e Dominic? Ar fi trebuit 
să fie aici, cu tine. 

— L-am trimis acasă, la ţară. 

— Fiindcă n-ai vrut ca Julius să-şi îndrepte săgețile 
împotriva lui. Pentru asta sunt gărzile de corp, Cira. 

— Mi-a fost devotat. Nu voiam să... Pot să am grijă de 
mine şi singură. N-ar fi trebuit să ajungem deja la capătul 
tunelului? 

— E sinuos. Julius nu a vrut ca ieşirea să fie prea simplă. 

— Şi tu de unde ştii cum să ieşi? 

— M-am ocupat de asta. Mi-am petrecut multe nopți în 
tunelul ăsta pe vremea când eram împreună. N-ar fi fost prea 
inteligent din partea mea să fur aurul şi după aia să nu am 
cum Să fug de-aici. 

— Nenorocitule! 

— Voiam să-l împart. 

— Aurul meu. 

— Era destul pentru amândoi. Eu l-aş fi meritat. Te-aş fi 
prețuit şi te-aş fi apărat la fel de mult cum aş fi apărat aurul. 

— Ar trebui să te cred? Pe zei, ce prostii poţi să... 

Încă un bubuit. 

Stâncile cădeau în jurul lor. 

O piatră ascuţită străpunse pielea Cirei. Simţi sângele 
cald cum îi alunecă pe braț. 

— Repede! strigă Antonio trăgând-o prin tunel. Structura 
de rezistenţă cedează. Ar putea să cadă în orice moment. 

— Mă grăbesc. Ce prost... 

Încă o piatră o lovi în obraz. 

Mai multă durere. 

Mai mult sânge. 
Mai multă durere. 
Şi mai multă durere... 


— Trezeşte-te! Nu mai geme, pentru numele lui 
Dumnezeu. 

Sânge... 

Deschise ochii. 

— Sânge, şopti. 

— Trezeşte-te. 

— Antonio... 

Nu, cel care stătea lângă ea, pe balansoarul de pe verandă, 
era Trevor. 

— Sunt trează, spuse ea încercând să-şi recapete 
răsuflarea. Mă simt bine, adăugă, frecându-se la ochi. Cred 
că am aţipit. Cât e ceasul? 

— Puțin după miezul nopții. Te-am văzut chircită pe 
balansoar acum o oră, când m-am dus să îl înlocuiesc pe 
Bartlett. Dar dormeai atât de profund, încât m-am hotărât să 
te las să dormi. Dar asta era înainte să începi să scânceşti, 
spuse el strângând din buze. Am fost al naibii de confuz. Nu 
eşti tocmai genul de persoană care scânceşte în somn. Ce 
dracu” visai? 

Stânci care cădeau, sânge, durere. 

— Nu-mi amintesc. 

Îşi arcui spatele ca să scape de înțepeneală. Probabil că 
stătuse în poziţia aia fetală ore în şir. Sau poate nu. Oare cât 
durase visul? 

— E totul în regulă? 

— Nu e nicio problemă. Echipele de pază sunt la post. 
Plictiseala e cel mai mare duşman al nostru, se încruntă el. 
Nu trebuie să-ţi fie frică. 

— Dar îmi este. Aş fi o proastă să nu mă tem. 

— Eşti însă destul de înspăimântată încât asta să-ți 
provoace coşmaruri? 

— Toată lumea mai visează urât. 

$ Dar nu sânge. Şi nu pe Cira, continuă el după o 
pauză. 

Ea se încordă. 

— ințeleg că am făcut mai mult decât să scâncesc. 
Ce-am spus? 

— N-am putut să înțeleg prea bine. Cred că ai zis: Ai 
grijă, Cira. Stânci. E prea târziu. Când te-ai trezit, vorbeai 
cu un oarecare Antonio. Şi dacă ştii despre ce vorbesc, 
cu siguranță îți aminteşti coşmarul, o privi el fix în ochi. 

— Iar tu ar fi trebuit să mă trezeşti imediat, nu să tragi 
cu urechea. 

— Trebuie să recunoşti că era firesc ca atenţia mea să 
fie atrasă de numele Cirei. l 

— Nu mă interesează că era sau nu firesc. Nu trebuia 
să tragi cu urechea. 

— Aşa e. Tăcu. Dar ce-ai visat? 

Ea îşi feri privirea. 

— Ce-ai fi vrut să visez după ce mi-ai vorbit atâta de 
ea? Tunele. Un vulcan în erupție. O femeie care fugea ca 
să-şi salveze viaţa. 

— E prima oară când o visezi? 

— Nu. 

— Când au început visele? 

— Nu e treaba ta, spuse ea ridicându-se şi luându-şi 
laptopul. Te-am lăsat să-ţi faci loc în viața noastră, dar 
nu te băga în visele mele, Trevor. 

— Dacă pot. 

— Ce dracu” înseamnă asta? 

El înălță din umeri. 

— Mi-e greu să nu fiu atras de toate aspectele vieţii tale. 
Crede-mă, am vrut să păstrez distanța. Nu merge. 

— Mai încearcă, îi aruncă ea îndreptându-se spre uşă. Nu 
am nevoie de tine ca să mă destăinuiesc. Am încredere în 
Eve şi în Joe. Dacă o să vreau să vorbesc despre Cira sau 
despre orice altceva, am să o fac doar cu ei. 

El ridică mâinile, ca şi când s-ar fi predat. 

— Bine, bine, am înţeles. Dar dacă te răzgândeşti..., îi 
aruncă el privind-o în timp ce deschidea uşa. 

— N-am să mă răzgândesc. De ce aş face-o? 

— Din curiozitate, zâmbi el şters. Ţi-a trecut vreodată 
prin minte că e posibil să nu fii singura care o visează pe 
Cira? 

Ea îl privi direct în faţă. 

— Poftim? 

— De ce te miri? Se pare că ne domină pe toţi. Am început 
să o visez cu ani în urmă, după ce am citit pergamentele 
acelea. 

Ea îşi umezi buzele. 

— Ce... fel de vise? 

El clătină din cap şi-i răspunse moale: 

— Dacă tu-mi povesteşti visele tale, ți le povestesc şi eu 
pe ale mele. 

— Adică, probabil că o să le inventezi. 

El chicoti. 

— Câtă lipsă de încredere. Dar dacă te hotărăşti să stăm 
de vorbă, continuă el coborând scările, ştii unde mă găseşti. 

— N-am să vreau să vorbim. Puțin îmi pasă de visele tale 
nenorocite. 

Trânti uşa de protecţie în spatele ei. 

Dar îi păsa, fir-ar să fie. Iar el ştia că o ispitise, că o 
intrigase. O mai visa cineva pe Cira? 

Dacă era adevărat. 


Dar nu avea de gând să se facă de râs, doar ca să-i 
satisfacă lui această curiozitate. 

Şi nici ca să-şi satisfacă propria ei curiozitate, fir-ar al 
naibii! 


Dahlonega, Georgia 
Trei zile mai târziu 
Eve Duncan. 
Joe Quinn. 
Mark Trevor. 


Aldo închise laptopul şi se sprijini de scaun cu un suspin 
de mulțumire, în timp ce se uita la pagina tipărită din fața 
lui. Acum ştia suficient de multe pentru a-şi pune planul în 
aplicare. Ce păcat că duşmanii Cirei nu avuseseră acces la 
internet. Informaţiile ar fi fost o armă extraordinară pentru a 
o doborî. Fusese destul de slabă în nenumărate situaţii. De 
exemplu, în cazul paznicului pe care îl salvase de la execuţie. 
Şi al copilului fără locuinţă pe care îl adăpostise în propriul 
cămin. Tot ceea ce trebuia să facă Julius era să îi găsească 
punctul sensibil şi să se concentreze asupra lui, în aşa fel 
încât să o ucidă pe ticăloasă. Iar informaţia era întotdeauna 
cheia. 

Poate Julius chiar o ucisese. Dar, dacă o ucisese, nu o 
împiedicase să devină o prezență capabilă să chinuie şi să 
distrugă. Ar fi trebuit să o şteargă de pe faţa pământului. 

Aşa cum ar face el. 

Ar netezi drumul către Jane MacGuire cât de mult ar 
putea. Acum ar supraveghea, ar identifica obstacolele şi apoi 
ar fi gata să acţioneze cu tot arsenalul necesar. 

Zâmbi în timp ce privea valiza din cealaltă parte a 
camerei de hotel. 

Foc verde. Minunat foc mortal. 

Oare mă aştepţi, Cira? 

— Poşta, anunță Trevor, în timp ce urca scările. Facturi, 
o carte poştală de la mama lui Eve, de la Yellowstone. 
Două cutii trimise prin FedEx. Una pentru Eve şi cealaltă 
pentru tine. 

— Sper că ţi-a plăcut cartea poştală, spuse Jane 
aşezându-se lângă calculator. Afli un pic prea multe despre 
noi. 

— Niciodată nu poate fi prea mult, zâmbi el. Şi nici nu 
am citit cartea poştală, numai semnătura. Pachetul pentru 
Eve este de la o universitate din Michigan. Iar al tău este 
trimis de la o cutie poştală din Carmel, California. Ştii pe 
cineva în Carmel? 

— Sarah Logan. Ea şi John locuiesc la Seventeen Mile 
Strip. Ea mi l-a dat pe Toby. 

— Aşa că, evident, este o prietenă foarte bună, într-adevăr. 
Vino înăuntru să desfacem pachetele. 

— Îi pot desface pe al meu aici. 

— Nu, nu poţi. Nu deschizi nimic. Am verificat cutia şi 
pare în regulă, dar niciodată nu poți să fii sigur. 

— Ce? îşi arcui ea sprâncenele. Nici bombă ? Nici antrax? 

— Nu e de glumă. De fapt, i-am spus lui Quinn să îmi 
aducă un scanner ca să pot detecta prezenţa unei bombe. 

— De ce? O bombă este o armă de distrugere modernă. 
Nu exista aşa ceva la Herculanum. 

— Sigur. Dar un vulcan explodează la fel ca şi o bombă. 
Sunt foarte mici şansele, dar nu vreau să risc. Cât despre 
antrax, nu prea cred. Dar ar fi putut descoperi un alt fel de 
cenușă legată de vulcan, de asta vreau să văd conţinutul 
coletului, spuse el deschizând uşa. Vii? 

Ea se ridică în picioare. 

— Nu este ieşit din comun ca Sarah să îmi trimită cadouri. 
Călătoreşte prin toată lumea şi cumpără jucării pentru Toby 
şi mici cadouri pentru mine şi pentru Eve. 

— Drăguţă doamnă. Hai să vedem ce a trimis de data 
asta. 

O aştepta cu uşa deschisă şi era evident că nu avea de 
gând să îi dea pachetul. Ridică din umeri şi îl urmă în casă. 

— Nu vreau să mă cert cu tine, dar chiar tu ai spus că 
planul lui Aldo nu este acela de a mă ucide de la distanţă. 

— Nu doresc să fiu eu cel care va suporta consecinţele, în 
cazul în care m-am înşelat. Poşta, îi zâmbi el lui Eve, care 
lucra ia o reconstrucție în atelierul din cealaltă cameră. Mama 
ta se distrează la Yellowstone. 

— Spuneai că nu ai citit cartea poştală, spuse Jane sec. 

— Nici n-am citit-o. Dar din câte ştiu, toată lumea se 
distrează la Yellowstone. Ar trebui să merg şi eu o dată. Unde 
vrei să îți pun corespondența, Eve? 

~ Pe măsuţa de cafea, îi arătă ea ridicându-şi mâinile 
acoperite de lut. Dacă mă ocup acum de ea, aş distruge-o şi 
nu aş mai putea-o citi. 

— Cum merge reconstrucția? 

-- Destul de bine. Am făcut măsurătorile şi voi începe 
modelarea. Dar, înainte de ultimele etape, niciodată nu ştiu 
cu siguranță. 

— Asta spui mereu, comentă el în timp ce-i selecta 
corespondența pe masă. Ce chestii interesante ... 

Jane se uita la amândoi plină de mirare. Nu îşi dăduse 
seama până acum cât de bine se acomodaseră unul cu altul 
în timpul ultimelor zile. Îl văzuse vorbind cu ea din când în 
când şi chiar luând împreună cafeaua când îi duseseră şi lui 
Bartlett o cană, dar acum părea că Eve îl acceptase în totalitate 
pe Trevor. 

Eve se întoarse la piedestal. 

— Jane a primit ceva? 

— Un pachet. Crede că este de la Sarah Logan. 

— Din nou? A trimis o lesă din Maroc acum câteva 
săptămâni... 

Mâinile i se mişcau, sculptând, iar tonul era absent. O 
clipă mai târziu, Jane ştiu că Eve este complet absorbită de 
muncă şi că nu mai era atentă la ei. 

— Unde e Quinn? întrebă Trevor în timp ce termina de 
aranjat facturile. 

— La sediu. Christy a organizat o conferință cu Scotland 
Yard şi cu poliţia de la Roma ca să discute despre Aldo, îi 
explică Jane aşezându-se pe canapea şi aruncându-i o privire 
rece. Iar poliția locală italiană nu a găsit niciun alt tunel în 
zona aceea, în afară de Herculanum. Şi nicio proprietate 
aparținând lui Julius Precebio. 

— Ţi-am spus că nu vor găsi nimic. 

— Pentru că ţi-ai dat silinţa să o ascunzi foarte bine. Când 
toate astea se vor termina, va trebui să răspunzi la multe 
întrebări. 

— Hm, făcu Trevor în timp ce desfăcea ambalajul 
pachetului primit prin FedEx. Sunt intimidat aşa cum se 
cuvine. 

Ea se încruntă. 

— Ba nu eşti. 

— Nu, dar nu mi-ar plăcea să te dezamăgesc, zâmbi el 
uşor în timp ce deschidea capacul. Este un alt pachet înăuntru, 
le informă el îndepărtându-se de canapeaua pe care era ea 
aşezată şi îndreptându-se către uşă. Este mic, de catifea şi nu 
pare a fi un căţel de jucărie pentru Toby. Cred că am să-l 
deschid pe verandă. 

Ea tresări, în ciuda voinţei ei. 

— Opreşte-te. Nu crezi că exagerezi? 

— Poate, zise el uitându-se în cutia FedEx. Nu e niciun 
bileţel. 

— Poate că e în cutia de catifea. 

- Posibil. 

Aruncă cutia FexEx şi deschise uşor cutia de catifea 
albastră. 

— Ce e? 

— Un inel. 

— Bijuterii? izbucni ea uşurată şi sări în picioare, 
urmându-l în cealaltă parte a camerei. Lasă-mă să văd. 

— Imediat. 

Ținu inelul ridicat în lumină. 

— Acum! 

Inelul era o fâşie generoasă de aur complicat răsucit, iar 
piatra pe care o susținea era un briliant verde-pal, prea pal ca 
să fie smarald, probabil un peridot. 

— Crezi că Sarah mi-ar trimite un inel otrăvit, gen Borgia 
sau ceva asemănător? 

— Nu, făcu el ţinând în continuare inelul departe de ea. 
Dar nu cred că inelul acesta este de la Sarah. De ce nu o 
suni, cât îl verific eu? 

Privirea ei trecu de la inel la fața lui şi ceea ce văzu o 
făcu să deschidă larg ochii. 

— De ce? 

— Sun-o, repetă el. Dacă este de la ea, vei putea să îi 
mulțumeşti. Eu rămân aici şi te aştept. 

Ea ezită, tentată să refuze şi să îl înfrunte. Dar se duse 
înăuntru, ridică receptorul şi formă numărul lui Sarah din 
Carmel. 


Trevor era aşezat în lumina verandei când ea reveni peste 
cinci minute. 

— Nu l-a trimis ea, spuse Jane direct. Nu ştie nimic de el. 
Aldo? 

El dădu din cap. 

— Aşa bănuiesc. 

— De ce să îmi trimită un inel? Este un peridot, nu? : 

— Nu cred. Este foarte asemănător şi cei mai mulți l-ar 
confunda cu un peridot. 

— Atunci ce e? 

— Este un mineral vezuvian. 

— Ce naiba mai e şi asta? 

— Când un vulcan erupe, substanţele aruncate de el iau 
uneori înfăţişarea sticlei. Pot fi lustruite apoi şi finisate până 
când ajung să semene cu pietrele preţioase. Poate că ai văzut 
helenit, o piatră de un verde-închis care a devenit celebră 
după erupția vulcanului Mount Saint Helen. 

— Dar piatra asta provine din Vezuviu? întrebă ea cu 
privirea robită de fascinația obsedantă a inelului din mâna 
lui. Am glumit, dar poate fi totuşi un fel de inel otrăvit? 

El clătină din cap. 

— L-am verificat. Este exact ceea ce pare. Este evident | 
că nu a vrut să te ucidă. | 

— E frumos... De ce să fi vrut să îmi dea ceva atât de 
frumos? 

— Cum te face să te simți? 

— Furioasă, confuză. 

— Şi înspăimântată? 

Era oare frica centrul tuturor emoţiilor ei? Ştia doar că 
se simţea înfiorată. 

— Este o simplă bijuterie. 

— Şi asta te sperie de moarte. 

— Şi este exact ce a vrut el. Vrea să fiu speriată, panicată. 

Se apropie şi atinse aurul inelului. Era cald, datorită 
atingerii lui Trevor, dar asta nu înlătură tremurul care o 
cuprinsese. 

— Şi mai vrea să ştiu că nu m-a uitat. 

Trevor dădu din cap. 

— Este un joc al minţii. 

— Ticălosul! 

— Dacă ştie că nu poate ajunge încă la tine, probabil că 
va deveni mai rău. Îi va plăcea enorm să te chinuie de la 
distanță. 

— Crezi că mă supraveghează? 

El ridică din umeri. 

— Oricum, nu de prin apropiere. Îți garantez asta, Jane. 

— Şi eu garantez că va dori să vadă dacă, trimițându-mi 
această... chestie, m-a făcut să mă încovoi scâncind. Ce fel 
de satisfacţie poate avea doar imaginându-şi că sufăr? întrebă 
ea simțind cum propria furie creşte cu fiecare clipă. Oh, nu, 
va dori să vadă că m-a rănit. 

— Posibil. 

— Nu, cu siguranță. Aşa că lasă-l să vadă că nu înseamnă 
absolut nimic pentru mine, spuse ea smulgându-i inelul din 
palmă şi punându-şi-l pe degetul arătător. 

El îşi dădu capul pe spate şi începu să râdă. 

— Ar fi trebuit să ştiu. Probabil că Aldo a reuşit să îşi 
etaleze fleacurile ani la rând, dar nu crezi că cel ce va dori 
inelul pentru a încerca să întindă o capcană este Quinn? 

— Poate să îi facă o fotografie. 

Simţea inelul greu şi strâns pe deget, ca un piton 
încolăcindu-se în jurul victimei. Dar ea nu era o victimă şi 
i-o va demonstra. Furia ei era acum amestecată cu euforie şi 
nerăbdare. 

— Eu am să-l port. 

Zâmbetul lui păli. 

— Îţi place asta un pic cam mult. Ce ai de gând să faci? 
Un mic imbold pentru a stârni tigrul? 

— Nu e un tigru, e un trântor. Şi ţie ce îţi pasă dacă îl 
stârnesc? Asta ar putea să îl scoată din vizuină. 

El tăcu pentru un moment. 

— Ai dreptate. Ar putea să se întâmple aşa, dacă nu se 
încăpăţânează să te facă bucățele. Ceea ce e destul de ciudat 
e că mi-ar păsa dacă s-ar întâmpla asta, mai spuse el începând 
să coboare treptele verandei. 

— Dar nu ai de gând să mă faci să îmi schimb părerea. 

— Nu, dar, până la urmă, am fost întotdeauna un ticălos. 
Fă ce vrei. Am să te susţin. 


— Tocmai a sunat Sarah. 

Eve părăsise studioul şi ajunsese în camera de zi când 
Jane intră în casă, un moment mai târziu. 

— Era îngrijorată. Spunea că nu păreai a fi tu. Despre ce 
inel tot vorbea, Jane? 

Jane ridică mâna cu un gest eroic. 

— Un cadou de la Aldo. Un mineral vezuvian. Drăguţ, 
nu? 

Eve pufni. 

— Nu fi neserioasă. Ce se întâmplă? 

— S-a cam anulat ipoteza că a uitat de mine şi că se 
îndreaptă spre un vânat mai important pentru el. 

— Sarah a spus că a fost trimis de la o căsuţă poştală 
Mail Box Unlimited din Carmel. 

— Nu e în California. Dar vrea să ştie dacă inelul a avut 
ctectul scontat. Probabil că speră să mă ascund sub pat, 
strânse ea din buze. 

— Pari foarte sigură, comentă Eve traversând camera şi 
luându-i mâna. Are un aer bizantin. 

— Sunt sigură că intenţia era să arate roman. Dar la ce 
altceva să te aştepţi? Probabil că a luat ce a avut la îndemână. 
Mineralul vezuvian nu poate fi chiar aşa de disponibil. 

— Atunci va fi uşor să i se ia urma. Scoate-l. 

— Nu. 

— Jane. 


187 


— Nu, îşi trase ea mâna. Am să îl port. Nu vreau să creadă 
că îmi e frică de el. Îl voi purta şi îl voi etala ca şi cum ar fi 
un fleac primit de la un iubit. 

~ Iubit? 

— Asta ar face Cira, zâmbi ea cu nepăsare. Doar crede că 
sunt Cira, nu? Ei bine, mă voi purta ca Cira. Ea nu ar lăsa un 
criminal ticălos să o facă să dea înapoi. L-ar înfrunta, l-ar 
batjocori şi ar găsi o cale să îl distrugă. 

— Oare aşa ar face? o privi Eve atentă. Şi tu de unde ştii 
toate astea, Jane? 

— Aşa o descrie Trevor, scutură Jane din cap. Ba nu, n-am 
să te mint. Aşa simt. 

Eve rămase tăcută un moment. 

— Sau poate ai visat? Nu mi-ai spus niciodată numele 
femeii din visele tale. Era Cira? 

Inteligenta, înţeleapta Eve. Ar fi trebuit să ştie că empatia 
dintre ele era atât de intensă încât simţea ceea ce se întâmplă 
în mintea lui Jane. 

— Da, se grăbi ea, dar asta nu este... Din câte ştiu eu, am 
viziunea lui Aldo despre ea. Sau poate pe a lui Trevor. Ar 
putea fi şi faptul că am citit odată ceva şi pur şi simplu nu 
îmi amintesc exact când am făcut-o. Sau poate că am frânturi 
de viziuni. Nu este tocmai posibil, dar prefer să cred asta, 
decât să am impresia că o cunosc pe Cira dintr-un vis. 

— Cred că protestezi prea mult, spuse Eve. Nu trebuie să 
îmi dai nicio explicaţie. Credeam că am stabilit deja aspectul 
acesta. Se uită din nou la inel. Scoate-l. 

— Ți-am spus că... 

— Ştiu ce mi-ai spus, i-o tăie Eve scurt. Şi mai ştiu că 
este ca şi cum ai arăta o pelerină roşie unui taur. Scoate-l. 

— Aldo va crede că îmi este frică. 

— Nu-mi pasă. 

— Mie îmi pasă. 


188 


Simţea cum gâtul i se încordează în timp ce se uita la 
Eve. Doamne, era greu. 

— Te iubesc, Eve. Nu vreau să fac nimic care ar putea să 
te facă nefericită. 

— Atunci scoate-l. 

Scutură din cap. 

a N Te înşeli. Nu putem ceda. Poate voi reuşi chiar să îl fac 
să apară şi să comită o greşeală, dacă îl enervez suficient. 
Altfel, dacă dau înapoi un singur pas, va face el un pas înainte. 
Şi nu am să-l las să mă încolţească şi să-mi mutileze chipul. 

Văzu că Eve se clatină şi se grăbi spre ea. 

Ă — Imi pare rău, dar asta este ceea ce vrea. Vrea să mă 
înspăimânte, să mă îngenuncheze. Nu putem să îi dăm 
satisfacția asta. 

— Nici eu nu am de gând să îl las să te ia. De ce nu... Eve 
închise ochii şi răsuflă adânc. Îmi pierd timpul, spuse ea 
deschizând ochii. Şi poate ai dreptate, adăugă ea obosită. 
Nu ştiu. Dar ştiu că, dacă ai de gând să îi fluturi inelul acela 
pe sub nas lui Aldo, va trebui să fim convinse că eşti în 
siguranță. Il sun pe Joe, hotărî ea îndreptându-se spre telefon. 
Scoate inelul acela, ia camera digitală şi încearcă să-i faci 
fotografii pentru a putea să localizeze persoana care i l-a 
vândut lui Aldo. 

— Eve... 

— Nu sunt supărată pe tine, o asigură Eve ridicând 
receptorul. Sunt doar obosită şi frustrată şi vreau ca maniacul 
ăsta să fie prins înainte de a ne înnebuni pe toți. Şi nu, nu 
spun că tu eşti nebună, zâmbi ea. Încăpăţânată, cu păreri de 
nezdruncinat, da. Acum mergi şi fă fotografiile alea. 

Greşeşti, Jane, spuse Joe scurt. Îi faci jocul. 

— Nu, 1-aş face jocul dacă aş ascunde inelul, protestă ea 
întâlnindu-i privirea. Şi tu ştii prea bine. Pur şi simplu nu 
vreau să risc. Dar acum avem o ocazie nemaipomenită. Dacă 
ar fi fost vorba de orice altceva, ai fi fost de acord cu mine. 
Ridică mâna. Crezi că eu vreau să îl port? Îmi provoacă 
greață. Dar este singurul lucru pe care pot să-l fac, spuse ea 
aşezând teancul de fotografii pe măsuţa de cafea din fața ei. 
Sunt suficiente fotografii pentru a începe căutarea celui care 
l-a vândut. Trevor spune că ar fi putut cumpăra inelul în Italia, 
cu mulți ani în urmă. 

— Vom vedea, strânse el din buze. Din câte ştim, nu a dat 
niciodată bijuterii celorlalte victime ale sale. Dacă l-a avut 
în tot acest timp, înseamnă că te consideră deosebită. 

Ea se strâmbă. 

— Dacă sunt specială, asta este tocmai pentru că nu sunt 
o victimă. Şi nu voi fi. 

— Să sperăm, spuse Eve. 

— Gândeşte pozitiv, zise Jane în timp ce se îndrepta spre 
dormitor. Mă duc la culcare. Dacă mai rămân, veți încerca 
să mă convingeți, dar nu veţi reuşi. Va fi doar dureros. Noapte 
bună, Joe. 

— Chiar dacă fugi, nu mă poţi opri să... 

Mormăi o înjurătură în timp ce Jane închidea uşa în urma 
ei încet, dar ferm. 

— Încearcă să o convingi, Eve. Pe tine te ascultă. 

— Am încercat, spuse Eve. Acum nu mai ascultă de 
nimeni. Crede că are dreptate şi se agaţă de asta. 

— Este doar un copil, la naiba. 

— Eşti sigur? Cred că am mai avut discuţia asta acum 
câteva săptămâni, când îmi spuneai că de fapt nu a fost 
niciodată un copil şi că nu este nicio problemă. 

— Asta era înainte să aflu că Aldo şi-a făcut apariţia. Acum 
este o problemă. 

— Prea târziu, puse Eve cu un surâs trist. Poate că am 
avut şansa de a aduce o rază de soare în viaţa ei înainte să se 
întâmple toate astea, dar nu acum. S-a schimbat. 

— A devenit doar mai încăpățânată. 

Eve clătină din cap. 

— Deja s-a transformat. Am văzut cum s-a întâmplat asta. 
Îmi aminteşte de una dintre lucrările mele. Lucrez, lucrez şi 
iar lucrez şi ştiu că undeva, sub degetele mele, totul e la 
locul lui, dar nu e pregătit să iasă la suprafață. Şi apoi, 
dintr-odată, totul se leagă. 

Joe o privea încruntat şi ea încercă din nou. 

— Este ca şi cum ai aşeza o minunată piesă de porțelan 
într-un cuptor. Când o pui înăuntru, este moale, maleabilă. 
Când o scoţi, totul a fost ars, dar ceea ce a rezultat va rămâne 
aşa pentru totdeauna. Asta a făcut Aldo cu ea, strânse Eve 
din buze. Arde-l-ar focurile iadului! 

— Aici te susțin. Poate că nu este suficient de aproape să 
ştie că ea chiar poartă chestia aia, comentă Joe privind în 
Jos, la fotografii. 

Eve ridică o sprânceană. 

— Recunosc, e o dorință cam nerealistă. O să transmit 
astea pe fax la birou, spuse el ridicând fotografiile, şi o să 
încerc să urmăresc de unde venea pachetul acela din Carmel. 

— Jane are dreptate, nu? Indiferent cât de tare ne displace, 
este o variantă. 

Dădu din cap, în timp ce se îndrepta spre fax. 

— La naiba, da, are dreptate. 


Mineralul vezuvian verde începu să lucească şi să 
scânteieze în lumina lămpii ca tăişul rece ca al unui cuțit. 
Lui Aldo îi plăceau cuțitele, gândi Jane. 

Nu te mai uita la el. Nu te mai gândi la ceea ce a făcut cu 
cuțitele. 

Stinse lumina şi băgă mâna sub aşternut. Nu o ajuta. 
Încă îl putea vedea cu ochii minţii arzând, lucind. 

Apoi acceptă. Luase o decizie şi va trebui să se 
obişnuiască cu ea. Scoase mâna de sub cearşaf şi o lăsă 
deasupra aşternutului. Aldo avusese inelul acesta. ÎI atinsese, 
se uitase la piatra lucitoare şi se gândise la faptul că o va 
enerva. Aproape că îl putea vedea mângâindu-l şi rânjind. 

Ei bine, acum este al meu. Şi nu am să accept că este 
pentru mine altceva decât ceea ce vreau eu să fie. Aşa că, la 
naiba cu tine, Aldo. 

Închise ochii şi se strădui să adoarmă. Nu o va visa pe 
Cira şi nu îl va visa nici pe Aldo. Îndepărtează-i, odihneşte-te, 
câştigă forță şi determinare. 

Nu, nu adormi. Gândeşte. Gândeşte-te la tot ceea ce ştii 
despre Aldo şi găseşte o cale să îl prinzi. Era obosită să se tot 
ascundă şi să îl lase să creadă că o putea teroriza. Situația 
trebuia să se schimbe. Trebuia să facă o mişcare. 

Îmi pare rău, Eve ... 


Dimineaţa următoare, ca de obicei, Bartlett stătea în faţa 
casei. Zâmbi uşor când Jane se îndreptă spre el. 

— Bună dimineaţa. Am înţeles că a fost o mică problemă 
cu poşta seara trecută. 

— Mică, da. Unde este Trevor? 

— Cu Matt Singer, verifică din nou paza. Ar trebui să 
ajungă în curând. Poţi să îl suni pe mobil, dacă este ceva 
important. 

Ea scutură din cap. 

— Vreau să vorbesc direct cu el. 

— Înţeleg. Ei bine, mă voi bucura de compania ta cât îl 
aştepţi. 

Privirea lui alunecă spre mâna ei şi zâmbetul îi dispăru. 

— Trevor avea dreptate, nu ar trebui să porți chestia aia. 

— Trevor nu a încercat să mă oprească. 

— Ştiu. A spus că depinde de tine. Asta nu m-a surprins. 
Deşi am fost dezamăgit. 

— De ce? 

— Îmi place de el. Dar mi-ar plăcea şi mai mult dacă ar 
admite că nu este atât de dur precum vrea să pară. 

— Nu cred că se preface prea mult. 

— Asta pentru că se pricepe foarte bine să ascundă asta. 

— Ca atunci când s-a prefăcut că este de la Scotland Yard 
şi că investighează moartea soţiei tale? Evident că nu ai crezut 
asta. 

El zâmbi. 

— Aproape. Dar, atunci când l-am urmărit până la 
Claridge, ştiam deja că nu este poliţist. De obicei, poliţiştii 
nu au fondurile necesare pentru a se caza în asemenea 
condiţii. 

— Dar infractorii şi condamnaţii pot? 

— Exact. Şi imediat ce l-am cunoscut pe Trevor, mi-am 
dat seama că singura şansă de a găsi criminalul care o ucisese 
pe Ellen era el. Este dedicat trup şi suflet. Adăugă cu gravitate: 
Implicarea este importantă. 

— La fel şi onestitatea. De câte ori te-a minţit? 

— Numai o sigură dată. Este cinstit în felul lui. 

Ea clătină din cap. 

— Nu înţeleg felul acesta de onestitate. Este ori aşa, ori 
aşa. 

— Alb sau negru? Mă tem că Trevor se află în mod clar 
în zona gri. Dar asta este mult mai bine decât dacă ar fi cu 
totul negru, nu? Un bărbat cu calităţile sale ar putea fi un 
ticălos de excepție. Probabil că este o tentaţie foarte puter- 
nică pentru el. 

— Mi-a spus cât de mult îi plac banii. 

El o aprobă. 

— Aşa spune mereu. 

— Şi nu îl crezi? 

— O, cred că îi plac banii. A crescut în sărăcie şi a trebuit 
să lupte în stilul său propriu. Dar există căi mai simple de a 
face bani când eşti atât de strălucit cum e Trevor. Nu ar trebui 
să trăiască aşa, la limită. Cred că a prins gustul când era 
copil şi, cu timpul, a devenit o obsesie. 

— Din cauza asta este pe urmele lui Aldo? Nu pentru aur, 
doar pentru emoția pe care i-o provoacă acest caz? 

— Nu, cred că este ceva mai personal decât asta. Ţi-a 
spus că el şi Pietro Tatligno au fost mercenari în Columbia? 

Ochii ei se măriră. 

— Nu, mi-a spus doar că era un om de ştiinţă care se 
ocupa de antichități. 

— Şi încă unul strălucit, dar a cam făcut ceva trăsnăi 
înainte să renunțe la viaţa de militar şi să se întoarcă la şcoală. 
Evident, el şi Trevor au devenit prieteni foarte buni, iar Trevor 
a fost cel care l-a dus la Guido Manza. 

— Spui că îl vânează pe Aldo pentru că se simte vinovat? 

— Trevor nu ar recunoaşte asta niciodată. Susţine că vina 
este un sentiment neproductiv, zâmbi Bartlett. Ar putea chiar 
să îţi spună că e pe urmele lui Aldo pentru că l-a tras pe 
sfoară. 

— A zis că Pietro nu merita să moară. 

— Ah, poate că mai are puţin până să spună adevărul, 
scutură el din cap. Este foarte frumos, nu? făcu el privind 
inelul. E un lucru îngrozitor să te foloseşti de frumuseţe pentru 
a provoca teamă. 

— Provoacă frică numai dacă laşi ca asta să se întâmple. 
E doar un simplu inel. 

— Şi ea nu are de gând să lase ca asta să se întâmple, 
spuse Trevor din spatele ei. Să înțeleg că nici măcar Quinn 
nu a reuşit să te convingă să renunți la el. 

— Nu, răspunse ea, întorcându-se şi privindu-l cum se 
apropie. 

Arăta ciudat, neliniştit, şi a fost din nou conştientă de 
energia aceea abia stăpânită pe care o emana cu fiecare 
mişcare. 

— E inelul meu. Şi alegerea e tot a mea. 

— Adevărat, spuse el, oprindu-se în faţa ei. Dar din 
moment ce eu nu sunt la fel de moral ca el, aş putea încerca 
să manipulez în aşa fel împrejurările, încât să fac ca alegerea 
ta să fie alegerea mea. 

— Joe este cinstit, dar nu este nici el departe de a face 
asta. Aşa că poate vă asemănați mai mult decât crezi. 

El se încruntă. 

— Să nu îi spui asta. Nu ar fi deloc flatat. El este direct, 
fără ocolişuri, pe când eu nu sunt nici măcar pe aproape de 
asta. Prefer drumurile mai puţin bătătorite şi cele mai multe 
sunt mai întortocheate decât coada unui şarpe. 

Ea îl aprobă. 

— Întortocheat. Despre asta voiam să vorbesc cu tine. 

— l-am spus că te poate suna şi că o să vii imediat, spuse 
Bartlett. 

— Oricând, răspunse el privind-o direct în ochi. Oriunde. 

Se simți... ciudat. Parcă nu mai avea aer. Îşi mută imediat 
privirea. 

— Uşor de spus. Puteai să fii la un kilometru distanţă. 

El zâmbi. 

— Şi totuşi nu m-ai sunat. Pentri că preferi să-l interoghezi 
pe prietenul meu Bartlett despre mine? 

— Sunt impresionat, zâmbi Bartlett. Ştii că este prima 
oară când admiţi că sunt prietenul tău? Ce încurajator! 

Trevor clătină din cap, resemnat. 

— Îţi dai seama că spune asta serios? Nu i te poți împotrivi. 
Vino, trebuie să te scot din umbra lui, o îndemnă el apucând-o 
de braț. Toată drăgălăşenia şi lumina asta mă fac să par rău, 
prin comparație. 

— N-ar trebui, strigă Bartlett în urma lor. Mi-am dat silința 
să te scot în avantaj. Deşi este destul de dificil. 

— Nu mă îndoiesc. I-ai râs în faţă? întrebă Trevor 
uitându-se spre ea în timp ce coborau aleea. 

— Nu, nu i-aş putea răni sentimentele. 

— Nici măcar să nu te gândeşti! Ai de gând să stai la 
coadă, ca să ajungi soția numărul patru? 

— Nu am venit aici ca să vorbesc despre Bartlett, se opri 
ea şi se întoarse să-l înfrunte. Şi tu ştii asta. De ce încerci să 
mă opreşti să spun ceea ce vreau să spun? 

— Poate mă distrează. Din momentul în care te-am 
cunoscut, totul a fost tensiune, defensivă şi suspiciune. Îmi 
place să te văd aşa. 

— Aşa? 

— Într-un fel... delicat. Nu pun prea mare preț pe vreo 
schimbare de comportament, dar întotdeauna am fost genul 
care să profite de orice răgaz care mi-a fost dat. 

— Nu sunt delicată. Nu pretind că sunt. 

— Cei mai mulți oameni au o latură delicată. Tu le-o arăţi 
pe a ta lui Eve, lui Quinn şi lui Toby. Iar acum, lui Bartlett, 
îşi încreţi el nasul. 

— Asta e cu totul altceva. 

— Şi exact asta e ceea ce spun. Reconfortant. OK, văd că 
devii nerăbdătoare, o opri el ridicând mâna când ea încercă 
să vorbească. Trage când eşti gata. 

— Ai spus că Aldo era un geniu în domeniul computerelor. 
Când eraţi prieteni la cataramă în Herculanum, cât de multe 
ai aflat despre obiceiurile lui de navigare? 

— Navigare pe internet? 

— De care alta? 

— Mai întâi, nu eram prieteni la cataramă. În al doilea 
rând, de ce naiba vrei să ştii? 

— Nu sunt sigură. Ceva nu îmi dă pace, dar nu îmi este 
foarte clar ce anume. Sunt convinsă că nu aţi fost prieteni 
foarte buni, dar eraţi amândoi apropiați într-ale computerelor. 
Aţi avut asta în comun şi aţi fost izolați împreună în tunel. În 
mod sigur ați comunicat, la un anumit nivel. 

— Ce anume încerci să afli? 

Ea ridică din umeri. 

— Toţi au site-uri preferate pe care navighează aproape 
în fiecare zi. Eu una aşa fac. 

— Şi eu la tel, îşi încruntă ei sprâncenele. Vrei să afli care 
sunt site-urile preferate ale lui Aldo? 

— Ştii? 

— Probabil. Aşa cum ai spus, am avut asta în comun şi îi 
admir expertiza. Nu împărţeam informaţii, dar îl priveam 
ocazional. 

— Îţi poţi aminti? 

— Totul s-a întâmplat demult. 

— Dar îţi poţi aminti? 

El bolborost ceva. 

— Toată perioada aia este destul de bine întipărită în 
memoria mea. Ce vrei de la mine? 

— Vreau să faci o listă cu toate site-urile lui preferate. 

— Nu cred că mi le pot aminti pe toate, Jane. 

— Bine, tot ceea ce îți aminteşti. Orice. 

— De ce? 

— Este un punct de plecare. Nu îmi dau seama de unde 
să pornim altfel. Aseară eram în pat şi mă gândeam cum să 
dau de Aldo înainte de a da el de mine. Dar nu ştiu nimic 
despre el. Nu tocmai, făcu ea cu mâna un gest neajutorat. 
Este atât de puțin... Este nebun. Crede că sunt reîncarnarea 
Cirei şi foloseşte computere. Am ales cel mai palpabil lucru 
pe care îl am ca să pot face ceva. 

— Şi ce ai de gând să faci după ce îmi store memoria şi îţi 
dau informaţiile de care ai nevoie? 

— Ți-am spus. Nu sunt încă sigură. 

El îi studie expresia. 

— Poate că nu eşti sigură, dar ai o idee despre ce vei face. 
Aş putea să insist şi să te oblig să îmi spui. 

— Şi te-aş urî dacă ai folosi forţa, iar tu ai avea nevoie de 
al naibii de mult timp pentru a mă face să cooperez în viitorul 
apropiat. 

— Este adevărat, zâmbi el. M-am gândit să încerc să te 
intimidez puţin. Nu-mi place să fiu lăsat în ceaţă, dar voi fi 
răbdător. Ştiu că voi fi primul căruia îi vei spune când totul 
va deveni clar pentru tine. 

— De ce? 

— Pentru că îţi dai seama că te voi ajuta. Nu te voi 
contrazice. Nu voi încerca să te opresc să-ți bagi singură 
gâtul în laţ. Dacă vei avea vreo şansă să-l prinzi, te voi lăsa 
să înfrunți riscurile, spuse el şi făcu o pauză. Chiar dacă asta 
înseamnă să te iau de lângă Eve şi Quinn, departe de scutul 
ăsta protector pe care l-au ridicat în jurul tău. 

Era dezamăgită, spre propria surpriză. De ce? Era exact 
ceea ce aşteptase, din partea lui. 

— Bine. Când poți avea lista pentru mine? 

— Diseară. Este suficient de repede? 


198 


— Va trebui să fie, aprobă ea întorcându-se ca să plece. 
Oricum, voi fi ocupată după-amiaza asta. 

El pufni. 

— Făcând ce anume? 

— Mă duc la mail şi apoi voi mânca o pizza la CiCi. 

— Ce naiba? Şi crezi că vei avea acordul lui Quinn? 

— Nu fără luptă. Dar mă va lăsa să plec, în final. Nu va 
putea rezista tentaţiei de a-l atrage pe Aldo. O voi ruga pe 
Eve să meargă cu mine, iar Joe îl va pune pe Singer să ne 
dea pe cineva să ne supravegheze. 

— Bănuiesc că nu trebuie să ghicesc de ce ai decis că 
trebuie să mergi la cumpărături şi să ignori faptul că 
departamentul ţi-a retras agenţii de pază. 

— Va considera că mall-ul aglomerat este un loc sigur, 
iar un restaurant îmi va oferi posibilitatea de a etala micul 
cadou primit. Ridică mâna în aşa fel încât lumina soarelui 
aprinse o flacără de culoare. Trebuie să mă vadă. Trebuie 
să-l provoc. Trebuie să-l enervez şi să-l fac să se simtă nesigur. 
A ucis douăsprezece femei de care ştim noi şi nu a fost 
niciodată prins. Probabil că asta îl face să se simtă încrezător, 
ca o divinitate, chiar. Crede probabil că tot ce trebuie să facă 
este să aştepte ocazia de a o ciopârţi pe cea cu numărul 
treisprezece, râse ea fără veselie. Dar trebuie să fim siguri că 
numărul treisprezece este numărul lui cu ghinion. Vreau să-l 
prindem pe picior greşit şi să-i tragem preşul de sub picioare. 

— Şi crezi că vei reuşi fluturând inelul ăla? 

— Este un început. Dacă asta nu-l scutură, voi face tot 
posibilul ca măcar să-l irite. 

— Sunt sigur că o vei face, spuse el şi apoi tăcu un 
moment. M-aş distra să te văd în acţiune. E posibil să te 
însoțesc şi eu. 

Ea scutură din cap. 

— Tu ai deja ceva de făcut. Şi nu vreau să mă vadă sub 
supraveghere atât de evidentă. Este mult mai eficient să pară 

că o am doar pe Eve cu mine, pentru a-i arăta cât de puţin 
înseamnă el pentru mine. 

— Nu m-ar vedea. 

— Am crezut că mă vei lăsa să îmi asum propriile riscuri. 

El ridică din umeri. 

— Nu este atât de uşor precum am crezut. Mai lucrez la 
asta. 

— Lucrează mai mult, îi aruncă ea plecând spre casă. 
Rămâi aici. 


Era îmbujorată, strălucitoare, frumoasă. 

ŞI triumfătoare. 

Aldo încerca să îşi reprime furia care ţâşnise înlăuntrul 
lui în timp ce o privea râzând împreună cu Eve Duncan, în 
timp ce traversau parcarea către restaurant. Acum ticăloasa 
gesticula, fiecare mişcare iscând o strălucire a inelului de pe 
mâna ei. 

La fel se întâmplase şi la mall. Strălucea, fiecare trăsătură 
a feţei ei era animată şi atât de vie, de parcă ar fi fost o palmă 
pentru el. ÎI tachina nu numai cu darul lui, dar şi cu prezența 
ei atât de energică. 

Nu-i era frică. Inelul nu însemnase nimic pentru ea. 
Amenințarea pe care ar fi trebuit să o inducă stârnise doar 
râsete. 

Simţea furia ivindu-se şi ţâşnind din el. Cum de 
îndrăznea? Nu vedea că îi venise ceasul ei şi că el era sabia 
care trebuia să străpungă inima ei cea neagră? 

Trebuia să rămână calm. Iar ea va învăţa că totul va fi 
răzbunat în timp. Îi va sfâşia zâmbetul acela de pe faţă. 

Ticăloasa! 

Dar nu putea suporta ideea că ea este atât de dispre- 
țuitoare față de el, că îndrăznise să se poarte cu el de parcă 
nu ar fi avut nicio importanță. Nu putea sta aici şi să o lase 
să facă asta. Trebuia să îi arate cu cine are de-a face. 

— Eşti mulțumită? o întrebă încet Eve pe Jane în timp ce 
conducea maşina pe drumul spre căsuţa de lângă lac. 

— Aşa mă simt, răspunse Jane care se lăsase pe spate în 
scaun şi închisese ochii. Nu mi-am imaginat că a fi vesel 
poate fi aşa de obositor. Sunt frântă. 

— La fel sunt şi eu, spuse Eve sec. Dar sunt obosită de la 
atâta privit discret peste umăr. 

— Foarte discret, deschise Jane ochii şi zâmbi. Mulţumesc 
pentru asta. Nu m-ar fi ajutat deloc faptul că părea că nu-mi 
pasă de Aldo, dacă tu ai fi arătat îngrijorată. 

— Ştiu, o asigură Eve în timp ce parca maşina în fața 
casei. Şi nu am avut de gând să trec prin tot calvarul acesta 
degeaba, preciză ca şi se întoarse ca s-o privească pe Jane. A 
fost în zadar? Crezi că el era acolo, privind? 

Doamne, sper că a fost acolo, gândi Jane obosită. 

— Nu ştiu. De câteva ori am avut senzaţia că... Poate. A 
meritat să încerc. 

— O dată, spuse Eve. Eu şi Joe am fost de acord cu tine, 
dar o să ai de furcă dacă te decizi să faci din asta un punct 
constant în agenda ta. 

Jane aprobă în timp ce ieşea din maşină. 

— Cu siguranţă nu zilnic. 

— Nu este un răspuns tocmai aprobator, zise Eve. Am 
vrut să zic că s-a sfârşit cu... 

Se opri. 

— OK, hai să gândim rezonabil. Dacă vei continua, se va 
transforma în rutină şi ultimul lucru de care ai nevoie este să 
devii previzibilă. Poate fi chiar fatal. 

Jane zâmbi. 

— Sunt de acord. Nu vom deveni previzibile. 

Eve se relaxă. 

— Mă bucur că spui „noi”. Devii un pic prea indepen- 
dentă. Asta ne sperie, pe mine şi pe Joe. 

Jane scutură capul. 

— Ți-am cerut să vii cu mine, nu? Nu vreau să fiu 
independentă, dacă asta înseamnă să te îndepărtez. Am fost 
prea mult singură cât am fost copil. E nasol. 

Eve chicoti. 

— Da, aşa este, o luă ea de braţ şi urcară împreună treptele 
verandei. Dacă o spui atât de delicat. Este nasol de tot. Ce 
apus frumos! zise ea privind spre lac. Nu mă satur niciodată 
de apusuri. Sunt o adevărată mângâiere pentru suflet. 

— Nu şi pentru mine. Am nevoie de mai multă alinare 
decât cea oferită de un apus. Dar tu faci asta destul de bine. 

— Adevărat? o întrebă Eve nesigură. Nu mi-ai arătat 
niciodată că ai avea nevoie de alinare. 

— Pentru că ai fost mereu acolo. Nu a trebuit să faci nimic. 
Deschise uşa. Vrei să te ajut cu cina? 

Eve dădu din cap. 

— Voi face salată şi sandviciuri mai târziu, când va veni 
ŞI Joe. 

— Atunci o să îmi iau computerul şi o să stau pe verandă 
să mai lucrez puțin, îi aruncă ea îndreptându-se prin hol spre 
dormitor. Nu te deranja să îmi pregăteşti ceva. Nu îmi mai 
este foame după pizza aia. Nu am mâncat prea mult din ea, 
dar sunt plină... 


Abia deschise computerul când îi sună telefonul mobil. 

— Târtă! Ticăloaso! Să faci pe grozava şi să te fâţâi ca o 
prostituată! Eşti mândră de tine? Chiar crezi că ai demonstrat 
ceva purtând inelul acela? Nu a însemnat nimic pentru mine. 

Înlemni. 

Aldo. Vorbele lui scuipau furie, urâțenie şi răutate. 

Nu te prăbuşi! Ar fi trebuit să îşi dea seama că este capabil 
să îi afle numărul de telefon. Nu-l lăsa să simtă şocul şi teama. 

— Nu a însemnat nimic nici pentru mine. Doar un fleac. 
De ce să nu-l port? Îmi pare rău că eşti dezamăgit. 

— Este de pe muntele tău, acela care te-a ucis. Îţi 
împrospătează memoria? Sper să te sufoci din cauza lui. 

— Habar n-am despre ce vorbeşti. Şi credeai oare că te 
voi lăsa să mă ţii prizonieră în casa asta? Voi pleca oricând 
vreau. Ştii că am fost complimentată pentru inelul acesta de 
ospătăriţa de la CiCi? I-am spus că mi-a fost dat de un bărbat 
care m-a urmărit peste tot ca un cățeluş rătăcit. Am râs 
împreună. 

— Căţel rătăcit? Putea să simtă furia care vibra în vocea 
lui. Oare nu îţi dai seama cât de puternic sunt? Câte femei cu 
fața respingătoare ca a ta am măcelărit? 

— Nu vreau să ştiu. De ce mă suni acum, Aldo? întrebă 
ea după o clipă de pauză. Nu ai mai făcut-o niciodată înainte. 
Cred că mă minți. Am reuşit să te irit. 

— Nu a însemnat nimic, repetă el. Am decis pur şi simplu 
că nu este niciun motiv să am vreo reţinere în ceea ce te 
priveşte. Poate că va trece ceva mai mult timp până ce îți voi 
lua viața. Luni. Ani. Nu-mi pasă cât va trece, acum că te-am 
găsit. Atâta timp cât te privesc, te păzesc, nu vei putea scăpa 
de mine. Dar merit plăcerea de a mă apropia de tine, de a-ţi 
auzi vocea, de a vedea cum ți se face din ce în ce mai teamă. 
Este dreptul meu. 

— Şi este dreptul meu să închid telefonul. 

— Dar nu o vei face. Vei continua să vorbeşti pentru că 
speri că îți voi spune ceva care să îi conducă pe Trevor şi pe 
Quinn la mine. Şi fiecare cuvânt pe care îl spui tu îmi 
provoacă o explozie de plăcere. 

Repulsia o făcu să se simtă rău. Vorbea serios. Putea să 
îi simtă excitarea febrilă amestecată cu furia din voce. Dar 
avea dreptate, trebuia să profite de această oportunitate. 

— Cine crezi că sunt eu? 

— Nu cred, ştiu. Eşti Cira. Am crezut că te-am îngropat 
în tunelul acela, dar mi-am dat seama pe urmă, după ce am 
ucis femeia din Roma, că erai mult prea puternică încât să 
nu revii la viaţă. Am ştiut că trebuie să te caut până când te 
Voi găsi. 

— Eşti nebun cu acte în regulă. Nu sunt Cira, sunt Jane 
MacGuire. 

— Cu sufletul Cirei. Şi ştii şi tu asta. Altfel, de ce te-ai fi 
ataşat de un sculptor specializat în medicina legală, aşa cum 
este Eve Duncan? Ştiai că voi veni să distrug faţa aia hidoasă 
şi ai vrut să fii sigură că va supravieţui. Ştii de câte ori mă 
trezeam noaptea şi îl vedeam pe tata fixându-te? Nu îmi 
amintesc să mă fi atins pe mine vreodată cu afecțiune, dar 
mângâic bustul acela blestemat de parcă ar fi fost femeia pe 
care o iubea. Am încercat să îl distrug când aveam zece ani 
şi m-a bătut de nu am mai putut merge o săptămână. 

— Ar trebui să îmi pară rău pentru tine? Mai bine te-ar fi 
înecat la naştere. 

— Probabil că şi el a gândit la fel. Am fost doar o povară 
pentru el, după ce ai intrat tu în viața lui. Dar acum o să mă 
răzbun în felul meu. Aşa că încearcă să te bucuri de 
momentele tale de triumf. Stai în casă, înconjurată de toţi 
oamenii ăia pe care i-ai prostit să îţi facă voia. Vei putrezi 
acolo, târfă! 

Închise. 

Nu se putea mişca să închidă telefonul. Se simțea de 
parcă ar fi fost biciuită, bătută. Doamne, sufletul lui era hidos, 
colcăind de ură. Otrava era atotcuprinzătoare şi paralizantă. 

Treci peste asta. Aldo voia să o facă să se simtă slabă şi 
neajutorată. Gândeşte-te la ceea ce a spus şi încearcă să 
găseşti ceva pozitiv în toată urâţenia asta. Se forță să închidă 
telefonul şi se lăsă în balansoar. 

Ceva pozitiv? 

Dumnezeule! 

— Poşta, spuse Trevor, urcând treptele, o oră mai târziu. 
Nu este nimic pentru tine, decât o scrisoare de la... Ce naiba 
se întâmplă cu tine? 

— Sunt bine. 

Ba nu era bine, dar nici nu mai era atât de rău. Nu era 
surprinsă că Trevor observase cât este de tulburată. Se simțea 
de parcă totul era scris în fiecare linie a expresiei ei. Acesta 
era motivul pentru care nu dorise să intre şi să o înfrunte pe 
Eve. Adăugă şovăielnic: 

— Nu a fost o zi uşoară. 

— A fost alegerea ta să fluturi inelul acela blestemat prin 
faţa lui Aldo, îi scrută el chipul. Dar nu mă aşteptam la reacția 
asta. 

— Nici eu, încercă ea să zâmbească. Şi cred că nu ar trebui 
să mă plâng. De fapt cred că micul meu experiment a avut 
un succes deplin. Încercam să îl stârnesc să facă o mişcare şi 
mi-am atins cu siguranță țelul. 

— Ce? 

— Aldo m-a sunat, spuse privind în jos la telefonul pe 
care îl ținea încă în mână. Cam acum o oră. 

— La naiba! Ce a spus? 

— Era furios. Nu îi place că darul lui nu pare să mă 
deranjeze. A fost... urât, îşi umezi ea buzele. A bolborosit 
ceva despre sufletul Cirei pe care îl port eu şi despre cât 
urăşte el... Doamne, îmi urăşte fața! Este într-un fel de 

misiune: să scape lumea asta de ea. Aveai dreptate, în toate 
crimele alea, ucidea chipul ei. 

— Dar nu a sunat niciodată vreuna dintre victime ca să 
stea la taifas, spuse el înverşunat. Şi nici nu a irosit fleacuri 
drăguţe pe ele. 

— Niciuna dintre ele nu îl enerva aşa de tare. Am stat 
aici, încercând să scot ceva constructiv din asta, dar este 
dificil. Un singur lucru ştiu: mă va suna din nou. Crede că 
este pur şi simplu premiul lui. Partea proastă: a spus că ar 
putea aştepta mult timp, că nu se grăbeşte să mă omoare. 
Vrea să mă înfrângă. Să mă facă să îmi fie frică. Ei bine, eu 
mă grăbesc, spuse ea strângând din pumni. Nu mai pot 
suporta mult situația asta. 

— Am făcut un progres astăzi. Te-a sunat. 

— Nu e suficient. Tot ce a spus este real. Va aştepta până 
când va stoarce orice picătură de plăcere din situaţia asta, 
strânse ea din buze. A fost... scârbos. Nu am atins niciodată 
ceva atât de urât. M-a făcut să-mi fie... teamă. Nu pot să las 
asta să se întâmple din nou. 

— Putem să îi cerem lui Quinn să verifice convorbirile 
telefonice şi să încerce să îl intercepteze. 

Ea dădu din cap. 

— M-am gândit deja la asta. Dar mă îndoiesc că ar fi 
sunat dacă nu ar fi ştiut că este în siguranță. 

— Vom încerca altceva. 

— Sigur, făcu ea ridicându-se din balansoar. Vom face tot 
ce putem face. Voi vorbi cu Joe şi Eve în seara asta, mai 
târziu. 

— Nu acum? 

— Nu vreau să mă vadă aşa... nu acum. 

Vorbind cu Trevor, reuşise să micşoreze frica bolnavă 
pe care i-o stârnise Aldo, dar trebuia să meargă mai departe, 
să treacă pentru o vreme, peste amintirea acelui telefon. 
Privirea ei se opri pe plicul pe care el îl avea încă în mână. 

— Spuneai că ai o scrisoare? 

El rămase tăcut un moment şi zâmbi slab. 

— Da, este de la Harvard. Ai concurat pentru o bursă 
acolo? 

O lăsa să se îndepărteze de subiect, realiză ea cu uşurare. 

— Da, am concurat pentru o bursă de urgenţă, spuse ea. 
Poate că am fost acceptată. Ar fi drăguţ. 

Luă plicul, dar, fără să îl deschidă, îl aşeză pe balansoar. 

— Entuziasmul tău este uimitor. 

— Nu sunt sigură că vreau să merg la o şcoală gen Ivy 
League. Dar Joe a fost acolo şi lui i-a plăcut. Unde este lista 
pentru mine? 

El băgă mâna în buzunar şi scoase o bucată de hârtie. 

— Asta este tot ce-mi amintesc şi e posibil să nu mai 
frecventeze site-rile astea. 

— Sau poate că da, făcu ea uitându-se pe listă. Două din 
ele sunt site-uri italiene. Un ziar englezesc... 

— A fost la Oxford doi ani. Îi plăcea să păstreze legătura. 

— lar ăsta este din Florenţa, La Nazione. Este tot un ziar? 

— A crescut acolo. Cei mai mulţi oameni mai păstrează o 
legătură cu locurile natale. A mai fost şi pe site-ul unui alt 
ziar din Roma, Corriere della Sera. 

Ea îi arătă un alt site. 

— Dar ăsta? 

— Archaeology Journal? Este un periodic săptămânal şi, 
practic, biblia arheologiei din zilele moderne. 

— Dar el a fost actor. Arheolog a fost tatăl lui. Probabil 
că sare peste site-ul acesta acum. S 

— Nu, sunt destul de multe articole despre Pompei şi 
despre Herculanum. Are un interes întemeiat. 

Trecu la alt site. 

— Acesta este tot în Roma. Alt ziar? 

El zâmbi. 

— Nu, e unul dintre cele mai cunoscute site-uri 
pornografice italiene. Foarte explicit, foarte pervers. Poţi să 
fii sigură că, din când în când, încă îl mai vizitează. 

— Ce fel de perversiuni? 

— Şi eu am fost curios când l-am văzut accesând site-ul, 
aşa că l-am verificat. Sunt specializaţi în sado-masochism şi 
necrofilie. 

— Violarea cadavrelor? se înfioră ea. Cumplit! 

— Şi asta mi-a confirmat sentimentul că Aldo nu este un 
tip drăguţ. 

— Ai spus că nu a violat niciuna dintre victime, după 
primele femei ucise la Roma. 

— Asta nu înseamnă că nu este interesat de sex. Poate că 
nu le-a considerat demne. Sau poate că acum este excitat 
doar de actul de a ucide. 

Ea îşi umezi buzele. 

— Femeile pe care le-a violat... A fost după sau înainte de 
a le ucide? 

— După. 

— Ce bolnav! 

— Fără îndoială. Mai vrei să ştii şi altceva? 

— Am să te anunț, îl asigură ea abătută, în timp ce revenea 
la listă. Poate că voi reuşi să îmi dau seama de rest. Pot să 
merg pe unul din site-uri şi să încerc o traducere mai 
amănunțită. 

— Asta înseamnă că sunt concediat? 

— Deocamdată. 

— Şi că mi se va permite să ştiu ce naiba ai de gând cu 
asta? 

Ea ridică privirea. 

— O, da. Voi avea nevoie de tine. 

— Mă simt măgulit, făcu el şi se întoarse să plece. Nu-mi 
vine să cred că admiţi că ai nevoie de mai mulți oameni. 

— Nu. 

— Poţi să îmi spui aproximativ cam când? 

Ea dădu din cap. 

— Trebuie să mă gândesc la asta şi să fac ceva cercetări. 

— Şi mai trebuie să îţi revii cât de cât de pe urma atacului 
verbal al lui Aldo. 

— Deja mi-am revenit. Era adevărat, slavă Domnului. 
Faptul că fusese distrasă diluase impactul emoţional al 
veninului împroşcat de Aldo. În fond, continuă ea, telefonul 
lui reprezintă mai degrabă o victorie. Şi clarifică atitudinea 
şi intențiile sale. 

— Şi mai clarifică şi atitudinea ta, reconsolidând deter- 
minarea de a te mişca cu viteza fulgerului, aş adăuga eu. 

— Nu a fost nevoie de prea multă reconsolidare. 

— Nu, eşti cu toate pânzele sus, ridică el din sprâncene. 
Abia aştept să văd unde o să ajungi. 

— Şi eu la fel, spuse ea dur. Sper doar să nu fie un drum 
închis. 
` — Există întotdeauna o cale înapoi, care te duce pe drumul 
cel bun. 

Căldură. Niciun pic de aer. 

Alergare. Cădere de stânci. Durere. 

— Nu vreau să merg înapoi, strânse ea din buze. Trebuie 
să merg drept înainte şi să-l strivesc pe ticălos, dacă îmi va 
leşi în cale. 

El scoase un fluierat uşor. 

— Optez şi eu pentru asta. Şi o să fac rost de un buldozer. 
Doar să-mi spui când, completă el coborând treptele. 

Ea nu răspunse, şi îşi aplecă din nou privirea pe listă. 


Trevor clătină din cap cu tristeţe, în timp ce se îndrepta 
spre Bartlett. Era atât de concentrată. Probabil că emoția 
pricinuită de telefonul primit de la Aldo fusese atât de 

puternică, încât uitase deja de Trevor. Nu era tocmai bine 
pentru orgoliul unui bărbat. 

La naiba. În relaţia cu Jane, nu putea aplica niciuna dintre 
regulile obişnuite între femei şi bărbaţi. 

Ar fi mai bine să nu o facă. 

— Este tulburată, spuse Bartlett fixând-o pe Jane. Arată 
de parcă i-ai fi făcut un cadou. 

— E un fel de-a spune. Nu o cutie de ciocolată sau un 
buchet de flori, ci o listă cu web site-urile lui Aldo. 

— Înţeleg, bombăni Bartlett cu gravitate. Mult mai 
valoroasă decât o cutie cu ciocolată, iar ea nu este fata care 
să aprecieze dulcegăriile. 

— Poate că nu a avut ocazia să le încerce. 

Capul ei era aplecat asupra listei şi putea să îi observe 
tensiunea, încordarea, curbura elegantă a corpului în timp ce 
se întindea către computer. Făcea totul cu o graţie atât de 
naturală, dar de care era complet inconştientă, încât era o 
plăcere să o priveşti. Era tinereţe fără stângăcia tinereții. 
Graţie şi foc. Ardea ca o lumânare în... 

— Nu, Trevor. 

Se uită spre Bartlett. 

— Ce ? 

Bartlett dădea din cap, cu o expresie chinuită. 

— E prea tânără. 

— Crezi că nu ştiu asta? protestă el încercând să îşi smulgă 
privirea de la ea, dar, Doamne, ce greu era. Nu e nicio 
problemă dacă mă uit. 

- Ba s-ar putea să fie. Nu e o statuie şi nu e nici Cira. 

— Nu? strânse el din buze. Spune-i asta lui Aldo. 

— Îți spun ţie, fremătă Bartlett. Şi nu ar trebui să ţi-o 
spun eu. Ai putea s-o răneşti. 

Zâmbi indiferent. 

— Ea n-ar recunoaşte asta. Ar spune că e mult mai sigur 
că ea mă va răni pe mine. : 

— Dar tu ştii că nu este adevărat. Experienţa contează, 
iar ea are şaptesprezece ani. 

Se întoarse. 

— De ce vorbim despre asta? Ţi-am spus că nu am de 
gând să fac altceva decât să mă uit. 

— Sper! 

— Fii sigur! îi aruncă el coborând pe cărare. Am să revin 
să te schimb într-o oră. Jane şi-a petrecut toată după-amiaza 
tachinându-l pe Aldo, iar el este acum al naibii de furios. 
Vrea să fiu aproape dacă se decide să acționeze. 

-ai urmărit toată seara. Mă simt ca o insectă sub 

microscop. Se întâmplă ceva? o întrebă Eve 

îndepărtându-se de chipul de pe piedestal şi uitându-se la 
Jane. Eşti încă supărată din cauza telefonului lui Aldo? 

— Puțin, se strâmbă ea. Îţi vine să crezi că îmi va rămâne 
fixat în memorie? 

— Asta e de la sine înţeles. M-a îngrijorat foarte tare ceea 
ce mi-ai povestit. 

— Dar vei reuşi să uiţi odată ce te vei cufunda în muncă. 
Asta este o binecuvântare, nu? 

E Munca e un mare vraci, se încruntă Eve. Ţi-ai făcut 
griji că mă vei împiedica în munca la reconstrucția asta? 

Jane dădu din cap. 

» — Mă întrebam dacă mai ai mult până termini. 

— Mâine. Poate aş fi terminat-o astăzi, dacă nu te-ai fi 
decis să mă târăşti la mall în după-amiaza asta. 

— N-ai protestat. 

____—Şi nu aş face-o nici acum. Să rămâi în viaţă este mai 
important decât să ajut la identificarea bietei fete ucise. 

— Cum îi spui? 

— Lucy, răspunse ea în timp ce mâinile i se plimbară 
peste craniu, măsurând cu grijă spaţiul dintre ochi. Poliţia 
din Chicago spune că ar putea fi un copil care a fost dat 
dispărut în urmă cu aproape cincisprezece ani. Probabil că 
părinţii ei au trecut printr-un adevărat iad. 


212 


— Ca şi tine. 

Eve nu negă. 

— Măcar eu pot încerca să le dau înapoi altor părinți copiii 
lor. Bănuiesc că e şi asta o formă de rezolvare. 

— Prostii. E foarte nobil ce faci, dar asta nu te împiedică 
să suferi. 

— Nu, zâmbi Eve slab. Pot să te întreb de ce eşti atât de 
interesată de munca mea astăzi? 

— Sunt întotdeauna interesată. Este înfiorător, dar este o 
parte din tine. 

- Partea înfiorătoare! 

— Tu ai spus-o, zâmbi Jane. Eu nu aş fi îndrăznit. Deci, 
Lucy se va întoarce la Chicago mâine? 

— Probabil, ridică Eve din sprâncene. Este atât de 
important să fie gata repede? 

— Poate. Am tot stat aici şi m-am gândit..., spuse ea 
privind fix şi meditativ spre craniu. Cum... o simți? 

— Când îi ating faţa? Se gândi o clipă. Nu e ceva înfiorător. 
Am făcut asta atâta timp, încât este dificil să descriu senzația. 

— Milă? 

— Da, şi furie, şi tristeţe, continuă Eve atingând cu 
blândeţe obrazul lui Lucy. Şi o nevoie urgentă, profundă, 
de-a o trimite acasă. Să-i trimit acasă a fost întotdeauna foarte 
important pentru mine. Sunt atât de mulţi oameni pierduţi, 
acolo, undeva. 

— Te-am mai auzit spunând asta. Chiar crezi că sufletul 
ei rătăceşte pe undeva şi că doreşte să fie adusă acasă? 

— Nu ştiu. Poate. Dar ştiu că eu o doresc, spuse Eve 
netezind lutul în zona frunţii lui Lucy. Acum mergi în pat şi 
lasă-mă să lucrez, altfel nu o să mai termin niciodată. 

— Bine, se ridică Jane. Eram doar curioasă. 

— Jane. 

Jane se uită la ea peste umăr. 

— De ce acum? întrebă Eve. Nu ai mai fost niciodată atât 
de curioasă în legătură cu munca mea. 

Jane se întoarse cu fața la ea. 

— Nu am mai fost niciodată atât de aproape de 
posibilitatea propriei mele morți. Asta te face obligatoriu să 
te gândeşti la ceca ce te aşteaptă dincolo. 

— În momentul acesta, singurul lucru care te aşteaptă pe 
tine este o viaţă lungă şi fericită. 

— Nu îţi face griji. Nu sunt posomorâtă şi nici pesimistă. 
Nu-mi dau seama de ce gândul ăsta a ieşit tocmai acum la 
iveală. Eram aici, privindu-te şi gândindu-mă la ceva total 
diferit când mi-a trecut prin minte... Cira este unul din cei 
rătăciţi, continuă ea după o scurtă pauză. Nimeni nu pare să 
ştie ce s-a întâmplat cu ea. Probabil că a murit în timpul 
erupției aceleia. 

— Acum două mii de ani, Jane. 

— Oare timpul are vreo importanță? Un om pierdut tot 
pierdut rămâne. 

— Nu, bănuiesc că nu are nicio importanţă. Doar că 
îndepărtează factorul personal, familiar. 

— Nu, nu sunt de acord cu asta. Ridică mâna şi îşi atinse 
propriul obraz, trasând o linie până la tâmple. Cred că ceea 
ce se întâmplă aici este foarte personal. Ea avea faţa mea. 

— Şi te deranjează că a fost una dintre cei rătăciţi? 

— Nu ştiu. Poate că nu s-a rătăcit deloc. Poate că nu a 
fost ucisă. Poate că a trăit şi a ajuns la o sută de ani, 
înconjurată de stră-stră-strănepoți. 

— Este posibil. 

— Mda, dar mă tot întreb dacă nu cumva ai avut dreptate, 
dacă nu cumva sufletele pierdute doresc cu ardoare să se 
întoarcă acasă. Dacă visele pe care le-am avut au însemnat 
felul ei de a-mi spune că vrea să fie găsită şi lăsată să se 
odihnească, în sfârșit? 

— Asta crezi? Trebuie să precizez că este o concluzie 
destul de nerealistă. 

— Pentru că te priveşte, spuse Jeane, apoi tăcu un moment. 
Nu mai sunt sigură de ceea ce este real şi cred că asta ți se 
întâmplă şi ţie. Are la fel de multă logică ca şi când eu aş 
putea simți spiritele, se strâmbă ea. Dar m-ar ajuta dacă aş 
avea puţină îndrumare. Poate că ar trebui să o întrebi pe 
Bonnie ce se întâmplă cu mine. 

— Este o glumă? 

— Nu una prea dură. Ea îți guvernează viaţa şi asta nu mă 
deranjează. M-am gândit doar să o punem la lucru, îi aruncă 
ea în timp ce se îndepărta pe hol. Uită ce ţi-am zis, o să ne 
descurcăm noi şi singure. Dar încearcă să o termini în seara 
asta pe Lucy! 


Deschise calculatorul imediat ce intră în dormitor şi 
accesă site-ul Archaeology Journal. Numai chestii foarte seci. 
Era destul de greu de crezut că un psihopat ca Aldo ar fi 
interesat de aşa ceva. Nu era niciun articol în pagina curentă 
despre Herculanum. 

Se încordă, trase aer în piept şi accesă site-ul porno. Mai 
aruncase o privire pe el mai devreme, dar trebuia să fie 
sigură... După cinci minute trebui să-l părăsească. Oribil. 
Părea imposibil că cineva putea să găsească plăcere în 
asemenea obscenități. Mai bine să uite de el, să meargă la 
site-ul următor. Toate formau o imagine despre Aldo, imagine 
care devenea din ce în ce mai clară cu fiecare minut. 

Termină cu ultimul site de pe lista lui Trevor la 3:42 
dimineaţă. Se lăsă pe spate şi încercă să-şi reprime 
entuziasmul din ce în ce mai mare. Oare va merge? 

În orice caz, era riscant. Succesul ar fi depins de atâţia 
factori, incluzând puterea exclusivă a norocului. 

Ei bine, meritau un pic de noroc, la naiba. 

Apucă telefonul şi începu să formeze numărul. 

Soarele strălucea prin ferestre şi îi scălda pe Eve şi Joe 
într-o lumină clară, în timp ce luau micul dejun. Era cald, 
atât de diferit de lumea întunecată a lui Aldo în care Jane se 
îngropase noaptea trecută. 

Jane rămase un moment uitându-se la ei, ezitând. 
Opreşte-te. Ai decis deja. Acum, acţionează. 

— Bună dimineața, păşi ea spre ei. Joe, nu te-am auzit 
când te-ai întors aseară, comentă ea în timp ce se ducea la 
frigider şi scotea sucul de portocale. Ai venit târziu? 

— Da, răspunse el sorbind din cafea. Dar ar fi trebuit să 
mă auzi. Am văzut lumină sub uşa ta. 

— Am fost ocupată, replică ea şi-şi turnă suc. Cum a ieşit 
Lucy, Eve? 

— Este gata, zâmbi Eve slab. Aşa cum ai ordonat, mică 
domnişoară. 

— Doar ştii că nu aş... 

Se opri când întâlni privirea lui Eve. 

— M-ai prins, nu? 

— Te-am prins. Ce pui la cale? 

— Am vrut să fiu sigură că eşti liber. Duse paharul la 
gură. Voi avea nevoie de tine. Şi de tine, se întoarse ea spre 
Joe. 

— Sunt onorat că nu am fost lăsat pe afară, spuse el aspru. 
Ai de gând să ne spui ceva sau trebuie să ghicim? 

— Aş fi vorbit cu voi mai demult, dar am vrut să fiu 
sigură..., îşi umezi ea buzele. Eram confuză. Lipseau prea 
multe bucăţi şi a trebuit să umplu golurile. Altfel, m-aţi fi 
scos din circuit. Şi nu puteam lăsa să se întâmple aşa ceva. 

— Ce naiba tot spui acolo? 

— Nu putem sta aici, aşteptând ca Aldo să vină după mine. 
M-am gândit că poate există o cale să-l scot în loc deschis. 
Dar, după ce am vorbit cu el, am realizat că trebuie să fie 

ceva destul de puternic ca să îl facă să îşi piardă calmul. Va 
sta şi va aştepta, iar eu nu pot să mai accept asta. Trebuie să 
mergem noi după el. 

— Noi suntem pe urmele lui, spuse Joe tăios. De ce crezi 
că mi-am petrecut optsprezece ore pe zi la secţie? Adunăm 
informaţii, selectăm lucrurile evidente, punem totul în 
balanță. Vom ajunge şi acolo. 

— Şi asta vă înnebuneşte. Nu este modul în care vă place 
să lucraţi, spuse Jane. Şi voi vreţi să mergeţi după el. 

— Este mai sigur aşa. 

— El nu se grăbeşte. Crede că a găsit-o pe Cira şi este 
dispus să aştepte momentul oportun. Ar putea însemna ani 
întregi de joc de-a şoarecele şi pisica. Nu am de gând să îi 
dăruiesc anii mei. Vreau să îi trăiesc la maximum. Cred că 
ştiu o cale să îl aduc la lumină, dacă mă vei ajuta, se întoarse 
ea spre Eve. 

— Cum? 

Cel puţin o ascultau. Se îndreptă spre uşa din față. 

— Aşteaptă un moment. L-am sunat pe Trevor noaptea 
trecută şi i-am spus să vină, arătă ea spre Trevor, care stătea 
afară, vorbind cu Bartlett. Vom avea nevoie de el. 

— I-ai spus lui Trevor despre asta înainte să vorbeşti cu 
noi? întrebă Joe. 

Ea clătină din cap. 

— Nu ar fi fost corect. El ştie doar că sunt gata. 

— Gata să ce? întrebă Joe. 

— Uşor, spuse Eve încet. Ascult-o, Joe. Încearcă să ne 
spună. 

— Ar putea funcţiona, zise Jane. Ştiu că ar putea funcţiona. 

Se întoarse spre Trevor, care tocmai intrase în cameră. 

— Spune-i lui Joe că nu am conspirat pe la spatele lui. 

Trevor ridică din umeri. 

— Am venit pentru că am fost citat prin răvaş regal. I-am 
dat lista şi pe urmă m-a trimis la plimbare. 

— Ce listă? 

Trevor dădu din cap spre Jane. 

— Te las pe tine. 

— Aldo este un împătimit al calculatoarelor. Este singura 
lui pasiune, în afară de actorie. Trevor mi-a dat lista cu 
site-urile pe care Aldo le frecventa cel mai mult. 

— Dă-mi-o. 

— Ți-o voi da. După ce termin. Dar cea mai copleşitoare 
pasiune a lui Aldo este dorința de a se răzbuna pe Cira, 
continuă Jane întorcându-se spre Eve. 

— Vrei să spui, pe toate femeile care seamănă cu ea. 

— În mintea lui este vorba tot de Cira. 

— Și? 

— Dacă ar avea şansa de a se răzbuna pe adevărata Cira? 

Eve se încruntă. 

— Ce? 

— La Pompei şi Herculanum, alături de schelete, s-au 
găsit şi trupuri aproape perfect păstrate. Dacă ar afla că a 
fost descoperită în adâncuri şi o anticameră a teatrului de la 
Herculanum şi că în ea a fost găsit scheletul unei femei care 
a fost ucisă în ziua erupției? 

— Cira? 

Trevor lăsă să îi scape un fluierat. 

— La naiba. 

— Trevor, ai spus că Julius comandase artiştilor vremii 
să analizeze statui ale Cirei. Ţinând cont de faptul că era 
destul de renumită, nu ar fi tocmai imposibil de crezut ca 
una dintre ele să fi fost găsită în anticamera teatrului în care 
a murit. Nu crezi că menţiunea unei statui ar stârni imediat 
interesul lui Aldo? 

— Cu siguranţă. 

— Desigur, nu putem anunța descoperirea chiar acum. 
Va trebui să strecurăm informaţia în aşa fel încât să fim siguri 
că va fi credibilă. 

— Cum? întrebă Eve. 

— Folosind site-urile pe care i le-am furnizat eu, spuse 
Trevor. Trei dintre ele erau ziare. Cred că face aluzie la 
posibilitatea de a manipula puţin conţinutul. 

— Iar tu eşti aşa de bun la asta, spuse Joe sarcastic. 

— Ar putea avea nevoie de ajutorul tău, îi spuse Jane lui 
Joe. Nu vrem să fie prins şi să apară o dezminţire. Dacă ai 
putea vorbi cu poliția locală să preîntâmpine orice protest al 
publicaţiei, am fi în siguranţă. 

— Dar de ce ar pleca după oasele unei femei moarte când 
ar putea veni după tine? întrebă Eve. 

— A distrus o efigie a ei încă înainte de a începe să ucidă 
toate femeile acelea. Mi-a spus că a crezut că a distrus-o 
când a aruncat în aer tunelul. Dar a trăit mult prea multă 
vreme cu imaginea ei. Pentru el este încă în viață. Şi când 
am vorbit cu el, mi-am dat seama de ce, continuă ea după o 
pauză. Este vorba de fața ei. Ori de câte ori vede o față care 
seamănă cu a ei, i se declanşează amintirile şi atunci încep şi 
crimele. Nu suportă nici măcar ideea că i-ar putea vedea fața 
din întâmplare, că mai există undeva în lume. Dacă îi aruncăm 
în față tocmai asta? Dacă am transforma numele Cirei 
într-unul familiar? Dacă nu ar mai putea cumpăra un ziar 
sau nu ar mai putea schimba un canal TV fără să o vadă pe 
Cira? Dacă ar deveni la fel de faimoasă ca Nefertiti? 

— Acesta-i lozul câştigător! murmură Trevor. 

— Sper, se încruntă ea. Iar site-ul lui preferat este unul 
porno, axat în special pe necrofilie. Nu este lipsit de sens să 
ne gândim că ar sări în sus dacă ar avea şansa de a o umili în 
felul acesta. 

Eve se cutremură. 

— Este greu de crezut că... Scutură capul. Ce monstru! 

— Dar trebuie să fim siguri că va fi o tentație pe care să 
nu o poată refuza. 

Jane făcu din nou o pauză. 

— Trebuie să lovim din două direcţii. 

Eve se încordă. 

— Spune mai departe. 

— Trebuie să fiu acolo. Eu şi Cira trebuie să fim împreună. 

— Nu! spuse Joe. 

Eve îi studia expresia. 

— De ce? 

— Pentru că nu sunt sigură că imaginea actuală a Cirei va 
fi mai puternică decât cea a adevăratei Cira. Dar, dacă vom 
fi împreună, va crede că ne poate dobori pe amândouă dintr-o 
singură lovitură. Va putea distruge rămăşiţele Cirei o dată 
pentru totdeauna şi mă va ucide şi pe mine. 

— Şi va considera o ameninţare faptul că Jane va merge 
în locul unde au fost găsite oasele Cirei, spuse Trevor. După 
reconstituire, povestea va lua amploare şi va avea parte de şi 
mai multă publicitate, de mai multe feţe aduse în fața 
publicului. 

— Reconstituire, repetă încet Eve. 

— Nu i-am zis nimic, spuse repede Jane. Doar mi-a 
continuat ideea. 

— Şi acum o urmăresc şi eu, spuse Eve. Elaborat! 

— Tu eşti cheia. Tu eşti ultima ameninţare de a o 
transforma pe Cira într-o imagine universală renumită, dacă 
ai face o reconstituire după schelet. 

— Continuă. 

— De câte ori ai fost chemată să faci o reconstituire a 
unui chip de către guverne străine sau de către muzee? Nu ar 
fi imposibil să ți se bată la uşă pentru a ţi se cere ajutorul la 
verificarea presupusului schelet al Cirei. 

Trevor o aprobă. 

— Şi tu ai fi de acord, luând în considerare faptul că Aldo 
„Va şti că ţi-am spus că Cira l-a inspirat în tot ce a făcut. 

— Şi toţi ştim care este motivaţia ta, Trevor, spuse dur 
Joe. 

— Şi ar trebui să fii fericit că este atât de puternică, spuse 
Trevor. Veţi trece în teritoriul meu şi veţi avea nevoie de tot 
ajutorul pe care îl veți găsi. 

— Teritoriul tău? 

— Arta de a trage pe sfoară, zâmbi Trevor. O înşelăciune 
foarte complicată şi întortocheată. 

— Jar tu abia aştepţi. 

— Te cred! Însă Jane are dreptate, îi spuse el lui Eve, 
totul va gravita în jurul tău. Trebuie să fie o fărâmă de adevăr 
în fiecare minciună pentru a o face credibilă, iar tu eşti 
frântura noastră de adevăr. 

— Ar trebui să mă simt flatată? 

— Crezi că sunt prost? Te cunosc mult prea bine ca să te 
măgulesc. Doar am subliniat cum stau lucrurile. 

Eve tăcu un moment. 

— Crezi că va merge? | 

— Cred că avem o şansă. Ideea lui Jane este să se 
folosească de obsesia lui Aldo. Condiţia este să îi fie 
prezentată în modul cel mai potrivit. 

— Şi asta este treaba ta? 

— Nu îmi vine în minte nimeni mai calificat pentru asta. 

— Nici mie, spuse Jane. De asta eşti aici. 

— Mie îmi sună al naibii de riscant, spuse Joe. 

— Nu îmi pasă cum sună, zise Jane. Nu atâta timp cât ne 
dă şansa de a-l scoate pe Aldo din umbră. 

— Şi, mai exact, ce vom face după ce îi atragem atenţia 
ticălosului? 

Jane dădu din cap. 

— Va trebui să acţionăm după instinct şi să ne descurcăm. 
Dar, indiferent cât de greu va fi să îl păcălim, tot suntem cu 
un pas înainte. Vom avea un avantaj atâta timp cât va crede 

că avem ceea ce îşi doreşte el. O vrea pe Cira şi mă vrea pe 
mine. Va juca pe terenul nostru şi există o şansă să-l prindem 
pe picior greşit, dacă o să-l înnebunim suficient de tare. La 
naiba, nu putea citi expresia lui Joe. Adăugă cu convingere: 
Asta încercai să faci şi tu când l-ai urmărit la Charlotte şi 
Richmond, nu? Numai că asta o să-l lase fără acoperire. Va 
fi o oportunitate pentru noi şi, la sfârşit, va fi cel mai sigur 
pentru mine. 

— Pe naiba. 

— Bine, atunci măcar va pune punct acestui coşmar. Dacă 
nu facem ceva, dansul ăsta cu Aldo ar putea dura ani întregi. 
Se întoarse spre Eve. Ajută-mă. 

Eve se uită lung la ea, apoi clătină încet capul. 

— Nu mă grăbi. Toată ideea asta mă sperie la culme. Am 
nevoie de timp. Vino, Joe, spuse ea ridicându-se. Hai să ne 
plimbăm pe lângă lac şi să vorbim. 

— Eve... 

— An spus că va trebui să aştepţi, clătină Eve din cap 
cu mâhnire. În unele privinţe eşti foarte matură, dar încă ai 
nerăbdarea tinereții. Nimic din ceea ce poţi spune nu mă 
va face să îmi schimb părerea. Joe şi cu mine vom face 
ceea ce credem că este bine. O să vă anunţăm ce-am hotărât, 
spuse ea îndreptându-se spre uşa pe care Joe o ţinea des- 
chisă pentru ea. 

Trevor zâmbi. 

— Doamne, au dreptate. Eşti încă un copil. Sunt în mod 
profund bucuros de revelaţia acestui moment. Aveam nevoie 
de el. 

— De ce? 

— Nimic. Este limpede şi pentru mine. Este un plan bun 
şi vei fi în siguranţă, dacă ne străduim. Aşa că vor ajunge şi 
ei la concluziile noastre. Vino pe verandă, să îi aşteptăm, o 
îndemnă el în timp ce deschidea uşa. 

— Bine, o vom face, spuse Joe când el şi Eve urcară 
treptele o oră mai târziu. Dar nu faci nimic, nu mergi nicăieri 
fără să te consulţi mai întâi cu noi. Este vorba de eforturile 
unei echipe, altfel totul va fi oprit. 

Uşurarea îi străbătu trupul. 

— Nu am de gând să o iau razna de una singură, spuse ea. 
Va fi nevoie de cooperarea noastră, a tuturor. 

— Şi tocmai acesta este motivul pentru care suntem de 
acord să o facem, rosti Eve. Este singurul mod în care putem 
fi siguri că nu o să acţionezi pe cont propriu. 

— Foarte receptiv, murmură Trevor. 

— Ştii că nu aş face asta, zise Jane. 

— Dar nu spui că nu ar fi o posibilitate, dădu Eve din cap. 
Te cunosc. Crezi că nu mi-am dat seama că asta urmează ? 

— Nu aş face-o voit, ridică Jane din umeri. Oricum, este 
o problemă controversată. Cum începem? îl întrebă pe Trevor. 

— Fără grabă, zâmbi el în timp ce Jane îi aruncă o privire 
frustrată. Răbdarea este de aur. 

— Răbdarea este o prostie, se încruntă ea. Şi m-am săturat 
ca toată lumea să creadă că a face totul cu încetinitorul este 
un semn al maturității. 

— Mă aşteptam la asta, chicoti el, apoi se întoarse spre 
Joe şi Eve. Am nevoie de câteva informaţii de la amândoi. 
Am făcut cafea. Haideţi să discutăm cu toții, îi invită el şi 
deschise uşa cu un gest larg. Mi-au venit câteva idei în timp 
ce vă aşteptam. Vreau să începem. Şi poate şi eu sunt puţin 
nerăbdător, completă el privind spre Jane. 

Jane putea vedea asta pe faţa lui. Nerăbdător şi energic, 
şi excitat. Aproape că îl putea ierta pentru că o tratase cu 
superioritate. 

Aproape. 

— Câtă imaturitate din partea ta. 
O luă înaintea lui şi intră în casă. 


Eve nu aşteptă ca Jane să termine de turnat cafeaua, ci 
începu să îl interogheze pe Trevor. 

— Vino. Ce vrei să ştii? 

— Ai vreo legătură cu vreun departament de medicină 
legală din Italia? 

— Nu. Am lucrat pe teme de medicină legală cu o echipă 
din Dublin, dar nicăieri în Europa. 

— Vreun proiect legat de cranii antice? 

— Mi-a fost trimis un craniu egiptean care se presupunea 
a fi al lui Nefertiti. 

— Era al ei ? 

— Medicii au spus că probabil era o rudă, dar mulajul nu 
semăna cu statuia. 

— Dar proiectul acesta îți dă, cât de cât, calificarea 
necesară. Nefertiti... Este foarte bine, murmură Trevor luând 
cana de la Jane. Cine ţi-a cerut ajutorul? Muzeul? Guvernul? 

— Arheologul care s-a ocupat de săpături. Era american 
şi mai participasem la un proiect legat de un craniu găsit 
într-un sit navajo din Arizona. 

— Cum îl cheamă? 

— Ted Carpenter. 

— Unde este acum? 

— Nu am nicio idee. Dar mă îndoiesc să fie la 
Herculanum. 

— Şi eu la fel. Ar fi un noroc prea mare. Însă arheologii 
sunt păsări rare şi sunt destul de legaţi. Poate vei reuşi să îl 
convingi să ia legătura cu unul dintre arheologii care lucrează 
la Herculanum. 

— Şi pe urmă? 

— Micul adevăr în marea noastră minciună? Jane se aşeză 
pe braţul canapelei. 

Trevor aprobă. 

— Aldo este obişnuit să veritice orice poveste care are 
legătură cu Cira. Dacă vom susține că un arheolog a făcut o 
descoperire şi că o invită pe Eve pentru a face o reconstituire, 
va trebui să fim siguri că acesta va confirma povestea. 

— Şi cum vom face acest anunţ? întrebă Joe. 

— Cu grijă. După câteva săptămâni. 

— Câte săptămâni? întrebă Jane. 

— Câte vor fi necesare. 

— Fă o estimare. 

— Trei... poate. Dacă totul se potriveşte. Va trebui să plec 
astăzi la Herculanum, ca să netezesc drumul, se întoarse el 
spre Joe. Sunt o mulţime de probleme care se ascund în micul 
ei scenariu. De exemplu, săpăturile lângă teatru sunt 
controlate de guvernul italian. Pot să mă sprijin pe tine că nu 
intru la închisoare dacă italienii devin prea interesaţi de 
mişcările mele? 

— Mă voi ocupa de asta, zise Joe. Deşi câteva zile în 
închisoare i-ar face numai bine. 

— Dar nu i-ar face bine lui Jane. Vrea ca lucrurile să se 
întâmple cât mai repede. 

— Altceva, întrebă Joe. 

— Voi începe să arunc anunţuri de câte un rând în ziarele 
de pe site-urile favorite ale lui Aldo. 

— Chiar ai de gând să schimbi textele? întrebă Jane. Cum 
poți face asta? 

— Nu este uşor. Va trebui nu doar să sparg parola site-ului, 
ci poate chiar să reformatez pagini întregi. 

— Fără ca redacţia ziarului să ştie? 

— Articolele sunt corectate înainte să fie puse pe site şi 
scanate după ce sunt gata. Dacă aştept cinci sau şase ore 
după ce au fost postate, mai mult ca sigur că nimeni nu va 
observa modificările. În fond, nu schimb nimic, doar adaug. 

Poate se vor prinde, la un moment dat, dar vom avea zile 
bune câştigate. 

— Şi ce se va întâmpla atunci când o vor face? întrebă 
Joe. 

— Atunci totul va depinde de tine, zâmbi Trevor. Să-ţi 
foloseşti influența, forța sau să apelezi la lăcomia lor. La 
naiba, le promitem exclusivitate. 

— Tuturor celor trei ziare? 

— Da. Va fi destul de greu, dar tocmai asta face viața mai 
interesantă. 

— Şi mortală, spuse dur Joe. Asta presupune o moni- 
torizare permanentă, iar noi nu suntem nici măcar siguri că 
mai citeşte ziarele alea. 

— Este nevoie doar de unul. Dacă va vedea un articol 
despre Cira într-un singur ziar, sunt şanse să intre şi pe 
celelalte, ca să verifice, se încruntă el, îngândurat. Dar 
Archaeology Journal este o altă poveste. Nu voi putea să le 
arunc praf în ochi pentru mult timp. Este o publicaţie esoterică 
profesionistă şi le va păsa de reputaţia lor. 

— ŞI ce ai de gând să faci? Să îi sari? 

Scutură din cap. 

— Avem nevoie de ei. Ar fi un semnal dacă tocmai ei ar 
ignora o descoperire ca asta. O să mă gândesc la ceva, ridică 
el din umeri, lăsând jos cana. Şi ar fi bine să mă apuc de 
ziare chiar acum. 

— Cum? întrebă Jane. 

— Voi începe cu cele două ziare italiene. Asta este cea 
mai logică evoluţie. Doar un paragraf mic în secțiunea Ştiinţă. 
Primul va fi un anunţ despre noua descoperire, dar fără detalii. 
Ceva banal. Următorul va menţiona teatrul şi faptul că 
scheletul este al unei femei. Vom face pauză câteva zile şi pe 
urmă vom mai da ceva detalii, inclusiv despre descoperirea 
unei statui în anticameră. 

— Tachinare? întrebă Eve. 
El aprobă. 

— Dacă îmi iese cum vreau, fie îşi va smulge părul, fie 
va saliva până la sfârşitul săptămânii. 

— O asemenea descoperire nu ar atrage mai multă atenţie? 

— Nu înainte de a se asigura protejarea săpăturilor din 
sit. Ultimul lucru pe care îl doresc sunt hoți care să bântuie 
şi reporteri să le stea în cale. Aldo va şti asta ca urmare a 
experienţei lui cu tatăl său. 

— Dar ar trebui să fie săpături în zona aia chiar acum. 
Descoperirea unei anticamere în teatru ar fi un lucru foarte 
important. Nu cred că putem face asta. 

— Nu aş putea dacă săpăturile de la teatru nu ar fi ceea 
ce sunt. Sunt tunele în toată zona aia. Erau forma incipientă 
de acces pentru a ajunge în inima scenei şi la scaunele 
teatrului. Unele deja au fost descoperite de arheologi de-a 
lungul timpului şi sunt deja cartografiate. Altele au fost 
săpate de hoţi, de cei care obişnuiau să fure artefacte din 
teatru. Nu ar fi deloc neobişnuit ca o anticameră să fie 
descoperită într-un tunel făcut de vreun hoţ, tunel ignorat 
până acum. Dar avem nevoie de cineva care să autentifice 
descoperirea şi să ne acopere. 

— Deci vrei să iau legătura cu Ted cât mai repede? 

— Niciodată nu e prea devreme. Fii convingătoare. 

Eve făcu o grimasă. 

— Nu este stilul meu. 

— Atunci fă ceea ce trebuie să faci. Avem nevoie de o 
persoană de contact în zona aia cât mai repede posibil. 

— Ce poveste ar trebui să îi spun? 

— Dacă ţi-e prieten, spune-i adevărul, dar va trebui să 
dai o altă versiune arheologului care va autentifica 
descoperirea. Purul adevăr ar fi prea periculos pentru noi. 

— Ce ar trebui să îi spună Ted? 

Se gândi. 

— Că însuşi Carpenter a găsit scheletul şi statuia într-un 
tunel nordic al oraşului, dar că a făcut greşeala de a nu cere 
permisiunea guvernului italian pentru a săpa. Ca să păstreze 
relațiile bune cu italienii, este dispus să împartă publicitatea 
pentru o parte din profituri. Aldo va presupune că este vorba 
de tunelul lui Precebio, dacă va fi o scurgere de informații. 
Asta ar trebui să aibă sens. Se îndreptă spre uşă. Voi pleca 
spre Italia în seara asta. O să vă ţin la curent cu fiecare text 
introdus, Quinn. 

— Cât de drăguţ, spuse Joe. Urăsc să lucrez în întuneric. 
Deşi pot vedea şi cum ai profita tu de asta. 

— O altă înțepătură! îi zâmbi Trevor peste umăr. Ar putea 
să mă deranjeze, dacă nu aş şti că şi tu abia aştepţi să faci 
asta la fel de mult ca şi mine. Niciunul dintre noi n-ar avea 
prea mari şanse dacă s-ar învârti fără noimă. Aşa că vom 
lucra toți la viteză maximă ca să te ducem la Herculanum, se 
întoarse el spre Jane. Aşa că, relaxează-te. Bine? 

— Nu. Nu este bine. Eu ce ar trebui să fac? 

— Tu deja ai făcut. Este planul tău. Noi doar îl punem în 
aplicare. 

Ea dădu din cap. 

— Bine, dacă vrei să faci ceva, du-te la mall şi tachinează-l 
pe Aldo din nou. Asta îi va ocupa în permanenţă mintea, 
până când reuşesc să postez ceva pe site-uri. 

— Nu, spuse ferm Eve. 

— Doar puţin. Pun pariu că, imediat ce va citi primele 
articole în ziare, nu va mai face alte mişcări în direcţia ei. Va 
fi confuz şi nesigur cu privire la viitoarele lui acţiuni. 

— Poate, spuse Eve. Este suficient de grav că o ducem la 
Herculanum şi că o punem în bătaia focului. 

— Nu o punem în bătaia focului. Vom găsi o cale să fie în 
siguranţă. Asta este treaba mea. Este unul din motivele pentru 

care plec imediat în Italia. Treaba ta este să ai grijă să fie în 
siguranță până când vei primi invitația să faci vraja ta voodoo. 
Cu cât mai repede îl determini pe arheologul tău să sune, cu 
atât mai repede putem începe să ne mişcăm, îi mai aruncă el 
în timp ce cobora deja treptele. 

— Nu m-a întrebat nimeni dacă vreau să mă mai duc la 
nenorocitul acela de mall, rosti Jane. Nu sunt un copil care 
să fie ținut ocupat cu banalități pentru că nu are voie să facă 
nimic important. Nu am de gând să-l tachinez pe Aldo, 
Trevor, îl înfruntă ea făcând un pas în față. Ar fi crimă Curată. 
Este mai bine să fim subtili. Vrem să se concentreze asupra 
Cirei, nu asupra mea. Aşa că voi sta aici şi mă voi plictisi de 
moarte. Dar ar fi bine să nu dureze mai mult de trei săptămâni. 

El ridică degetele la tâmplă şi salută. 

— Da, da. Te-am auzit perfect. 

— Şi poţi să mă suni să îmi spui ce se întâmplă. 

— Va fi plăcerea mea, zâmbi el. În fiecare seară. Promit. 

— Ar fi bine să-ți ţii promisiunea. 

— Aşa voi face, spuse el, îndepărtându-se deja pe alee. 
Doar nu o să mă lipsesc de sunetul vocii tale ocărându-mă... 


— Merg cu tine? întrebă Bartlett în timp ce îl privea pe 
Trevor aruncându-şi valiza în maşina închiriată. Nu vorbesc 
italiana, dar mi-am dat seama că nu are prea mare importanță 
dacă vrei să comunici. Întotdeauna m-am priceput să mă fac 
înțeles. 

— Sunt sigur de asta, spuse Trevor şi se urcă în maşină. 
Nu, nu vii. Dacă o să-mi dau seama că nu pot fără tine, o 
să-ți dau un telefon. Dar am nevoie de tine aici, ca să ţii un 
ochi asupra lui Jane. 

— Quinn va face asta. 

— Dar el nu mă va suna să-mi spună dacă ceva pare 
suspect. Va încerca să se ocupe singur de problemă. 

Bartlett se gândi. 

— Ai dreptate. Poate chiar ai nevoie de mine aici, suspină 
el. Dar tot cred că ar fi mult mai palpitant să merg cu tine. 
Trebuie să admit că viaţa este mult mai excitantă cu tine în 
preajmă. 

— Şi de câte ori mi-ai spus cât de fericit ai fi dacă ai 
scăpa de mine şi dacă ţi-ai recăpăta viaţa aceea a ta, confor- 
tabilă şi lipsită de evenimente? 

— Poate că am fost corupt. Of, sper că nu. 

Bartlett se dădu un pas înapoi când Trevor porni maşina. 

— O să folosesc perioada asta pentru a contempla şi evalua 
efectul pe care îl ai asupra mea. Între timp, poți fi sigur că 
Jane e în siguranță, atât cât pot să i-o asigur eu. Ai grijă. 

— Tu ai grijă. Nu face nicio nebunie, continuă Trevor 
după o pauză. Dacă vezi ceva suspect, sună-l pe Quinn. 

— Sigur. Văd şi raportez. Sunt mult prea valoros ca să fiu 
sacrificat, spuse el întorcându-se spre casă. Şi la fel eşti şi 
tu. Cred că e de datoria ta să fii precaut. 

— E de datoria mea? Doamne, ce expresie demodată. 

— Sunt demodat. Este parte a farmecului meu. Şi ţi-aş 
mulțumi dacă nu ai mai face glume pe seama mea. 

— Nici măcar nu mă gândesc, îi asigură el, apăsând 
acceleraţia şi pornind la drum. Armata ta de femei ar veni 
după mine cu satârul. 

N: este aici, şopti Jane, cu privirea lipită pe ecranul 
calculatorului, umărind La Nazione. Nici un singur 
cuvânt. 

— Au trecut doar două zile, spuse Eve. Nu ştiu ce 
înseamnă să spargi codul unui website, dar cred că îţi ia mai 
mult de atât. 

— Atunci de ce nu a sunat să ne spună că are probleme? 
A spus că munca de pregătire va dura numai trei săptămâni. 

— Că va încerca. Cred că tu eşti cea care a bătut în cuie 
termenul acesta. 

Se strâmbă. 

— Asta am făcut, nu? Am vrut să-l grăbesc puțin. 

— Părerea mea este că nu avea nevoie să fie împins. Când 
a plecat de aici, avea toate pânzele sus. 

— Numai să nu fi încetinit fără să... Uite-l! Se aplecă 
înainte, cu corpul tensionat de nelinişte. Doar un articol micuţ, 
la sfârşitul paginii a cincea. 

— Unde? întrebă Eve şi traversă camera ca să se uite peste 
umărul ei. Este doar de patru rânduri. 

— Este aşa cum trebuie. Suficient ca să atragă atenţia şi 
curiozitatea lui Aldo şi nu destul pentru a fi ostentativ. Dacă 
ar mai fi adăugat altceva, ar fi fost suspect, continuă Jane 
ieşind de pe site-ul din Florenţa şi intrând pe ziarul de la 
Roma. 

— Sunt sigură că ar aprecia aprobarea ta. 

— Nu i-ar păsa nici cât negru sub unghie, comentă Jane 
în timp ce analiza articolele. Dar este deştept, nu? Sunt sigură 
că a fost foarte greu... Uite, zâmbi ea. Are caractere AP pentru 
a părea că este luat de pe site-ul Times de la Londra. 

După zece minute îşi ridică fruntea cu dezamăgire. 

— Nimic. 

— Lasă-l în pace. Două din trei nu este deloc rău. 

— Cred că nu, făcu ea lăsându-se pe spate pe canapea. 
Cel puţin face progrese. Ai reuşit ceva cu Ted Carpenter? 

— Este în Guyana. I-am lăsat un mesaj ieri. Încă nu m-a 
sunat. Voi mai încerca mai târziu. Clătină din cap, în timp ce 
Jane dădea să vorbească. Mai târziu, repetă ea. Mă ocup eu 
de asta, Jane. 

— Îmi pare rău. Nu am vrut să te calc pe bătături. Buzele 
i se subțiară. Problema mea este că nu mi se dă voie să fac 
nimic singură. Mă înnebuneşte şi mă face să vreau să acţionez 
de capul meu. 

Se ridică şi se duse pe verandă cu Toby lângă picioare. 

~ Mă duc să iau puţin aer. Să îmi spui dacă reuşeşti ceva. 

— Aşa o să fac. Bine, la naiba, îl sun imediat, făcu Eve 
resemnată. 

Un surâs radios lumină faţa lui Jane. 

— Mulţumesc. 

— Cu plăcere. Dar să nu îndrăzneşti să crezi că ai reuşit 
să mă manipulezi. 

Jane dădu din cap. 

— Niciodată. 

Uşa se trânti în spatele ei şi ea sări treptele. În sfârşit, 
lucrurile începeau să se întâmple. Nu destul de repede, dar 
mişcarea şi acțiunea erau cele care îi dădeau speranță. Ar fi 
mai fericită dacă ar participa şi ea, dar putea aştepta. 

Poate. 


232 


— Ai vorbit cu Trevor? o întrebă Bartlett de pe alee. 

— Nu, tu ai vorbit? 

Bartlett dădu din cap. 

— Nici nu mă aşteptam. Când se pune în mişcare, este ca 
un uragan. Îi este uşor să uite de mine. 

— Atunci de ce ai crezut că m-ar fi sunat? 

— Pentru că la tine se gândeşte tot timpul. Niciodată nu 
uiţi ceva ce te însoţeşte mereu. 

Jane se strâmbă. 

— Se gândeşte la Aldo, nu la mine. 

Bartlett zâmbi. 

— Poate că ai dreptate. M-am mai înşelat şi altă dată, 
comentă el înaintând pe cărare. Dar să îmi spui dacă sună, 
bine? 

Dacă va suna, gândi Jane îmbufnată. Îi promisese că'o 
va suna în fiecare noapte şi deja îşi încălcase promisiunea. 
Bine, fusese ocupat şi munca lui dăduse roade. Dar o 
promisiune este promisiune, iar ea se simţea ciudat de 
singură. Nu-şi dăduse seama cât de mult se obişnuise cu 
imaginea lui mişcându-se prin jur, aducându-i corespondența 
seara, făcându-i cu mâna uneori, când vorbea cu Singer sau 
cu Joe. Devenise o parte din ritmul vieţii ei şi ritmul fusese 
acum rupt. 

Şi era un lucru bun. Nu avea nevoie de ritmuri care să 
conțină forțe schimbătoare ca Trevor. Recunoştea, corpul ei 
părea să răspundă când el intra în cadru. Nu era proastă. Ştia 
că era doar atracție sexuală, dar era nouă pentru ea şi nu ştia 
cum să reacționeze. Era o forță mult prea perturbatoare. 

Dar o parte a fiinţei sale iubea perturbarea. Conflictul 
era o provocare şi era similar sentimentului pe care l-a avut 
când l-a dresat pe Toby. Fiecare moment era o aventură, plină 
de râsete şi catastrofe minore. Se surprinse zâmbind. Trevor 
nu ar fi fost flatat de comparaţia cu câinele şi în mod clar nu 

ar fi tolerat niciun fel de dresaj. Nu că ea ar vrea să se apropie 
de el atât de mult, încât să... 

Telefonul sună chiar în clipa aia. 

— Ai văzut articolul? întrebă Trevor. 

Inima ei tresări şi Jane se forță să îşi stăpânească vocea. 

— Da. De ce nu a apărut şi în ziarul englezesc? 

— Doamne, eşti dură, spuse el iritat. Mai dă-mi douăzeci 
şi patru de ore. Trebuie să fiu mult mai atent cu presa 
englezească. Doar dacă nu-l vrei în The Sun. Ei nu au 
probleme, dacă povestea a fost suficient de senzaţională. 

— Aldo citeşte Times, nu The Sun. 

— Am glumit. 

— O! făcu ea. Ai făcut foarte bine, încercă ea un 
compliment slab. 

— E o laudă? 

— Nu vrei laudele mele. 

— Cine spune asta? Îmi place să fiu alintat la fel de mult 
ca oricui altcuiva. Şi pentru că în cazul tău sunt limitat doar 
la modul verbal, aş putea foarte bine să profit. Continuă 
înainte ca ea să-i fi putut răspunde: Am luat-o razna. Uită ce 
am spus. Eve l-a contactat pe Ted Carpenter? 

— Nu încă. Este în Guyana şi nu a sunat-o pe Eve. Tocmai 
îl sună din nou, spuse ea, apoi se întrerupse. Poate că a şi 
terminat. Mă duc în casă să verific. 

— Eşti pe verandă? 

— Da, de ce vrei să ştii? 

— Sunt la mare distanţă, înconjurat de ruine şi de 
speculanți care îşi flutură mărfurile. Este drăguţ să mi te 
imaginez lângă lac. Curată... 

Simţi cum o căldură ciudată, neaşteptată, dar care 
devenea mult prea familiară, o străbate, şi spuse repede: 

— Eve a terminat de vorbit. Vrei să vorbeşti cu ea? 

- Da. 

— Eve, îi dădu Jane telefonul. E Trevor. 

Eve îi aruncă o privire curioasă înainte să vorbească la 
telefon. 

— Tocmai am terminat de vorbit cu Ted. Spune că omul 
cu care trebuie să vorbim este profesorul Herbert Sontag. A 
făcut săpături la Herculanum în ultimii cincisprezece ani şi 
este foarte cunoscut şi respectat de guvernul italian. Are 
propriul regat în miniatură acolo şi este, probabil, singurul 
om care ne poate ajuta cu ceea ce vrem noi să facem. Ted l-a 
întâlnit de câteva ori la diferite conferinţe şi spune că nu se 
pricepe foarte bine la oameni, dar că este foarte bun în ceea 
ce face. A spus că îl sună mâine pe Sontag, că îi va da 
versiunea pe care ai scornit-o şi că îi va cere ajutorul. Nu-mi 
mulțumi prea repede, se încruntă ea. Tonul lui Ted nu părea 
foarte încurajator. Nu era sigur că Sontag ne va acorda timpul 
necesar. Mă va suna imediat ce are veşti de la el, încheie ea 
şi îi dădu înapoi telefonul lui Jane. Ar fi bine să îi spui să se 
gândească la alt plan. Primul este pe teren minat. 

-- Ai auzit-o? îl întrebă Jane pe Trevor. Dar nu avem un 
alt plan. 

— Am câteva idei, dar ar fi bine să-l facem pe acesta să 
meargă. Am investit prea mult timp şi efort în asta. 

Rămase tăcut un moment. 

— Sontag... Am mai auzit numele, dar nu ştiu nimic 
concret despre el. Şi, la naiba, va trebui să dau nume şi locuri 
în articolul viitor. Nu pot folosi numele lui Sontag fără să 
avem încuviințarea lui că ne va susține. Sună-mă imediat ce 
Eve află ceva. 

— Te voi suna. Înţeleg importanţa comunicării în situaţii 
ca asta, îl asigură ea cu grijă. 

— A fost cumva o altă înţepătură? întrebă Trevor. Am 
fost destul de ocupat în ultimele patruzeci şi opt de ore. Nu 
am dormit mai mult de două ore de când am plecat din 
Atlanta. 

— Ce ai făcut, în afară de falsificarea site-urilor? 

— Nu este suficient? Nu, bănuiesc că nu. Ah, în timp ce 
spărgeam site-urile securizate de pe internet, mi-a venit o 
idee despre modul în care îşi găsea Aldo victimele. Foarte 
simplu. Biroul pentru Permise de Conducere. Dosarele lor 
sunt securizate, dar un bun cunoscător al computerelor poate 
intra pe site, iar Aldo este un expert. Ar putea obţine fotografii 
şi adrese fără nicio problemă. 

— Aldo nu a început să mă urmărească decât după ce 
mi-am luat permisul de conducere. 

— S-ar putea să mă înşel, dar cred că ar trebui să îi ceri 
lui Quinn să verifice şi posibilitatea asta. 

— O să îi spun imediat. 

— Poate că e deja târziu, dar este tot ce mi-a trecut prin 
minte. În afară de vânătoarea asta de idei, am mai scotocit 
după locuri în care să-l putem încolți pe Aldo. Trebuie să fie 
un loc la care el crede că poate avea acces şi, în acelaşi timp, 
un loc în care să-i putem întinde o capcană. 

— Ai găsit? 

— Nu încă. Dar mai am timp suficient. Mi-ai dat trei 
săptămâni. 

— Nu, nu ţi-am dat. Am acceptat termenul estimat de 
tine. Cu cât mai repede, cu atât mai bine. 

El râse. 

— Cu alte cuvinte, să nu dorm, să nu mă odihnesc până 
când nu îmi fac treaba. 

— Nu am spus asta. Numai să nu tragi de timp. 

— Voi încerca. Ce ai mai făcut de când am plecat? adăugă 
el după o scurtă pauză. 

— Am desenat, mi-am făcut temele, m-am jucat cu Toby, 
mi-am ieşit din minți de plictiseală. Aceleaşi lucruri pe care 
le tăceam şi când erai aici. 

— Am observat că eşti foarte grijulie să îmi punctezi faptul 
că prezența mea nu are nicio importanţă în programul tău. 

— Poate că are puţină importanţă. Mă irită că tu poţi face 
orice. 

— Sunt vinovat, recunosc! 

— Şi cel puţin tu eşti într-un loc nou şi interesant. Eu nu 
am fost niciodată plecată din Statele Unite. 

— Eşti tânără. Ai tot timpul să faci înconjurul lumii. Iar 
oraşul acesta nu este tocmai fascinant. 

— Tu ai experienţa să judeci şi să compari. Probabil că 
mie mi-ar părea interesant. Vorbeşte-mi despre el. 

— Abia am avut timp să zgârii solul, dar oraşele astea 
turistice sunt cam la fel, până ajungi să sapi în profunzime, 
râse el. La naiba, ce cuvinte. Jur că nu a fost intenționat. 

— Tot vreau să ştiu. 

El rămase un moment tăcut. 

— Pentru că Cira a trăit aici? 

— Este chiar aşa de ciudat că vreau să ştiu despre locul în 
care a trăit şi a murit? 

— Nu mai ciudat decât orice altceva legat de încurcătura 
asta, o asigură el şi făcu din nou pauză. Facem un pact. Tu 
îmi vorbeşti despre visele tale, iar eu îţi descriu oraşul acesta 
până la ultima lui ruină. Poţi să îl vezi prin ochii mei. 

— Voi putea să-l văd cu propriii mei ochi peste trei 
săptămâni. 

— Dar mă îndoiesc de faptul că Quinn îţi va da voie să 
cutreieri oraşul. 

Era adevărat, dar nu avea de gând să cedeze niciun pas 
după ce rezistase tentaţiei din săptămânile trecute. 

— Voi găsi o cale. 

— Bine, m-am gândit să încerc, oftă el. 

Era doar o cacealma. 

— Lasă-mi doar o zi sau două şi te voi umple cu bucuriile 
anticului Herculanum. Poate că asta te va face să te ruşinezi 
şi să fii mai generoasă cu confidenţele tale. 

— Nu va fi aşa. Mintea ei se agita, încercând să nu piardă 
nimic din ceea ce ar fi vrut să îl întrebe. Teatrul. Vreau să 
ştiu totul despre teatrul de la Herculanum. Tot ce am putut 
afla de pe internet este doar că a fost renumit. Nimic despre 
Cira. Cu siguranță trebuie să fie ceva menţionat undeva, dacă 
a fost atât de faimoasă. 

— Au trecut două mii de ani, Jane! 

— Bine, atunci vreau să ştiu cum a trăit, parfumul epocii... 

— Doamne, Doamne, nu sunt un nătărău de istoric şi am 
ceva mai mult de făcut decât să... 

— Atunci fă! Am crezut doar că în timpul tău liber ai 
putea... Lasă! 

El oftă. 

— Nu voi uita. Am să îţi dau ce vrei. Trebuie să mă ierți 
că îl consider pe Aldo o prioritate. 

— Nu te-aş fi iertat dacă ai fi făcut altfel, spuse ea, iar 
mâna i se strânse pe telefon. Crezi că a văzut deja articolele? 

— Depinde cât de des verifică site-urile respective. Din 
cauza asta trebuie să continuăm să transmitem articole, pentru 
a mări intensitatea. Dacă îi va cădea ceva sub ochi, va cerceta 
şi în urmă să vadă dacă mai găseşte şi alte referințe. Dar, la 
naiba, trebuie să avem ceva în Archaeology Journal pentru 
a autentifica povestea. 

— Cât de repede? 

— Săptămâna viitoare ar fi cel mai bine. Săptămâna 
viitoare este chiar necesar. Nu trebuie să fie mare lucru. Doar 
o poveste scurtă şi poate o fotografie a statuii găsite lângă 
schelet. 

— Ce statuie? Asta este tocmai partea cea mai mare a 
minciunii. Nu aveam o statuie a Cirei. 

El tăcu. 

— Am. 

Ea tresări. 

— Ce? | 

— Am cumpărat-o de la colecţionarul englez căruia i-o 
vânduse Aldo. l-am făcut o ofertă pe care nu a putut-o refuza. 

— De ce? 

— Am vrut-o. Oricum, avem o statuie pe care să o folosim 
în articolul din Archaeology Journal, dacă avem nevoie, 
adăugă el grăbit. 

— Sunt surprinsă că eşti dispus să o împrumuți. Nu este 
periculos pentru planurile tale de a găsi aurul? Va atrage şi 
mai multă atenţie asupra Cirei şi a vieții ei. Un articol este 
un lucru, dar lumea este orientată spre vizual şi o fotografie 
provoacă imaginația. Gândeşte-te la toată nebunia creată de 
bustul lui Nefertiti. 

— Îmi asum riscul. Poţi să fii sigură că locul pe care îl 
voi alege pentru imaginea reconstituită a Cirei nu va fi lângă 
tunelul lui Julius Precebio. 

— Asta se înțelege fără a o mai spune. Jane tăcu o clipă, 
apoi întrebă: De ce o vrei? 

— Este a mea, la naiba. Este bustul meu favorit al Cirei şi 
l-am negociat cu Guido ca parte a câştigului meu. Aldo a 
furat-o. Este a mea. 

— Guvernul italian te-ar contrazice. 

— Este a mea, repetă el. Te sun mâine-seară, la miezul 
nopții. 

— Noapte bună. 

Închise telefonul și se uită gânditoare spre lac. Din nou 
Cira. 

L-am vrut. Era al meu. 

— Jane? o strigă Eve. Ai terminat de vorbit? 

— Da, răspunse ea în timp ce se întoarse şi se îndreptă 
spre casă. Dar nu mi-a spus mai mult decât ştiam deja de pe 
site. Este îngrijorat din cauza Archaeology Journal, dar a 
spus că va găsi o soluţie. 

Era al meu. Aldo l-a furat de la mine. 

— Cred că „obsesie” şi nu „dedicare” este cuvântul, 
murmură ea. În orice caz, mă va suna din nou mâine-noapte 
şi poate vom afla mai multe. 


Dahlonega, Georgia 
Două zile mai târziu 


Cira? 

Aldo inspiră adânc atunci când privirea îi căzu pe 
rândurile din ziarul florentin. Erau numai câteva cuvinte, dar 
a fost suficient să îi atragă atenţia şi să îi taie respiraţia. 

Scheletul unei femei, îngropat şi păstrat de secole. 

Inchise ochii şi teama îl străbătu ca un suflu înghețat. 
Cel mai teribil coşmar al lui. 

Dacă era adevărat. Dacă femeia era într-adevăr Cira. 

Dar ar putea fi Cira. Fusese găsit într-o anticameră a 
vechiului teatru. Şi ce altă actriţă mai avea atâtea statui 
ca ea? 

Deschise ochii. Se uită fix la articol. Trebuie să fie sigur. 
Să verifice toate sursele. Începu să treacă de la un site la 
altul. 

Uite-l din nou. La Roma. 

Poate. Nu se entuziasmă prea tare. Articolul acesta se 
referă la zvonuri legate de o descoperire, fără alte detalii. 
Nimic în Archaeology Journal. 

Poate că nu este adevărat. 

Dar, dacă este adevărat, va trebui să înfrunte situaţia. 
Nu era doar un pachet de oase fragile care au aşteptat secole 

în şir să fie lăsate să se odihnească. Însemna că Meduza, 
care pusese la cale uciderea ei, încă se mai învârte în jurul 
tatălui lui. Trebuia să o învingă. Să o folosească. Să o 
umilească. Să o domine. Şi apoi să îi zdrobească oasele şi să 
le transforme în praf, în aşa fel încât nimeni să nu o mai 
poată aduce la viaţă. 

Şi pe urmă să-i ucidă progenitura respingătoare care îl 
înnebunise doar cu câteva zile în urmă. 

Trebuie să rămână calm. Poate aştepta. Avea timp să se 
convingă de faptul că scheletul era cu adevărat al Cirei. Putea 
să studieze, să cerceteze şi să pună toate piesele la locul lor. 
Ar putea fi o capcană. 

Sau ar putea să nu fie dezastrul la care se gândise la 
început. Poate că era soarta care îşi plăteşte datoria. 
Distrugerea definitivă a ticăloasei. 

Şi era datoria care trebuia să-i fie plătită, se gândi cu 
înverşunare. Se şi vedea aplecându-se peste sarcofagul ei, 
uitându-se la ea victorios. Aplecându-se şi atingând-o. Era o 
imagine atât de clară, încât începu să tremure. 

Aşteaptă. Priveşte. Nu este nicio grabă. 

Indiferent ce se întâmpla la Herculanum, o avea încă pe 
cealaltă Cira în Jane MacGuire. 


Jane nu mai aşteptă telefonul lui Trevor. Îl sună în seara 
următoare, la 22:45. 

— Sontag refuză să colaboreze. Carpenter spune că este 
al naibii de plin de el şi că nu se poate compromite acceptând 
asocierea cu o descoperire care nu este a lui. Nu are de gând 
să îşi rişte reputaţia solidă pentru nimic în lume şi amenință 
să îl expună pe Carpenter, dacă va dezvălui descoperirea ca 
fiind a lui. Carpenter crede că nu vrea să îşi împartă micul 
imperiu cu nimeni altcineva care ar putea beneficia de mai 
multă publicitate decât el. 

— La naiba! Poate Eve să-l convingă pe Carpenter să 
mai facă o încercare? 

— Deja a făcut-o. A stat cu el la telefon aproape o oră, dar 
nu a reuşit să obţină nimic. Spune că nu mai poate face nimic 
cu Sontag şi că nu intenționează să mai vorbească cu ticălosul 
acela. Evident, discuţia cu Sontag nu a fost tocmai plăcută. 

— Da, aşa am auzit şi eu. Chiar şi echipa lui crede că este 
un ticălos. Studenții interni trag la sorţi ca să vadă cine trebuie 
să lucreze cu el. 

— Deja ai aflat asta? 

— Doar nu era să aştept cu mâinile încrucişate ca Ted 
Carpenter să ne vină în ajutor, ştiind că există o posibilitate 
cât de mică să nu se întâmple asta. Am făcut ceva cercetări 
şi mi-am vârât nasul prin nişte chestii. 

— Ce ai aflat? 

PR Altceva în afară de faptul că nu este nici pe departe un 
individ extraordinar? Am aflat că adoră publicitatea şi are 
un orgoliu cât toate zilele. Îi plac banii şi este mort după 
admiraţie. 

— Este ceva de care te-ai putea folosi? 

— Posibil. Mai fac ceva verificări. Voi şti în curând. 

— Cât de repede? 

— Te voi anunţa. 

Ea nu mai insistă. Doar făcuse mai multe progrese decât 
sperase. 

— Altceva? 

— Nimic despre Sontag. Dar am avut ocazia să vorbesc 
cu doi studenţi despre erupție. Nu e greu, pentru că sunt 
extrem de pasionaţi de ceea ce fac. Trăiesc şi respiră pentru 
ziua aia, cu fiecare lovitură de lopată. 

— Vorbesc şi despre teatru? întrebă ea nerăbdătoare. 

_ — Nu am ajuns atât de departe. Erau mult prea preocupaţi 
de erupție. 

— Pot înţelege de ce. 

— Dar eşti dezamăgită. Sunt surprins. Probabil că a fost 
o explozie pe cinste. Mai întâi, soarele care strălucea puternic, 
pe urmă sfârşitul lumii lor. 

Noapte fără aer. 

— Soare? Credeam că s-a întâmplat noaptea. 

— Da? S-a întâmplat la ora şapte, ora lor. Dar probabil 
că părea să fie noapte, dacă toți erau în tunel. Sau când 
fumul şi cenuşa au acoperit cerul... Aşa cum am spus, 
sfârşitul lumii lor. 

— Dar am citit că mai puţin de douăsprezece corpuri au 
fost descoperite la Herculaneum de-a lungul anilor. Poate că 
majoritatea a scăpat. 

— De curând, din ce în ce mai multe corpuri au fost 
descoperite într-un şanţ de drenaj, în zona portului. Există o 
teorie potrivit căreia sute de oameni au încercat să ajungă la 
mare, dar au murit pe plaje sau din cauza valurilor create de 
cutremur şi care i-au înghițit imediat. 

— Doamne! 

— Dar scheletele şi corpurile s-au păstrat şi acolo aproape 
perfect, ceea ce ar aduce credibilitate poveştii noastre despre 
păstrarea scheletului Cirei în anticamera teatrului. Sunt sigur 
că Aldo cunoaşte fiecare detaliu din ceea ce s-a scris despre 
erupție. 

Fusese atât de prinsă de imaginea acelor bieți oameni 
alergând cuprinşi de panică spre mare, încât uitase cu totul 
de Aldo. 

— Sunt sigură şi eu de asta. Din moment ce se pare că ea 
i-a dominat viaţa, spuse Jeane şi simți nevoia să-şi umezească 
buzele. Atunci ar putea fi adevărat. Ar putea totuşi să fie 
îngropată acolo. 

— Este posibil. Cercetătorii nu au încă nicio idee despre 
ce s-a întâmplat cu toți oamenii ăia. Întreg oraşul a fost 

îngropat în materii vulcanice de peste douăzeci de metri. lar 
şuvoiul intens, fierbinte a avut un curs destul de ciudat. A 
carbonizat unele lucruri, lăsându-le pe altele neatinse. În 
unele case există tăblițe de ceară care au fost găsite practic 
intacte. Este destul de ciudat. 

— Dar pergamentele din biblioteca lui Julius nu au fost 
afectate. 

— Tunelul era destul de departe de oraş şi orientat pe altă 
direcție decât Herculanum. Nu a fost lovit de întreaga forță a 
şuvoiului de lavă. Şi pe urmă, pergamentele erau protejate 
de tuburi de bronz. 

— Ai găsit vreun semn în tunelul acela că pământul s-ar 
fi desfăcut şi lava ar fi ţâşnit? 

— Nu, dar nu am fost prea mult pe la bibliotecă. Aşa cum 
ţi-am spus, se înainta destul de greu, iar Guido devenise 
lacom. Făcu o pauză. De ce? 

— Eram doar curioasă. Nu, nu se putea folosi de 
curiozitate. Nu dacă dorea să afle ceea ce voia să ştie. Trevor, 
eu chiar vreau să ştiu despre teatru. 

— Pentru că este o parte din ea. 

— Şi mai vreau să ştiu cu exactitate ce ai aflat din 
pergamente despre Cira. Ai fost foarte vag. 

— Pot să îţi spun despre ea doar din punctul de vedere al 
lui Julius. Şi al celor câţiva scribi pe care el i-a pus să îi facă 
portretul. 

— Coincideau? 

— Nu tocmai. Cred că scribii au descris ca orice scrib 
care nu este îndrumat. Îşi spun propria istorie, cu propriile 
impresii. 

— Dar ce spuneau? 

— Cred că am să las asta pe altă dată. 

— Ticălosule! 

El râse. 

— Ce limbaj pentru o tânără! Eve şi Quinn nu îți fac 
observaţie? í 

— Nu. Ei nu cred în cenzură şi era oricum prea târziu să 
mă mai schimbe atunci când am ajuns la ei. De altfel, ar 
trebui să îți vezi parul din propriul ochi. 

— O să rețin asta. Te sun mâine-seară. 

— Ce să îi spun lui Eve despre Sontag? 

— Că o să am eu grijă de el. Noapte bună. 

Intră în casă înainte să închidă. 

— A spus că o să aibă el grijă, îi zise lui Eve. Nu mă 
întreba cum. Probabil că nu am vrea să ştim. 

Eve o aprobă. 

— Nu m-ar mira. Tocmai am verificat site-ul de la Roma. 
În seara asta menţionează un arheolog britanic de vârf şi este 
citată afirmaţia lui cum că ar putea fi cea mai importantă 
descoperire după cea a regelui Tutankamon. Dacă are de gând 
să rezolve asta, ar fi bine să o facă al naibii de repede. Sontag 
nu este singurul arheolog de la Herculanum, dar cu siguranță 
este cel mai cunoscut şi i se vor pune întrebări. 

— Dar o dezminţire nu ar fi un dezastru. Trevor spunea 
că mulţi arheologi sunt destul de discreți cu privire la munca 
lor. 

— Numai să nu spună ceva despre telefonul lui Ted 
Carpenter. 

Jane ridică din umeri. 

— Atunci ar trebui să avem încredere că Trevor va reuşi. 
Nu avem de ales. 


Biroul lui Sontag ocupa etajul întâi al micului depozit 
de pe țărm şi era surprinzător de luxos. O canapea joasă, 
acoperită de catifea şi un covor tradițional concurau pentru 
o eleganță proeminentă cu un birou evident dintr-o epocă 
demult trecută. 

— Profesor Sontag? întrebă Trevor. Pot să intru? 

Herberi Sontag se uită la el cu nemulţumire. 

— Cine eşti? Sunt ocupat. Vorbeşte cu asistentul meu. 

— Se pare că a ieşit. Numele meu este Mark Trevor, se 
prezentă el intrând în birou şi închizând uşa în urma lui. Şi 
oricum, sunt sigur că nu ai vrea ca asistentul tău să audă 
discuţia noastră. Trebuie să negociem ceva. 

— leşi! îi aruncă profesorul ridicându-se în picioare, cu 
obrajii înroşiţi de furie. Orice vinzi, nu cumpăr. 

— Nu, nu cumperi, vinzi. Cu un profit destul de bun. 
Desigur, dacă ai fi avut contactele potrivite, te-ai fi descurcat 
şi mai bine. Aș fi putut să-ţi dublez câştigul. 

— Nu ştiu despre ce vorbeşti, spuse rece Sontag. Dacă nu 
pleci imediat, voi chema paza. 

— Chiar vrei să se ştie despre Fată şi despre Delfin? 

Sontag îngheţă. 

— Poftim? 

— O statuie extraordinară care a supraviețuit erupției. Ai 
descoperit-o acum unsprezece ani aici, în port. 

~ Pe naiba. 

— Este destul de mică şi probabil că nu ai avut nicio 
problemă ca să ţii ascunsă descoperirea. Informaţiile pe care 
le am despre tine din perioada aceea a carierei tale te 
caracterizau drept un individ mult mai lacom. Imediat ce 
aflai că există o posibilitate de a descoperi ceva de valoare, 
probabil că trimiteai echipa în altă parte şi făceai singur 
săpăturile. Dar evident că nu ai avut contactele potrivite să 
iei banii pe care-i merita statuia, iar James Mandky încă mai 

jJubilează că te-a tras pe sfoară. 

Sontag nu mai era roşu, ci palid. 

— Mini. 

Trevor dădu din cap. 

— Tu ştii mai bine. Şi nu am nicio problemă dacă furi un 
artefact, două. Este o practică destul de comună printre colegii 
mai puţin onorabili ai breslei voastre. Când am auzit că te 
dai în vânt după viaţa bună, mi-a fost foarte clar că la un 
moment dat ai găsit ceva cu adevărat valoros şi că ţi l-ai 
însuşit. În fond, viaţa este dură şi merităm cu toții ceva 
confort. 

— Mandky este la fel de vinovat ca şi mine. El primeşte 
bunuri furate. Nu va depune mărturie împotriva mea. 

— Poate că nu. Dar o şoaptă de scandal ar ruina reputația 
ta şi te-ar trimite înapoi la Londra, în dizgrație. Am înţeles 
de la Ted Carpenter că eşti destul de atent la bunul tău renume, 
zâmbi Trevor. Şi mă pricep foarte bine să strecor noutăți 
picante în ziare. 

— Carpenter, strânse profesorul din buze. Încerci să mă 
şantajezi? 

- O, da! Şi este ridicol de uşor. Speram să fie mai 
antrenant. 

Îşi umezi nervos buzele. 

— Spui că vei uita de tranzacţia cu Mandky dacă voi 
pretinde că am găsit scheletul acela? 

— Şi să îţi exprimi întreaga cooperare. Eu dau ordinele, 
iar tu le asculți. Fără întrebări, fără a te opune. 

— Nu am s-o fac, se încruntă el. Voi face anunţul, dar 
asta-i tot. 

— Greşit. Trevor se uită fix în ochii lui şi vocea îi deveni 
dură. Uită-te la mine şi vei vedea cu cine ai de-a face. Nu am 
nicio problemă cu infractorii, din moment ce s-ar putea spune 
că şi eu am asemenea înclinații. Dar tu eşti un amator, iar eu 
sunt un profesionist, ceea ce nu ne pune chiar pe picior de 
egalitate. Eşti încolțit şi ar trebui să ştii când să nu mai opui 
rezistență. Nu îmi pasă deloc de tine, dacă îmi vei sta în 

cale. Îţi voi ruina cariera. O să îți zdrobesc viaţa asta comodă 
pe care ţi-ai croit-o. Şi dacă mă deranjezi, s-ar putea să mă 
gândesc să pun capăt existenţei tale mizerabile. Este clar? 

— Este o cacealma, şopti Sontag. 

— Încearcă să afli, îl tachină Trevor îndreptându-se spre 
uşă. Te sun în câteva ore şi o să îţi spun exact ce să declari la 
conferința de presă pe care o ai în seara asta. Cu exactitate. 
Nimic improvizat. Fără exprimări grandioase. Ei bine, poate 
doar puţin grandioase. Va trebui să pară natural. 

— Nu promit nimic. 

— Să promiţi? Nu te-aş crede nici dacă ai jura cu mâna 
pe un maldăr de Biblii. O vei face pentru că îţi dai seama că 
fiecare cuvânt pe care îl spun este adevărat. 

— Nu va merge. Echipa mea va şti că nu am făcut săpături 
recente în zona teatrului. 

— Tocmai de asta ai angajat o echipa în Maroc şi i-ai pus 
să lucreze în secret, în toiul nopții. Acesta urma să fie punctul 
culminant al carierei tale şi doreai să îl ţii doar pentru tine, 
până când puteai face splendidul anunţ. Carpenter a fost de 
acord, cu generozitate, să rămână în umbră şi să culeagă doar 
foloasele pecuniare. Gloria va fi în totalitate a ta. 

— A făcut asta? Sontag rămase tăcut, gândindu-se. Ar 
putea suna credibil, spuse el cu grijă. 

— Aşa va fi. Ocupă-te de asta, îi aruncă el în timp ce 
deschidea uşa. Îi voi da ultimele detalii. 


Sontag. 

Aldo urmări cu nerăbdare articolul din ziarul de la Roma. 
Îşi amintea vag că mai auzise despre Herbert Sontag de la 
tatăl lui şi încercă să îşi amintească ce îi spusese. Ceva despre 
natura orientată spre furt a lui Sontag şi că ar fi fost o 
posibilitate să lucreze împreună. Dar nu se întâmplase 
niciodată. Tatăl lui descoperise tunelul lui Precebio şi nu mai 
fusese nevoie să mai aducă alt arheolog. 

Şi acum Sontag era din nou pe scenă şi se lăuda cu marea 
lui descoperire. Fără detalii. Încă lăsa ca descoperirea lui să 
fie un mare secret. Nu spusese numele actriței descoperite în 
anticameră. Poate că nu ştia încă cine era. Făcuse referire 
doar la frumuseţea ei şi la bijuteriile de aur şi lazulit care o 
acopereau. O altă Nefertiti, pretindea el. 

Fraza îi provocă un fior. Nu, mai frumoasă decât 
Nefertiti, gândi Aldo. Cira. 

Iar ticălosul acela de Sontag încerca să o transforme într-o 
icoană nemuritoare. 

Nu! 

Respiră adânc şi încercă să se controleze. Verifică şi 
celelalte ziare. Nu mai erau alte informații. Accesă 
Archaeology Journal. Nu se menţiona descoperirea lui 
Sontag. 

Uşurarea i se strecură în suflet. Săptămânalul era de 
obicei primul care semnala descoperirile cele mai importante 
şi nu făcuse nici măcar referință la eveniment, înainte ca 
Sontag să îşi anunţe descoperirea. Poate că nu era nimic 
altceva decât faptul că Sontag încerca să-şi mai facă ceva 
publicitate. 

Să aştepte. Să fie prudent. Erau mult prea multe în joc. 

Cira. 


Jane urmărea în continuare interviul când sună Trevor. 

— Interviul lui Sontag a apărut în New York Times. Cum 
ai reuşit asta? întrebă ea. 

— N-am reuşit. Imediat ce povestea a devenit o ştire şi 
nu doar un zvon, a fost ca un bulgăre de zăpadă care se 
rostogoleşte pe un deal. Dar asta înseamnă că va trebui să ne 
mişcăm repede. Reporterii vor roi în jurul lui Sontag şi nu 
este nimic mai periculos decât un reporter curios. 

— Cum rămâne cu Archaeology Journal? 

— Voi ajunge şi la el cât mai repede. Nu pot să îl las pe 
Sontag tocmai acum. A devenit un pic prea entuziast. Adoră 
să îşi vadă numele tipărit şi a stabilit deja un alt interviu 
pentru mâine. Este deştept, dar ar putea face o greşeală care 
să ne bage la apă. 

— Unde este biroul central al revistei? 

— Este o agenţie de presă universitară în Newark, New 
Jersey. Mică şi ezoterică şi al naibii de importantă pentru 
noi. Aldo a dat vreun semn? 

— Ştii că Joe te-ar fi anunțat dacă s-ar fi întâmplat ceva. 

— Sper că da. Făcu o pauză. Am mai aflat câte ceva despre 
teatrul tău, în timp ce mă luptam cu interviul acela de presă. 

— De la un intern al lui Sontag? 

— Nu, de la Mario Latanza, un reporter din Milano. A 
trebuit să îşi facă lecţiile când Sontag a anunţat că scheletul 
este cu siguranță al unei actriţe care a jucat în teatru. Latanza 
s-a gândit că, din moment ce actrița părea să fie acoperită de 
bijuterii şi de succes, era probabil o versiune din Herculanum 
a unei stele de comedie muzicală. 

— Ce? 

— Pantomima muzicală era cea mai populară formă de 
spectacol, în afară de cursele cu care de război şi luptele cu 
gladiatori. Multă nuditate, glume transparente, cântece, dans. 
Satiri vânând nimfe, fluturând falusuri din piele. Dacă Cira 
era atât de renumită precum spun papirusurile lui Julius, mai 
mult ca sigur că se bucura de o asemenea popularitate. 

— Comedie muzicală? Întotdeauna teatrul antic m-a dus 
cu gândul la tragediile romane şi greceşti. Şi, pe de altă parte, 
nu erau cei mai mulți actori bărbaţi? 

— Nu în perioada în care teatrul de la Herculanum a 
devenit faimos. Femeile puteau veni singure şi puteau apărea 
în faţa publicului. Era un teatru magnific, cu pereți de 
marmură şi coloane făcute din cele mai preţioase metale 

pentru epoca respectivă. Actorii şi actrițele deveniseră 
aproape la fel de faimoşi ca gladiatorii şi erau invitaţi în patul 
elitelor oraşului, ocazional chiar în cel imperial. 

— Şi Cira a fost capabilă să urce pe scena asta. 

— A urcat cât de sus a putut, dar a fi actriță era un stigmat 
pe care nu a putut niciodată să îl depăşească. Erau reguli 
stricte cu privire la căsătoria actorilor şi a actrițelor, legi care 
îi separa de restul societăţii. 

— Nu este de mirare că a încercat să smulgă ceva linişte 
pentru ea. 

— Pieptul plin de aur înseamnă mai mult decât puţină 
linişte. Mai ales în perioada aceea. 

— O tratau ca pe o jucărie, fără substanță sau drepturi, 
spuse ea dur. Era normal să vrea să fie sigură că nu se va mai 
întâmpla. 

— Nu te contrazic. Era doar un comentariu. O admir. 
Acum mai mult decât oricând. La naiba, nici nu ştiu cum de 
a ajuns să fie actriță. Teatrul era liber şi deschis pentru toți 
cetăţenii din Herculanum. Cu excepția sclavilor. Cira s-a 
născut sclavă şi nu ar fi trebuit să i se permită nici măcar să 
vadă o piesă. 

— Iar ea a ajuns să joace şi să devină un star, la naiba 
cu el. 

El chicoti. 

— Da, aşa a fost. Repetă. La naiba cu ei. 

Camaraderie. Căldură. Sentimentul că erau împreună. 
Asta era chiar mai pregnant decât magnetismul fizic pe 
care îl exercitase asupra ei. La naiba cu asta, se gândi 
indiferentă. Erau sute de mile între ei. Putea încerca să afle 
mai mult de la el. n 

— Ce altceva ai mai aflat despre ... 

— Asta a fost tot. Am fost, pe bună dreptate, mult mai 
preocupat de ceea ce va spune Sontag decât de istoria 
Antichității. Mai târziu îţi voi spune mai multe. 


251 


Îşi înăbuși dezamăgirea. 

— Bineînţeles. Sontag era mult mai important. Atunci 
vorbim mâine-seară. 

— Şi după ce m-ai stors de informaţii mă alungi? 

— Nu sunt atât de norocoasă. Nu ești bărbatul care să 
lase să se întâmple asta. Trebuie să mă gândesc la ceva şi nu 
pot să fac asta în timp ce vorbesc cu tine. 

— Doamne fereşte să intervin în meditaţia ta. Noapte 
bună, Jane. 

Închise telefonul şi se lăsă pe spate în balansoar, cu 
mintea plină de imagini. 

Sclavi. Actori şi actrițe unduindu-se pe străzile din 
Herculanum. Satiri cu falusuri false dansând pe scene de 
marmură. 

Aldo aşteptând în umbră cu cuțitul scos. 

Nu, asta nu avea nimic în comun cu teatrul în care Cira 
îşi întinsese vraja. 

Ba da, avea. Imaginile trecutului şi ale prezentului păreau 
să se amestece, suprapunându-se, realiză ea panicată. 

Atunci opreşte-te. 

Respiră adânc şi îşi goli mintea de orice alt gând în afara 
lui Joe şi Eve şi a acestui loc drag, familiar, în care trăise 
atâția ani. 

Şi Aldo. 

Aldo era adevărata ameninţare. Nu ceva care se 
întâmplase cu secole în urmă. 

Bine, era mai bine, mult mai clar. 

Şi era perfect normal să fie atrasă în vârtejul imaginilor 
pe care Trevor le descrisese pentru ea. Acum s-a terminat şi 
trebuia să le păstreze la distanță până când rezolva problema 
pe care o reprezenta Aldo. 

Şi chiar trebuia să le înfrunte. Nu mai putea să stea aici 
şi să aştepte să fie convocată la Herculanum, aşa cum fusese 

neajutorata sclavă Cira toate secolele trecute. Nu era sclavă 
şi trebuia să se miște. 
Apucă laptopul şi îl deschise. 


Când se întoarse în casă peste două ore, Joe şedea pe 
canapea. Bucăţi de hârtie erau răspândite pe măsuţa de cafea 
din faţa lui. 

— Unde este Eve? 

— S-a dus la culcare. Se uită spre ea şi pufni când îi văzu 
expresia feţei. Vreo problemă? Credeam că merge bine. Ce 
a spus Trevor? 

— Nu prea multe. Este ocupat. Dar a spus că trebuie să 
ne mişcăm repede. 

O analiză. 

— Şi asta ce înseamnă? 

— Înseamnă că poate am nevoie de ajutor. Nu, voi avea 
nevoie de ajutorul tău. Adăugă repede: Şi ţie nu-ți va plăcea, 
dar se va întâmpla. Trebuie să se întâmple. 

El rămase tăcut un moment, apoi spuse încet: 

— Atunci de ce naiba continui să stai acolo ca o regină a 
tragediei şi nu îmi spui despre ce este vorba? 


253 


15 


ane deschise portiera, în timp ce Joe duse maşina în 
faţa clădirii din cărămidă. 

~ Vrei să parchezi tu şi eu să intru? 

— Nici vorbă. 

— Ți-am spus că vreau să fac asta singură, Joe. 

— Poţi să o faci singură. După ce voi verifica biroul şi 
voi fi sigur că eşti în siguranță. Zâmbi maliţios. Asta mi-ai 
spus că este treaba mea şi asta fac. Parcă pe un loc de lângă 
clădire. Acum poți fi cât de independentă vrei, atâta timp cât 
sunt în spatele tău. 

Jane scutură capul cu încăpățânare. 

— Jos, ştii cât de ciudat sună asta? 

— Pentru mine este tocmai bine. Se dădu jos din maşină. 
Hai să ne mişcăm. 

Ea se îndreptă grăbită spre uşa dublă de sticlă de la 
intrare. 

— Atâta timp cât rămâi în spatele meu. Nu vreau să îl 
sperii. Poţi fi înfiorător. 

— Câteodată aş vrea să te pot intimida şi pe tine. Îi 
deschise uşa. Şi începi tu însăţi să fii un pic înfricoşătoare. 

Ea dădu din cap. 

~ Nu eu. 

Se îndreptă spre fata îmbrăcată în jeans şi pulover care 
era aşezată la recepţia de la intrare, în timp ce Joe se sprijini 

de perete, cu privirea aţintită la rândul de mese şi comparti- 
mente din stânga recepției. 

— Bună, sunt Jane MacGuire. Am sunat astăzi-dimineață 
şi am stabilit o întâlnire cu domnul Samuel Drake. 

Un zâmbet lumină faţa pistruiată a fetei. 

— Bună, sunt Cindy. Sam a spus să te trimit imediat la el. 
Ridică receptorul şi apăsă o tastă. Este aici, Sam. Închise şi 
aprobă: Poți să mergi. 

Atât recepționera, cât şi biroul însuşi aveau un aer 
relaxant, neprotocolar. Atitudinea era încurajatoare şi era 
exact ceea ce sperase Jane să găsească. 

— Mulţumesc. Se îndreptă spre uşa pe care era scris, cu 
litere arămii, numai S. Drake şi o deschise. 

— Apreciez că a-ți fost de acord să mă primiţi, domnule 
Drake. Promit să nu vă rețin prea mult. 

— Sam. Drake se ridică în picioare. Era înalt şi slab, 
îmbrăcat în pantaloni kaki şi tricou albastru, şi nu părea să 
aibă nici cu o zi peste treizeci de ani. Cât timp vei avea nevoie. 
Se încruntă. Probabil că nu te va ajuta foarte mult, dar mă va 
bucura spectacolul. Telefonul tău mi-a trezit interesul şi sunt 
un suflet simplu, căruia nu îi trebuie prea mult ca să fie 
impresionat. 

Nu crezu asta nici pentru o secundă. Poate că era 
neglijent, dar ea citi o inteligență scăpărătoare în ochii lui 
albaştri. Îşi luă inima în dinţi pentru lupta care urma. Îl 
analiză, căută orice urmă de slăbiciune şi o folosi. Ambiţie? 
Poate. Siguranță? Se îndoia de asta. Poate că dorea numai să 
fie respectat şi plăcut. Asta ar fi mult mai uşor de manevrat. 
Să stea jos şi să vorbească pentru câteva minute, să vadă 
dacă reuşeşte să scoată ceva de la el. 

— Atunci poate am să te distrez pentru următorul sfert de 
oră, sau ceva de genul acesta. Îi zâmbi şi se îndreptă spre 
scaunul, pentru vizitatori, de lângă biroul lui. Sau poate ne 

vom distra unul pe celălalt. Eşti foarte tânăr, pentru a deţine 
o asemenea poziție importantă. Ceea ce face ca abordarea să 
fie mult mai comodă. Trebuie să recunosc că eram puţin 
îngrijorată... 


Îl sună pe Trevor în aceeaşi seară, după ce se întoarse la 
casa de lângă lac. 

— Avem şi Archaeology Journal. 

— Cum? 

— M-ai auzit. Drake o să publice un scurt articol în 
numărul de săptămâna asta despre descoperirea lui Sontag. 
Nu va fi o atestare sută la sută, dar va fi pe aproape. Vrea să 
îi trimiți pe mail o fotografie cu bustul Cirei. A promis să o 
publice fără mare claritate, în aşa fel încât Aldo să nu o 
identifice ca fiind cea vândută de el. Are nevoie de ea imediat, 
dacă vrem articolul în... 

— Încet, spuse Trevor tăios. Cum naiba ai făcut asta? 

— Ai spus că nu ai timp şi că avem nevoie de ei. Aşa că 
m-am dus la Drake şi am făcut-o eu. 

El trânti o înjurătură lungă şi obscenă. 

— Ai plecat din casă şi te-ai dus la Newark? 

— Nu am fost singură. Joe m-a însoţit. S-a asigurat că nu 
ştie nimeni că sunt acolo şi a avut grijă de mine. 

— Idiotul! 

— Nu, este istet şi dur şi a făcut ce i-am cerut. 

— Unde era Bartlett? O să îl strâng de gât. 

— Ţi-am spus, Joe este isteţ. Nu este vina lui Bartlett. 
Nu se aştepta să plecăm de acasă. Adăugă după o pauză: Şi 
am făcut ceea ce trebuia. Mă săturasem să te tot aud cum 
îmi spui că totul merge perfect, când tot ceea ce doream 
era să fac ceva. Aşa că nu mai înjura şi trimite fotografia 
aia lui Drake. 

El tăcu o clipă. 

— Cum ai reuşit să îl convingi? 

— Nu a fost uşor, spuse ea plictisită. Aproape că o 
dădusem în bară. Nu ştiam cum să-l iau. Apoi am văzut ceva 
în expresia feţei lui şi am avut cheia ... 

— Cheia? 

- Tânjeşte să fie un aventurier. Este legat de un birou, 
scriind articole despre descoperiri, plictisitoare la culme, când 
de fapt doreşte să zpâlţâie lumea. 

— Şi cum de ai ajuns la concluzia asta? 

— Vorbeam cu el lucruri neimportante, încercând să îl 
ghicesc, şi am avut noroc. Glumind, l-am menţionat pe 
Indiana Jones. S-a aprins ca artificiile de 4 Iulie. 

— Vrea să fie Indiana Jones? 

— Nu este nimic rău în a vrea să fii erou. Aşa că i-am dat 
şansa asta. I-am spus toată povestea despre Aldo şi legătura 
lui cu Cira şi cum avem nevoie de el ca să îl prindem în lat. 
Joe i-a arătat cât de corectă şi de legitimă este acțiunea 
noastră. Şi i-am promis exclusivitate după ce îl vom prinde 
pe Aldo. Şi, spre deosebire de tine, eu îmi ţin promisiunile. 
Acum care este următorul pas? 

— Rămâi acolo şi nu mai mişti nici măcar un muşchi. 

— Fac ceea ce vreau. Spune-mi, cum facem ca Eve să fie 
invitată la Herculanum după ce Aldo citeşte confirmarea în 
Archaeology Journal? 

— Vom face pregătiri timp de două zile, în ziare, punându-l 
pe Sontag să vorbească despre sculptorii din domeniul 
medicinii legale şi necesitatea de a atrage tot mai mulți 
profesionişti să facă asta. Apoi aşteptăm alte două zile şi 
Sontag va anunţa alegerea lui. 

— Asta înseamnă aproape încă o săptămână de aşteptare. 

— Atunci asta vom face. 

— Credeam că vei putea să grăbeşti totul. Căscă. Suni 
prea obosită să mă cert cu tine acum. Nu am dormit deloc 

noaptea trecută, studiind ziarele şi convingându-l pe Joe că 
lucrul cel mai bun este să mă ajute. Mă duc la culcare. Să nu 
uiţi să trimiți faxul ... 

— Doamne, eşti formidabilă! 

Simți cum o străbate o durere ascuțită. 

— Nu înţeleg ce vrei să spui. Era ceva de făcut şi am 
făcut. 

— Şi cel mai formidabil lucru despre tine este că nu îţi 
dai seama. Probabil că l-ai ameţit atât de tare pe Drake încât 
nu ştia dacă vine sau pleacă. 

— Eu nu am făcut altceva decât să îi dau ceea ce îşi 
doreşte. 

— Să ne ajute Dumnezeu pe noi, bieţii bărbaţi, dacă o să 
îți vină ideea să scoţi artileria grea! 

— Dacă ai de gând să te laşi în voia Domnului, atunci 
eşti jalnic şi nu meriți să fii protejat. Şi mă gândeam că vei fi 
recunoscător, în loc să te plângi. 

— Sunt recunoscător. Şi nebun. Şi speriat. 

Ea nu-i mai putea face față. 

— La naiba. Treci peste asta. Trimite fotografia. 

Închise telefonul. 

— Nu i-a plăcut că ai plecat de acasă, nu? întrebă Eve din 
spatele ei. 

— Nu. Se întoarse spre Eve. De ce ar fi el altfel? Nici ție 
şi nici lui Joe nu v-a plăcut ideea. Dar aţi fost de acord, într-un 
final, că mă voi descurca. 

— O, nu aveam nicio îndoială în privința asta. Aş fi vrut 
numai să fiu acolo, să te văd în acțiune. 

Jane se încruntă. 

— Dar ai fost furioasă când ai spus că l-am manipulat 
pe Joe. 

— Acesta este Joe. Aldo a transformat totul într-un câmp 
de luptă. Atâta timp cât nu este nimeni din afară rănit, te poți 

folosi de orice armă dispui. Zâmbi. Dar data viitoare nu vreau 
să fiu cea care rămâne acasă şi menţine focul aprins. 

— Vei fi în centrul acțiunii imediat ce vom ajunge la 
Herculanum. Dacă vom ajunge acolo vreodată. Trevor se 
deplasează cu paşi de bebeluş în faza asta a planului lui, de a 
pune capcane. 

— Ceea ce probabil este cel mai deştept lucru, spuse Eve. 
Sunt de acord că trebuie să aibă mare atenţie în fazele finale. 
În reconstituirile mele am învăţat că pot distruge totul dacă 
mă grăbesc prea tare. Deşi recunosc şi că este foarte greu să 
aştepţi. Du-te devreme la culcare. Arăţi de parcă ai fi gata să 
te prăbuşești. 

— Aşa mă şi simt. Îi făcu semn lui Toby şi se îndepărtă. 
Voi dormi ca o piatră în seara asta. 

— Fără vise? o întrebă Eve încet. 

— Te referi la Cira? 

Pietre căzând, lovind. Durere. Sânge. 

Dădu din cap. 

— Nu am mai visat despre Cira de multă vreme. Poate că 
s-a terminat. Poate că nu o voi mai visa niciodată. 

— Nu fi atât de sigură. Ţinând cont că tot ceea ce facem 
este legat de Cira, aş fi surprinsă dacă ea nu ar fi în cea mai 
mare parte a gândurilor tale. 

— Şi eu la fel. Dar în fond este mereu acolo. Ţi-am spus 
că a fost un fel de star de comedie muzicală la Herculanum? 

— Nu. Adevărat? 

— Nu este ciudat? A avut o viaţă atât de grea. Probabil că 
nu îi era uşor să se comporte ca un clovn. Nu mi-o imaginez 
țopăind de colo-colo, cântând şi dansând. Ridică din umeri. 
Dar cred că putea face tot ceea ce dorea. Noapte bună, Eve. 

— Somn uşor. 

Va dormi bine, gândi Jane în timp ce închidea uşa în 
urma ei. Dacă ar visa, ar fi despre Sontag şi Aldo şi despre 

ruinele de la Herculanum, cu Trevor aruncându-şi vraja în 
jurul lor. 

Ar trebui să fie bucuroasă că nu o mai visa pe Cira. Poate 
ciclul era complet acum, iar povestea ei era spusă. Poate Cira 
murise când pietrele alea căzuseră peste ea. 

Tristeţe. Singurătate. 

Un sentiment de respingere o fulgeră. Nu, nu va înghiți 
asta. 

Era nebună. Cum putea împiedica ceva ce se întâmplase 
cu două sute de ani în urmă? Indiferent ce se întâmplase în 
tunelul acela, trebuia să accepte. 

Începu să se dezbrace. 

— Dar nu este corect, nu-i aşa, Toby? murmură în timp 
ce se strecura în pat. A luptat atât de mult. Merita să trăiască... 


Dahlonega, Georgia 


Fotografia sculpturii din Archaelogy Journal era uşor 
neclară, dar de neconfundat. 

Cira. 

Privirea lui Aldo devoră trăsăturile femeii, înainte de a 
analiza articolul care o însoțea. Era foarte discret, dar cu 
siguranță confirma descoperirea făcută de Sontag şi publica 
până şi o fotografie a statuii găsite în anticameră. 

Accesă site-ul La Nazione din Florenţa. O altă conferință 
de presă şi Sontag vorbind din nou despre remarcabila lui 
descoperire şi despre faptul că va apela la un sculptor pentru 
a verifica dacă bustul şi scheletul erau ale aceleiaşi femei. 
Era a doua menţiune, în tot atâtea zile. 

Scuiptor din domeniul medicinii legale. 

Cira. 

Jane MacGuire. 

Cercul se închidea, strângându-se ca un laţ. 

Foarte bine, ceea ce fusese mai rău se întâmplase deja, 
dar ar putea să întoarcă totul în folosul lui. Poate că era o 
provocare, astfel încât să dovedească faptul că este superior 
ticăloasei. 

Noaptea trecută o visase pe Cira şi se trezise în extazul 
unei eliberări sexuale. Oase rupte şi sânge şi lacrimi de 
umilință. Dar nu putea avea sânge fără Jane MacGuire. Era 
manifestarea vie a ticăloasei. Trebuia să le aibă pe amândouă. 

Le va avea. O merita. 

Dar soarta se mai împleticeşte câteodată şi are nevoie 
de ajutor. Trebuia să preia conducerea. Uite ce se întâmplase 
în poiană, când aproape o avusese pe Jane MacGuire în plasă. 

Nu-şi mai putea permite nicio altă scăpare. 


— Trebuie să te văd, zise scurt Sontag când Trevor îi 
răspunse la telefon. Chiar acum. Nu am negociat niciodată 
aşa ceva. 

— Nu ai negociat nimic. Ai fost şantajat. Trevor era în 
pat. Ce s-a întâmplat? Te deranjează reporterii? 

— Vino! 

Îi închise telefonul. 

Trevor se uită la ceasul de pe noptieră şi începu să se 
îmbrace. Două şi patruzeci şi cinci a.m. Sontag nu era omul 
care să intre în panică, să îşi facă griji în mijlocul nopţii şi, 
cu siguranță, păruse zguduit. Ar fi bine să se grăbească înainte 
să înceapă să vorbească şi să distrugă totul. 

Ajunse la casa lui Sontag de la periferia oraşului 
Herculanum un sfert de oră mai târziu. 

— Ai spus că totul este pregătit, scuipă Sontag când Trevor 
deschise uşa. Doar câteva noi conferinţe de presă şi pe urmă 
voi putea merge la Cannes. Ai spus că el nu e implicat în 
asta. 

— Calmează-te, spuse Trevor. Mai ai doar o săptămână 
sau poate puţin mai mult şi vei putea părăsi Herculanum. 

— Plec mâine. 
— Pleci pe naiba! Intră în cameră. Mai ai treabă de făcut. 


— Nu, nu mai am. Ridică un plic voluminos de pe măsuța 
de cafea şi i-l aruncă lui Trevor. Am terminat. Îşi desfăcu 
halatul de catifea, îndreptându-se spre dormitor. Mă spăl pe 
mâini de toată afacerea. Tipul încearcă să preia conducerea. 
Mă va expune. Mă apuc de împachetat. 

Nu se va întâmpla. Nu avea să îl lase pe Sontag să scape. 
Era tentat să se ducă după el chiar acum şi să îl preseze, dar 
se gândi să îi lase câteva minute să se liniştească. Deschise 
plicul şi scoase teancul de hârtii din el. 

Scoase un fluierat lung când văzu începutul. 

— Dumnezeule! 


— Este al nostru, spuse Trevor când Jane îi răspunse două 
ore mai târziu. Nu doar că îl avem. Pot să jur că este aici, în 
Herculanum. 

Fa tresări. 

— Ce? | 

— Sontag m-a sunat, panicat, şi mi-a aruncat un plic 
imediat ce am intrat în cameră. Cuprindea un dosar complet 
despre Eve Duncan. Era evident că era scos de pe net, iar 
povestea despre reconstituirea mumiei egiptene era primul 
articol de pe listă. 

— Fără nicio notă? 

— Fără, dar l-a găsit pe treptele scării, când cineva i-a 
bătut în uşă în toiul nopții. A crezut că este Ted Carpenter, 
încercând să profite de marea descoperire. Adoră toată atenția 
care i se acordă şi vrea să rămână sub lumina reflectoarelor. 

— Crezi că a fost Aldo? 

— Ar fi putut angaja pe altcineva să facă asta, dar intuiţia 
îmi spune că Aldo a obosit să aştepte şi că a încercat să 
stabilească un contact. Doamne, nu am crezut că vom fi atât 

de norocoşi. Credeam că va trebui să îl oblig pe Sontag să 
dea o declarație şi apoi să stăm ca pe ace până când am fi 
avut un răspuns de la Aldo. 

— De ce ar fi făcut-o? 

— A citit despre afirmaţiile lui Sontag cu privire la 
alegerea unui sculptor din medicina legală timp de o 
săptămână şi a decis să preia comanda. Ticălos arogant! Totul 
s-a întâmplat cum a vrut el de când a început să ucidă într-o 
veselie şi nu crede că este posibil să nu aibă el ultimul cuvânt. 

— De ce crezi că a lăsat dosarul în miezul nopții? 

— De ce nu? Vrea să fie temut şi nu a prea avut parte de 
satisfacția asta în ultima vreme. Dacă vrea să găsească 
scheletul, poate că a dorit ca Sontag să îşi dea seama cât este 
de vulnerabil. Nu a realizat că Sontag va fi mai îngrijorat de 
cele cincisprezece minute de faimă decât de propria viață. 

— Dar ar fi putut funcţiona şi invers. Sontag ar fi putut 
alege pe altcineva, sătul să i se mai dicteze ce să facă. 

— Adevărat. După părerea mea, Aldo nu este în totalitate 
sigur că nu e vorba de o capcană, dar este dispus să rişte 
deoarece crede că e capabil să învingă tot şi să facă lucrurile 
aşa cum vrea el. 

— Să ajungă la Cira. Adăugă încet: Şi mă vrea şi pe mine 
în continuare. . 

— Pari surprinsă. Acesta era planul, nu? Nu ar avea nevoie 
de Eve ca să facă reconstituirea, dacă nu ar crede că te atrage 
pe tine. 

— Nu sunt surprinsă. Dar era puţin luată prin surprindere 
de rapiditatea cu care Aldo muşcase momeala. M-a prins 
cu garda jos. Încerc să depăşesc asta în felul meu. Nu crezi 
că ar putea gândi mai logic, şi anume că voi fi lăsată aici, 
sub pază? 

— Destinul lui, îi aminti el. Dacă ai rămâne acolo, ar face 
ceva să te aducă aici. 

— Când plecăm spre Herculanum? 

— Ai dat înapoi. Ai început să pari al naibii de 
nerăbdătoare. 

— Este o uşurare să ştiu că ne mişcăm, în sfârşit. 

— Pentru mine nu este o uşurare. De când am început să 
ne apropiem de final, am avut viziuni despre corpuri fără 
față, dansând înaintea ochilor mei. 

— Atunci ai grijă să nu faci vreo prostie care să mă facă 
să devin unul din ele. ÎI întrebă din nou: Când trebuie să 
plecăm spre Herculanum? 

— O să îl pun pe Sontag să anunţe mâine că a ales-o pe 
Eve. Ar trebui să lăsăm să treacă vreo două zile înainte să 
ajungeţi în Herculanum. Spune-i lui Eve că vor fi reporteri 
pe aeroportui de la Napoli. 

— N-o să-i placă asta. 

— Nu va putea face nimic. Toată lumea ştie că nu îi place 
publicitatea, dar, dacă mă înşel în privinţa prezenţei lui Aldo 
aici, vreau să fiu sigur că va afla că ea este aici. lar mulţimea 
asta de reporteri va fi ca sarea pe rănile lui Aldo. Voi avea 
grijă să fie publicată o altă fotografie a bustului în presa 
locală. Pe urmă, am să încerc să o expun cât mai puțin, dar 
publicitatea este cheia în momentul acesta. Ne vom întâlni 
la Roma şi vom zbura până aici împreună. 

— De ce? 

— Vreau să fiu văzut venind odată cu voi. Până atunci 
voi fi sub acoperire. Dacă Aldo este deja aici, nu vreau să 
mă vadă în preajma lui Sontag şi să pună lucrurile cap 
la cap. 

— Poţi să îl mai controlezi pe Sontag? Parcă spuneai că a 
cedat. 

— A şa este, dar are un instinct de conservare foarte ascuţit 
şi nu a trebuit decât să îi promit că va rămâne sub reflectoare. 
Spune-i lui Quinn că am găsit o vilă la periferia oraşului 

care are un aspect interesant, dar o să las în seama lui 
angajarea forţei pentru protecţie. Poate contacta poliția locală 
şi poate obține recomandări. Trecutul oamenilor din echipa 
pe care am angajat-o eu nu ar fi pe placul lui. 

— Pot să îmi imaginez. 

— Nu, nu poți. Ai doar şaptesprezece ani. 

— Ai de gând să nu mai insişti pe tema asta? 

— Nu, trebuie să îmi tot amintesc. L-am sunat pe Bartlett 
şi i-am spus să aranjeze ca Toby să ajungă la prietena ta, 
Sarah, să aibă grijă de el. Ştiu că nu ai avea linişte dacă nu ai 
şti că cineva are grijă de el. Este în regulă? 

— Atâta timp cât este în siguranţă. 

— Va fi. Îi voi spune lui Bartlett să angajeze un elicopter 
privat pentru javră, dacă asta trebuie. Te sun după conferința 
de presă de mâine-seară. 

Închise. 

Închise şi ea telefonul şi rămase nemişcată un moment. 
Se simţea buimăcită... şi speriată. Nu se aşteptase să simtă o 
asemenea emoție. Credea că este pregătită. 

Era pregătită, la naiba. Tot ceea ce trebuia să facă era să 
se scuture de sentimentul acesta ciudat, rău-prevestitor, care 
o cuprinsese la gândul că va merge la Herculanum. Lucrurile 
se mişcau aşa cum plănuiseră, chiar mai bine. Ar trebui să 
fie fericită. 

Nu, nu fericită, dar începea să simtă un fior de emoție şi 
anticipare. Se ridică din balansoar şi se îndreptă spre uşa din 
faţă. 

— Eve, a sunat Trevor. Fă-ţi bagajele. Mergem la 
Herculanum. 


Vila cu două etaje de pe Via Spagnola pe care Trevor o 
închiriase era spațioasă şi încântătoare. Era baricadată de un 
gard de fier forjat, cu muşcate strălucitoare curgând din 
jardinierele de la ferestrele etajului al doilea. 

Trevor descuie uşa din față şi se dădu la o parte. 

— Voi sta aici cu Eve şi Jane, Quinn. Cred că vrei să intri 
şi să verifici. Aş face eu asta, dar nu cred că ai încredere în 
altcineva. 

— Corect. Joe se mişcă repede pe lângă ele şi intră în hol. 
Deşi ar trebui să fie în regulă. Am pus doi oameni să 
supravegheze casa încă de ieri, când mi-ai dat adresa. 
Rămânețţi aici. 

— Ar fi trebuit să ştiu, murmură Trevor. 

— Da, ar fi trebuit, spuse Eve uitându-se în jur, la holul 
din marmură. Drăguţ. Câte dormitoare sunt? 

— Patru. Două băi. Salon, birou şi bibliotecă. Bucătăria 
este destul de modernă şi acesta este un avantaj pentru o 
casă veche ca asta. 

— Cât de veche este? întrebă Jane. 

— A fost construită pe la 1850. Sontag este proprietarul 
şi mi-a închiriat-o când mi-am dat seama că este exact ce 
aveam nevoie. 

— L-ai forţat? 

— Nu a fost nevoie. Deja se dăduse bătut şi făcea tot ce îi 
spuneam. Până ieri-seară, când a avut o vizită nocturnă. 

— Este în regulă, spuse Joe în timp ce cobora scările. 
Eve şi cu mine vom lua dormitorul de la capătul holului. Tu 
iei dormitorul din mijloc, Jane. Trevor poate sta pe cealaltă 
parte şi aşa vei fi la mijloc, ca un sandvici. 

— Sandvici, tresări Trevor. Interesantă idee, Jane. Dar, 
având în vedere că eşti cam înţepătoare, nu va fi tocmai 
apetisant. 

— Taci, spuse rece Joe. Nu accept aşa ceva, Trevor. 

— Ştiu. Pur şi simplu mi-a scăpat. Se deplasă de-a lungul 
holului. Ca să îmi îndrept greşeala, voi face cafea şi voi 
pregăti ceva de mâncare, cât timp voi despachetaţi şi vă 
schimbaţi. 

— Sontag pare a fi destul de cooperant, zise Jane când 
Eve şi Joe porniră spre dormitorul lor. Mai este supărat? 

— Este supărat. Nu i-ar plăcea nimic mai mult decât să o 
şteargă, cu coada între picioare. Este doar o problemă de 
control. Încearcă să te odihneşti puţin. Ai avut un zbor lung. 
Dispăru prin uşa cu arcadă, spre capătul coridorului. 

Nu voia să meargă în camera ei şi să se odihnească. Nu 
cra obosită. Era exaltată şi pe marginea prăpastiei, iar 
diseritele privelişti şi sunete şi mirosuri ale Italiei, aproape o 
copleşiseră. Ezită, apoi se îndreptă spre dormitor, fără nicio 
tragere de inimă. 

— Vrei să vii cu mine? Trevor se întorsese şi stătea în 
uşă. Îi zâmbi. M-am gândit că nu vei putea să te linişteşti cu 
una, cu două. Vino. Hai să mă ajuţi. 

Se întoarse spre el cu nerăbdare şi abia atunci se prinse. 

— Nu mă lua de sus. Nu e nevoie de doi oameni ca să 
facă un ibric de cafea. 

— Te iau de sus, pe naiba. Mă simt singur. Făcu un pas 
spre ea, cu mâna întinsă. Îi vorbi blând: Vino cu mine. 

Vino cu mine. Ai încredere în mine. 

Nu, doar pentru că erau în Herculanum, nu îşi va lăsa 
mintea să îi joace feste. Relaţia dintre ei nu era deloc asemă- 
nătoare cu cea dintre Cira şi Antonio. La naiba, nu aveau o 
relație, doar un scop comun. 

Dar nu ar face rău nimănui dacă ar merge cu el acum. Se 
simţea nehotărâtă şi, da, poate că puţin şi singură. Făcu un 
pas înainte, apoi un altul, şi îi luă mâna. 

Ochii i se deschiseră larg. Îi ţiuiau urechile. Era neli- 
niştitor. Era senzual. Încercă să se retragă. 

Strângerea mâinii lui se intensifică pe a ei, caldă, 
puternică, sigură şi, imediat, senzaţia senzuală de disconfort 
dispăru. 

— Vezi? Nu a durut deloc. Vrei să faci cafeaua sau 
sandviciurile? Chicoti şi o conduse spre bucătărie. Imi pare 
rău. „Sandviciurile” astea tot apar din senin, nu? 


Erau trei gărzi în spatele casei. Două în față. Ar fi fost 
dificil să ajungi la Jane MacGuire cât timp era în vilă. 

Aldo privea cum luminile străluceau în casa de pe Via 
Spagnola. Cât de comod. Probabil erau adunaţi în jurul mesei, 
bând vin şi vorbind despre Cira şi reconstrucție. 

Oare ştiau Eve Duncan şi Joe Quinn ce şarpe crescuseră 
la sân? Că Jane MacGuire şi Cira erau una şi aceeaşi ? 
Probabil că nu. Cu siguranță ea îşi folosise vraja şi îi făcuse 
să creadă ceea ce dorea ea să creadă. Voia să trăiască pentru 
totdeauna şi reconstituirea asta putea să o asigure că măcar 
fața îi va rămâne nemuritoare. 

Nu se va întâmpla asta. Nu putea tolera aşa ceva. Cu cât 
stătea mai mult timp în oraşul acesta, cu atât îi devenea mai 
clar că a fost adus aici cu un motiv anume. Teama şi 
nesiguranța lui scădeau încetul cu încetul. I se arătase calea 
prin mijlocul armatei de gărzi care o înconjura. 

Va fi condusă spre el ca un miel adus pentru sacrificiu. 


Este frumos, spuse Eve, uitându-se lung pe fereastra 
bucătăriei la străzile întortocheate ale oraşului. Nu, nu este 
corect. E ca într-un arest. Nu poţi să faci altceva, decât să-ţi 
aminteşti ce s-a întâmplat aici. 

— Locuitorii oraşului au grijă să nu uiţi, spuse Joe sec. Şi 
mulți din ei îşi fac treaba destul de bine. Abia aştept să se 
termine totul şi să plecăm de aici. Se întoarse spre Trevor. 
Nu mi-a plăcut circul acela de la aeroport. Nu am de gând să 
o supun din nou pe Eve la aşa ceva. 

— Nu va fi nevoie, spuse Trevor. Va mai fi cel puțin încă 
o conferință de presă, dar de mâine este mai bine să rămână 
la distanță, pe cât posibil. 

Joe îi întâlni privirea. 

— Sunt de acord. 

— Când voi începe să lucrez la reconstituire? întrebă Eve. 
Ar fi bine să am puţin mai multe informaţii. În după-amiaza 
asta a trebuit să valsez printre toate întrebările reporterilor. 

— Dar te-ai descurcat foarte bine. Trevor zâmbi. Am fost 
impresionat. 

— Nu am nevoie să te impresionez, zise Eve. Am nevoie 
să fii rapid, eficient şi să ne scoţi cât mai repede posibil din 
nenorocirea asta. Se uită la Jane. Şi să nu îi laşi lui Aldo 
nimic care să îi ofere un avantaj asupra ei. Am fost de acord 
să venim aici pentru că era o cale de a isprăvi odată cu 
coşmarul acesta. Nu am de gând să lâncezesc prea mult, acum 
că suntem aici. Treaba ta era să pregăteşti un loc în care să îl 
putem prinde pe Aldo. Spui că ai făcut asta. Acesta este locul? 

Trevor aprobă. 

— Ce îl face să fie atât de special? 

— Tunelul. 

— Ce? 

— Un tunel făcut de hoţi pe sub vilă intersectează rețeaua 
de tunele arheologice care împânzeşte săpăturile din zona 
teatrului. Nimeni nu ştie cu exactitate câte tunele au fost 
săpate de hoţi de-a lungul secolelor. Sontag l-a descoperit pe 
acesta acum câțiva ani şi s-a decis să păstreze locaţia lui 
secretă, ca să poată merge să facă ceva săpături pe cont 
propriu, pentru distracţie şi profit. 

— Chiar crezi că Aldo va încerca să pătrundă în vilă prin 
tunelul acela? întrebă Joe. Va şti că îl aşteptăm. Poate că este 
nebun, dar este şiret ca o vulpe. 

— Ai dreptate, spuse Trevor. În mod sigur nu va încerca 
să pătrundă în vilă. Aşa că va trebui să îl atragem în tunel şi 
să mergem după ei. Tunelurile din Via Spagnola au tot atâtea 
ieşiri şi cotituri ca şi tunelul lui Precebio. 

— Spuneai că Aldo cunoştea tunelele ca pe propriile 
buzunare, când era mic, zise Jane. 

Trevor o aprobă. 

— Singurul avantaj pe care îl avem este că numai Sontag 
e cel care a cartografiat această zonă de tunele. Aldo nu le 
poate cunoaşte. 

— Să sperăm, spuse Joe. Iar dacă tunelul este atât de 
complicat, vom fi şi noi la fel de pierduţi, acolo jos, ca şi el. 

— Am hărțile lui Sontag şi am cercetat tunelele în fiecare 
seară de când am descoperit vila. Şi pe urmă, cu puţin noroc 
nici nu va trebui să ştim prea multe despre tunel. Vom întinde 
capcana şi îl vom lăsa pe Aldo să vină la noi. 

— Şi bănuiesc că ai făcut deja asta, spuse dur Eve. 

— Aştept acordul vostru. Scoase un carneţel din 
buzunarul de la spate şi îl deschise repede. Există un singur 
loc potrivit pentru o ambuscadă. Lăsă carneţelul pe masă. 
Ştiu că pare ca o gaură făcută de o găină, dar este tunelul 
care duce spre tunelele arheologice. Apuci pe urmă rami- 
ficaţia care duce direct acolo. Desenă o linie care o inter- 
secta pe prima. Ramificaţia asta duce la intrarea în vomi- 
torium, dar pe la jumătatea drumului ajungi la un pasaj 
care face un ocol şi vine înapoi, dar dintr-un unghi diferit. 
Este o proeminență cam de zece metri care îţi va da şansa 
unei împuşcături sigure, Quinn. 

— Acoperit? 

Trevor aprobă. 

— Nu vei avea nicio problemă. Peretele apare ca o 
suprafață solidă, cu o singură mică deschizătură în dreptul 
proeminenței. 

— Vomitorium, repetă Eve. Este exact ceea ce pare? 

— Da şi nu, spuse Trevor. Aşa erau numite ieșirile din 
locurile publice. Ani întregi ghizii spuneau turiştilor mai naivi 
că romanii se îndopau pe rupte şi pe urmă se forţau să vomite 
pentru a mânca din nou. 

— Încântător. Şi vomitoriumul acesta este ieşirea din 
teatru? 

— Ar fi putut fi. Tunelul din Via Spagnola este atât de 
întortocheat, încât ar fi putut fi o ieşire pentru o altă clădire 
publică sau reşedinţă. Oricum, este al naibii de folositor 
pentru noi. Se uită spre Joe. Sunt trei tunele care duc spre 
vomitorium. Probabil că Aldo se va ascunde într-unul din 
ele, dacă îl putem păcăli. 

— Vomitoriumul este zona de acţiune? întrebă Joe. Unde 
este, mai exact? 

— Un interval ceva mai îndepărtat de-a lungul tunelului. 
După ce treci de pasajul ramificat pe care îl vei întâlni, ajungi 
la o suprafață mai largă; cu siguranță aici se afla comoara pe 
care o vânaseră hoţii când săpaseră tunelul. Evident, 
vomitoriumul conţinea mai multe statui care au fost furate. 
Au rămas numai soclurile. 

— Cum este cu lumina? 

— Ar fi bine dacă am avea ochelari cu infraroşu. Vor fi 
patru torţe agățate pe pereţi, în zona aia. Asta este tot ce pot 
să vă promit. Aşa cum este de important ca tu să îl vezi, la 
fel de important este şi ca el să nu te vadă. 

— Şi ce îl va atrage în încăperea aia? 

— Jane. Privirea lui se fixă pe ea. Şi Cira. 

Joe dădu din cap. 

— Ai de gând să îi trimiţi şi o invitație tipărită pentru 
eveniment? 

— Sper să nu fie nevoie. Dacă o va suna, aşa cum a făcut 
înainte să plece din Georgia, Jane ar putea să îl enerveze. 
Sunt şanse să se întâmple asta. 

— Şi dacă nu se întâmplă? 

— Avem planul B. Continuă: anunțăm că sicriul care 
conţine rămăşiţele va fi transportat poimâine din tunelul în 
care a fost descoperit, spre laboratorul de aici, din vilă, pentru 

examinare medico-legală şi reconstituire. Am ales deja doi 
experți foarte cunoscuţi, care au reputaţia de a nu fi atât de 
ticăloşi ca Sontag, şi voi da numele lor presei pentru a-i putea 
verifica. 

— Cum? 

— Asta depinde de tine, Quinn. Nu îmi pasă dacă îi 
convingi sau îi ameninţi. Determină-i însă să mintă printre 
dinţi şi să se dea la fund câteva zile în care se va presupune 
că sunt în vilă. 

— Vrei să îl lăsăm pe Aldo să ne urmeze în vilă? 

— Da, ne va urma prin tunelul teatrului, către tunelul 
hoților, spre vilă. 

— Ce? 

— Este genul de spectacol pe care l-ar creiona Sontag. Să 
prezinți presei în mod dramatic locul în care a fost găsit 
scheletul şi apoi să îi conduci, prin întuneric, spre locul unde 
identitatea Cirei va fi descoperită. Sau mai degrabă spre 
punctul în care poliţia locală va baricada tunelul şi va interzice 
presei să înainteze pentru a nu afla pe unde vom ieşi noi. 

— Aldo ar fi nebun să se afle în mijlocul reporterilor. 

— Nu va fi în mijlocul lor. Dar va fi acolo, undeva în 
reţeaua de tunele, cu un ochi la ceea ce se întâmplă, spuse 
Trevor. Şi se va întoarce şi va cerceta mai târziu. Nu îi vom 
îngreuna sarcina de a găsi tunelul spre Via Spagnola. Îi mai 
spuse lui Joe: Ai verificat ca tunelul în care a fost găsit 
scheletul să fie interzis şi pus sub pază douăzeci şi patru de 
ore din douăzeci şi patru? 

— Bineînţeles, aşa părea logic. Am sugerat doar că ar fi 
înţelept să se protejeze zona de hoți care ar putea contamina 
zona săpăturilor. Au fost încântați să ajute. Este o treabă bună 
în ceea ce priveşte banii americani băgaţi în groapa aia din 
pământ. Prin urmare, ce îl va atrage în vomitorium, dacă 
reconstituirea se va face în vilă? 

Trevor zâmbi. 

— ÎI vom face pe Aldo să creadă că Sontag va mai ține o 
conferință de presă acolo jos, pentru marea prezentare a 
reconstituiri. 

— Doamne, murmură Jane. 

— Este vorba din nou de metoda bombastică a lui Sontag, 
care va funcţiona. Să îi atragem pe reporteri prin întuneric, 
spre o destinaţie misterioasă, vomitoriumul. 

— Şi, în loc de asta, îl atragem acolo pe Aldo. Va dori să 
distrugă mulajul înainte ca presa să îl vadă, spuse încet Jane. 
Cum vom face asta? 

— Îl provoci, îl tachinezi, îl faci să creadă că îl inviţi la o 
luptă, doar tu şi el. În afară de faptul că este nebun, mai este 
şi un mare egoist. Trebuie să găseşti o cale să-i exploatezi 
slăbiciunea asta. 

Ea se cutremură. 

— S-ar putea să meargă. 

— Ar fi bine să meargă. Trevor se întoarse spre Eve. Totul 
este în regulă? 

Se gândi o clipă. 

— Nu. Cum va şti Aldo despre vomitorium? 

— Odată descoperit tunelul din Via Spagnola, va merge 
în recunoaştere şi vomitoriumul este destul de uşor de găsit 
pentru cineva care obişnuia să negocieze pentru tunele. Odată 
găsit, nu va mai da înapoi. 

— De ce nu? 

— Va şti că acesta este locul. L-am pregătit. Am felinare, 
baterii şi echipamente de fotografiat peste tot. Nu-i va scăpa 
nimic din ceea ce se întâmplă. 

— Cum poţi să fii atât de sigur că îl va găsi? Presupunem 
al naibii de multe lucruri. 

— Ai dreptate. Tocmai de asta am fixat o cameră de luat 
vederi deasupra nişei în care va aştepta Joe. Este îndreptată 

direct spre vomitorium. Dacă Aldo va explora locurile, vom 
şti. Aveţi încredere în mine. 

— Nu am încredere în nimeni, când este vorba de siguranța 
lui Jane. Şi urăsc ideea de a o folosi ca momeală. 

— Eve, ştiai că este singurul mod de a acţiona, spuse Jane 
încet. Iar Joe va fi acolo, să mă apere. 

— Şi voi fi şi eu acolo, spuse Trevor. O voi duce eu în 
vomitorium în noaptea aia. Tu vei merge acolo înaintea 
noastră, Quinn. Voi verifica tunelul în prealabil şi o voi însoţi 
atât cât îmi va permite pasajul ramificat înainte de a veni la 
tine, în nişă. Garantez că va fi în siguranță până va ajunge în 
vomitorium. Pe urmă, va depinde de noi toți să rămână în 
siguranță. 

— De ce nu putem aduce mai mulți oameni pentru 
protecție? 

— Imediat ce îi va vedea, va dispărea. Atâta timp cât nu îl 
lăsăm să se apropie de Jane, ea va fi în siguranță. Nu a folosit 
niciodată un pistol. Vrea să fie un ritual. Este important pentru 
el. Nouă nu ne pasă nici cât negru sub unghie de ritualuri; un 
glonţ bine tras va fi tocmai bun. 

— Ar fi bine să meargă, Trevor, zise dur Eve. 

— Doamne, ce trebuie să facă un bărbat? Sunt deschis 
pentru orice sugestie. 

— Vei chema gărzile dacă vedem vreun semn că afurisitul 
ăsta de plan nu funcționează. Se întoarse şi făcu un semn din 
cap spre uşa care dădea spre hol. Între timp, mă duc la culcare. 
Sunt terminată. Joe? 

— Vin şi eu într-un minut. Joe îşi termină cafeaua. Mă 
duc să vorbesc cu băieții şi să văd dacă au observat ceva. 

— Este prea devreme, zise Trevor. Deocamdată, Aldo nu 
va face nicio mişcare. 

— Probabil că este minunat să poți vedea într-un glob de 
cristal, spuse sarcastic Joe, în timp ce deschidea uşa 

bucătăriei. Personal, am descoperit că este mai bine să te 
aştepţi la lucruri neprevăzute. 

— La fel şi eu, murmură Trevor, în timp ce uşa se închidea 
în spatele lui Joe. De obicei. Dar cu Aldo lucrurile stau 
altfel... Mă simt ca şi cum aş şti ce gândeşte — este diferit. 
Luă cănile şi farfuriile şi le puse în chiuvetă. Sau poate că 
mă înşel şi Quinn are dreptate. Două puncte de vedere diferite 
înseamnă mai multă siguranță pentru tine. Se întoarse spre 
Jane. Ai fost foarte tăcută în timp ce îmi expuneam 
„capodopera”. Nu crezi că va merge? 

— Nu am nici cea mai vagă idee. Este greu să îți ima- 
ginezi... Îşi umezi buzele. Ai spus că tunelul trece direct pe 
sub casa asta? 

— Da. Îi cercetă faţa. Asta te face nervoasă? 

Ea scutură capul. 

— Nu nervoasă. Se uită spre fereastră. Se face întuneric. 
În tunel va fi şi mai întuneric, nu? 

— Da. La ce te gândeşti? 

Se uită din nou spre el. 

— Vreau să mă duci prin tunel. Vreau să văd vomitoriumul 
şi vreau să văd cu ochii mei unde a baricadat Sontag 
anticamera în care se presupune că este Cira. 

— Nu am putea ajunge atât de aproape. Quinn a pus pază. 
Şi pe urmă, îl vei vedea mâine-noapte. 

Ea dădu din cap cu nerăbdare. 

— Nu cu un cârd de reporteri pe urmele noastre. În seara 
asta. 

— Vrei să fii sigură că sunt acoperit? 

— Vreau să văd tunelele acelea. Nu-mi pasă cât de aproape 
sau de departe trebuie să fiu. Spuneai că nu crezi că Aldo nu 
va acționa de la distanță. 

— Am mai spus şi că este posibil să mă înşel. 

— Dar el nu ştie despre tunelul din Via Spagnola. Am fi 
în siguranţă acolo. Dar tunelele din preajma teatrului? 

— Dacă nu ar avea un motiv, probabil că nu ar fi acolo. 
Este destui de neplăcut, iar tunelele sunt luminate electric şi 
păzite de localnici. 

— S-ar supăra dacă le-am traversa? 

— Cred că aş putea să vorbesc cu ei ca să ne lase să trecem. 

— O altă înşelăciune? 

— În fond, nu despre asta este vorba toată viaţa? O studie. 
De ce este atât de important pentru tine? 

Nu îi răspunse. 

— Spuneai că ai visat tunelele. Crezi că le vei recunoaşte? 

— Bineînţeles că nu. Ar fi ciudat. 

Rămase tăcut un moment. 

— Quinn mă va ucide, fără îndoială. 

O va face! 

— Când? 

- Într-o oră. Trebuie să îl sun pe Sontag şi să îl motivez 
pentru conferința de mâine. Făcu o pauză. Îi vei spune lui 
Eve? 

Îi trecuse şi ei prin minte asta. 

— Nu, s-ar gândi că trebuie să vină cu noi şi nu vreau să 
îi târăsc prin tunelele alea. Ai spus că sunt destul de neplăcute. 

— Jegoase. Adăugă: Dar ei tot ar vrea să meargă. 

— Am să las un bilet pentru Eve, în caz că se trezeşte 
când suntem plecați. Nu vreau să îşi facă griji. 

— Dar nu vrei să meargă. De ce? 

— M-ar supraveghea, spuse ea deschis. M-ar analiza de 
ce şi ce fac şi s-ar întreba dacă ar fi trebuit să mă lase să 
merg. Oamenii care te iubesc fac asta. Dar ţie nu îţi pasă. 
Dacă mă vei urmări, va fi pentru că eşti curios. Voi fi în 
siguranță dacă merg cu tine, pentru că tu nu vrei să îl scapi 
pe Aldo, dar nu îţi vei muşca unghiile şi nu vei fremăta. 

— Nu, nu am înclinații spre fremătat. Zâmbi maliţios. Şi 
da, sunt curios cu privire la tot ce ţine de tine. Se întoarse. 
Ne vedem într-o oră. Ta un pulover cu tine. 

— Aşteaptă. Când se uită din nou la ea, ea îl întrebă: Cum 
intri în tunel? Pe unde este intrarea? 

— Eşti chiar deasupra ei. Dădu din cap spre covorul aşezat 
pe podeaua de piatră, sub scaunul ei. Este o trapă de vreo doi 
metri care a fost, evident, modificată de Sontag, pe măsura 
lucrurilor furate. Şi aici este o scară metalică ce coboară cam 
doi metri. Să nu devii nerăbdătoare şi să mă laşi în urmă, 
bine? 

Nu era niciun pericol să se întâmple asta. Numai 
informaţia că stătea deasupra golului întunecat o neliniştea. 
Voia să se ridice şi să se mişte, dar se forță să nu o facă. işi 
păstră vocea obişnuită. 

— Te voi aştepta. 

negura din tunel. 

Fiorii şi umezeala păreau să se infiltreze în fiecare por 
al pielii ei şi Jane îşi dădu seama că îi era greu să respire. 

Noapte fără aer. 

Era doar în imaginaţia ei. Nu putea să respire pentru că 
se grăbea să țină pasul cu Trevor. 

— Mergem mai întâi în vomitorium? 

— Nu, m-am gândit să facem asta la întoarcere. Mi-am 
spus că nu el era primul pe lista ta de priorități. Voiai să vezi 
teatrul. 

Ea nu îl contrazise. Ardea de nerăbdare. 

— Sunt şi şoareci acolo jos? 

— Probabil. În locurile în care nu sunt aşezări omeneşti, 
natura tinde să îşi reintre în drepturi. Vocea lui ajunse la ea: 
Stai aproape. Nu vreau să te pierd. 

— Dar nu te-ar deranja să mă sperii puțin. 

El râse. 

— Recunosc, aş vrea să te scutur puțin, să văd dacă aş 
reuşi. 

— Ei bine, nu o să reuşeşti amenințându-mă cu şoarecii. 
M-am obişnuit cu ei în unele case, la familiile care m-au 
adoptat în copilărie. Eram doar curioasă. 

— Şi la orfelinatul în care am crescut eu erau şoareci. 

— La Johannesburg? 

— Sigur, Quinn probabil că a făcut săpături adânci în 
trecutul meu întunecat. 

— Nu a fost chiar aşa de întunecat. Cel puţin din ceea ce 
a reuşit să descopere. 

— Nu a fost nici prea transparent. Ai grijă pe unde calci. 
liste o baltă în faţa ta. 

— De ce miroase a gaz metan aici? 

— De la crăpături, fisuri. Făcu o pauză. Ai spus că ai 
visat tunelele. Erau ca acesta? 

La început nu îi răspunse. Îşi spusese că nu trebuia să i 
se confeseze în privinţa viselor, dar izolarea şi întunericul o 
făceau să se simtă ciudat de aproape de el. Şi până la urmă, 
ce conta părerea lui despre ea? Nu, nu era aşa. Nu era aşa de 
umed. Era foarte cald şi ceţos. Eu ... Îşi pierdu respiraţia. 

— Erupția? 

— De unde să știu? A fost doar un vis. Ea alerga. Îi era 
frică. Aşteptă un moment şi zise: Ai spus că şi tu ai visat-o 
pe Cira. 

— O, da. De când am descoperit papirusurile. La început, 
în fiecare noapte. Acum nu atât de des. 

— Ce visezi despre ea? Tunele? Erupţii? 

— Nu. 

— Ce altceva? 

El râse. 

— Jane, sunt bărbat. Despre ce crezi că visez? 

— O, pentru Dumnezeu! 

— Tu ai întrebat. Mi-ar plăcea să îţi spun o poveste mistică, 
romantică, dar ştiu că preferi adevărul. 

— Nu merită asta. 

— Ce pot să spun? Este vorba de sex. Nu cred că ar 
deranja-o dacă ar şti că am câteva fantezii legate de ea. Cira 

înţelegea sexul. Îi folosea ca să supravieţuiască. Şi probabil 
i-ar fi plăcut să ştie că are atâta putere asupra mea, după 
două mii de ani de la moartea ei. 

— Nu îmi vine să cred că tu ... Poate că ai dreptate, dar 
ea a fost mai mult decât un simplu obiect sexual. Avu o idee 
neaşteptată. Şi nu cred că înseamnă doar atâta pentru tine. 
Ai cheltuit o avere pentru bustul ei pe care l-ai cumpărat de 
la colecţionar. De ce ai făcut asta? 

— Este o capodoperă. Rămase tăcut un moment. Şi poate 
că sunt puţin obsedat şi de personalitatea ei, la fel ca de corpul 
ei. A fost o femeie pe cinste. 

— Şi de ce naiba nu ai spus asta de la început? 

— Nu am vrut să crezi că sunt un sensibil. Mi-ar distruge 
imaginea. 

Ea scoase un sunet insolent. 

— Nu cred că trebuie să îţi faci griji pentru ... 

— Aici se termină tunelul de pe Via Spagnola şi se 
întâlneşte cu rețeaua din jurul teatrului, o întrerupse el. Ar 
trebui să fie ceva mai luminat de instalaţiile electrice, doar 
este încă destul de întunecos. Am să ţin lanterna aprinsă. 
Tunelele astea sunt concentrice, dar este o singură cale să 
vezi teatrul, din moment ce este încă îngropat. 

— De ce nu au lucrat mai mult la el ca să îl dezgroape? 

— Din cauza banilor. A dificultății. A intereselor. Au făcut 
o treabă mult mai bună în ultima vreme. Deşi este o muncă 
de Sisif, ţinând cont că multe părți sunt îngropate sub aproape 
treizeci de metri de rocă vulcanică. E păcat, pentru că teatrul 
este o bijuterie. În el intrau 2530 de oameni şi avea toate 
cele necesare. Tobe din bronz pentru a imita tunetul, macarale 
pentru a face să zboare zeii de-a lungul scenei, perne pentru 
şezut, tăvi de dulciuri şi nuci, apă cu aromă de şofran pentru 
clienții fideli. Uimitor. 

— Şi pasionant. Probabil că li se părea magic. 

— Teatrul încă ne mai pare magic, până şi nouă. 

— Ai aflat toate astea de la reporterul acela? 

— Nu, am făcut ceva cercetări. Ai spus că vrei informaţii. 
Nu am îndrăznit să nu mă supun. 

-- Pe naiba. Ai fost chiar tu interesat. 

— M-ai prins. 

— Este surprinzător că teatrul nu a fost distrus de şuvoiul 
de lavă. 

— Este unul din lucrurile ciudate care s-au întâmplat în 
zilele alea. Şuvoiul a adunat suficient mâl ca să îl acopere şi 
să îl protejeze. Ar fi putut fi scos intact, dacă nu ar fi fost 
lăcomia oamenilor. La un moment dat, regele Ferdinand topea 
lragmente neprețuite din bronz, pentru a-şi face candelabre. 

— Credeam că nu ai respect pentru păstrarea antichităţilor. 

— Respect artefactele în sine. Nu îmi plac prostia sau 
distrugerea. 

— Este posibil ca Cira să fi fost în teatru când a izbucnit 
vulcanul? 

— Da, se bănuieşte că trupa exersa pentru un spectacol 
de după-amiază. 

- Ce piesă? 

— Nu ştie nimeni. Poate, odată cu progresul săpăturilor, 
vom afla. 

— Poate o vor găsi pe Cira îngropată aici. 

— Crezi că realitatea va urma ficţiunea? Este posibil. Cine 
ştie? Arheologii descoperă tot timpul lucruri noi. 

— Lucruri noi dintr-o lume moartă. Şi totuşi, într-un 
anumit mod, nu pare moartă, nu? În timp ce veneam încoace 
cu maşina, de la aeroportul din Napoli, mă gândeam, dacă ai 
închide ochii, ai putea să îţi imaginezi că viaţa este exact ca 
înainte de erupție. Mă întreb cum a fost pentru ei ziua aceea... 

— ŞI eu m-am întrebat. Să îţi spun? 

— Ai făcut din nou cercetări? 

— Aşa am început, dar este greu să păstrezi o atitudine 
detaşată, când eşti atât de aproape de sursă. Vocea lui 
catifelată se auzi din întuneric. Era o zi normală, soarele 
strălucea. Fuseseră câteva cutremure, dar nu era nimic 
îngrijorător. Vezuviul bolborosea tot timpul. Puţurile din zonă 
secaseră, dar era august. Din nou, nimic neaşteptat. Era o zi 
fierbinte, dar era mai răcoare aici, în Herculanum, pentru că 
oraşul se afla pe malul mării. Era ziua unui rege, o sărbătoare, 
şi oamenii erau în oraş să vadă spectacolele şi să 
sărbătorească. Forumul era plin cu negustori ambulanți, 
acrobaţi, jongleri. Doamnele erau purtate în litiere de către 
sclavi. Băile publice erau deschise şi bărbaţii se dezbrăcau 
şi se pregăteau să fie îmbăiaţi de slujitori. În arene se 
desfăşurau evenimente sportive, iar învingătorii trebuiau să 
îşi primească cununile victoriei, din ramuri de măslin. Erau 
doar nişte băieţandri, goi şi bronzați, mândri de isprăvile lor 
eroice. Mozaicarii îşi tăiau pietrele lustruite şi sticla, brutarii 
îşi coceau pâinea şi tartele, iar prietenii Cirei şi partenerii 
actori, poate Cira însăşi, repetau piesa în cel mai bun teatru 
al lumii romane. El făcu o pauză. Pot să îți spun mai multe. 
Vrei să asculți? 

— Nu. Îşi simţea gâtul ca într-o strânsoare şi aproape putea 
simți şi gusta dulcea amărăciune a acelei dimineți. Nu acum. 

— Ai spus că vrei să simţi parfumul acelei epoci. 

— Cu siguranță mi l-ai prezentat, spuse ea sec. Pare 
imposibil ca totul să fi dispărut într-o clipire. 

— Nu, nu este imposibil. Şi noi reuşim să distrugem destul 
de bine, fără ajutorul naturii. Gândeşte-te la Hiroshima. Şi 
cred că s-a întâmplat chiar mai repede decât o clipire. Se 
spune că puternicul suflu al exploziei părea să vină chiar din 
pământ. Pretutindeni erau vapori de acid sulfuric şi un nor 
ca o ciupercă a țâşnit din munte. 

— Şi toţi au lăsat toate lucrurile care aveau sens în viaţa 
lor şi au fugit. 

— Cei care au putut fugi. Nu a fost prea mult timp. 

Fără aer. 

Fără timp. 

Dintr-odată, din nou nu mai putu respira. 

— Vreau afară. Cât de aproape suntem de tunelul care 
duce spre presupusa locaţie a antecamerei? 

— Tot înainte. El mută lumina lanternei pe fața ei. Nu 
arăţi prea bine. Vrei să ne întoarcem? 

— Nu, hai să mergem. Arată-mi. Pentru asta am venit 
aici. 

— Nu, nu pentru asta. Am venit aici pentru că trebuia să 
vezi teatrul. Te tot bântuia. 

— Este normal să vreau să-l văd, din moment ce femeia 
care seamănă cu mine... 

— Nu trebuie să te scuzi față de mine. Ai vrut să fii aici. 
Te-am adus. Acum vrei să mergi acasă. Te voi duce acasă. 
Dar nu ai văzut tocmai partea principală a săpăturilor. Pot să 
te duc mai aproape de scenă, dacă mergem prin următorul 
tunel. 

Ea dădu din cap. 

— Sunt gata să mă întorc după ce îmi arăţi locul în care tu 
şi Sontag aţi pus sicriul. 

A fost rândul lui să dea din cap. 

— Incăpăţânată! Mută fasciculul lanternei spre pământ şi 
o luă de mână. Vino. Aruncăm o privire şi pe urmă te scot 
afară. Nu ai prea multe de văzut. Am zidit intrarea către 
tunelul făcut de hoți, ca să nu intre nimeni înainte de a fi 
totul pregătit. O conduse înăuntru. Nu sunt sigur dacă tunelul 
acela sufocant şi încețoşat din visul tău nu ar fi fost de preferat 
acestuia. Este plin de mâl şi mizerie. 

— Dar ştii unde mergem. Nu te-ai rătăcit şi nu continui 
să mergi pe drumuri înfundate. 

— Nu, ştiu unde mergem. Eşti în siguranță cu mine. 

Se simțea în siguranţă, realiză ea brusc. Vocea lui era la 
fel de fermă ca strângerea din jurul mâinii ei, iar întunericul 
nu mai era sufocant, ci... intim. Se simțea ciudat. Ar fi vrut 
să se îndepărteze. Nu, voia să fie şi mai aproape. Nu făcu 
nici una, nici alta. Îi lăsă să o conducă în întuneric. 

Să facă ceea ce îşi propusese. Să vadă tunelul în care 
Trevor întinsese capcana, să verifice vomitoriumul şi să 
meargă înapoi la vila de pe Via Spagnola. 


— Eşti sigură că mai vrei să vezi vomitoriumul? o întrebă 
Trevor, mergând înaintea ei prin tunelul care ducea spre vilă. 
Cred că ai trecut prin suficiente emoţii o singură noapte. 

— Încetează să mă mai tratezi ca pe un invalid. Bineînţeles 
că vreau să merg. Faptul că am fost acolo jos nu a fost chiar 
traumatizant. Ai avut dreptate, nu ne puteam apropia prea 
mult de tunelul cu anticamera. 

— Dar nu este nimic important de văzut în vomitorium. 
Aşa că mai bine o lăsăm pe altă dată. 

— Nu, trebuie să ştiu ce mă aşteaptă. Doamne, era obosită 
de atâta întuneric copleşitor. Ce teroare trebuie să fi fost 
pentru hoţii care şi-au săpat drumul în măruntaiele 
pământului, fără să ştie peste ce vor da la următoarea cotitură. 
Ai spus că unele tunele s-au surpat de-a lungul timpului. S-a 
întâmplat şi aici? 

— Când am verificat, am dat peste vreo două drumuri 
închise. Nu fi îngrijorată, pereţii par destul de solizi în jurul 
vomitoriumului. Nu te-aş fi lăsat să vii aici dacă nu ar fi fost 
singur. Se opri. Aici ne întoarcem. Dacă eşti sigură că vrei să 
mergi. 

Nu voia să meargă. Voia să fugă înapoi la vilă şi să se 
bage în pat. La naiba, voia să fie din nou afară, la lumină. Se 
simţea ca şi cum ar fi fost îngropată de vie. 

Aşa cum Cira fusese îngropată de vie de pietrele care se 
prăbuşiseră? 

— Jane? 

— Vin. Se strecură pe lângă el, în întuneric, căutând 
tunelul. Ai spus că nu este chiar aşa departe de tunelul 
principal. Nu ar trebui să ne ia mult timp. Corect? 

El trecu înainte. 

— Depinde ce consideri lung. Cred că timpul se scurge 
ceva mai încet pentru tine, în momentul acesta. 

Ea încercă să se gândească la altceva, să uite întunericul 
acela blestemat. 

— Probabil Cira ştia de vomitorium. Era oraşul ei, locul 
ei. O văd plimbându-se, vorbind, râzând, jucându-şi rolurile 
cu bărbaţii din oraş. 

— La fel şi eu. Nu este greu de imaginat. 

— Cel puţin nu pentru cineva ca tine, care se gândeşte la 
Cira la modul fizic. A făcut ce a trebuit pentru a supravieţui. 

— Nu a fost o martiră. I-a plăcut viaţa. Dacă ne luăm 
după papirusurile lui Julius, avea un simţ al umorului destul 
de obscen, dar o ierta, pentru că în pat era o adevărată zeiță. 

— Câtă condescendenţă. Probabil trebuia să aibă simţul 
umorului, dacă fusese forțată să se culce cu el. 

— Nu forță. Alegere. Făcuse o alegere, Jane. 

— Naşterea ei şi circumstanțele au ales în locul ei. Ce 
altceva mai spuneau scrierile despre ea? 

— Era bună cu prietenii, nemiloasă cu duşmanii, şi nu 
era înțelept să îi stai în cale. 

— Cine îi erau prietenii? 

— Actorii din teatru. Nu avea încredere în nimeni 
altcineva. 

— Nu avea familie? 

— Nu. A luat un copil de pe stradă acasă şi se spune că a 
fost foarte bună cu el. 

— Nu se menționează nimeni altcineva? 

— Nu, din câte îmi amintesc. Majoritatea papirusurilor 
lui Julius se referea la frumuseţea ei şi la abilităţile sexuale, 
nu la calităţile ei materne. 

— Porc misogin! 

El chicoti. 

— Eu sau Julius? 

— Amândoi. 

— Misogin sau nu, era gata să ucidă pentru ea. Într-una 
din scrieri descria cum şi-ar ucide rivalul care ar fura-o de 
lângă el. 

— Cine era? 

— Nu a dat nume. Părea a fi un tânăr actor recent sosit în 
Herculanum şi care făcea furori în oraş. Evident, o cucerise 
şi pe Cira şi asta îl înfuriase la culme pe Julius. 

— L-a ucis? 

— Nu ştiu. 

— Cred că mai degrabă ar fi încercat să o ucidă pe Cira, 
dacă nu a reuşit să o facă să îl părăsească. 

— Crezi? Interesant. 

Nu era interesant. Ci oribil. Şi doar un mic exemplu 
despre cum îşi trăise Cira viaţa. 

Trevor se opri brusc. 

— Aici este locul prin care Joe va trece ca să ajungă la 
firida care supraveghează vomitoriumul. Îndreptă lumina 
spre peretele stâncos din stânga. Şi zări un gol întunecat, 
lângă podeaua tunelului. Abia este loc să te târăşti şi va 
trebui să se strecoare prin deschizătură, dar la doi paşi de 
deschidere poate sta în picioare şi se poate mişca în voie 
până când va ajunge la deschizătura din perete. 

— Nu l-aş fi observat, dacă nu mi-l arătai. 

— ŞI nici Aldo nu-l va observa. Se îndreptă din nou spre 
tunel. Sunt prea multe ramificații înfundate în tunel, ca să 

observe o gaură mică în perete. Va avea o mulțime de 
posibilități. 

— Nu am ajuns încă la vomitorium? 

— În câteva minute suntem acolo. 

— Atunci să ne grăbim. Vreau să ies de aici. 

Părea a fi mai mult decât cele câteva minute pe care 
Trevor le preconizase, când se dădu la o parte şi ridică 
lanterna către întunericul din faţa lor. 

— Am ajuns. Nu este tocmai cel mai elegant exemplu al 
epocii Cirei. Deşi probabil cele şase socluri din marmură 
care erau împrăştiate în zonă susținuseră statui de zei şi zeițe 
şi poate a regelui care ocupa tronul la momentul respectiv. 

Dar acum soclurile erau fisurate, rămăşiţe frânte care 
păzeau întunericul celor trei tunele ce se îndreptau spre 
vomitorium, ca nişte santinele cu mâinile goale. Erau doar 
trei echipamente de fotografiat şi un generator lângă socluri, 
dar nu le dădu nicio atenție. 

Făcu un pas înainte, cu privirea aţintită în centrul 
încăperii. O bucată de catifea roşie zăcea pe podeaua de 
stâncă. 

— Ce este asta? 

— O parte din pregătirile mele. Am vrut să fiu sigur că 
Aldo va şti că a venit momentul să plătească toate pentru 
ororile comise. 

— Cred că luminile îl vor anunţa. 

— Bine, este puţin cam dramatic. Sunt un amator. 

Catifeaua semăna cu o pată de sânge în mizeria 
întunecată şi Jane nu îşi putea dezlipi privirea de la ea. 

— Acolo vei pune sicriul? 

— Eventual. Dar vrem ca Aldo să ştie ce se va întâmpla. 
Îl putem conduce până aici. După ce va ochi locul acesta, va 
începe să îşi pună în aplicare planurile. Arătă spre pereți. 
Deja am amplasat torţe. Arătă peretele care era în stânga, 

spre vomitorium. Vezi mica deschidere pe faţa peretelui, cam 
la trei metri de la pământ? Duce la pasajul pe care ţi l-am 
arătat. Joe va fi la locul lui şi va putea să ţintească direct în 
zona asta. Şi, de fapt, videocamera despre care am vorbit ne 
filmează chiar acum. Arătă spre o bucată de stâncă deasupra 
podelei. Voi fi acolo şi voi putea să dau la o parte stânca aia, 
să ies şi să te ajut, dacă ceva nu merge. 

Privirea ei se mută spre dreapta. 

— Două tunele merg în direcția asta? 

— Trei, incluzând şi tunelul pe care îl vei folosi tu. 

— Şi Aldo va folosi unul din ele? Nu putea să îşi desprindă 
privirea de la întunericul care se deschidea în faţa ei. Şi-l 
imagina acolo, acum, urmărindu-i. Nu este nicio cale să 
mergem după el şi să încercăm să îl prindem, odată ce suntem 
siguri că este acolo? Ai spus că nu cunoaşte foarte bine 
tunelele astea. 

— Am vorbit cu Joe şi despre posibilitatea asta. Dădu din 
cap. Ar putea fi un coşmar să încerci să urmăreşti pe cineva. 
Tunelele astea sunt ca nişte labirinturi şi există cel puţin alte 
două ieşiri, în afară de cea de la Via Spagnola. Ar putea să o 
ia pe oricare şi să îi pierdem urma. Făcu o pauză. Dar dacă 
te-ai răzgândit cu privire la planul nostru de a-l atrage în loc 
deschis, să îmi spui. Este alegerea ta, Jane. 

— Am întrebat doar. Nu m-am răzgândit. 

Buzele lui se strânseră. 

— Cred că speram că o vei face. 

— Ciudat. Făcu un pas spre bucata de catifea. Seamănă 
cu... 

Sânge. Durere. Aldo stând şi privind la catifea, triumfător. 

Era doar imaginația. 

Să înlăture teama. Înghiți cu greu. 
— Pare foarte teatral. Se întoarse şi porni înapoi spre tunel. 
Sunt sigură că Cira ar fi fost de acord. 


288 


— Numai dacă ar fi fost o comedie. Tragediile nu erau 
punctul ei forte. 

— Nici al meu. l l 

Mâna lui se aşeză pe umărul ei, sprijinind-o, oferindu-i 
alinare. d ue d l 

— Şi am de gând să fac ca lucrurile să rămână la fel. Hai 
să plecăm de aici. 


— Merg eu înainte. sal 

Trevor împinse capacul şi deschise trapa spre bucătărie. 

— Dacă Quinn este treaz şi fierbe, voi fi primul care va 
înfrunta mânia lui. Aruncă o privire în cameră, apoi şopti: 
Este liber. i A i 

Nu îşi dăduse seama cât de uşurată va fi la gândul că nu 
va trebui să îi înfrunte pe Eve şi Joe. Era destul de tulburată 
şi fără să mai fie nevoie să treacă prin alte emoții. SEA 

— Mergi în pat, spuse Trevor, trăgând-o în cameră şi 
închizând trapa. Mâine este o zi importantă. . 

— Pentru Eve, zise Jane. Nu pentru mine. In ceea ce 
priveşte presa, eu sunt aici doar pentru că sunt copilul lui 
Eve şi pentru că vrea să mă pună în contact cu cultura 
europeană. EO 

— Dar, din moment ce ea nu este prea accesibilă, poate 
vor încerca să ajungă la ea prin tine. Şi oricine citeşte 
Archaeology Journal ar putea observa asemănarea cu statuia. 

— Era neclară. Sam a făcut o treabă foarte bună. 

El pufni. . i 

— Sam? Sunteţi în etapa în care vă spuneți pe numele 
mic? l . . . . 

— Este genul acesta de om. Şi ni s-a potrivit. E 

— Sunt sigur. Cred că l-ai făcut să îţi mănânce din palmă 
înainte să fi trecut cincisprezece minute de când ai intrat la 
el în birou. 

Ea se încruntă. 

— Nu a fost aşa. 

— Da? Şi cum a fost? 

— Ți-am spus ce greu a fost ... Se opri. Nu trebuie să îţi 
dau explicaţii. Ce se întâmplă cu tine? 

— Absolut nimic, la naiba. Doar mă întrebam cum ai reuşit 
să ... Se opri şi se întoarse. Ai dreptate, nu este treaba mea. 
Îmi pare rău. 

— Scuzele nu sunt acceptate. Dacă ai vrut să spui ceea ce 
cred că ai vrut să spui. 

— A fost o greşeală, bine? 

— Nu, nu este bine. Eşti cumva maniac sexual? Mai întâi, 
stupizenia aia legată de Cira, iar acum asta. Nu mă culc cu 
nimeni ca să obţin ceva. Am minte şi o folosesc. 

— Am spus că îmi pare rău. 

Furia îi țâşnea prin toţi porii. 

— Nu este nicio mirare că ai visele alea dezgustătoare 
despre Cira. Crezi că toate femeile sunt prostituate. Imediat 
îi încolți un gând. Este din cauza chipului meu, nu-i aşa? 
Pentru că arăt ca ea, crezi că mă voi purta la fel. 

— Ştiu că nu ai face asta. 

— Nu? În anumite părți ale creierului acela misogin, de 
mărimea unui bob de mazăre, cu siguranță gândul acesta a 
poposit, altfel nu te-ai fi purtat ca un adevărat ticălos. 

— Nu cred că eşti ca Cira. 

— Nu, nu sunt. Dar sunt mândră că am tăria şi 
determinarea ei şi mă jigneşte faptul că o subestimezi. 

— Pot să subliniez că nu am spus că ar fi vreo comparație 
între voi două? Tu eşti cea sigură că eu... 

Ea se întoarse să iasă din cameră. 

— Nu. Mâna lui se aşeză pe umărul ei. O răsuci spre el. 
Nu îmi întoarce spatele. Am stat şi te-am ascultat cum mă 
acuzi că sunt un ticălos cu probleme sexuale, dar nu te voi 
lăsa să fugi până când nu îţi voi spune ceea ce am de spus. 

— Dă-mi drumul. 

— Când voi termina. Ochii lui se îngustară pe faţa 
încordată. Mai întâi, poate că ai dreptate. Am trăit cu imaginea 
Cirei pentru atâta timp, încât este posibil ca, în mod 
inconştient, să o compar cu tine. Nu cu bună ştiinţă. Imi dau 
seama de diferenţe. Şi asta aproape mă sufocă de câte ori mă 
uit la tine. În al doilea rând, doar pentru că mă bucur de 
partea mea de dorință sănătoasă, nu înseamnă că mă gândesc 
mai puţin la ea ... sau la tine. Ţi-am spus că o văd ca pe o 
femeie extraordinară. Sexul este numai o parte. În al treilea 
rând, dacă ai fi mai mare şi ai avea ceva mai multă experienţă, 
nu ar trebui să îți spun toate astea. Ţi-aş putea arăta. 

Se uita fix la el. Furia dispăruse, fiind înlocuită de starea 
aceea ciudată de sufocare pe care o mai încercase înainte. 

— Nu mă privi aşa, spuse el răgușit. Mâna i se ridică de 
pe umărul ei şi îi cuprinse obrazul. Doamne, cât eşti de 
frumoasă. Ai atât de multe expresii... 

Pielea ei se înfioră sub atingerea lui, dar nu se putea 
îndepărta. 

— Toţi au expresii. 

— Nu ca tine. Tu te aprinzi, te înnourezi, străluceşti ... 
Te-aş putea privi următorul mileniu, fără să mă plictisesc 
de ... Respiră adânc şi mâna îi alunecă încet de pe faţa ei. 
Du-te la culcare. Nu mă port prea bine şi ar putea deveni şi 
mai rău. 

Ea nu se mişcă. 

— Du-te la culcare. 

Făcu un pas mai aproape şi încercă să îi atingă pieptul. 

— O, la naiba. Închise ochii. Acum ai făcut și asta! 

Inima lui bătea atât de tare sub palma ei... 

Ochii i se deschiseră şi se uită în jos la ea. 

— Nu. 

— De ce nu? Mai făcu un pas. Cred că vreau ... 

— Ştiu că vrei. Trase aer adânc în piept şi se dădu înapoi. 
Şi asta mă ucide. Se întoarse şi se îndreptă spre uşă. Maniacii 
sexuali sunt aşa. 

Abia îşi mai amintea că îl numise astfel. 

— Unde te duci? 

— Să iau puţin aer. Am nevoie. 

— Fugi de mine! 

— La naiba, sigur că da. 

— De ce? 

El se opri lângă uşă şi se uită înapoi spre ea. 

— Pentru că nu mi-o trag cu şcolăriţe, Jane. 

Ea simţi căldura înflorindu-i obrajii. 

— Nu am spus că vreau să fac asta cu tine. Şi nu este un 
mod prea plăcut să ... 

— Nu am vrut să sune drăguţ. Încerc să te descurajez. 

— Te porţi de parcă te-aş ataca. Doar te-am atins. 

— A fost suficient. Când este vorba de tine. 

Îşi ridică bărbia. 

— De ce? În fond, sunt doar o şcolăriță. Şi nu sunt suficient 
de importantă ca să fiu luată în seamă. 

— Nu mai mult decât a fost în Evul Mediu ciuma. 

— Acum mă compari cu ciuma? 

— Doar ca factor devastator. Îi studie expresia feţei. Te-am 
rănit? Doamne, uit mereu că eşti mai fragilă decât pretinzi. 

— Nu ai putea să mă răneşti. Se uită la el sfidător. Nu 
te-aş lăsa. Deşi încerci din răsputeri. Să vedem, mi-ai zis 
ciumă, şcolăriță, Cira. 

— Te-am rănit. Rămase tăcut un moment şi când vorbi, 
asprimea din vocea lui dispăruse. Uite, nu am vrut niciodată 
să te rănesc. Vreau să fiu prietenul tău. Scutură capul. Nu, 
nu este adevărat. Am putea fi prieteni, într-o zi, dar acum ne 
stau prea multe în cale. 

— Nu mă pot imagina fiind prietenă cu tine. 

— Tu ai spus-o. Asta este problema. O, ce naiba. Nu fac 
altceva decât să mă îngrop şi mai tare. Trânti uşa în urma lui, 
părăsind casa. 

Nu um vrut niciodată să te rănesc. 

Dar o rănise. Se simţea respinsă şi nesigură şi singură. 
Acţionase instinctiv, iar el o refuzase. 

Era vorba doar de mândria ei, îşi spuse. Era departe de a 
fi ignorantă, dar nu ştia nimic despre sex la nivel personal. 
Evident că el nu voia să aibă de-a face cu o novice. 

Ei bine, nu era ea de vină. Era atrăgător şi ea îi răspunsese. 
Şi nu era ca şi când doar ea era cea atrasă. O atinsese şi o 
făcuse să se simtă ... 

Şi pe urmă ticălosul o tratase ca pe o Lolita adolescentă. 

La naiba cu el. 

Se întoarse pe călcâie şi străbătu holul, spre dormitorul 
ei. Să se spele, să se ducă la culcare şi să uite de Trevor. Să 
se gândească la noaptea asta ca la o experienţă plină de 
învăţăminte. Nu aveau cele mai multe adolescente o fixaţie 
cu bărbaţii mai în vârstă, la un moment sau altul? 

Era ca majoritatea fetelor. Nu se simţea mai tânără decât 
Trevor şi el nu era corect. Avea dreptul de a face o alegere, 
nu să fie trimisă la plimbare cu o palmă aşezată pe cap. Nu 
că nu ar fi avut prieteni de vârsta ei care deja avuseseră 
experienţe sexuale. Una din colegele ei se şi căsătorise 
semestrul trecut şi urma să aibă un copil în august. 

Singurul motiv pentru care nu avea experiență era că nu 
fusese tentată. Băieţii de la şcoală erau... băieți. Se simţea 
ca sora lor mai mare. Avea mai multe în comun cu Joe şi cu 
băieţii de la secţie decât cu cei de seama ei. 

Dar nu cu Mark Trevor. Nu avea nimic în comun cu 
Trevor şi nu era niciun motiv să simtă apropierea asta față 
de el. 

Deschise ușa dormitorului şi începu să se dezbrace, 
făcând cât mai puţin zgomot. Faţa şi mâinile îi erau mânjite 

din tunel, dar nu voia să se ducă la baie să se spele. Fusese 
norocoasă că Eve şi Joe dormiseră în timpul excursiei lor în 
tunele şi nu avea de gând să rişte să îi trezească. Se va trezi 
mâine-dimineaţă şi va face duş înainte să se ridice ei din pat. 

Se duse la fereastră şi se uită pe strada şerpuită. Oare 
Aldo era undeva, în umbra vreunuia din magazinele acelea? 
În tunelul teatrului fusese copleşită de moarte, dar nu moartea 
pe care o reprezenta Aldo. Trevor o făcuse să vadă vechiul 
Herculaneum cu o claritate extraordinară. Atleţi tineri, cu 
piele bronzată, femei întinse nepăsător pe litiere, actori 
repetându-şi replicile. Toţi doborâți în floarea vârstei. Fusese 
inundată, înfiorată şi strivită de conştientizarea scopului 
acestor morți. 

Şi totuşi, niciodată nu se simţise mai vie decât în 
momentul în care Trevor îi atinsese obrazul. Poate că din 
cauza asta fusese atât de afectată şi prinsă cu garda jos. 

Dar acum era înapoi, în lumea reală. 

Lumea lui Aldo. 


Semăna, cu adevărat, cu o procesiune funerară, gândi 
Aldo. Sicriul de metal era purtat de patru dintre studenții lui 
Sontag şi persoanele îndoliate erau Joe Quinn, Eve Duncan, 
alături de reporterii şi soldaţii care însoțeau procesiunea. 

Sicriul. 

Se uita cu o intensitate febrilă la cutia care conţinea 
rămăşiţele Cirei. Văzuse asemenea sicrie, construite special, 
când era copil şi se juca în jurul siturilor arheologice ale 
tatălui său. Era evident că Sontag făcuse tot posibilul să 
protejeze scheletul de dezintegrare. 

Nu îi va folosi la nimic. Va zdrobi oasele alea, le va 
transforma în pulbere. Le va pângări şi... 

Jane MacGuire şi Mark Trevor sosiseră de după colţ, 
urmând convoiul din jurul sicriului. Ea părea palidă şi 

liniştită, sub felinarele electrice care luminau întunericul 
funebru. Privirea îi era aţintită înainte, nu la sicriu. Ce simţi? 
Anticipare? Triumf? Sau este prea dureros, ticăloaso? Nu 
ştii încă ce este durerea. 

Mă simţi uitându-mă la tine? Te sperie? Dar ţie îți place 
să simţi cum bărbaţii se uită la tine, nu? Trevor se uită la tine 
acum, devorându-te din priviri. Cât ţi-a luat să îl ademenești 
în patul tău, târtă? 

Simţea cum furia exploda înăuntrul lui. Nu ar fi trebuit 
să se întâmple. Trevor nu trebuia să fi intervenit între ei. Ar 
fi trebuit să fie el. Va fi el. Înainte să îi ia faţa, îi va lua trupul. 
Se va risipi, curățind răul care era Cira. l 

Dar s-ar putea să nu fie suficient. Dacă va avea numai 
câteva minute ca să se bucure de victorie? Avea nevoie de 
mai mult. Avea nevoie din nou de vocea ei, de cuvintele ei. 

Procesiunea ieşise din raza lui vizuală, îndreptându-se 
spre tunel şi trebuia să îi ajungă, înainte de a-i pierde. Se 
mişcă repede, prin tunelul hoţilor, care mergea paralel cu 
tunelul teatrului. Nu era tocmai îngrijorat. Era în stare să îi 
păcălească. Cunoştea bine tunelele, iar întunericul îi era 
prieten. Sângele îi cânta în vine un refren ritmic, ce se repeta 
la nesfârşit. 

Timpul lui sosise. 

i făcut tot posibilul ca să pară real, îi şopti Eve lui 

Trevor, în timp ce privea cum studenții aşezau cu 
grijă sicriul pe masa din biblioteca imensă, cu tavan înalt. 
Nu le-a fost uşor să aducă sicriul pe scara aceea. 

— Ar ti fost mai greu dacă Sontag nu ar fi avut grijă ca 
deschiderea să fie pe potriva obiectelor de artă consistente. 

— Din câte văd, un singur lucru nu l-ai făcut bine, spuse 
Eve. Dacă tunelele de sub vilă sunt atât de secrete, nu ţi-e 
teamă că studenţii vor vorbi? 

— Nu, pentru că vor să îşi păstreze statutul de interni pe 
lângă Sontag. Le va arăta uşa dacă vor face fie şi o simplă 
remarcă, oricui. Ţi-am spus că nu este un tip drăguţ. Trăsătura 
asta a lui, în cazul dat, este în folosul nostru. Se întoarse spre 
Jane. Este ultima şansă de a da înapoi. 

— Nu fi ridicol. Îşi umezi buzele. De ce nu îşi putea muta 
privirea de la sicriu? Doar era o păcăleală, un fals. Nu avea 
niciun motiv să fie tulburată. Ce este în sicriu? 

— Un schelet. 

Privirea ei zbură pe faţa lui. 

— Glumeşti! 

El dădu din cap. 

— Nu ştiu cât de aproape este Aldo, pentru a ne observa, 
şi nu am vrut să risc absolut deloc. 

— De unde l-ai luat? 

— Am vizitat un mic muzeu de lângă Napoli şi l-am 
împrumutat. Ca să îi conving, am făcut o mulțime de 
promisiuni în numele lui Eve. Se întoarse spre Eve. Scheletul 
femeii este unul din cele găsite în port. 

— Chiar vrei să fac o reconstituire adevărată? 

El aprobă. 

— Totul trebuie să lase impresia de absolută veridicitate. 
Mi-ai spus odată că trebuie să ai grijă să nu vezi nicio 
fotografie, pentru că îţi este teamă că mâinile şi mintea te 
vor trăda. De data asta, exact asta vreau să faci. Să te gândeşti 
la Cira. Sau la Jane. Am pregătit un suport şi am cumpărat 
toate materialele de care ai nevoie. Ce spui? 

— Depinde de ce promisiuni ai făcut în numele meu. 

— Am promis că, după ce vom termina cu scheletul, vei 
elimina imaginea Cirei şi vei face adevărata reconstituire a 
femeii. Muzeul este sărac lipit, iar numele tău va fi o carte 
de vizită cu greutate pentru ei. Nu mi s-a părut fără sens. 
Vrei să faci asta? 

Eve dădu din cap încet, cu privirea aţintită asupra 
sicriului. 

— Ce ştii despre ea? 

— Era tânără, cam în anii adolescenţei. Avea piciorul 
fracturat. Muzeul, crede, deoarece lipsa de hrană a făcut să 
aibă oasele evidenţiate, că făcea parte din clasa muncitorilor. 
O numeau Giulia. Zâmbi. Asta este tot ce ştiu. Este tot ce 
ştiu şi ei. Privirea i se îndreptă spre Joe şi Sontag, care îi 
conduceau pe studenţi afară din cameră. Mai bine mă duc să 
mă asigur că Sontag nu face nicio prostie semnificativă. Este 
nevoie de o mână puternică. 

— Atunci sunt sigură că o va avea. Eve se deplasă spre 
sicriu. Unde este atelierul pe care l-ai pregătit pentru mine? 

Tonul vocii lui Eve îi spuse lui Jane că era deja absorbită 
de proiectul care se năştea. 

— Nu vrei ca mai întâi să despachetezi şi să cinezi? 

— Atelierul, spuse Trevor. Voi aduce craniul şi îl voi așeza, 
după ce vorbesc cu Sontag. 

— Vreau să o văd acum. 

— Bine. Sicriul nu este încuiat. Trevor se îndreptă spre 
Joe şi Sontag. 

Jane o urmă pe Eve, traversând camera. 

— De ce atâta grabă? Nu este una din dispăruţii tăi, Eve. 

— Dacă îi voi reface chipul, va fi. Şi nu numai atât, îmi 
voi lua libertatea de a-i da mai întâi chipul tău şi, pentru 
asta, trebuie să o cunosc. Dădu la o parte capacul sicriului. 
Cum îi spuneau oamenii de la muzeu? 

— Giulia. 

Atinse craniul cu blândețe. 

— Bună, Giulia, spuse moale. Vom ajunge să ne 
cunoaştem foarte bine. Am doar respect şi admiraţie pentru 
tine şi abia aştept să văd cine eşti. Rămase un moment 
uitându-se în jos la schelet, apoi închise capacul. Este 
suficient pentru moment. Se întoarse. Nu aș fi putut să lucrez 
fără să facem cunoştinţă. 

Jane o aprobă. 

— Ştiu că nu ai fi putut. Am văzut cum o făceai cu cei 
pierduţi. Crezi că te aud? 

— Nu am nici cea mai vagă idee. Dar mă face să mă simt 
mai bine, în ceea ce priveşte intruziunea. Se îndreptă spre 
casa scării. Cel puţin lucrul la identificarea Giuliei mă va 
ține ocupată. Mi-am tot frânt degetele de când ai croit planul 
acesta. Va fi o uşurare să mă întorc la munca mea. Ştii, are 
oasele faciale foarte mici, interesante ... Privi înapoi la Jane, 
care rămăsese în picioare lângă scări. Vii? 

— Nu acum. Cred că mă voi duce în grădină. Sunt 
neliniştită. Zâmbi. Eu nu am o Giulia la care să mă gândesc. 
Ne vedem la cină. 

— Rămâi pe aproape, spuse Eve când ea porni din nou pe 
scări. Joe are atât de mulți oameni prin jur, încât bănuiesc că 
şi grădina este la fel de sigură ca şi casa, dar îmi place ideea 
de a te şti între patru pereți. 

— Am mai fost la plimbare pe lângă lac. 

— Locul acesta este diferit. Pare ostil. 

Ei nu îi părea ostil, gândi Jane, străbătând holul şi 
deschizând uşile franțuzeşti care dădeau spre grădina de 
trandafiri. De când ajunsese în Herculanum, avusese un 
sentiment puternic de intimitate. Chiar acum, soarele care îi 
mângâia obrajii, parfumul trandafirilor, clinchetul apei din 
fântână, care cădea pe dale, toate îi păreau ciudat de 
reconfortante. 

— Pari foarte mulţumită. Îmi pare rău că trebuie să te 
tulbur. 

Înţepeni şi se întoarse spre Trevor care ieşea din casă. 

— Atunci nu o face. Doar dacă ai un motiv întemeiat. 

— Am. Vreau să îţi prezint regulile casei, din moment ce 
jocul a început. Privirea lui rătăci prin grădină. Este un loc 
destul de drăguţ. Pare a fi o grădină care a fost prinsă într-o 
buclă a timpului. Aproape că poţi vedea doamne în rochii 
albe, cu trena măturând pietrişul aleilor. 

— Cel puţin nu ai spus doamne îmbrăcate cu togă. Încep 
să mă simt puţin prea copleşită de istoria Antichității. 

EI îi analiză expresia feţei. 

— Nu pari stresată. 

— Mă descurc. Îşi feri privirea de a lui. Chiar trebuia să o 
încarci pe Eve cu scheletul acela? Ce şanse sunt ca Aldo să 
se apropie atât de mult încât să o vadă lucrând sau chiar să 
vadă mulajul însuşi? 

— Destul de mari. Nu putem şti dacă va arunca o privire 
la reconstituirea fetei din sicriu. Era mai sigur. Şi pe urmă, 
Eve va fi mai fericită dacă va lucra. 

— Şi exact acesta este motivul pentru care ai făcut-o? 

El nu îi răspunse direct. 

— Îmi place Eve. Este greu pentru o femeie cu o minte 
atât de hotărâtă ca a ei să stea deoparte şi să nu facă nimic. 

— Da, este. Şi el era destul de perceptiv ca să îşi dea 
seama şi să îi satisfacă această nevoie. Bine, care erau regulile 
alea? Cumva trebuie să stau la distanță de grădină? 

— Nu, numai să nu te plimbi pe lângă poartă. Şi nu 
părăseşti vila fără Quinn sau fără mine. 

— Nu am de gând să plec. Nu am niciun motiv. Făcu o 
pauză, cu privirea strecurându-i-se prin grilajul porţii de fier. 
El va veni la mine. 

— Probabil va veni. Privirea lui Trevor o urmări pe a ei. 
Dar să nu îi faci jocul. 

— Nu trebuie să îmi spui asta. Poate că sunt o şcolăriţă, 
dar nu sunt proastă. l 

El se încruntă. 

— Asta chiar te-a jignit, nu? 

— Ai spus ceea ce ai văzut. Îi aruncă o privire rece. Sunt 
o şcolăriță şi nu mi-e ruşine cu asta. Dar, doar pentru că am 
vârsta pe care o am şi pentru că sunt la şcoală, nu înseamnă 
că sunt ignorantă. Băteam străzile de când aveam cinci ani 
şi ştiam fiecare prostituată şi traficant de droguri din Atlanta. 
Iar la vârsta de zece ani cred că ştiam mai multe decât ştiai 
tu când ai părăsit orfelinatul. Da, m-a jignit, dar m-am gândit 
şi mi-am dat seama că nu ştii nimic despre mine şi că este 
pierderea ta. 

— Cu siguranță! Zâmbi. Şi o simt din ce în ce mai tare cu 
fiecare minut. Mă ierţi? 

— Nu. Privirea ei se îndreptă spre fântână. Nu m-ai privit 
ca pe o persoană. Tocmai de asta nu te pot ierta. M-ai băgat 
în grămada celor de vârstă mea și ai plecat de lângă mine. 

Este în regulă. Nu am nevoie de tine. Dar, cumva, eşti la 
fel de rău ca Aldo. Şi el mi-a privit faţa şi nu a văzut dincolo 
de ea. 

— Să te atingi de o fată de vârsta ta este o mare responsa- 
bilitate, spuse el încet. Nu am vrut să te rănesc. 

— Nu mă poate răni nimeni, în afară de mine însămi. lar 
tu nu ai vrut să-ți asumi responsabilitatea. Bine. Nu ştiu de 
ce mai vorbim despre asta. S-a terminat. Se ridică. Şi nici 
măcar nu pot să spun că s-ar fi întâmplat ceva. 

— Ceva s-a întâmplat. 

Ea ştia ce vrea el să spună şi nu avea de gând să nege. 

— Nimic ce să nu pot uita. 

El se încruntă. 

— Aş vrea să pot spune acelaşi lucru. 

— Tu nu ar trebui să uiţi. Tu ai stricat totul. 

Trebuia să plece. Îşi uita furia şi începea să îşi amintească 
durerea. Se întoarse şi porni pe alee. 

— Poate că vei învăţa ceva din asta. 

— Deja am învăţat. Vocea lui o urmă până sub pavilion. 
Nu te duce prea departe, Jane. 

Ea nu îi răspunse. Spera cu disperare că el va pleca. Pacea 
momentului de dinaintea venirii lui în grădină se dusese. 
Crezuse că şi-a creat o armură împotriva lui, dar, Doamne, 
de fapt tremura. Oare asta îţi face sexul? Atunci poate trăi şi 
fără. Voia să aibă control deplin asupra corpului ei şi nu îi 
plăcea deloc faptul că acesta o trăda. Nu voia să îşi amintească 
cum arătase el sub blânda lumină a soarelui, care dădea pielii 

lui bronzate o tentă aurie. Nu voia să îşi amintească ce simțise 
când îl atinsese. 

Nu îşi va aminti. Va acţiona energic şi cu inteligență şi, 
în curând, urmările acestui şoc vor dispărea. Se uită înapoi, 
peste umăr. O cuprinse uşurarea, văzând că Trevor a intrat 
înapoi în casă. Va rămâne pentru câteva minte, ca să îşi 

recapete liniştea, şi apoi va pleca din grădină şi va urca în 
camera ei. Voia să facă un duş şi trebuia să o vadă pe Eve. 
Nu ca să vorbească. Nu se pricepea foarte bine la confidente, 
dar în preajma lui Eve se calma întotdeauna. Ori de câte ori 
era furioasă ... 

Telefonul sună. 

Probabil era Eve, îngrijorată că era afară de prea multă 
vreme. 

— Vin imediat, Eve. Ar trebui să vii să miroşi trandafirii. 
Aproape că te îmbată... 

— Eşti în grădină? 

Aldo. 

Șocul o înfioră şi rămase fără grai. 

— Nu îmi răspunzi! 

— Da, sunt în grădină. Vocea ei era inegală şi trebuia să 
şi-o stăpânească. Tu unde eşti? 

— Aproape. Te-am urmărit astăzi, în tunel. Era cât pe ce 
să te ating. Te voi atinge în curând. Să îţi spun? 

— Nu sunt interesată. Eşti ridicol. Nu poți... Se opri. 
Indiferent cât de mult dorea să îl contrazică, ar fi distrus totul 
dacă îl convingea că nu este Cira. Să îi cânte în strună. Să nu 
mai protesteze şi să încerce să îl enerveze. Să presupunem 
că ai dreptate şi că eu sunt Cira. Nu mă poţi opri. Sunt prea 
aproape. Eve lucrează la reconstituirea identităţii chiar acum 
şi, când va termina, voi fi faimoasă. Chiar şi după moarte, 
voi rămâne în viață pentru totdeauna. Faţa mea va fi postată 
pe caroseria autobuzelor. Vor face documentare despre mine. 
Vor da unor parfumuri numele meu. Poţi să dai câte telefoane 
vrei, poți să scuipi cât venin vrei, dar nu va ajuta la nimic. 
Vei pierde. 

— Ticăloaso! Era evident că încerca să îşi tempereze furia. 
Te crezi în siguranță, fiindcă eşti înconjurată de Duncan şi 
Quinn şi de nenorocitul ăla de Trevor! Niciunul din ei nu te 
poate proteja. Te voi ucide şi pe urmă îi voi ucide şi pe ei. 

Inima i se strânse şi mâna i se încleştă pe telefon. 

— De ce să îi omori? Eu sunt cea pe care o vrei. 

— I-ai murdărit. Nu mă vor lăsa niciodată în pace. Tăcu 
un moment. Asta te deranjează. 

— Nu, doar că mi se pare o prostie. 

— Încerci să mă păcăleşti. Te deranjează. Probabil că 
atunci când îi atragi spre tine, se creează şi un fel de ataşament 
din partea ta. l 

— Dacă sunt atât de rece cum crezi tu, atunci te-ai putea 
înşela. l 

— Dar nu eşti rece întotdeauna. Julius Precebio a scris 
despre pasiunea ta cu detalii dezgustătoare. Poţi fi atinsă. 
Trevor te-a atins, nu? 

— Nu. l l 

— Minţi. L-am văzut cum se uită la tine. Vocea i se înmuie. 
Şi te-am văzut cu Eve Duncan, pe verandă, într-o noapte. 
Erați foarte emoţionate. 

Ea simți un fior rece. 

— Mă prefăceam. 

— Poate. Sau poate nu. Simt ceva în tonul vocii tale ... 
Propriul lui ton era acum încărcat de răutate. Oricum, este 
prea promițător, ca să nu cercetez. Să îți spun ce am să îi fac 
lui Eve Duncan? 

— Nu. 

— Lucrează din greu, restituindu-le victimelor chipurile, 
nu? Am să îi iau faţa. Am devenit foarte priceput tot decupând 

fața aia demonică a ta. Uneori, femeile rămâneau conştiente 
până la sfârşit. Voi acționa foarte încet cu Eve Duncan şi o 
voi face să sufere, să se chinuie, aşa cum merită. 

Încercă să îşi îndepărteze tremurul din voce. 

— Eşti un adevărat monstru. 

— O, nu, sunt sabia dreptăţii. Tu eşti monstrul. Tu eşti 
cea care a sucit minţile tatălui meu până când nu mi-a mai 

arătat decât dispreţ, tu eşti cea care a ademenit-o pe Duncan 
şi pe ceilalți aici, când Sontag a descoperit scheletul. Ştiai 
că îi voi ucide dacă îmi vor ieşi în cale. 

— Ii vei ucide oricum, chiar dacă nu-ţi vor sta în cale. 

— Odată ce te-ai folosit de ei, trebuie automat îndepărtați. 
Chicoti. Şi pentru că acum ştiu că te deranjează, poate că voi 
găsi o cale să fac asta cât timp eşti încă în viaţă. Va fi o 
plăcere în plus. l 

— Nu cumva uiţi esențialul? Eu sunt ținta ta. 

— Sunt cât se poate de concentrat asupra ta. A fost o 
plăcere să stăm de vorbă. Vom mai vorbi din nou, în curând. 
La revedere, Cira. Şi închise. 

Doamne, tremura. 

Se sprijini de stâlpul din fier forjat al pavilionului pentru 
a se linişti. Urâțenie. Nebunie. Moarte. 

Teroare. 

Inima îi bătea cu putere, aproape dureros. 

Eve. Joe. Trevor. 

Dumnezeu să o ajute, Eve ... 

— Jane? 

Se uită peste umăr şi îl văzu pe Trevor venind pe alee 
dinspre casă. 

— Ce s-a întâmplat? 

Îşi clătină capul. 

— Ce naiba se întâmplă? O apucă de umeri. Te urmăream 
din casă şi am văzut că te sprijini de gard ca de un colac de 
salvare. 

— Telefon, spuse ea paralizată. Doamne, Eve. 

— A sunat Eve? 

— Aldo. 

El se încordă. 

— Cum? 

— A spus că mă va mai suna. Ne aşteptam la asta. Numai 
că eu ... Încercă să se smulgă din strânsoare. Lasă-mă. 

— Când i îmi vei spune ce naiba se întâmplă? 

— Aldo. 

— Ce a spus? 

— Prea multe. Îşi umezi buzele. Este cu adevărat nebun. 
Iar eu sunt şi mai rău. Am dat totul peste cap. Încercam să îl 
enervez, dar pe urmă l-am scăpat de sub control. L-am lăsat 
să vadă... Am stricat totul. M-am speriat şi el şi-a dat seama. 
Încercă să oprească tremurul mâinilor, dar nu reuşi. Şi-a dat 
seama, iar acum o va face. Dar nu îl pot lăsa. Este vina mea. 
Nu am să-l las lângă ea, nu ... 

— Jane, taci. Vrei să te lovesc? 

Ea se uită la el, şocată. 

— Fă asta şi o să te lovesc atât de tare între picioare, încât 
vei deveni un soprano. 

— Bine, ai revenit la normal. Mâna lui se relaxă pe umărul 
ci. Vino să stai jos pe bancă şi să îţi recapeți răsuflarea. 

Deja îşi recăpătase răsuflarea, dar nu îşi putea controla 
tremurul corpului. Se aşeză şi îşi încrucişă mâinile peste piept. 

— Nu mi-am revenit. Sunt speriată şi bolnavă şi vreau să 
fiu singură. Pleacă. 

— Pe naiba, nu plec deloc. Când vei fi gata să vorbeşti cu 
mine, voi fi aici. 

O, lasă-l să stea. Nu conta. Să îi dea ce doreşte. Respiră 
adânc. 

— Nu am să îl las să o facă. Nu contează dacă mă va 
ucide pe mine mai întâi. Oricum o va ucide şi pe ea. 

— Pe Eve? 

— Pe Eve, pe Joe şi pe tine. Dar i-a făcut multă plăcere să 
îmi spună cum o va ucide pe Eve. Unghiile i se înfipseră în 
palme. Nu am să-l las. O voi proteja. 

— Jane, atunci când s-a decis să vină, Eve ştia că există 
riscuri. Şi tu ai ştiut asta. 

— Dar nu am ştiut că o va transforma pe ea în ţintă. Am 
crezut că se va concentra asupra mea. Toate celelalte victime 
ale lui erau femei cu fața mea. Cum puteam să îmi dau seama 
că toți cei din jurul meu trebuie să moară? Vrea să te ucidă şi 
pe tine! 

— Sunt flatat că se gândeşte că ti-ar păsa, dar motivele 
lui de a mă ucide existau înainte de a intra tu în scenă. 

— Nu ar avea motive să îi ucidă pe Eve sau pe Joe. 

— Jane, de fapt telefonul lui Aldo nu a schimbat nimic. A 
făcut câteva amenințări şi a încercat să te sperie. 

— Chiar m-a speriat. Dar teroarea începu să se estompeze 
şi ea putu gândi din nou. Şi i-a făcut plăcere. M-a prins cu 
garda jos şi l-am lăsat să vadă cât de mult m-a rănit. 

— Bine, dar nu ai stricat totul. Corect? Nu l-ai enervat, 
dar a spus că va mai suna, nu? 

— A spus că da. Adăugă cu amărăciune: i-a făcut atâta 
plăcere, încât nu cred că va aştepta prea mult până să o facă 
din nou. 

— Aşa că, practic, telefonul acesta nu a schimbat absolut 
nimic. 

— Te înşeli. Abia acum îmi dau seama că Eve şi Joe sunt 
în pericol. Şi este şi mai rău pentru ei că l-am lăsat pe Aldo 
să vadă cât de mult înseamnă pentru mine. Buzele ei se 
strânseră. Şi asta schimbă totul. Trebuie să avem grijă de 
Eve şi de Joe. 

— Vom face tot posibilul. 

— Nu este suficient. Se ridică. Aveai dreptate când mă 
tratai ca pe o şcolăriță idioată. Ar fi trebuit să îl pot păcăli, să 
îl canalizez spre altă direcţie. Dar nu am putut. Am fost atât 
de speriată, încât nu am fost în stare să gândesc suficient de 
repede. Nu am de gând să aştept să vină după Eve. 

— Eve nu va fi în tunel cu noi, şi va avea protecție aici, 
la vilă. 

Ea se întoarse spre el. - 

— Şi dacă mă ucide? Garantezi că nu va trece de paznici 
şi că nu o va tăia în bucățele? Nu o va răni pe Eve. Nici 
măcar nu se va apropia de ea, spuse ea cu înverşunare. Ai 
idee cât de mult ţin la ea? 

— Cred că da, spuse el cu blândețe. 

— Atunci ar trebui să ştii că nu voi lăsa gunoiul ăla să 
ajungă la mai puţin de o milă distanță. Aşa că, dacă îl vrei pe 
Aldo, ar fi mai bine să juri că, indiferent ce se va întâmpla, îi 
vei proteja pe Eve şi pe Joe. Nu îmi pasă dacă Aldo scapă. 
Nu îmi pasă dacă tu crezi că eu sunt în pericol. Dar nu trebuie 
să li se întâmple nimic . 

-— Este o promisiune greu de făcut, dar am să îmi dau 
toată silința. 

— Promite-mi! 

— Promit. Zâmbetul lui era forțat. Şi cred că ar trebui să 
mă simt norocos că nu îţi pasă suficient de mine pentru a-mi 
cere același lucru în legătură cu siguranța mea. 

— Tu poţi să ai singur grijă de tine. Nu ai fost atras în 
chestia asta ca Eve şi Joe. Şi pe urmă, pentru tine totul este 
legat de Aldo. 

— Bineînţeles. Ce altceva ar putea fi? Totul este despre 
Aldo. 


— Ce se întâmplă cu ea? întrebă Bartlett, când se întâlni 
cu Trevor la uşile franțuzeşti. Arăta de parcă s-ar fi întâlnit 
cu Godzilla. 

— Aproape. A primit un telefon de la Aldo. 

Ochii lui Bartlett se deschiseră larg. 

— Adevărat? 

Trevor aprobă supărat. 

— Şi a speriat-o de moarte. l 

— Nu prea are sens, spuse Bartlett. Jane nu se sperie uşor. 

~ O face atunci când este îngrijorată pentru Eve şi Joe 
Quinn. Evident, amenințările lui Aldo au fost bine ţintite şi 
foarte urâte. 

~ Înţeleg. Bartlett dădu din cap cu gravitate. Da, asta ar 
înnebuni-o. Este foarte grijulie cu mulți oameni, dar Eve şi 
Joe reprezintă întreaga ei lume. | 

~ M-a făcut să jur că o să îi protejez. Cum naiba să fac 
asta într-o asemenea situaţie? 

— Sunt sigur că vei găsi o cale. De când ne-am cunoscut, 
ai jonglat cu ideile şi posibilităţile şi ai întors evenimentele 
în așa fel încât să îţi convină ţie. Vine de la sine, pentru tine. 
Zâmbi. Mi se pare chiar obositor să te urmăresc, din moment 
ce mintea mea nu are capacitatea asta. Dar, indiferent ce vei 
decide, voi avea rolul meu. Am observat că am cam fost 
lăsat pe afară în toate aceste planuri. Mă jigneşte. Adăugă 
încet: Nu am să îţi stau în cale, dar am obosit să mă învârt în 
jurul cozii. Trebuie să ajut. 

— Ți-am spus că trebuie să stai aici şi să ai grijă de Eve. 

— Quinn a avut grijă de paza ei, şi este mult mai calificat 
decât mine. 

— Dacă o ascult pe Jane, nimic nu este prea mult. 

— Vin cu tine. 

— Bartlett, nu am nevoie să ... Se opri şi ridică din umeri. 
Bine. De ce să nu-ţi rişti şi tu gâtul? Doar îi pun pe toţi ceilalţi 
în bătaia puștii. 

— Doamne, ai cumva mustrări de conştiinţă? Pot să scot 
în evidenţă faptul că sunt un adult care e capabil să decidă 
singur? Şi mi-ai spus că a fost ideea lui Jane ca ea să fie 
momeala. 

— Dar eu i-am dat funia în care să fie agăţată. Se întoarse 
pe călcâie. O, la naiba. De ce i-ar păsa unui ticălos ca mine? 
Fă ce vrei. 

x 


Bucata de catifea roşie zăcea pe podeaua de piatră, 
aşteptând în întuneric. 

Aşteptând-o pe ea. 

Lumina lanternei lui Aldo trecu din nou peste sociurile 
de marmură, peste echipamentul de fotografiat, apoi spre 
tunelele care duceau la vomitorium. Era tentat să meargă 
acolo şi să cerceteze, dar nu ştia ce alte capcane îi mai 
pregătise ticăloasa. Era destul de rău că descoperise tunelul 
acesta de care el nu avusese cunoştinţă. Fusese o mare 
surpriză pentru el când îi văzuse ducând sicriul jos, o 
întâmplare neașteptată. Îi urmase până la scara ce ducea spre 
Via Spagnola, înainte să se retragă. Abia după ce îi teiefonase 
lui Jane, mai târziu în ziua aceea, coborâse şi începuse să 
cerceteze adâncurile. l i 

Şi atunci găsise bucata asta de pânză, roşie ca sângele, 
sânge palpitând de viață. 

Să aştepte sicriul. Să o aştepte pe ea. 

Te am, câţea. | ct 

Credeai că vei găsi un loc în care să fii în siguranţă, în 
oraşul acesta! Erau moduri de a afla ceea ce voia să ştie, fără 
să rişte să fie prins în capcană. | 

Se aplecă şi atinse catifeaua cu vârfurile degetelor şi un 
fior îl străbătu. 

Moale. Neted. Rece. 

Semăna cu carnea unei femei moarte. 


— Aproape ai terminat. | | 

Eve se uită spre uşa atelierului, unde Joe stătea şi o privea. 

— Aproape. Am început ultimele finisaje. 

— Eşti al naibii de nerăbdătoare. Ai lucrat cu toate forțele. 
Trecu pe lângă suportul mulajului pentru a se așeza lângă 

ea. De ce? Noi suntem cei care facem primul pas. Aldo nu 
va face nicio mişcare până când nu vom face noi una. 

— Vreau să termin. Este ciudat să lucrez la craniul acesta, 
cu trăsăturile lui Jane. O simt ca pe o trădare. Netezi lutul de 
pe tâmple. Mă bucur că mai târziu îl voi putea face cu 
trăsăturile Giuliei. 

— Poate că ar fi fost bucuroasă, dacă ar fi ştiut că o ajută 
pe Jane. Joe zâmbi. Ar fi trebuit să îmi dau seama că te vei 
identifica cu ea. 

— Este interesantă. Cei de la muzeu au spus că probabil 
muncea cu ziua. Mă întreb cum era viaţa ei. Îi atinse capul. 
Şi mă întreb cum arată în realitate... 

— Vei ştii în curând. 

Dădu din cap. 

— Cu siguranță. Imediat ce se va termina totul. Este atât 
de ciudat... Îşi dădu pe spate părul de pe frunte. Mai întâi 
reconstituirea lui Caroline Halliburton, iar acum asta. 
Amândouă Jane. Ştii, Jane vorbea despre lucruri care par a 
se repeta. 

— Ai lut pe faţă. Îi luă batista şi îi curăță cu atenţie fruntea. 
De câte ori am făcut asta, de-a lungul anilor? 

— Sunt sigură că ai fi calificat pentru cartea recordurilor. 
Din moment ce meseria mea nu este cea mai răspândită în 
lume. Îi zâmbi. Iar tu eşti atât de bun la asta. 

— Este plăcerea mea. Degetele îi atinseră blând buza de 
sus. Întotdeauna. Să am grijă de tine mă face să mă simt plin 
de ... Mă încălzeşte. 

— Ştiu. Zâmbetul ei se stinse. Şi din cauza asta încerci să 
mă ţii la distanță de tunel. 

— Te ţin la distanţă. Buzele lui îi atinseră nasul. Ţi-ai 
făcut partea ta. Acum e rândul meu. 

— Nu am spus nimic atunci când toţi puneaţi la cale 
detaliile, pentru că am ştiut că nu ar fi ajutat la nimic. Îşi 

strecură mâinile în jurul taliei lui şi îşi ascunse faţa la pieptul 
lui. Dar dacă tu crezi că am să vă las să coborâţi acolo fără 
mine, eşti nebun. 

— Atunci sunt nebun. 

Se uită spre el. 

— Nu, spuse ea ferm. Voi face tot ce spui ca să fiu în 
siguranță, dar vin cu voi. Dă-mi o armă. Ştii că pot să o 
folosesc. Tu m-ai învăţat. 

El dădu din cap. 

— Tu vei fi în gaura aia de iad. La fel şi Jane. Crezi că mă 
puteţi ține la distanță? Fie mă luaţi cu voi, fie am să vin 
singură. 

El suspină. 

— Te iau cu mine. Buzele i se strânseră. Vei merge în 
pasaj cu mine. Şi vei sta liniştită. Nu îți vei mişca nici măcar 
un mușchi, indiferent de ce vei vedea că se întâmplă. Mă vei 
lăsa pe mine să acţionez. Înţelegi? 

Ea nu îi răspunse. 

— Dacă nu, primul lucru pe care îl voi face va fi să te 
dobor, ca să fiu sigur că nu îți vei provoca singură moartea. 

— Nu te-aş putea ierta pentru asta. 

— Îmi asum riscul. Este de preferat alternativei. Zâmbi. 
M-ai iertat pentru ceva mult mai grav. Ei bine, poate că nu în 
totalitate, dar mă laşi să stau cu tine. Şi după tot ce am făcut 
ca să repar răul, nu am de gând să te pierd din cauza ticălosului 
ăluia. 

— Pentru Jane ar trebui să îţi faci griji. 

— Nu, pentru tine. În primul rând, şi mereu. Apoi este 
Jane şi restul lumii. O sărută apăsat. Nu poate fi altfel. Ar 
trebui să ştii asta până acum. 

Da, ştia, şi acest lucru fusese adăpostul ei şi armura ei în 
toți aceşti ani. Doamne, îl iubea. Braţele ei se strânseră în 
jurul lui. 

— Şi pentru mine e la fel. În primul rând tu, Joe. 

Ei îşi scutură capul. 

— Nu încă. Într-o zi, poate. Va veni şi rândul meu. Se lipi 
de ea încet, senzual. Dar, între timp... Nu am făcut niciodată 
dragoste cu tine în Herculanum sau în alt oraş antic. Nu crezi 
că ar trebui să schimbăm asta? Se uită la craniul de pe suport. 
Din moment ce prima reconstituire a acestei doamne nu îmi 
va furniza nicio surpriză, cu siguranță Giulia ar fi fost de 
acord. 

— Şi eu la fel. Începu să îi descheie nasturii de la cămaşă. 
Oricum, trebuie să îţi arăt. Tu în primul rând, Joe... 

20 octombrie 
10:40 A.M. 


găsit vomitoriumul. Trevor traversă salonul şi puse 

caseta în aparat. La patru şi şaptesprezece minute 
în dimineaţa asta. Îmi plac aceste videocamere, cu clopoțeii 
şi fluierele lor. 

— Eşti sigur? îl întrebă Jane. 

— O, da. Apăsă tasta. Este al naibii de întuneric, dar 
aparatul este programat pentru lumină slabă. Poţi să îl vezi. 

Da, putea să îl vadă, gândi Jane cu indiferență, privindu-l 
pe Aldo cum se apleacă şi atinge catifeaua roşie de pe jos. 
Doamne, expresia lui! 

— Demonic, murmură ea. Cum poate să fie cineva atât 
de rău? 

Imaginea dispăru de pe ecranul monitorului. 

— Suficient, spuse Trevor scurt. Am vrut doar să ştii că 
toate aceste planuri nu sunt zadarnice. A găsit momeala şi 
acum va trebui să îl facem să meargă după ea. 

— Nu, eu va trebui să îl fac să meargă după ea. Înghiţi 
pentru a îndepărta strânsoarea pe care o simţea în gât. Ne 
vrea pe mine şi pe Cira atât de mult încât aproape că ne 
simte. Este ... înfometat. Când s-a aplecat să atingă catifeaua, 
avea aerul unui canibal. 

"— Atunci este treaba noastră să îi provocăm o durere de 
stomac. Se îndreptă spre uşă. Mă duc să le arăt asta şi lui 
Eve şi Joe. Se vor bucura să afle că suntem pe drumul cel 
bun. 

— Este singura dată când l-ai înregistrat pe Aldo? 

— Da, nu am mai multe videocamere în vomitorium, dar 
pot paria că a explorat tunelele după ce l-a găsit. 

Rămase acolo un moment, după ce el plecă, uitându-se 
la ecranul gol al monitorului. Nu ar trebui să fie atât de şocată 
de faptul că îl văzuse pe Aldo. Ştia exact ce era el. Nu avea 
nevoie de ceva care să îi amintească. 

Dar, Dumnezeule din Ceruri, expresia lui ... 


Jane era în salon când telefonul ei sună la două şi 
treisprezece minute, în după-amiaza următoare. 

Tresări. 

— Răspunde, spuse Trevor din celălalt colț al camerei. 
Ştii ce să-i spui. 

Da, ştia. Repetase suficient, în minte, de când ratase 
prima ocazie. Răspunse. 

— Aldo? 

— Îmi aşteptai telefonul? Asta este bine. Aşa ar trebui să 
fie. Te-am aşteptat mult timp. Ani întregi. 

— Poţi să aştepţi veşnic. Nu îţi va folosi la nimic. Sunt 
mult prea aproape. În următoarele două zile poţi omori toate 
femeile de pe fața pământului care au chipul meu, eu tot am 
să supraviețuiesc. Faţa mea va fi pretutindeni. 

Se făcu tăcere. 

— Două zile? Nu este adevărat. Doar acum două zile mi-ai 
spus că Duncan abia a început reconstituirea de care ai 
nevoie... 

— Două zile este timp suficient pentru Eve, când este 
motivată. Şi poţi să fii sigur că am motivat-o. Speram să 

crezi că ai tot timpul din lume, pentru a putea să ne terminăm 
planul. Trevor a reuşit să strângă toţi reporterii de la ziarele 
importante, pentru marea descoperire. Eve face o treabă foarte 
bună. Faţa reconstituită a fetei pare tânără şi puternică şi 
când mă uit la ea mă văd pe mine. 

— Vezi diavolul. 

— Nu, tu vezi diavolul. Eu văd suficientă viaţă şi putere, 
încât să pot scăpa de duşmani ca tine. 

— Nu vei scăpa niciodată de mine. Eu sunt răzbunarea. 

— Eşti un biet pervers, bun de milă, care are iluzia 
grandorii. 

— Nu vei reuşi să mă enervezi din nou. Rămase tăcut un 
moment. Unde vor fi făcute fotografiile? 

Ea aşteptă o clipă înainte de a răspunde. 

— Aici, în biblioteca vilei, desigur. La nouă seara, 
poimâine. Încercă să aibă un ton batjocoritor. Ai o invitație. 
Nu vrei să vezi ce senzație extraordinară va face recon- 
struirea? 

— Minţi. Nu are cum să fie la vilă. 

— Nu? Atunci unde va avea loc? 

— Credeai că nu voi descoperi tot echipamentul acela în 
vomitorium? 

— Doamne, probabil că te-ai jucat puţin de-a spionii. Ai 
dreptate, desigur. Credem că fotografiile ar fi mult mai 
impresionante acolo jos, în tunel. Asta ar trebui să fie în 
avantajul tău, dacă te decizi să ni te alături. 

— Crezi că nu ştiu că mă veți aştepta cu toţii? 

— Toţi? Nu am nevoie de nimeni altcineva pentru a scăpa 
de un vierme ca tine. Dar te voi aştepta. Trebuie să te distrug 
înainte ca tu să mă distrugi pe mine. 

— Nu am să vin, doar nu sunt nebun. 

— Dar eşti un laş. Ea tăcu. Bine, nu veni la conferinţa de 
presă. Ne întâlnim la vomitorium mâine-seară la ora nouă. 

O să Îi cer lui Trevor să coboare sicriul şi mulajui şi apoi să 
plece. Ne vei avea pe amândouă, dacă eşti suficient de bărbat 
ca să mă ucizi pe mine şi să distrugi un schelet. 

~ Mâine-noapte. 

— Te tentează? Niciun schelet pentru presă poimâine şi 
vei putea să scapi şi de mine. 

— Este o păcăleală. 

— Dacă este, eşti suficient de deştept să o întorci împotriva 
mea? Nu cred că eşti. Nu vei fi acolo. Vei fi mult prea speriat. 
Ştii că te-am învins întotdeauna. Ţi-am luat tatăl. Ți-am răpit 
copilăria şi acum am să-ți arăt ce smiorcăit ratat eşti cu 
adevărat... 

— Taci! 

— De ce? Eşti un nimic. Eşti slab. Nu voi avea nevoie de 
ajutor ca să te zdrobesc. 

— Nu, eşti prea orgolioasă. Spuse disprețuitor: Te-ai 
pregătit pentru întâlnirea cu cei care vor veni. Mai ai încă 
pistolul acela 32 Smith & Wesson pe care ţi l-a dat Quinn? 

Ea rămase tăcută, surprinsă. 

— Vezi? Ştiu totul despre tine. Ştiu că poți trage cu o 
armă şi că ai permis de vânătoare de când ai împlinit 
şaisprezece ani. Calculatorul este o sursă extraordinară de 
informații şi ştiu până şi numele celui care a fost angajat de 
Quinn ca să te înveţe să tragi cu arma. 

— Dacă eşti atât de sigur că soarta îți este favorabilă, 
atunci nu ar trebui să te deranjeze. Nu crezi că eşti suficient 
de deştept ca să afli dacă, în afară de mine, mai este şi 
altcineva acolo jos? 

— Bineînţeles că sunt. 

— A înţepat puţin? Bine. O meriți. Biet ticălos, să îţi fie 
frică de o fată de şaptesprezece ani. 

— Nu îmi este frică. 

— Recunoaşte. Eşti depăşit de situație, Aldo. Voi fi acolo 
mâine-seară. Vii sau nu, nu-mi pasă. Voi avea şansa de a te 
omorî altă dată. Dar asta va fi ultima ta şansă. După conferința 
de presă, nu va mai conta dacă vei distruge reconstituirea. 
Voi trăi pentru eternitate. 

— Nu! Nu se va întâmpla asta şi nu mă las batjocorit 
de tine. 

— Atunci nu veni. Citeşte în ziare. Închise, trase aer adânc 
în piept şi se uită spre Trevor. Cum am fost? 

— Ai fi putut să mă păcăleşti, spuse Trevor. 

Dădu din cap. 

— Era foarte îngrijorat. Făcu o pauză. Mă tot gândesc la 
înregistrarea aia video a lui din vomitorium. Arată atât de 
triumfător, atât de acasă în tunelul acela. O străbătu un fior. 
M-am simțit prinsă, sufocată acolo. Şi tu spui că sunt ca un 
labirint. 

— Dar nu va trebui să ştii nimic despre tunele. Şi 
aminteşte-ți, Aldo este în aceeaşi barcă. Nu este familiarizat 
cu tunelele din Via Spagnola. Chiar dacă ar face încercări de 
explorare, i-ar lua luni ca să le înveţe fără hartă. 

— Crezi că va veni? | 

— Dacă va găsi un avantaj, dacă va vedea o cale să te 
ucidă şi să rămână în viaţă. 

— Nu va fi uşor. E suspicios. Ştie că tu şi Joe veţi încerca 
să îl prindeți. 

— Dar tu i-ai aruncat ultima provocare şi este suficient 
de nebun să încerce să o facă. Tocmai pe asta am contat, nu? 

Nebunia şi foamea aia bolnavă de a ucide. 

— Aşa e. 

— Va cobori, verificând zona din imediata apropiere. Nu 
va găsi decât ceea ce vrem noi să găsească. Principalul nostru 
avantaj este tentația pe care o oferi tu şi disperarea lui la 
gândul că Cira va deveni un nume recunoscut. Dacă există 
ceva care să îl scoată din bârlogul lui, tocmai asta este. 

Încercă şi ea să gândească, recapitulând în minte fiecare 
cuvânt al conversaţiei. 

— Trebui să par vulnerabilă. Nu se va arăta la față dacă 
voi fi înarmată până în dinţi. 

Buzele lui se strânseră. 

— Nu ai cum să mergi acolo fără o armă. 

— Crezi că sunt nebună? Dar fără haină sau buzunare 
care ar putea ascunde o armă. Repetă: Trebuie să par 
vulnerabilă. Va trebui să laşi acolo un pistol la care să pot 
ajunge repede. 

El se gândi. | 

— Sub bucata de catifea roşie. În partea mai joasă din 
stânga, cum ieşi din tunel. Îţi va lua doar câteva secunde ca 
să îl iei. Şi voi mai pune un altul în sicriu. Pentru orice 
eventualitate. 

Doar dacă ceva nu ar merge. Nu voia să se gândească la 
posibilitatea asta. 

— Mâine-seară. Încercă să îşi păstreze vocea calmă. După 
tot timpul acesta, pare imposibil să se termine. 

— Nu te mai gândi, îi zise el dur. Dacă nu vrei să o faci, 
nu o face. Am făcut cum am putut mai bine, dar tot nu îmi 
place. Ai fi norocoasă dacă nu te va ucide. 

— Nu trebuie să îți placă. Tot ceea ce trebuie să faci 
este să ai grijă de Eve şi de Joe. Făcu o pauză. Tot încerci 
să mă faci să mă răzgândesc. Pari ... încurcat. Poate că nu 
a fost vorba doar de bani. Poate acest Pietro a însemnat 
ceva pentru tine. 

— Cât de drăguţ din partea ta să te gândeşti că pot avea 
ceva sentimente, 

— Cum aş putea să ştiu ceea ce simți, dacă nu laşi pe 
nimeni să vadă? A fost aurul sau Pietro Tatligno? 

— Aurul, desigur. 

— La naiba, spune-mi adevărul. 

— Ce vrei de la mine? Buzele lui se îngustară. Vrei să îți 
spun că Pietro mi-a salvat pielea în Columbia? Că a fost 
singura persoană în care am simțit că pot avea încredere? Că 
a fost mai mult decât un frate pentru mine? 

— A fost? şopti ea. 

— La naiba, nu. Toate astea sunt doar niște minciuni. Sigur 
că a fost aurul. Se ridică şi se îndreptă spre uşă. Hai să mergem 
la Eve şi Joe să le spunem că am stabilit următoarea etapă. 


21 octombrie 
7:37 P.M. 


Se lăsa întunericul. 

— A sosit momentul, spuse Trevor încet, din cadrul uşii. 
Mi-ai spus să te anunț când Quinn va cobori în tunel. Se 
îndreaptă spre bucătărie. l 

Jane se întoarse de la fereastra salonului şi porni 
spre hol. 

— Ai verificat pasajul de trecere? 

— Tocmai m-am întors. Zâmbi. Nu poți să îți dai seama? 
Arăt de parcă m-aş fi târât prin canalizare. Este sigur. Mai 
întâi, Bartlett şi cu mine am cărat sicriul şi l-am aşezat, apoi 
am verificat pasajul. Şi l-am lăsat jos pe Bartlett, ca să fie 
sigur că rămâne aşa până va ajunge Quinn în firidă. 

— Bartlett? 

— Nu îţi face griji. I-am dat un pistol şi ordin să tragă în 
oricine, în afară de mine şi de Quinn. Nu trebuie să fii prea 
priceput la arte marţiale ca să intimidezi cu un pistol. După 
ce o să ajungem acolo, Bartlett va rămâne lângă scară şi va 
păzi intrarea în vilă. Este mai bine ca cineva să fie lângă 
ieşirea din tunele, ca să dea un semnal, dacă ceva nu merge. 

Dacă ceva nu merge. O altă apreciere care o umplea de 
panică. 

— Credeam că Bartlett va rămâne sus, cu Eve. 

— La fel am crezut şi eu. Dar a decis că nu va face asta. 
Am aranjat ca acolo să fie patru oameni de pază pentru a sta 
cu ea în locul lui. Dumnezeu ştie ce alte măsuri de protecţie 
a mai luat Quinn. 

— Mi-ai promis. 

— Şi mă țin de promisiune. Nu îl voi lăsa pe Aldo să 
treacă de mine şi să urce scara spre vilă. O îndreptă spre 
bucătărie. Dacă vrei să îl vezi pe Quinn înainte să coboare, 
ar fi mai bine să te grăbeşti. Când am plecat, deja deschidea 
trapa. 

— Îi dăm lui Joe cincisprezece minute şi pe urmă coborâm 
şi noi? 

Trevor aprobă. 

— Ar trebui să aibă timp să îşi ocupe poziţia din firidă. 
Voi fi acolo să îl asigur, dacă ... 

— Eve! Jane alergă spre trapă. Ce faci? 

Eve era pe a treia treaptă, coborând scara. 

— Ce pare că fac? Mai făcu un pas. Haide, Jane. La ce te 
aşteptai? Doar nu era să îl las pe Joe sau pe tine să mergeţi 
singuri acolo, fără mine. 

— Aşa trebuia să faci. Se întoarse spre Joe. Spune-i! 
Scoate-o afară de acolo. 

— Crezi că nu am încercat? Nu pot. O ştii prea bine. Tot 
ceea ce putem spera este să avem controlul asupra pericolelor. 

— De ce nu mi-aţi spus? Vocea îi era chinuită. De ce 
nu... 

— Pentru că am ştiut că te vei supăra. Eve se încruntă. Şi 
chiar te-ai supărat. Dar acum nu mai trebuie să te gândeşti la 
asta timp de câteva zile. Vino, Joe. Hai să mergem. 

— Nu face asta, Eve, o rugă Jane. Te rog. 

Eve dădu din cap. 

— Jane, suntem o familie. Facem lucrurile împreună. Mai 
făcu doi paşi şi dispăru din raza ei vizuală. 

— Nu! 

Joe începu să coboare scara. 

— Nu o poţi convinge. Voi avea grijă de ea, Jane. 

— Ai grijă de tine, Joe, şopti ea. Doamne, avea o senzaţie 
îngrozitoare de sufocare. Abia începuse şi totul mergea rău. 

Nu-l mai putea vedea pe Joe. Pierdut în întunericul din 
tunel. 

— Nu am ştiut, spuse Trevor. Dumnezeu mi-e martor, am 
crezut că Eve va rămâne în vilă. 

— Ştiu, spuse ea cutremurată. Aproape te face să crezi în 
soartă, nu? Dădu din cap ca să îşi limpezească gândurile. 
Dar nu versiunea lui Aldo despre destin. Nu putem lăsa să se 
întâmple asta. 

— Va fi cu Quinn şi cu mine. O să îmi ţin promisiunea. 

— Ar fi bine! Voia să coboare scara, să alerge după Eve şi 
Joe, prin întuneric. Nu putea să o facă, realiză cu disperare. 
Trebuia să aştepte până când vor ajunge la nişă. 
Cincisprezece minute. 


21 octombrie 
8:02 P.M. 


— Ne despărţim aici, spuse Trevor cu voce joasă, 
lăsându-se în genunchi la intrarea în pasajul care ducea spre 
nişa unde se aflau Joe şi Eve. Vomitoriumul este chiar înainte. 
Îi dădu o lanternă. Aminteşte-ţi că arma este sub fâşia de 
catifea, iar cealaltă armă este în sicriu. Joe a spus că ştii să o 
foloseşti, dar nu o face decât dacă este absolut necesar. Dacă 
Aldo te vede cu ea, poate va decide că nu este chiar atât de 
rău să te ucidă şi de la distanță. Când vei ajunge acolo, torțele 
vor fi aprinse. Dar este mai bine să încerci să rămâi în 
întuneric. 

Ea îşi umezi buzele. 

— Şi cum mă va vedea? 

— Va putea să te vadă. Dar încearcă să nu fie mult prea 
uşor pentru el. 

Ea râse tremurat. 

— Nu-ţi face griji. Nu am nicio intenţie să fac asta. Dar 
să mă ascund în umbră nu mă ajuta prea mult. Ai spus că nu 
mă va împuşca şi tot sensul este să îl atrag către mine, în aşa 
fel încât Joe să poată trage. 

Trevor mormăi o înjurătură şi îi fixă lumina lanternei pe 
față. 

— Eşti speriată. Putem renunța. Nu este prea târziu. 

— Nu, nu putem. Îşi îndepărtă faţa din lumină. Şi este 
normal să fiu speriată. Nu sunt idioată. Hai să mergem. Vreau 
să fii acolo, să îi aperi pe Eve şi Joe. 

El ezită un moment şi apoi începu să se târască spre 
deschizătură. 

Plecase. 

Tăcere. 

Întuneric. 

Era singură. 

Singură? Oare Aldo era undeva, în spatele ei, în 
întuneric? 

Inima îi bătea atât de tare, încât i se părea că bătăile 
reverberează în tunel, puternice ca nişte tunete. 

Va fi bine. Joe ar fi avertizat-o dacă Aldo ar fi aşteptat-o 
în vomitorium. Fie l-ar fi împuşcat pe Aldo, fie, dacă nu ar fi 
fost posibil ar fi tras un foc de avertisment. 

Respiră adânc şi merse înainte. Tot înainte, spusese 
Trevor. Priveşte numai înainte, mergi repede şi totul se va 
termina în curând. 

Doamne, cât de mult ura întunericul. 

Aşa te-ai simțit şi tu, Cira? 

— La naiba, la naiba, la naiba. Trevor arunca înjurăturile 
ca pe nişte incantații, în timp ce alerga prin tunel, trecând cu 
fasciculul de lumină de o parte şi de alta a lui. Îi fusese frică. 
Sigur că îi fusese frică. Era doar un copil. 

Aldo nu se gândea la ea ca la un copil. Se gândea ca la 
un demon. Se gândea la ea ca la carne moartă. Naiba să-l ia! 
Naiba să-l ia! 

De ce îl înjura pe Aldo? Trevor era cel care o lăsase să 
plece singură prin tunel. 

Ar trebui să fie în siguranță. Luase toate precauţiile 
necesare. 

Nu, ar fi putut găsi o altă cale, fără să facă din Jane o 
momeală. Nu îl uitase pe Pietro şi nu uitase că ea merita să 
trăiască o... 

Roşu. 

Alunecă şi se opri. 

În lumina lanternei zări ceva roşu pe jos, lângă o stâncă 
din apropiere. Era doar o urmă, o sclipire şi aproape că o 
pierduse. 

Sânge? 

Înălță lumina şi scrută precaut întunericul din faţă. 

Nimic. 

Se mişcă încet spre stâncă. Văzu o substanță roşie care 
se prelingea lângă ea. Se aplecă şi o atinse cu degetul. 

Da, sânge. 

Scoase arma din buzunarul hainei şi se apropie mai mult. 
Abia ajunse în vârful stâncii, când văzu în faţa lui corpul 
ghemuit al bărbatului. 

Era sânge peste tot. Sânge pe faţa lui. Sânge pe cămaşă. 
Gâtul îi era tăiat de la o ureche la cealaltă. 

Quinn? 

Doamne, semăna cu o scenă dintr-un film de groază, îşi 
spuse Jane. 

Se uita fix, cu o fascinaţie morbidă, la sicriul care se 
odihnea pe bucata de catifea roşie. Pe urmă îşi îndreptă 
privirea spre deschizătura unde aştepta Joe. 

Nu, nu te uita acolo. Nu putea fi sigură că Aldo nu o 
urmărea. 

De ce o lăsa să aştepte? De ce nu făcea nicio mişcare? 

: Aruncă zarul. Fă-o hotărât. Fii curajoasă. Făcu un pas şi 
ieşi din umbră. 

— Sunt aici, Aldo. Vocea ei era provocatoare. Cel puţin, 
spera să fie. Tu eşti aici? Ţi-ai făcut suficient curaj ca să mă 
întâlneşti? 

Niciun răspuns. 

— Îți simt privirea aţintită spre mine. Laşule. Mai făcu 
un pas înainte. Este exact cum mi-am imaginat. Îţi este frică 
de mine. Şi tatălui tău îi era frică. Dar el tot mă iubea. Mai 
mult decât orice altceva. Mult mai mult decât pe tine. Nu îi 
păsa deloc de tine. 

Tăcere. 

— Nu că l-aş condamna. Îşi dorea un fiu de care să fie 
mândru, nu un laş prost, ca tine. Se uită spre sicriu. Ei bine, 
dacă nu ai de gând să apari, am să arunc o privire la chipul 
reconstituit, să fiu sigură că este în regulă după călătoria pe 
care a îndurat-o, pe scară. Eve a făcut o treabă... 

— Pleacă de lângă sicriu. Acum este a mea. Şi în curând 
nu va mai exista. 

Se întoarse spre tunelul din dreapta ei, de unde venea 
vocea. Nu putea vedea nimic, decât întuneric. 

— Aldo? 

— Pleacă de lângă sicriu. 

- De ce? Îşi umezi buzele. leşi din ascunzătoare şi 
opreşte-mă. 

El râse. 

— Din ascunzătoare? Este foarte exact. De fapt, tocmai 
am lăsat un pachet destul de stingheritor undeva, sub o stâncă. 
Ei bine, el era, mai mult în spatele ei. A trebuit să mă descurc 
cum am putut. Este destul de greu să găseşti bolovani mari 
în tunelele astea. Hoţii care le-au săpat au fost foarte eficienți 
în eliminarea lor. 

Ea pufni. 

— El? 

- Nu a fost Eve a ta. Nu încă. Îi va veni şi ei rândul. Dar 
asta se va întâmpla foarte repede. Hai să vedem, doar în câteva 
minute... 

Putea să fie o cacealma. 

— Nu te cred. 

— Foarte rău. Va fi un şoc tare neplăcut... 


Doamne! 

Trevor se chinui să ajungă prin tunel în firidă. 
Îi promisese că Eve va fi în siguranţă. 

Sânge. 

Gât sfâşiat. 

Repede. 

Următoarea cotitură. 

Mai repede. 

ncă un minut, spuse Aldo. Sper că ţi-ai luat la revedere 
de la ea. 

O cuprinse teama. Probabil că încerca să o păcălească, 
dar amenințarea lui o îngrozea. Trebuia să îl oblige să vină 
în lumină. Păşi spre sicriu. 

— Nu te mişca. 

Mai făcu un pas. 

— Nu mai face nici un pas în plus. Nu sunt obligat să 
aştept. Pot să o fac chiar acum. 

Doar încă un minut. 

Pot să o fac chiar acum. 

Ce ar putea Aldo să facă, încât... 

Abia atunci înţelese ce se întâmpla. 

O, Doamne! 

— Eve! Joe! strigă ea. Ieşiţi din... 

Pământul mugi şi se cutremură, când tunelul explodă în 
jurul ei! 

Căzu la pământ. 

Pietre care se rostogoleau. 

Sânge pe obrazul ei. 

Întuneric. 

Explozia smulsese trei din torțele care erau agăţate pe 
pereți. 

Doamne, peretele şi stânca în spatele cărora erau ascunşi 
Joe şi Eve dispăruse. Era doar o grămadă de dărâmături şi 
pietre. 

Trebuie să se ridice. 

El va veni. 

Deja se îndrepta spre ea. Îi văzu umbra mişcându-se la 
intrarea tunelului ramificat în care stătuse. 

Armele. 

Una sub bucata de catifea. O alta în sicriu. 

Dumnezeule! Atât sicriul, cât şi bucata de catifea erau 
îngropate sub stânci şi dărâmături. Nu avea cum să ajungă la 
timp la niciuna dintre ele. 

Îi auzi paşii. 

— Suntem singuri, Cira. Am pus dinamita mult prea 
aproape de deschizătură, ca să fi supraviețuit cineva. 

Se ridică în picioare şi începu să alerge spre tunelul 
principal. 

Durere. 

În obraz. Ceafa. Umărul. 

Lasă! Încearcă să ajungi la tunelul principal. Să ajungi 
la scara care duce spre vilă. 

Joe. Eve. 

Nu te gândi la ei. Durerea ar fi prea mare. 

Trevor. Trevor fusese în tunelul acela, cu ei ... 

Moarte. 

Nu mai plânge. Aleargă mai repede. leşi de aici, ca să îl 
poţi ucide pe ticălos. 

— Acum nu mai eşti atât de curajoasă. Vocea lui Aldo era 
batjocoritoare. Aleargă, iepuraş. 

Trebuia să fi ajuns lângă pasajul în care Trevor se 
strecurase în tunelul auxiliar şi o lăsase. Tunelul principal 
care ducea spre vilă era la patru cotituri, după acesta. 

Da, acolo era deschizătura. Să se grăbească. Distanţa e 
mică, va reuşi să treacă şi... 

Auzi încă o bubuitură. 

Pietre care cădeau. 

Pământul se cutremură sub picioarele ei. 

Altă explozie! 

— Asta ar fi trebuit să rezolve problema intrării principale, 
spuse el în batjocură. Credeai că am să te las să te întorci la 
minunata ta vilă? Am ştiut întotdeauna că există posibilitatea 
de a încerca să mă atragi în capcană. Dar sunt mult prea 
deştept pentru tine. 

Era încă în spatele ei, destul de departe. Îi arăta disprețul 
lui, mergând încet, tacticos, îşi dădu ea seama, furioasă. 

Pasajul. Căzu în genunchi şi sări în tunelul în care intrase 
şi Trevor. Aldo spusese că a pus explozivul aproape de 
cornişă, lângă vomitorium. Să nu fie şi pasajul complet 
prăbuşit, se rugă ea. Să poată să... 

Putea să se îndrepte, să stea în picioare. Putea să alerge! 

— Dar cum ai de gând să ieşi de aici? Vocea lui Aldo 
răsuna batjocoritoare, în timp ce se strecură după ea. Celălalt 
capăt este, cu siguranţă, acoperit de pietre... şi trupuri. Ai de 
gând să te strecori pe lângă ei? 

— Dar tu cum ai de gând să ieşi? îi strigă ea. Explozia a 
închis şi drumul tău. Trevor îi spusese că era un adevărat 
labirint aici. Te vei rătăci şi vei muri. 

— Sunt alte drumuri către suprafață. Nu mă voi rătăci. 
Ştiu tot ce trebuie ştiut despre tunelele astea. 

— Mini. Ţi-ar fi trebuit săptămâni ca să le cunoşti. 

— Trevor ţi-a spus asta? Era tot mai aproape, în spatele 
ei. Se mişca repede. Greşit. Vei vedea de ce în... 

Ea călcă pe ceva... moale. 

Un trup! 

Sânge. Un gât tăiat. 

Respirația i se transformă într-un suspin. 

—0O, l-ai găsit, spuse Aldo. De fapt, m-am gândit că poate 
va trebui să ţi-l arăt. L-am ascuns în spatele stâncii. Probabil 
a fost mutat. Poate că ar fi mai bine să mă apuc de treabă 
ceva mai repede. 

Se chinui să treacă mai departe, pe lângă corpul înfiorător. 

— Cine este? 

— Quinn, desigur. 

Se chinui să gândească, să îşi aducă aminte. Simţi 
uşurarea. 

— Nu este Joe. Joe este mai zvelt, mai musculos. Deci 
trebuie să fie Trevor. 

Aldo chicoti. 

— Ai dreptate. Era o mică glumă. 

— Ticălos sadic! 

— Am tot dreptul să mă bucur de situaţia asta. Am aşteptat 
atât de mult! 

— Cine este? 

— Sontag. Cu ajutorul computerului am descoperit că 
actul de proprietate al vilei este pe numele lui. Dacă Sontag 
era proprietarul, atunci cu siguranță ştia despre tunele. Tatăl 
meu spunea că este un escroc şi că nu va ezita să le folosească 
în interesul lui. Dar când mi-am dat seama că aveai de gând 
să utilizezi vomitoriumul pentru prostia aia de şedinţă foto, 
m-am gândit că o pedeapsă monumentală ar fi să învăţ să 
mă descurc în tunelul acesta. Am ştiut că trebuie să merg 
direct la sursă. 

Părea din ce în ce mai aproape. Să găsească o armă, orice 
armă. 

El vorbi din nou. 

— I-am făcut o vizită şi l-am convins să mă însoţească, 
să ne învârtim puţin pe aici. Era foarte cooperant. Mi-a arătat 
până şi pasajul secret şi firida pe care i-o arătase lui Trevor. 
După ce am făcut copii după hărţile lui, am decis că trăise 
suficient pentru cât mi-a fost de ajutor. 

— Aşa că l-ai ucis. , 

— Nu puteam risca să se întâlnească cu Trevor. Îl intimida 
foarte tare pe Sontag. 

O altă cotitură în tunel. Ar trebui să se apropie de capăt. 
Ar putea să ajungă la un blocaj în orice moment. 


329 


— Oricum l-ai fi ucis, indiferent de ceea ce se putea 
întâmpla. 

— Este adevărat. Recunosc, a fost o uşurare. Am fost 
destul de frustrat în ultima vreme. Dar acum s-a terminat. 

— Chiar dacă mă vei ucide, sicriul este îngropat sub toate 
dărâmăturile alea. Nu vei putea să distrugi scheletul. 

— Nu mă grăbesc. Voi avea timp pentru oricine ar trece 
de stâncile care blochează intrarea. Pot să risc. Îţi aud 
respiraţia. Este grea. Foarte grea. Spuneai că eşti foarte 
puternică. Cât de puternică eşti acum, Cira? 

— Suficient de puternică. Aici, stâncile se răreau. Era 
pietriş peste tot. Probabil că se apropia de locul în care fusese 
amplasat explozibilul. 

Va fi încolţită. Trebuie să găsească o armă. 

Să iasă din calea lui. 

Se grăbi şi depăşi următoarea cotitură. Privirea îi rătăcea, 
cu frenezie. 

Acolo! 

Ridică de jos o schijă de aproape 20 de cm şi o ascunse 
în cordonul pantalonilor. Era suficient de ascuţită? 

Să alerge. 

Fierbinte. Fum. 

Noapte fără aer. 

— Aproape ai ajuns la capăt, spuse Aldo. Am cuțitul în 
mână. Este un bisturiu. Frumos. Ascuţit. Eficient. O singură 
față mai am de îndepărtat. Ştii cât de mult doare? 

- Nu voi fi ultima. Vorbeşti de parcă ai avea o misiune, 
însă eşti doar un criminal. Îți place prea mult să ucizi. 

— Adevărat, este plăcerea mea, dar şi datoria de a-ți 
distruge fața, de a o face să dispară din univers. 

— Vezi? Uciderea mea nu te va ajuta cu nimic. Scheletul 
din sicriu nu este Cira. Numele ei este Giulia. 

Tăcere. 

— Minţi. 

— Totul a fost minciună. 

— Ticăloaso! mârâi el. Minţi. Acum este timpul meu. 
Destinul meu. 

— Eşti un ratat. Trevor i-a luat scheletul de la un muzeu 
din Napoli. Poţi să verifici şi singur. 

Fără aer. 

Antonio... 

Dărâmături tot mai mari, goluri tot mai adânci. 

Era chiar în spatele ei. 

Doamne! Un perete de stâncă în faţă! 

Să nu aştepte să ajungă la blocaj. Să câştige timp. 

— Eşti nebun. A fost atât de uşor să te păcălesc. Nu ai 
câştigat nici... Scoase un strigăt când se împiedică şi se 
prăbuşi. 

Îi auzi mormăitul triumfător. 

— Cine este nebun acum? Mâna lui o apucă de umăr şi o 
întoarse spre el. Chiar dacă te cred, sunt prea... 

Ridică piatra ascuţită spre pieptul lui cu toată puterea de 
care era în stare. 

El urlă. 

Jane se rostogoli şi se luptă să îl împingă la o parte. 
Doamne, era greu, o greutate mortală. 

Dar nu era mort. Se mişca, cu cuțitul în mână, licărind 
în lumina slabă a lanternei pe care ea o scăpase pe jos. 

Se dădu într-o parte, căutând cu înfrigurare o altă piatră, 
orice altceva ce putea fi folosit ca armă. 

— Nu voi muri, şopti el. Nu pot să mor. Nu este... scris. 
Tu eşti cea care trebuie să moară. 

— Pe naiba, nu am să mor. 

Piatra aceea... era suficient de aproape ca să o apuce. Se 
târî spre ea. 

Durere. 

Cuţitul îi intrase în gleznă. 

Trebuia să îl ignore. 

Mâinile i se strânseră în jurul pietrei şi se rostogoli. 

Loveşte-l. Loveşte-l. Loveşte-l. 

Dar era prea aproape de ea, din nou deasupra ei. Prima 
lovitură pe care o îndreptă spre fruntea lui abia îl atinse. 

Cuţitul lui era ridicat. 

Îi lovi braţul cu piatra. O lovitură slabă. Îi blocă atacul, 
dar el încă mai ținea cuțitul. Încercă din nou. 

— Eşti din ce în ce mai slabă, murmură el. Unde îţi este 
acum puterea? Ridică din nou cuțitul. Să arzi în iad, Cira. 
Eu sunt cel care are... 

O împuşcătură. 

Să clătină, când glonţul îl lovi între ochi. Căzu dea- 
supra ei. 

Un glonţ? se întrebă, uimită. Simţea metalul rece al 
cuțitului lui Aldo apăsat pe sânul ei. Încă mai aştepta ca el să 
se mişte, să o atace din nou. 

Pe urmă dispăru, ridicat cu putere de pe corpul ei şi 
aruncat într-o parte. 

— Eşti rănită? 

Trevor. Era Trevor, îşi dădu ea seama, amețită. 

— Răspunde-mi. Eşti rănită? 

Cămaşa îi era pe jumătate sfâşiată. Faţa îi era acoperită 
de noroi. 

— Trăieşti! 

— Dar nu pentru mult timp, dacă nu eşti întreagă. Quinn 
mă va strânge de gât. Ce te doare? Răspunde! 

Ea încercă să gândească. 

— Umărul. De la pietre. 

E! trecu lumina lanternei peste umerii ei. 

— Zgârieturi. Nu pare să fie ceva rupt. Altceva? 

— Piciorul drept. Aldo... Dădu din cap să îndepărteze 
gândul. De unde ai apărut? 


332 


— Mi-am croit drum prin dărâmătura de acolo, din față. 
Încercam să înaintez, când ţi-am auzit vocea. Îi rupse 
pantalonii kaki. Aproape că am înnebunit. Te auzeam, dar 
nu puteam ajunge la tine. Nu credeam că voi ajunge la timp. 
Îi examină rana. Nu a atins nicio arteră. Nu sângerează prea 
tare. Vei avea nevoie de câteva cusături. Făcu un bandaj din 
cămaşa lui. Dar poate că voi fi la adăpost de mânia lui Eve. 

— Eve? Uită să respire. Eve trăieşte? 

El dădu din cap. 

— Nu am putut ajunge la ea, dar a spus că nu este rănită. 

— Joe? 

— Nişte tăieturi nesemnificative, cred. Nu am stat prea 
mult să verific. 

— De ce nu? 

— Intrarea în vomitorium a fost blocată de explozie. Am 
încercat să merg pe drumul cel mai lung ca să ajung la tine. 
Joe săpa după Eve printre dărâmături, aşa că i-am spus că 
vin eu după tine. 

— Aldo a spus... N-ar trebui să fii în viaţă. Niciunul dintre 
voi. Aldo a spus că a fixat substanţa explozibilă aproape de 
nişa de lângă vomitorium. 

— Aşa a făcut, dar nu eram acolo când a explodat. Am 
ajuns la Eve şi Joe la timp pentru a-i scoate din zona 
periculoasă. La naiba! Am verificat nişa mai devreme, în 
seara asta, la fel şi Joe. Probabil a ascuns ceva plastic în vreo 
crăpătură şi a camuflat-o. Este atât de întuneric aici, încât 
fără instrumentele... 

— Nu-mi pasă de asta. Eve şi Joe sunt bine? 

— Nu tocmai. Termină bandajul. Am ieşit din zona 
periculoasă, dar nu suficient de repede ca să evităm detonarea. 
Eve era înaintea noastră şi a fost prinsă de o cădere de pietre. 

— Atunci este rănită. Trebuie să mergem la ei. 

— Nu te duci nicăieri. Joe sapă să o scoată afară. 

— Trebuie să îi ajutăm. 

— Este în regulă. Am să mă duc în tunelul principal şi am 
să aduc oameni... 

— Aldo a aruncat în aer şi drumul către Via Spagnola. 

— Bartlett probabil că încearcă să adune o echipă de 
salvare. Dacă nu poate trece de blocaj, va trebui să mă descurc 
prin labirintul de tunele şi să găsesc o cale de ieşire. 

— Asta plănuise şi Aldo. Spunea că ştia drumul. Sontag i 
l-a arătat. Se cutremură. Sontag este mort. Gâtul... 

— Ştiu. I-am văzut corpul şi m-am speriat ca naiba. Ştiam 
că dacă Aldo va ajunge la Sontag, acesta i-ar fi spus tot ce 
ştie. Şi, din moment ce l-am găsit pe Sontag în pasajul ăsta, 
este clar că Joe şi Eve erau ţinte. Nu ştiu ce avea în minte, 
dar am ştiut că trebuie să îi scot repede de acolo. Se ridică în 
picioare. Stai aici şi nu încerca să te mişti. Altfel rana va 
reîncepe să sângereze. Porni înapoi spre tunel. Voi aduce 
ajutoare cât de repede pot. 

Vocea lui devenea mai slabă, pe măsură ce se îndepărta 
şi intra în tunel. 

Să stea aici? 

Se uită la corpul lui Aldo, aflat la doar câţiva centimetri 
distanță, şi simți un tremur de repulsie. 

Eve şi Joe. 

Dintr-odată, lanterna i se stinse şi rămase în întuneric. 

Era destul. 

Începu să se târască cu grijă către blocajul pe care Trevor 
îl spărsese. Dacă el fusese în stare să se strecoare prin 
deschizătura asta ca să vină după ea, atunci putea ajunge la 
Eve şi la Joe. 


ÎI auzi pe Joe aruncând pietrele la o parte şi vorbind cu 
Eve, la mai puţin de 50 de metri de la blocaj. 

— Joe, lanterna mea a murit, spuse ea. Continuă să 
vorbeşti. 

El rămase tăcut. 

— Jane? Slavă Domnului. 

— Trevor a spus că Eve este blocată, dar că este bine. 
Este încă... 

— Bine. Era vocea lui Eve. Eşti rănită? 

— Nu prea mult. Uşurarea îi străbătu tot corpul. Eve părea 
la fel de bine precum pretindea că este. 

— Ce naiba vrei să spui cu asta? 

— Ei bine, nu sunt îngropată sub dărâmături. 

— Aldo? 

— Aldo este mort. Putea vedea lumina lanternei lui Joe. 
Trevor a plecat după ajutor. 

— De ce nu te-ai dus cu el? 

— Nu am fost invitată. Şi chiar dacă aş fi fost, l-aş fi 
refuzat. Cum aş fi putut pleca, lăsându-vă aici? Se aşeză lângă 
el, apucă o piatră şi o aruncă într-o parte. Joe, cât mai trebuie 
să înaintăm ca să ajungem la ea? 

— Nu prea mult, îi zâmbi Joe. Mai puţin decât dacă aş fi 
făcut-o singur. 

Ea aprobă, luând o altă piatră şi aruncând-o. 

— Te cred. Să fii singur este neplăcut. În doi este 
întotdeauna mai bine. 


— Cum este Jane? întrebă Joe imediat ce Eve ieşi din 
salonul de la secţia de urgenţe. 

— Nemulţumită. Se strâmbă. I-au cusut rana şi e destul 
de mică, dar va trebui să rămână aici peste noapte, pentru a 
fi sub supraveghere. A fost destul de indignată că pe mine nu 
mă vor reține. 

— Nu ar fi o idee rea. 

— Ba da, ar fi. Sunt bine. Doar câteva zgârieturi. 

— Atunci, hai să te duc la vilă, în pat. Porni de-a lungul 
holului. Ai nevoie de odihnă şi ... 

— Nu. 

— Nu? Se uită la ea. Vrei să rămâi aici, cu Jane? 

Ea dădu din cap. 

— Nu are nevoie de mine, dar este ceva ce trebuie să fac. 
Apăsă butonul pentru a chema liftul. Şi trebuie să faci şi tu 
ceva. 


— Nu este o idee prea bună, Eve. Joe aşeză craniul Giuliei 
pe suport. Ar trebui să fii în pat, să te odihneşti, nu să lucrezi. 

— Trebuie să o termin. Îndreptă fasciculul de lumină spre 
mulaj. Ai avut probleme cu poliţia locală, ca să scoţi sicriul? 

— Nu i-am întrebat. Mi-am făcut cale prin dărâmături 
către sicriu şi l-am luat. Pluteşte o confuzie maximă acolo. 
Sunt atâția salvatori, arheologi şi poliţişti care îşi stau unii 
altora în cale, încât tot ceea ce am făcut a fost să am aerul că 
ştiu exact ce vreau să fac. Nu aş fi putut face aşa ceva acasă. 
Doamne, voi fi bucuros să te duc înapoi în Atlanta. 

— La fel şi eu. Tremură când privirea îi căzu pe mulaj. 
Era ceva macabru în a vedea faţa lui Jane pe scheletul antic. 
Să scape de asta. Jane era în viaţă şi asta datorită muncii 
depuse de Eve. 

-- M-am săturat de moarte de toată nebunia asta. Când 
eram prinsă sub stânci, nu mă puteam gândi decât la Jane şi 
la criminal. Aproape că m-a înnebunit. Buzele ei se strânseră. 
Nici nu pot să îmi imaginez cât rău i-a făcut contactul cu 
ticălosul acela. Dacă ar fi ca majoritatea fetelor, s-ar uita 
peste umăr tot restul vieţii ei. 

— Ea nu este ca majoritatea fetelor. Va fi bine. 

— Sper că da. Dar a rănit-o şi nu pot suporta asta. Vreau 
să fim din nou acasă, să ducă o viaţă normală. 

— Câteva zile în plus nu mai contează. 

- Va conta pentru mine. Scoase ochii de sticlă ai 
mulajului. Vreau să o iau de aici, iar acesta este ultimul lucru 

pe care trebui să îl fac pentru a o elibera. Trebuie să îi redau 
Giuliei adevărata identitate, apoi Trevor o va duce la muzeu. 
Începu, cu grijă, să şteargă trăsăturile pe care le atribuise 
mulajului. Profunzimea era cea corectă, şi nu trebuia să o 
modifice când va termina reconstituirea. Lasă-mă singură, 
să termin cu asta. Va fi o noapte lungă. 

— O să rămân să îţi țin companie. 

Ea scutură din cap. 

— Dacă vrei să mă ajuţi, sună şi fă rezervările pentru 
întoarcere, pentru mâine-seară. Pe urmă vorbeşte cu autori- 
tățile italiene, să fii sigur că nu vor încerca să ne oprească 
aici. | 

— Deja am dat declaraţii. Și am tras ceva sfori ca să îi 
determin să lase lucrurile aşa, cel puţin pentru moment. 

— Bine. Trebuie să pun punct. Adăugă cu precauţie: 
Doamne, şi Jane a mea are nevoie de o rezolvare. 

El aprobă. 

— Am plecat. 


Uşor. 

Lucrează repede. Nu gândi. Las-o pe Giulia să îşi spună 
propria poveste. 

Buza de sus ceva mai rotunjită. 

Uşor. 

Mai bine definită partea de sub pomeţi. 

Uşor. 

Mâinile i se mişcau cu repeziciune, cu dexteritate peste 
fața Giuliei. 

Păstrează-ți mintea goală. 

Oare nasul trebuia să fie mai scurt? Părea corect. 

Aproape este gata. Doar puţin mai mult la sprâncene. 

Nu, era greşit. 

— Ajută-mă, Giulia. Ai fost rătăcită atâta vreme! 

Uşor. 

Degetele îi erau fierbinţi, deşi lutul era rece. 

Uşor. 

Spune-mi. Au spus că ai fost o muncitoare, dar nu este 
suficient. Ai nevoie de o faţă ca să te putem cunoaşte. 

Uşor. 

Aşa, ajută-mă. 

Încă puţin. 

Gata! 

Respiră adânc şi făcu un pas înapoi. 

— Este tot ce am putut, Giulia. Sper că asta este... O, 
Doamne! Închise ochii şi şopti: Sfinte Dumnezeule din ceruri! 


— Vreau să plec de aici, Eve. Jane se încruntă. La urgenţă 
ar fi trebuit doar să mă consulte şi să mă trimită acasă de 
aseară. Nu este nimic în neregulă cu mine. Tu eşti cea peste 
care s-a prăbuşit tunelul. 

— Dar eu am scăpat doar cu câteva zgârieturi. Eve umplu 
cu apă paharul lui Jane şi i-l dădu. Tu ai avut tăieturi, un 
umăr zdrobit şi ai pierdut sânge de la piciorul rănit. Doctorul 
a spus că ţi-ai agravat umărul rănit aruncând pietrele alea ca 
să mă scoateţi afară. 

— Nu m-a durut... Se corectă când văzu expresia sceptică 
a lui Eve... prea mult. Luă o înghițitură de apă şi se aşeză. 
Când pot să o şterg? 

— Diseară. Şi Joe a făcut rezervări la zborul din noaptea 
asta. Mergem acasă. 

— Bine. Eşti sigură că te simţi bine? 

— Jane, sunt bine. Joe este bine. Este a treia oară când 
mă întrebi asta pe ziua de azi. Nu te mai agita atâta. Nu este 
stilul tău. 

— Nu am mai fost niciodată atât de aproape să vă ucid pe 
amândoi. Se întinse şi o apucă de mână. Îmi pare rău. Nu 
m-aş fi iertat niciodată dacă aţi fi fost cu adevărat răniți. 

— A fost alegerea noastră. Şi am proceda oricând la fel. 
Zâmbi, strângându-i mâna. Nu te puteam lăsa singură. Aşa 
cum ţi-am mai spus, suntem o familie în tot ceea ce facem. 

— Nu când aproape v-am... Se opri când Eve îi aşeză o 
mână pe gură. 

— Taci, spuse ea. Nu ţi-a fost uşor să te târăşti prin tunelul 
acela, să mă scoţi afară. De ce ai făcut asta? 

— Aveai nevoie de mine. 

— Tocmai ceea ce spuneam. Se ridică. Nu mai vreau să 
mai aud nicio vorbă despre asta. Bine? 

Înghiţi cu greu, ca să îşi îndepărteze nodul care i se pusese 
în gât. 

— Bine. Dar nu mă poţi împiedica să mă gândesc. Respiră 
adânc. Unde este Trevor? Nu am mai auzit nimic despre el 
de când, împreună cu Bartlett, ne-a scos din pasaj. 

— L-am văzut de dimineaţă, înainte de a veni la spital. A 
luat-o pe Giulia să o returneze muzeului. 

— Dar nu ai terminat-o! 

— Ba da. Noaptea trecută. Am muncit toată noaptea ca să 
o termin. Nu a fost atât de greu. Măsurătorile de profunzime 
erau deja făcute. Trebuia să mai fac doar retuşurile. 

Jane zâmbi şi dădu din cap. 

— Numai tu puteai să te decizi să faci o reconstituire după 
ce ai fost îngropată sub dărmături. 

— Era important pentru mine. Mâna ei se strânse în jurul 
mâinii lui Jane. Am vrut ca acest coşmar să ia sfârşit. Trebuia 
să o termin. 

— Înţeleg. Şi eu. După ce îl voi suna pe Sam Drake şi îi 
voi da ceea ce aşteaptă, voi fi bucuroasă să termin cu toate 
astea. Cum arată? Era drăguță? 

Eve îşi feri privirea. 

— Nu tocmai drăguță. Avea o față interesantă, puternică. 

- Trevor a dus-o deja înapoi? Făcu o pauză. Nu a mai 
venit să mă vadă. Nu că mă aşteptam să vină! 

— Îmi imaginez că încearcă să nu stea în calea lui Joe. 

— Crede că Joe îl va aresta? V-a salvat viaţa. Probabil că 
a salvat-o şi pe a mea. 

— Pentru Joe ar fi mult mai comod dacă pur şi simplu ar 
dispărea. Atunci nu ar mai trebui să ia o decizie. 

— Nu va rămâne cu noi pentru totdeauna. Are ceea ce îşi 
dorea. Adăugă: Dar nu i-ar fi făcut rău dacă şi-ar fi luat la 
revedere. 

— Uneori îți face rău să-ți iei rămas-bun, spuse Bartlett 
din cadrul uşii. Uită-te la mine. Mă simt foarte trist că trebuie 
să îți spun la revedere, Jane. Veni către ea şi îi luă mâna. Dar 
prietenii buni nu îşi spun la revedere pentru totdeauna, nu? 

— Te întorci acasă, la Londra? îl întrebă Eve. 

— Mă gândesc serios la asta. Zâmbi. Sau poate că am să 
mai rătăcesc un timp cu Trevor. Când eşti cu el, viaţa nu este 
niciodată plictisitoare. 

— Unde se duce? întrebă Jane. 

— Nu am nicio idee. Va trebui să îl întrebi pe el. Se întoarse 
spre Eve. La revedere. Mulţumesc pentru toată bunătatea ta. 

Eve îl îmbrățişă scurt. 

— Al grijă. Sună-mă dacă ai nevoie de ceva. Depuse un 
sărut pe fruntea lui Jane. Am să vin să te iau diseară. 

— Voi fi gata. Pa! Jane o privi părăsind camera, înainte 
să se întoarcă spre Bartlett. Nu o să mai am şansa de a vorbi 
cu Trevor, nu? 

— S-ar putea să o ai. Deşi ar fi mai înțelept pentru el să 
dispară. 

— Unde este? 

— Spunea că restituie scheletul muzeului din Napoli. Va 
lua avionul de la ora şase de la Napoli la Roma. După asta, 
nu mai ştiu. 

— De ce îmi spui toate astea, dacă tu crezi că ar fi mai 
bine pentru el să nu mă mai vadă? 

El ridică din umeri. 

— Mi-am dat seama de curând că viaţa poate f! foarte 
scurtă şi există varianta ca înţelepciunea să nu fie cel mai 
important lucru. În timp ce săpam printre dărâmături, alături 
de Trevor şi de echipa de salvare, încercând să vă scoatem 
pe toţi afară din tunel, mă gândeam cât de plăcută poate fi 
viaţa şi ce păcat este să ratezi fie şi o singură clipă. Se întoarse 
şi se îndreptă spre uşă. Probabil acesta este motivul pentru 
care vreau să plec cu Trevor, în loc să mă întorc la munca 
mea de contabil. Ţinem legătura, Jane. 

După ce el ieşi, rămase întinsă în pat, uitându-se la 
imaginea mării liniştite, pe celălalt perete al camerei. Totul 
în camera aceasta era strălucitor, liniştitor. Atât de diferit de 
întunericul apăsător din tunel. Momentele acelea de coşmar 
păreau deja departe, fără însemnătate. 

Nu pot să respir. 

Fierbinte. Sufocant. 

Noapie fără aer. 

Oare şi visul acesta despre Cira se îndepărta? 

Cu siguranţă ar fi mai bine dacă s-ar întâmpia așa. 
Petrecuse prea mult timp cercetând, storcându-şi creierul 
pentru a găsi o explicaţie logică în toată experienţa aceasta 
ilogică. Ar trebui să considere visele despre Cira drept unul 
dintre misterele vieții şi să revină la realitate. Da, asta era 
normal să se întâmple. 

lar Mark Trevor va fi concediat cu aceeaşi logică şi 
pragmatism. Reprezentase o experiență interesantă şi, întâl- 
nindu-l, învățase ceva despre sine. Şi cu toate astea, sunt 
şanse ca peste şase luni să se afle pe drumul său, uitând 
complet de el. Îşi va începe viaţa, nu se va mai uita înapoi. 

Totul se terminase. 


Napoli era scăldat în lumina apusului, agitat, preocupat, 
bătrân, şi totuşi încercând să privească spre viitor. 

Diferit de llerculanum, gândi Trevor, uitându-se prin 
ferestrele aeroportului. Herculanum trăia în trecut şi era 
mulțumit să rămână aşa. De ce nu? Oraşul Cirei poseda un 
trecut glorios, care i se potrivea... 

— Eşti foarte nepoliticos. 

Înţepeni, se întoarse încet ŞI o văzu pe Jane stând alături 
de el. 

— Asta da surpriză! 

Era îmbrăcată în pantaloni kaki şi o cămaşă albă, largă. 
Obrajii îi erau zgâriaţi, era palidă şi încruntată. 

Doamne, era foarte frumoasă! 

— Este o surpriză şi pentru mine. Făcu un pas spre el. 
Pentru că sunt supărată că ai putut fi atât de nepoliticos şi de 
prost. A: fi putut veni la spital să îmi spui la revedere. Nu ar 
trebui să îmi pierd timpul cu tine. 

— Sunt de acord. Nu ar trebui să fii aici. Ce îți mai face 
piciorul rănit? 

— Doare. Voi supraviețui. Probabil că Bartlett ti-a spus 
că sunt bine. Unde este? A decis să vină cu tine? 

Dădu din cap, aprobator. 

— Este în cafenea. 

~ Unde vă ducețţi? 

— Mai întâi în Elveţia. 

— Dar nu veți rămâne acolo. Vei pleca după aurul lui 
Precebio. 

El zâmbi. 

— Este aurul Cirei. Poate vom merge. În momentul acesta, 
aici este puţin prea cald pentru gustul meu. 

— Nu cred că Joe va asmuţi oamenii legii împotriva ta. 

— Cred că Scotland Yard are propriul lui interes în ceea 
ce mă priveşte. Nu le place să le modifice cineva site-urile 
sau să intervină în cazurile lor. Ridică din umeri. Oricum, 
întotdeauna am încercat să ocolesc necazurile. 

— Mincinosule. 

El chicoti. 

— Ei bine, doar dacă nu există şanse să scap basma curată. 

Ea îl aprobă. 

— Bartlett spune că eşti dependent de mersul pe frânghie. 
Şi asta este o prostie. Ar trebui să te maturizezi. 

— Am să lucrez la asta. 

— Nu, vei continua să îţi asumi aceleași riscuri, an după 
an, până când vei fi ucis. Din cauza asta sunt surprinsă că 
m-am deranjat să vin până aici. 

— De ce ai făcut asta? 

— Mi-ai salvat viaţa. I-ai salvat pe Eve şi pe Joe. 

— Am dat o mână de ajutor şi la a vă pune pe toţi în 
pericol. Privirea lui îi analiză expresia feţei. Nu, nu acesta 
este motivul. 

— Nu, nu este. Se apropie cu încă un pas. Am venit aici 
pentru că nu s-a terminat. Stăteam întinsă în patul de spital, 
spunându-mi că am să uit toate visele despre Cira şi că am 
să mi te scot cu totul din minte. Aveam de gând să pun punct 
acestui episod. 

— Bine gândit. 

— Numai că nu s-a terminat şi nu am de gând să mă tot 
uit înapoi şi să mă chinui tot restul vieții. Nu-mi stă în fire. 
Nu este nimeni mai realist decât mine şi nu suport ideea că 
nu reuşesc să descopăr legătura mea cu Cira. Aşa că, să îți 
spun ce am de gând să fac? 

— Abia aştept. 

— Nu fi sarcastic. Chiar vrei să ştii. 

— Sarcasmul poate fi prima metodă de a te apăra. La 


` naiba, da, vreau să ştiu totul despre tine. Întotdeauna am dorit. 


Intotdeauna voi dori. Nu spune cuvintele acelea. 
Păstrează distanţa. Totul va mai continua doar pentru puțin 
timp. 

— Bine. Atunci vei fi bucuros să ştii că mă întorc la şcoală 
şi pe urmă la Harvard. Apoi, voi afla ce s-a întâmplat cu 
Cira. Poate voi aştepta până când voi absolvi facultatea, poate 
nu. Voi decide mai târziu. 

— Vrei să te întorci aici? 

— Oriunde va trebui să merg, pentru a găsi răspunsurile. 
Nu-mi pasă deloc de aurul tău nenorocit, dar trebuie să citesc 
papirusurile acelea. Ţi-am spus, nu s-a terminat. Trebuie să 
aflu dacă Cira a fost ucisă de erupție. Dacă nu, trebuie să 
ştiu ce s-a întâmplat cu ea. Şi trebuie să mai ştiu cum de am 
aflat despre ea, de ce am avut visele acelea. Este important 
pentru mine. 

— Ai văzut săpăturile. Ar putea dura ani întregi până să 
găseşti un răspuns. 

— Am timp. Am numai şaptesprezece ani. Se uită fix în 
ochii lui. Indiferent ce crezi, acesta este un avantaj. Am să 
mă întorc acasă şi am să trăiesc fiecare minut al fiecărei zile. 
Am să cresc, am să învăţ şi am să experimentez. Am să încerc 
să găsesc un alt bărbat care să te facă să pari plictisitor prin 
comparaţie. Nu ar trebui să fie atât de dificil. Şi, Dumnezeu 
ştie, nu vreau să am de-a face cu tine şi cu ideile tale învechite 
despre ce se cuvine şi ceea ce nu se cuvine. Nu pot să înțeleg 
cum un bărbat care admite că este un criminal şi un ticălos 
poate fi atât de nătâng. Într-o zi o să îţi pară rău că te-ai 
îndepărtat de mine. 

— Deja îmi pare rău. 

— Ei bine, este prea târziu. Ai avut o şansă. Se întoarse şi 
începu să se îndepărteze. Apoi reveni din nou în faţa lui. Dar 
ai putea primi alta, dacă voi decide că meriţi şi dacă nu voi 
găsi pe altcineva mai bun. Aşa că ar fi bine să începi să o 
alungi pe Cira din minte. Nu îmi plac competiţiile. Ea este 
moartă, iar eu sunt vie, şi în momentul în care mă voi 
transforma în persoana care vreau să devin, nu va mai exista 
nicio comparaţie. 

Nu mai aşteptă un răspuns. Trevor o privi traversând 
holul. Capul îi era ridicat, umerii drepți, ținuta neîmblânzită. 

— M-am gândit că va veni să-ţi spună adio. Bartlett stătea 
lângă el, cu privirea la Jane. Sau poate au revoir. Care dintre 
ele a fost? 

Au revoir. La revedere, până când ne vom întâlni din 
nou. 

— Nu sunt sigur. 

Aproape dispăruse din raza lui vizuală, dar încă putea 
vedea forţa şi hotărârea pe care le emana cu fiecare mişcare. 
Brusc, se simţi cuprins de un sentiment de euforie. 

— Cred că a fost au revoir. Începu să râdă. Şi dacă a fost, 
Dumnezeu să mă ajute. 


Sfârşit 


| În romanul Numărătoarea inversă, ce va fi publicat | 
| în curând de editura noastră, Jane MacGuire devine | 
| ţinta atacurilor unor teroriști, care cred că ea deţine | 
| cheia descoperirii unei comori pierdute... | 


